
Mukavastihan se meni 


krollin viime numeron julkistukseen liit- 
tyi toimituksessa pöhinää, jollaista oli 
viimeksi koettu kun vajaat 8 vuotta sit- 
ten paketoimme kasaan ihka ensimmäistä täyt- 
tä numeroamme. Olimmehan vihdoin saaneet 
solmittua sopimuksen koko maan kattavas- 
ta irtonumeromyynnistä, jota meiltä on kysel- 
ty lähes yhtä kauan kuin lehti on ollut olemassa. 
Kaikkia jännitti kovasti, miten meidät otettai- 
siin vastaan turuilla ja toreilla. 





Tähän mennessä meille asti tihkuneet tiedot 
kertovat, että kauppa on käynyt hyvin. Monin 
paikoin lehti on jopa myyty loppuun, mikä on 
tietenkin erinomaisen rohkaisevaa. Useam- 
pi tuntuu löytäneen lehden irtonumeron kaut- 
ta ja innostuneen siitä, mikä nimenomaisesti 
oli koko operaation tarkoituskin. Myös lehdes- 
tä saamamme palaute on ollut valtaosaltaan po- 
sitiivista ja kokonaisuudessaan hyödyllistä — ja 
sitä onkin käyty läpi postipalstalla pitkän kaa- 
van mukaan. Haluan kuitenkin muutaman asi- 
an poimia vielä itse. 


Viime numeron kansi oli harkittu ja moniulot- 
teinen kumarrus retrotietokoneilun suuntaan ja 
samalla jonkinlainen irtiotto siitä, että kansiku- 
vamme ovat viime vuosina olleet ennen muu- 
ta taideteoksia. Katsoimme tämän perustelluk- 
si paitsi eräänlaisen uuden alun nimissä, myös 
siksi, että satunnaiselle ostajalle kävisi mahdol- 
lisimman hyvin selville, mistä hommassa on 
kyse. Ja olihan sitä retroa kansien välissä pal- 


jon, kun useampi tulossa ollut moderni juttu 
peruuntui syystä tai toisesta ja mielellään van- 
hoja muisteleva osio toimituksesta teki (taas) 
omansa sovitusti. Tämä on myös eräs Skrol- 
lia koskeva universaali totuus: vaikka jokaisel- 
le numerolle mietitään teemoja etukäteen, lo- 
pulta lehdestä tulee aina tekijöidensä näköinen. 
Skrollia tehdään pääasiassa talkoovoimin, joten 
asiaan voi vaikuttaa ennen kaikkea tarjoamal- 
la juttuja, vaikka raakileitakin, toimituksel- 
le pureskeltavaksi. Loppuvuoden Amiga-an- 
noksensa 2020.3:sta täyteen saaneille kuitenkin 
lohdutukseksi todettakoon, että Commodoren 
ihmelaite on tällä kertaa huomattavasti pienem- 
mässä roolissa. 





Mikko Heinonen 
vastaava 
päätoimittaja 


En usko, että monellekaan tulee ikävä nyt päät- 
tyvää vuotta, mutta Skrollin osalta on mukavaa 
päättää se näin nousujohteisesti. Uusi yleisö ja 
uusi jakelukanava on sähköistänyt sekä toimi- 
tusta että lukijoita ja tuonut työhön uudenlais- 
ta intoa. Skrollin missiona on jatkossakin tuo- 
da esiin kaikenlaista tietokonekulttuuria — niin 
neuroverkkoja, Atari ST:n demoskenen nykyti- 
laa kuin uutta C++-versiota ja kaikkea siltä vä- 
liltä — ja nyt meillä on entistä parempi alusta 
toteuttaa sitä. Kiitos siitä kuuluu uskollisten ti- 
laajien lisäksi myös kaikille teille irtonumeron 


ostajille. 8 

SKROLLI — Tietokonekulttuurin erikoislehti AST 


Tilaukset tilaaskrolli.fi 

Yhteydenotot toimituseskrolli.fi 
Ircnet: tskrolli 
skrolli.fi 

Mediamyynti myyntiOskrolli.fi 

Päätoimittaja 

Digipäällikkö 
Kuvatoimittaja 

Mikko Heinonen 
Janne Siren 

Manu Pärssinen 
Susanna Viljanmaa 
Toni Kuokkanen 
Mitol Meerna 
Jarno N. Alanko 
Anssi Kolehmainen 


Tapio Berschewsky 
Jari Jaanto 

Jukka O. Kauppinen 
Ronja Koistinen 
Laura Pesola 


Kansikuva Sakari Leppä 


Sisusnosto > Jarno N. Alanko 

Jyrki Alanko, Miika Auvinen, Oliver Granlund, Mika 
Hyvönen, Tuula Keränen, Marko Latvanen, Jarkko 
Lehti, Sakari Leppä, Sakari Lönn, Heikki Mustonen, 
Jarkko Nääs, Harri Pölönen, Ville Ranki, Markku 
Reunanen, Kimmo Rinta-Pollari, Aleksi Skantz, 
Heikki Stark, Markus Vuorio 


Tämän numeron 
avustajat 


Julkaisija Skrolli ry 

Hämeen Kirjapaino oy, Tampere 
ISSN 2323-8992 (painettu) 

ISSN 2323-900X (verkkojulkaisu) 

Pääkirjoitus 


Suomen näppäimistöhifistelijät 
Finnish Mechanical Keyboard Community. 


OWERTY ja minä 


Suomen näppäimistöstandardien lyhyt historia. 


Kuinka neuroverkkoa huijataan 
Skrollin neuroverkkopalsta Äly hoi!:ssa vastustussyötteitä. 


Vaihtoehtoiset somet 


Fediversumi, sosiaalisen median rinnakkaistodellisuus. 


Matrix 2020 


Mitä kuuluu, uus-IRC? 


StreetComplete 


Pelillistettyä karttatietojen syöttämistä. 


Kolumni: Mitol Meerna 
Vapaaehtoisuuden viettelys. 


C++20 


Ohjelmointistandardin uutuudet. 


Kolumni: Janne Siren 
Havaintoja tietokonekulttuurista. 


MUMPS 

NoSOL-pioneeri vai yli-ikäinen kulkutauti? 
Sirenin sisäpiiri 

Teknologiapalstalla vaihtoehtoisia (FPGA-)tietokoneita. 


The Internet Archive 
Internetin pitkäkestoinen muisti. 


Skrolleri 
Skrollin demopalstalla ensimmäiset Assemblyt. 


Assembly Online 2020 


Skrollin demoraati kokoontuu. 


Kolumni: Jarkko Lehti 
Tietokonejoulu. 


Atari ST:n demoskene 
Vanhan uudet tuulet. 


Haastattelussa ST-demontekijät 
Skrollin piinapenkissä Extream. 


Peliäänentoistoa MS-DOSilla 


Millä MS-DOS-rauta laulamaan (vinkumaan)? 


MW Ultra 


Suomalainen peliuutuus C64:lle ammentaa vanhasta. 


Hessian-ääniraita 
Kotimaista SID-soitantaa vinyylillä. 

Proton 
Windows-pelit toimimaan Linuxilla. 


Pride Game Jam 
Digitaalista rajojen laajennusta Helsingissä. 


EI näin! 
Hankalaa tämä nimeäminen. 


Sarjakuva 
Turrikaanien yössä lohtupelattavaa. 


Ouasimodon seikkailut 
JOKin pelipalstalla tykätään kyttyrää. 


Sid Meier's Memoir! 
Kattava ja (turhankin) mukava pelialakirja. 


Voi Nintendo minkä teit 
Pakinassa Game & Watch: Super Mario Bros. 


Ken Williamsin muistelmat 
Peliyhtiö Sierran perustajan yllätyseepos. 


JOKstoriaa XV 


Pystymetsästä Bittiryteikköön. 


Postipalsta 
Lukijoiden ääni erityispitkällä kirjepalstalla. 


Skrolli lehtipisteissä 
Tasavallan tietokonelehti sanoi hei maalle. 


Skrolli 6,4 vuotta sitten 
Skrolli 2014.2 ja 2014.X — Assyspessu. 


Retro Rewind 
Skrollin liitteenä ilmestyy videopelilehti! 


ja muuta MUMPSilla, s. 28-33. 





Mekaanisten tietokone- 
näppäimistöjen harrastajia 
löytyy Suomestakin jo pienen 
yhteisön verran. Harrastajat 
näyttävät nyt, millaista 
jälkeä on syntynyt. 


Teksti: Aleksi ”elpedro” Skantz, 
Heikki ”Hekeke” Stark, Oliver 
”olligranlund” Granlund 
Valokuvat: Oliver Granlund 









2 ALL IIEI YSN 


Skrollin numerossa 2020.2 Ville-Pek- 
ka Karhu kirjoitti oman mekaanisen 


näppäimistön rakentamisesta. Tämä 
ja muut Skrollin paperi- ja pdf-leh- 

det ovat saatavilla skrolli.fi:n kautta: 
skrolli.fi/numerot ja skrolli.fi/kauppa. 

iinnostus mekaani- 
sia näppäimistöjä 
kohtaan on kasva- 
nut tasaisesti maa- 
ilmanlaajuisesti 
vuosien varrella. 
Useista maista löytyy omat yhteisönsä, 
jotka järjestävät tapahtumia harrastuk- 
sen ympärillä. Oli vain ajan kysymys, 
milloin vastaava yhteisö nousee esil- 
le Suomessa. Syntyi Finnish Mechanical 
Keyboard Community, joka on tunnettu 
myös nimellä Mechkeeb Finland. 

Liikkeelle lähdettiin pienestä. Kun 
Suomen ensimmäinen näppäimistömee- 
tup kokoontui joulukuussa 2017, osal- 
listujia oli kokonaiset kolme kappalet- 
ta. Vaikka osallistumismäärä oli pieni, se 
ei kuitenkaan latistanut tunnelmaa vaan 
toimi alkuna sarjalle useita tapahtumia. 
Heinäkuussa 2018 osallistujia oli paikan 
päällä jo 12 ja yhteisö sai oman viestiryh- 
mänsä Discord-palvelussa. 

Meetupeihin voi osallistua kuka ta- 
hansa, ja seuraavissa tapaamisissa vä- 
keä onkin ollut jo kunnioitettavat 30- 

40 henkeä. Tapahtumille on saatu 
myös joitakin sponsoreita, ja toimin- 
ta on hiljalleen kasvanut siihen pistee- 
seen, että pitkälti talkoovoimin pyöri- 
vän yhteisön on ollut yhä vaikeampi 
löytää tarpeeksi suuria tiloja. 

Näppäimistötapahtumissa pääsee nä- 
kemään ja kokeilemaan yhteisön jä- 
senten näppäimistöjä, joista voi löytää 
esimerkiksi inspiraatiota omaan näp- 
päimistöprojektiin. Maailman tilanteen 
vuoksi tapaamisten järjestäminen on to- 
sin juuri tällä hetkellä jäissä, mutta ryh- 
mä on onneksi kasvanut myös verkossa. 

Parin viime vuoden aikana verkko- 
keskustelijoiden määrä on kasvanut 
lähes 250 käyttäjään, ja yhteisön Dis- 
cord-ryhmässä käydään päivittäin ak- 
tiivista keskustelua. Tämä onkin hel- 
poin tie mukaan toimintaan: finmech. 
group-osoitteesta löytyvät yhteisön 
Discord- ja meetup.com-linkit. 

Koska näppäimistöjä on tällä hetkellä 
vaikea päästä hypistelemään kasvotus- 
ten, esittelemme Skrollissa muutaman 
yhteisön näppäimistöprojektin. 48 












Pa , ? %, MX S 7 
AA J FC ELÄ, vk LVV 
A % 2 PLC JA, VS YVA 4). Ä 





30 % -näppäimistö ISO-enterillä 


PRKL30 on ortolineaarinen näppäimistö, eli sen näppäimet 
ovat linjassa keskenään, joskin käytössä on eurooppalainen, 
kaksirivinen niin kutsuttu ISO-enter. Prosentit mekaanisten 
näppäimistöjen yhteydessä viittaavat siihen, kuinka supistet- 
tu näppäimistö on suhteessa täyteen toimistonäppäimistöön. 
30 prosetin PRKL30:sta puuttuu ”kaikki turha”. Se suunnitel- 
tiin neljän hengen voimin ja toteutettiin ryhmähankintana. 
Piirilevyt jaettiin Oodi-kirjastossa Helsingissä erillisessä 
tapaamisessa, jonka yhteydessä oli tarkoituksena saada la- 
ser-leikattua akryylistä kotelot näppäimistöille, mutta tämä 
ei onnistunut laser-leikkurin ollessa epäkunnossa. Korona- 
pandemia nousi juuri tämän jälkeen, joten kotelon hankin- 
ta mutkistui hieman - PRKL! 







Täh! Miksi 30 

prosentin näppis? 
Pienet näppäimistöt on usein suunni- 
teltu olemaan ergonomisempia tai vie- 
mään vähemmän tilaa. Näppäimistö on 
helppo ottaa mukaan, ja ranneliike vä- 
henee kirjoittaessa, kun kaikki näppäi- 
met ovat sormien ulottuvilla. Näppäi- 
nasettelu toki eroaa normaalimmasta 
näppäimistöstä, koska useat napit ovat 
kerroksien takana, mikä voi tuntua al- 
kuun haasteelliselta. Makuasioita. 






























Ergo 60 % -näppäimistö 


Geekhack-foorumilla nousi esiin pari vuotta sitten näp- 
päimistöprojekti nimeltään TGR Alice. Kyseessä on ergono- 
misempi versio normaalista 60/65 % -näppäimistöstä, jos- 
ta on tehtyä useita eri versioita ja variaatioita. Yksi näistä on 
avoimen lähdekoodin versio nimeltään Arisu. 

Monien versioiden ongelmana on kuitenkin ollut se, että 
niissä on ollut käytössä amerikkalainen ANSI-asettelu, eli ne 
eivät ole sopineet eurooppalaisten suosimaan ISO-muottiin. 
Yhteisön jäsenet ovat yhdessä alkaneet suunnittelemaan ISO- 
versiota, jossa on käytetty hyödyksi Arisu-projektia, mutta 
muokattu sopimaan eurooppalaisempaan makuun — tämän 
projektin nimeksi valikoitui Neito. 


Näppäinhattusetti (g 


Ville-Pekka Karhu kertoi artikkelissaan Skrollin numerossa 
2020.2, millainen prosessi näppäinhattujen tai muiden eri- 
koisempien näppäimistön osien hankkiminen voi olla. Ai- 
karaamit ostokselle ovat usein hyvin rajatut: ”Tuotteen os- 
toon voi osallistua tietyn aikaa. Tuotteen saa joko nopealla 
aikataululla halvemmalla tai — kuten yleensä näppäinhattu- 
jen kohdalla käy - hitaasti kalliilla” 

GMK Dracula perustuu avoimen lähdekoodin väriteemaan 
nimeltä Dracula (draculathei m). Vaikka teema itse ei ole 
suomalaista tekoa, näppäinhattusarja on. Yhteisöstä tuttu ni- 
mimerkki pikku-allu laittoi kaiken alulle, ja tämä on ollut 
yksi suosituimpia ryhmätilauksia, joita yhteisö on näppäin- 
hatuista tehnyt. Koronan vuoksi tilaus on kuitenkin kestänyt 
alkamisestaan jo kohta vuoden, eivätkä tilaukset ole päässeet 
vielä tehtaalle kirjoittamishetkelläkään! Joskus tämä harras- 
tus ottaa aikansa... 


CITI 


Hyötyä ja huvia 

Yhteisön Discord-ryhmästä saa apua 
näppäimistön suunnittelussa ja ka- 
saamisessa — tai vaikka sanaston ym- 
märtämisessä. Lisäksi sieltä voi löy- 
tää itselleen käytettyjä näppäimistöjä 
hyvään hintaan. 

Näppäimistöissä ja kytkimissä riit- 
tää suosikkeja, joten niistäkin tarjol- 
la on mielipiteitä. Suurin osa yhtei- 
söstä toki ymmärtää, että nämä ovat 
makuasioita. Yhteisön kanavissa käy- 
dään suuria keskusteluja esimerkik- 
si eurooppalainen ISO- vastaan ame- 
rikkalainen ANSI-näppäinasetelma 
tai esimerkiksi lineaaristen (painal- 
lus on tasainen) ja taktiilien (painaes- 
sa tuntuu pieni pykälä) näppäinkyt- 
kimien eduista. 

Kun näinkin monta samasta asi- 
asta kiinnostunutta henkilöä löy- 
tää samaan paikkaan, alkaa myös 
syntymään yhteisön sisäisiä juttu- 
ja. Tällaisia ovat olleet muun muas- 
sa Among Us -peli-illat. 

Näppäimistöstandardit Suomessa 


OVWERTY ja minä 


Tietokonenäppäimistön pe- 
ruskirjaimet ovat pysyneet 
sinnikkäästi paikoillaan jo 
liki 150 vuoden ajan. Kysees- 
sä on ollut de facto -standar- 
di. Virallisissa standardeissa 
asia on vahvistettu vasta pal- 
jon myöhemmin. 


Jyrki Alanko 


näppäimistöön vuonna 1970, kun 

ostin ensimmäisellä kesätyöpal- 
kallani itäsaksalaisen Erika-kirjoitusko- 
neen. Saman tien menin kirjastoon ja 
lainasin kymmensormijärjestelmän op- 
pikirjan. Sen harjoitukset tehtyäni ryh- 
dyin heti soveltamaan oppimaani. Näp- 
päinten järjestyksen historiaan olen 
perehtynyt vuosia myöhemmin. 


S ain ensikosketuksen OWERTY- 


Type Writer 

Vuonna 1874 Remington ryhtyi valmis- 
tamaan kirjoituskoneita, joissa näppäi- 
met olivat nykyisillä paikoillaan. Tämä 
ensimmäinen OWERTY-näppäimistön 
kone ei vielä ollut menestys. Osasyy- 
nä oli varmaankin se, että sillä saattoi 
kirjoittaa vain isoja kirjaimia. Vuon- 
na 1878 markkinoille tulleesta uudesta 





versiosta tuli suurmenestys, koska sil- 
lä saattoi kirjoittaa sekä isoja että pieniä 
kirjaimia. 

Etuna OWERTY- näppäimistöllä oli 
myös se, että koska Remingtonin teh- 
taan kirjoituskoneen nimi oli Type 
Writer, myyntimiesten oli näppärä kir- 
joittaa tämä OWERTY-näppäimistön 
avulla: kaikki kirjaimet löytyvät samal- 
ta riviltä. 

OWERTY-näppäimistö yleistyi no- 
peasti kymmensormijärjestelmän käy- 
tön laajetessa. Tehtaat valmistivat kirjoi- 
tuskoneita OWERTY-näppäimistöllä, 
koska sellaisille oli kysyntää. Tämä taas 
lisäsi kymmensormijärjestelmäkurssien 
suosiota. 

Yhden väitteen mukaan kirjoitusko- 
neen näppäinten järjestyksen määräsi 
alun perin se, että kirjainten varret ei- 
vät takertuneet toisiinsa (muitakin ar- 
vioita syille on). Joka tapauksessa, kun 
näppäinjärjestys yleistyi, ei sitä enää 
ole haluttu muuttaa, vaikka tietokone- 
aikana järjestys voisi olla muukin. 


Standarttisoiminen! 
Suomessa — kirjoituskoneissa = oli 
1960-luvun alkuun asti kahdenlai- 


sia näppäimistöjä. Standardisoimislii- 
ton historiikissa Standarttisoiminen 
on nykyajan tunnussana kerrotaan, 


pärästi 


HISTORIA 


että näppäimistöä yritettiin standardi- 
soida 1940-luvulla siinä onnistumatta. 
Vuonna 1959 Suomen Standardisoi- 
misliitto SFS vahvisti OWERTY-näp- 
päimistöön perustuvan suomalaisen 
standardin Z.VIII.10. Tämä järjestys 
ensimmäisessä Erika-kirjoituskonees- 
sani oli myös käytössä. 

Kirjainten järjestys kirjoituskonei- 
den näppäimistöllä muuttui Suomessa 
1970-luvulla, kun pohjoismaiset kirjai- 
met 4, ä ja Ö siirrettiin alariviltä nykyi- 
sille paikoilleen. Tilalle tulivat pilkku, 
piste ja väliviiva. 

Uudet paikat valitsi Norja, jossa muu- 
tos tehtiin ensimmäisenä 1973, kos- 
ka 1971 ensimmäisessä kansainvälisen 
standardisoimisjärjestön ISOn näp- 
päimistön standardissa oli standardi- 
soitu pilkku ja piste nykyisille paikoil- 
leen. Ruotsissa pohjoismaiset kirjaimet 
siirrettiin Norjassa valituille paikoilleen 
1975. 

Suomen —Standardisoimisliitto SFS 
vahvisti 26. maaliskuuta 1976 uusitun 
näppäimistöstandardin SFS 3548. Tä- 
män standardin mukaisilla paikoilla ä, 
ä ja Ö olivatkin sitten 1990-luvun alus- 
sa hankkiessani mekaanisen kirjoitus- 
koneen tilalle uuden sähköisen kirjoi- 
tuskoneen... 


Uusin standardi 

Vuonna 2008 suomalaisesta näppäimis- 
töstandardista vahvistettiin uusi ver- 
sio tunnuksella SFS 5966. Näppäimis- 
tölle määriteltiin uusia merkkejä, muun 
muassa promille. Entiset merkit pysyi- 
vät vakiintuneilla paikoillaan, koska uu- 
sien merkkien tuottamisessa käytetään 
hyväksi Alt Gr -näppäintä. 

Standardi SFS 5966 on uusittu vuon- 
na 2019, jolloin siihen lisättiin muuta- 
mia merkkejä Alt Gr -näppäimen taa. 

Vuonna 1994 hankin ensimmäisen 
tietokoneeni ja kirjoituskoneen käyt- 
tö loppui. Tietokoneessa olivatkin näp- 
päimet samoilla tutuilla paikoilla kuin 
sähkökirjoituskoneessani. Jo 50 vuoden 
ajan käyttämäni kymmensormijärjes- 
telmä on ”still going strong”. Ulkomailla 
tosin tulee olla tarkkana, koska eri kieli- 
alueiden näppäimistöissä on pieniä ero- 
avaisuuksia. f& 


Valokuvassa kirjoittaja naputteli jo näp- 
sähkökirjoituskoneella —vuon- 
na 1993. Edellinen Skrolli valotti näp- 


päimistökartan historiaa (Skrolli 2020.3, 


s. 26), mikä toimi innoituksena tälle kir- 


joitukselle. 

Äly hoi! -palstalla Skrollin toimittaja 
Jarno N. Alanko seuraa keinotekois- 
ten neuroverkkojen kehitystä sekä 
yrittää soveltaa niitä erilaisiin ongel- 
miin kädet loassa. 


Kuinka neuroverkkoa huijataan 


Huolellisesti rakennettu hyökkäys paljastaa tekoälyn haurauden. 


Teksti: Jarno N. Alanko Kuvat: Susanna Viljanmaa, Jarno N. Alanko, Souravogg8 / Wikimedia Commons 


ohteen tunnistaminen kuvas- 
ta on yksi neuroverkkojen 
suurimpia menestystarinoita. 

Moderni konvolutiivinen kuvantun- 
nistusneuroverkko toimii ihmismäi- 
sellä tarkkuudella tai jopa paremmin. 

Verkkojen tarkkuutta mitataan va- 
kiintuneilla testiaineistoilla, joissa on 
miljoonia nimikoituja kuvia. Tunne- 
tuin näistä aineistoista on Stanfordin 
yliopiston professori Fei-Fei Lin aloit- 
teesta luotu ImageNet, jossa on 14 mil- 
joonaa kuvaa ja 22 tuhatta kategoriaa. 
Ihmisten tarkkuus aineiston luokitte- 
lussa on noin 95 %, mutta parhaat neu- 
roverkot saavat jopa 98 % oikein. Tark- 
kuutta mitatan top5-metriikalla, joka 
tarkoittaa, että luokittelija antaa viisi 
arvausta ja pisteen saa, jos oikea vas- 
taus on näiden joukossa.' 

Vertailu ihmisen ja koneen välillä ei 
ole kuitenkaan täysin reilu. Ihmisen 
voi olla vaikea muistaa tai löytää vaih- 
toehdoista parhaiten kuvaan sopiva 
tunniste, vaikka tietäisikin, mitä kuva 
esittää. Toinen suuri ongelma on eri- 
koistietoa vaativat kohteet. Aineistossa 
on esimerkiksi 120 erilaista nimikoi- 
tua koirarotua, joten täydellinen osu- 





' Tarkkuutta mitatan top5-metriikalla, joka 
tarkoittaa, että luokittelija antaa viisi arva- 
usta ja pisteen saa, jos oikea vastaus on 
näiden joukossa. 

matarkkuus vaatisi käytännössä koira- 
näyttelyn tuomarin tietämystä. 

Verkko tekee toisaalta virheitä, joita 
ihminen ei koskaan tekisi. Kuva saattaa 
olla jokin abstraktimpi esitys kohteesta, 
kuten piirros tai maalaus, mikä tuottaa 
neuroverkolle vaikeuksia. Myös esimer- 
kiksi kevyt suodin kuvan päällä saattaa 
huijata verkkoa, vaikka ihminen ei tästä 
hämäänny. Jos kohde on kuvattu erikoi- 
sesta kuvakulmasta, verkko on vaikeuk- 
sissa. Kuvantunnistus ei selvästi ole vie- 
lä täysin ratkaistu ongelma. 


Hyökkäys 
Tässä artikkelissa huijaamme kuvan- 
tunnistusverkkoa. Tavoitteena on muo- 
kata kuvaa siten, että ihminen ei huo- 
maa eroa, mutta neuroverkko sekoaa 
tunnistuksessa. Menetelmänä toimii 
Googlen tutkijoiden vuonna 2015 ke- 
hittämä Fast Gradient Sign -menetel- 
mä. Toteuksen pohjana on tensorflow. 
org-sivuston opas aiheesta (ks. lähteet). 
Hyökkäyksen — kohteeksi — joutuu 
vuonna 2018 julkaistu MobileNetV2- 
niminen verkko, joka on koulutet- 
tu ImageNet-aineistolla. Verkko ottaa 
syötteenä 224 pikseliä leveän ja korke- 
an kuvan. Viimeisessä kerroksessa on 
tuhat neuronia, joista jokainen esittää 
yhtä objektiluokkaa. Ennustetuksi luo- 
kaksi tulkitaan se viimeisen kerroksen 
neuroni, johon tulee vahvin signaali. 


Syötämme verkolle ensin kokeek- 
si normaalin kuvan kultakalasta (kuva 
1). Verkko tunnistaa sen oikein, ja kul- 
takalaa vastaava neuroni aktivoituu ar- 
voon 83,69 prosenttia. Mitä suurempi 
aktivaatio, sitä varmempi luokittelu. 

Seuraavaksi laskemme, miten kuvan 
yksittäisten pikseleiden muokkaami- 
nen vaikuttaa luokitukseen. Tarkkaan 
ottaen laskemme, kuinka verkon vir- 
hettä mittaava kategorinen ristientro- 
pia muuttuu, kun valitun pikselin tie- 
tyn värikomponentin arvo muuttuu. 
Tämä onnistuu takaisinvälitys-algo- 
ritmilla (backpropagation), jonka voi 
ajaa helposti TensorFlow'la (ks. ohei- 
nen koodilistaus). 

Tuloksena saadaan virheen deri- 
vaatat jokaisen pikselin jokaisen vä- 
rikomponentin suhteen. Jos pikselin 
derivaatta on positiivinen, verkon vir- 
he kasvaa, kun pikselin värikompo- 
nentin arvoa kasvatetaan. Jos negatii- 
vinen, virhe pienenee. Fast Gradient 
Sign -menetelmä siirtää kaikkien pik- 
seleiden värikomponentteja juuri sii- 
hen suuntaan, joka kasvattaa virhettä. 

Kuva 2 havainnollistaa pikseleiden 
derivaattojen etumerkkejä. Värikom- 
ponentin arvo on suurin sallittu, jos 
derivaatta on positiivinen, ja muutoin 
nolla. Kuva näyttää pelkältä kohinal- 
ta ihmiselle, mutta MobileNetV?2:lle se 
on hyvin hämäävä. Jaamme tämän ko- 

Kuva 1: Alkuperäinen kuva. 


hinan sadalla ja lisäämme sen kulta- 
kalan kuvaan. Lopputulos on kuvassa 
3. Nyt verkko luulee sitä keltaenkeli- 
kalaksi aktivaatiolla 60,33 prosenttia. 
Huijaus onnistui. 


Uhkakuvia 


Tällaisia yhteen tiettyyn verkkoon koh- 
distettuja hyökkäyksiä kutsutaan eng- 
lannin kielessä nimityksellä adversa- 
rial attack. Suomenkielinen käännös 
voisi olla vaikkapa vastustava hyökkäys 
— ja niissä käytetty materiaali, adversa- 
rial input, taas vastustava syöte tai vas- 
tustussyöte. Joskus kuulee myös käy- 
tettävän käännöksissä sanaa kilpaileva. 
Tämän kaltaisia hyökkäyksiä on joka 
tapauksessa kehitetty suuri joukko. 
Edistyneemmät hyökkäykset eivät tar- 
vitse pääsyä kaikkiin kuvan pikseleihin. 
Esimerkiksi japanilaiset tutkijat onnis- 
tuivat vuonna 2017 luomaan huijausku- 
via tiettyihin verkkoihin muokkaamalla 
vain yhtä ainoaa pikseliä. Jotkin hyök- 
käykset eivät edes vaadi kuvan muok- 
kaamista pikselitasolla. Saattaa riittää 
kiinnittää jokin ovelasti väritetty tarra 
esineeseen ennen kuvan ottamista. 
Nämä hyökkäykset ovat uhka esimer- 
kiksi itseajaville autoille. Jos auto ei tun- 
nista toista autoa, liikennemerkkejä tai 
kaistamerkintöjä, seuraukset voivat olla 
vakavat. Toisaalta huijaustarrat voisivat 


loss object = tf.keras.losses.CategoricalCrossentropy() 
def create adversarial pattern(input image, input label): 
with tf.GradientTape() as tape: 


tape.watch(input image) 


prediction = classifier(input image) 
loss = loss object(input label, prediction) 
gradient = tape.gradient(loss, input image) 





Kuva 2: Lisätty kohina. 


antaa ihmisille keinon välttää tulemista 
tunnistetuksi valvontakameroissa. 
Neuroverkkojen haavoittuvuus hui- 
jauksille ei rajoitu pelkästään kuvan- 
tunnistukseen. Esimerkiksi äänelle voi- 
daan tehdä samankaltainen temppu. 
Berkeleyn yliopiston tutkijat Nicho- 
las Carlini ja David Wagner julkaisi- 
vat vuonna 2018 hyökkäyksiä koneel- 
lista puheentunnistusta vastaan. He 
onnistuivat esimerkiksi muokkaamaan 
Bachin sellopreludin äänitettä huomaa- 
mattomasti siten, että puheentunnistus- 
verkko luuli sitä tutkijoiden valitsemak- 
si lauseeksi puhuttua tekstiä. 
Seuraukset tietoturvalle ovat huoles- 
tuttavia. Jos puhelin toimii puheentun- 
nistuksella, hyökkääjä voisi esimerkik- 
si käskeä puhelinta lähettämään kuvia 
tai muuta dataa hyökkääjälle ilman, 
että uhri tajuaa mitä tapahtui. 
Puolustuksia hyökkäyksiä vastaan ke- 
hitetään nyt aktiivisesti, mutta sitä mu- 
kaa kun uusia puolustuskeinoja keksi- 
tään, uusia hyökkäyksiä ilmestyy tilalle. 
Neuroverkkojen kehittäjät ja hyökkää- 
jät ovat siis kilpavarusteluasetelmassa. 
Lopulta ehkä kaikki tämä on hyödyk- 
si alalle, koska hyökkäysten huomi- 
oiminen ja torjuminen saattaa tehdä 
verkoista entistä vahvempia myös nor- 
maaleissa käyttötapauksissa. 4 


Keltaenkelikala 60.33% 


ja 





Kuva 3: Muokattu kuva. 

signed grad = tf.sign(gradient) 
return signed grad 


Värikomponenttien derivaattavektorin eli gradientin laskeminen Pythonilla 
TensorFlow'lla. Lohkossa tf.GradientTape() as tape TensorFlow'ta pyydetään 
aluksi pitämään kirjaa kaikista laskutoimituksista, jotka riippuvat syötekuvan pik- 
seleistä. Sitten syötekuva ajetaan verkon läpi ja lasketaan verkon virhe tälle kuval- 
le. Tämän jälkeen voidaan kysyä TensorFlow'lta virheen gradientti pikseleiden suh- 
teen yhdellä koodirivillä. Lopuksi palautetaan gradientin etumerkit. 





Kuva 4: Keltaenkelikala Holacanthus tricolor. 
(Wikimedia Commons, Laszlo Ilyes) 

Syväsukellus fediversumiin — sosiaalisen median rinnakkaistodellisuuteen. 


Teksti: Ronja Koistinen, Ville Ranki 


iimeistään Edward Snowden 
sai paljastuksillaan meidät 
kaikki ajattelemaan kriittises- 
ti suurten Internet-firmojen palvelui- 
ta. Vähän väliä uutisoidaan siitä, miten 
Facebook, Twitter, Whatsapp tai muu 
palvelu on jäänyt kiinni käyttäjiensä 
yksityisyyden laiminlyönnissä tai tie- 
tojen hyväksikäytössä. 

Paljon puhutaan myös siitä, että sosi- 
aalisen median kuplat jopa vaikuttavat 
vaaleihin ympäri maailmaa ja horjut- 
tavat demokratiaa. Tietoturvan asian- 
tuntijat muistuttavat siitä, miten näissä 
palveluissa käyttäjä ei ole asiakas vaan 
kauppatavara, kun heidän käyttäyty- 
mistään analysoidaan ja siitä kerättyä 
dataa myydään mainostajille. Käyttä- 
jien mieltymyksiä myötäilevät algo- 
ritmit ohjaavat yhä tiukemmin ihmi- 
set näkemään kaltaistensa kirjoituksia 
ja samanlaista sisältöä kuin ovat aiem- 
minkin katsoneet. Järjestelmien tarkka 
toiminta on liikesalaisuus. 

Sosiaalisen median arveluttavia var- 
jopuolia vastaan on ollut liikehdin- 
tää jo ainakin vuosikymmenen. Monia 
vaihtoehtoisia alustoja ja ohjelmistoja 
on kehitetty, ja tässä artikkelissa pereh- 
dymme muutamaan. Ne ovat kaikki 
vapaaehtoisten yhteistyönä ja avoimes- 
ti kehittämiä ohjelmistoja sekä luon- 
nollisesti avointa lähdekoodia. Tarkas- 
telemme viittä avoimen lähdekoodin 
vaihtoehtosomea: Mastodonia, Pixel- 
fediä, Diasporaa, Peertubea ja Mobili- 
zonia'. 





' Diasporan nimi tyylitellään oikeastaan 
diaspora*, mutta luettavuussyistä jätämme 
tässä artikkelissa asteriskin pois ja kirjoi- 
tamme erisnimen isolla alkukirjaimella. 

Kaiken yhdistävä liittouma 
Useimpia vaihtoehtoisia someja yhdis- 
tää liittoutuminen (eng. federation). Se 
tarkoittaa sitä, että siinä missä esimer- 
kiksi Facebook on yksittäinen palvelu, 
vaihtoehtosomet ovat tyypillisesti ha- 
jautettuja arkkitehtuureja, joilla ei ole 
mitään keskitettyä hallintoa. Vaikka- 
pa Mastodon muodostuu useista riip- 
pumattomasti ylläpidetyistä palveli- 
mista, joita kutsutaan instansseiksi tai 
podeiksi. Kun käyttäjä haluaa liittyä 
Mastodoniin, hänen täytyy ensin valita 
haluamansa instanssi ja luoda käyttäjä- 
tunnuksensa sinne. 

Liittoutuminen tarkoittaa sitä, että 
eri Mastodon-instanssit ovat yhteyk- 
sissä toisiinsa ja vaihtavat jatkuvas- 
ti tietoja. Näin eri instansseille rekis- 
teröityneet käyttäjät saavat pääsyn 
kaikkeen sisältöön, joka on julkais- 
tu myös muissa instansseissa. Periaate 
on sama kuin sähköpostissa: eri palve- 
luntarjoajia on lukemattomia, eikä mi- 
tään yhteistä keskusta ole, mutta mistä 
tahansa sähköpostiosoitteesta voi silti 
lähettää postia mihin tahansa toiseen 
osoitteeseen. 

Lisäksi liittoutuminen ei rajoitu vain 
Mastodoniin, vaan siihen voi osallis- 
tua mikä tahansa palvelu, joka toteut- 
taa jonkin muutamista yhteensopivista 
avoimista protokollista. Olennaisim- 
mat näistä ovat ActivityPub ja OStatus. 
Näiden avointen protokollien avul- 
la yhden palvelun käyttäjät voivat löy- 
tää myös toisten palvelujen käyttäjiä ja 
tilata heidän julkaisujaan syötteisiinsä 
yli palvelurajojen. Esimerkiksi Masto- 
don-käyttäjä voi löytää Pixelfed-käyt- 
täjän kuvajulkaisut rekisteröitymättä 
erikseen Pixelfediin ja tilata nuo jul- 
kaisut Mastodon-syötteeseensä. 





Sisältöjen luokitteluun — käytetään 
enimmäkseen hashtageja. Vähän pal- 
velusta riippuen niitä voi joko tila- 
ta suoraan syötteeseensä sellaisinaan 
tai vähintäänkin selata ja löytää seasta 
mielenkiintoisia käyttäjiä seurattavik- 
si. Jotkut palvelut myös listaavat päivän 
kuumimpia aiheita, hieman kuin Twit- 
terissäkin on trenditietoja nähtävillä. 

Tätä keskenään liittoutunutta, avoi- 
mille standardeille perustuvaa palve- 
luiden verkkoa kutsutaan nimellä Fe- 
diverse. 


Mastodon 

Valtavirran sometarjonnasta Masto- 
don vertautunee tarkimmin Twitte- 
riin. Mastodonissa voi luoda itselleen 
suppean profiilin kuvineen ja pienine 
metatietoineen, ja sitten voi julkaista 
lyhyitä, yleensä korkeintaan 500 mer- 
kin kirjoituksia”, joihin voi liittää myös 
kuvia ja videoita. Julkaisut ovat julki- 
sia, mutta myös yksityisviestejä yksit- 
täisille käyttäjille voi lähettää, kuten 
Twitterissäkin. 

Mastodonin viestejä kutsutaan too- 
teiksi, vähän niin kuin Twitterissä on 
twiittejä. Jossakin suomeksi lokalisoi- 
dussa instanssissa tämän nimi taisi 
olla tuuttaus. Toisten käyttäjien tuutta- 
uksiin voi vastata, niitä voi jakaa uu- 
delleen (boost) ja niistä voi tykätä (fa- 
vourite). Kirjoittaja saa näistä toimista 
palautteen. 

Siinä missä Twitterissä on vain yksi 
syöte seurattavana, Mastodonissa niitä 
on kolme: home, local ja federated. Ho- 
me-syötteessä ovat vain käyttäjän suo- 
raan seuraamien henkilöiden julkai- 


? Merkkirajoitukset ja monet muut asetuk- 
set vaihtelevat eri instanssien välillä. 










sut ja local-syötteessä koti-instanssin 
kaikki syötteet. Federated-syöte on jo 
paljon kiivaampi, sillä siinä ovat kaik- 
kien käyttäjän seuraamien muiden 
käyttäjien seuraavalla askeleella seu- 
raamien käyttäjien julkaisut. Tämän 
seuraaminen voi olla jo aika turhaa, 
jos ei ole tosi tylsää, sillä tajunnanvir- 
taa riittää melkoisella tahdilla. 

Useissa liittoutuneissa palveluissa ku- 
ten sähköpostissa tai Matrixissa ei ole 
juurikaan väliä, mitä instanssia käyttää. 
Mastodonissa taas on toisin: eri instans- 
seilla on omat kohderyhmänsä ja sään- 
tönsä. Osassa saattaa olla esimerkiksi 
kielirajoituksia tai tiukat säännöt viesti- 
en sisällölle. Osa taas erikoistuu siihen, 
että niissä ei ole erikoissääntöjä. Esi- 
merkkeinä vaikkapa fosstodon.org, joka 
on tarkoitettu avoimen lähdekoodin 
harrastajille mutta keskustelu käydään 
vain englanniksi. Ooto.org taas on hy- 
vin yleiskäyttöinen ja sallii kirjoittami- 
sen kielellä kuin kielellä mistä tahansa 
hyvän maun sisällä liikkuvasta aiheesta. 

Tällä instanssien erikoistumisella on 
hyvät ja huonot puolensa. Tiettyyn ai- 
hepiiriin keskittyneen instanssin local- 
syötteestä löytää helposti kiinnostavaa 
keskustelua, johon on helppo sekaan- 
tua. Toisaalta tulee helposti tarve 
tehdä tunnus useammalle instans- 
sille, jotta eri aiheista voi kirjoittaa 
vapaammin. Tämä on ihan sopivaa 
käyttäytymistä, ja Mastodon-asiakas- 
ohjelmat usein tukevatkin usean tun- 
nuksen käyttöä. Omaan käyttöön so- 
pivan instanssin löytämiseksi on 
olemassa haku- ja listauspalveluita ku- 
ten instances.social. 

Mielekkäältä myönnytykseltä sosi- 
aalisen median todellisuudelle tuntuu 
myös se, että Mastodonissa on sisään 


rakennettuna ominaisuudet sisältö- 
varoituksille (content warning, CW) 
ja sisällön NSFW-merkitsemiselle. 
Näin merkityt tuuttaukset vaativat li- 
säklikkauksen, jotta ne tulevat näky- 
viin. Joidenkin instanssien säännöissä 
tosin käsketään piilottamaan kaik- 

ki pitkät? tuuttaukset sisältöva- 

roituksen taakse, ilmeisesti jotta 

syötteet eivät tukkeutuisi pitkistä 
vuodatuksista vaan niitä olisi kevyt 
selata. Tämän voisi ehkä joku nähdä 
ominaisuuden väärinkäyttönä, mutta 
mielipiteitä lienee monia. 

Mastodonin käyttö on lyhyen tu- 
tustumisen perusteella oikein rattoi- 
saa. Jos tulee valinneeksi omiin kiin- 
nostuksen kohteisiin hyvin osuvan 
instanssin, ainakin local-syötteen tu- 
rinat ovat todennäköisesti ihan hy- 
vää luettavaa. Algoritmikin on yk- 
sinkertainen: syötteissä julkaisut ovat 
aikajärjestyksessä uusin ensin. Jos et 
usko, voit lukea lähdekoodista. Käyt- 
täjät ovat tietysti todennäköisesti kes- 
kimäärin melko tuntemattomia vaih- 
toehtoisen teknologian ystäviä, joten 
julkkisten tyhmistä mielipiteistä ei 
pääse suuttumaan ainakaan jatkuval- 
la syötöllä. Ilmeisesti tähän tarkoituk- 
seen monet käyttävät Twitteriä. 

Suomalaiselle = käyttäjälle Masto- 
don kärsii vielä vahvasti muna-kana- 
ongelmasta. Harva tietää koko palve- 
lusta, ja jos Mastodonista etsii tuttuja 
tai edes aktiivista suomenkielistä kes- 
kustelua, tulee pettymään. Englannik- 
si kyllä löytyy jutustelua hyvin varsin- 
kin teknisistä aiheista. Kiinnostavia 
hashtageja etsimällä ja hyviä tuuttauk- 
sia kirjoittaneiden seuraamisella löy- 
tää sisältöä syötteisiin. 

Teknisesti Mastodon tuntuu kypsäl- 
tä ja varsinaisia bugeja ei tullut vastaan. 
Mastodonin webbikäyttöliittymä on 
sangen viilattu ja suosittu mobiilisovel- 

lus Tusky toimii myös moit- 
teetta. 





Pixelfed 


Jos harmittaa, että 
Instagramiin ei voi jul- 
kaista kuvia ilman mo- 
biilisovellusta, ratkaisu voisi 
olla Pixelfed. Kyseessä on varsin riisut- 
tu ja yksinkertainen kuvienjulkaisupal- 
velu, jossa Mastodonin tapaan on valin- 
nanvaraa useista eri instansseista. 
On käyttäjät, on kuvajulkaisut, on 
stoorit, on tykkäykset, on kommentit. 
Olennaisin kohdallaan. 


Sisältöä vaikuttaa olevan aika niu- 
kasti, mutta tässä voi olla jotain har- 
haakin. Luultavasti palkitseva käyttö 
vaatii melko ahkeraa hashtagien ja ka- 
tegorioiden selailua, jotta aktiivisesti 
itse löytää ne toiset käyttäjät, joita ha- 
luaa seurata. Pixelfed ei tyrkytä kuvia 
ruudulle loputtomalla salaisen algorit- 
min väkisin täyttämällä vyörytyksel- 
lä. Sitten kun ei ole enempää nähtävää, 
tulee seinä vastaan. Julkaisut näkyvät 
tiukasti aikajärjestyksessä, uusin ensin. 

Uuden tavaran löytämiseen palve- 
lussa on Discover-niminen toiminto. 
Sen avulla voi etsiä hashtageja, mut- 
ta selata voi myös kategorioita ja paik- 
kakuntia. Kategoriat ovat ohjelmis- 
tokehittäjien (tai ehkä ylläpitäjän) 
valmiiksi yhteen niputtamia hashtage- 
ja. Esimerkiksi kategoria Black & Whi- 
te sisältää kaikki kuvat, jotka on mer- 
kitty joko bw tai fblackwhite. 

Places-selaus on tosi tyhmä. Siinä 
maailma on jaoteltu kaksiportaiseen lu- 
etteloon: ensin valtiot aakkosjärjestyk- 
sessä, sitten paikkakunnat aakkosjärjes- 
tyksessä. Järjestelyä ei voi muuttaa, eikä 
haku löydä paikkatiedoista. Siinähän 
selaat sitten sivutolkulla. Oletettavasti ja 
toivottavasti toiminto vielä kehittyy. 

Selvästikin Pixelfed on aika lailla nuo- 
rempaa ohjelmistotuotantoa kuin Mas- 
todon, sillä toiminnallisuudessa on vie- 
lä puutteita ja bugeja. Testaamassamme 
instanssissa esimerkiksi Discover-toi- 
minto välillä toimii ja välillä ei. Ylläpi- 
to ei ole pariin viikkoon vastannut tie- 
dusteluun asiasta. Silmään pisti myös, 
että vaikka kuvaa julkaistaessa siihen 
voi liittää mukaan sijaintitiedon paikka- 
kunnan tarkkuudella, julkaisun jälkeen 
paikkatietoa ei voi enää muokata. Muu- 
tamista kuvista unohdin metatiedon, 
että ne on kuvattu Helsingissä, enkä jäl- 
kikäteen voinut sitä enää lisätä. Asiasta 
on onneksi jo tiketti Pixelfedin Github- 
sivulla, joten ehkä joku tarttuu ongel- 
maan ennen pitkää. 


Diaspora 

Suomalaisten suosituimpia someja on 
ehdottomasti Facebook. Parhaiten tätä 
vastaava vaihtoehtosome on Diaspo- 
ra. Siinä viesteilyn ja julkaisemisen 
voi monipuolisesti rajata vain tietyille 
käyttäjille tai koko maailmalle. Valmii- 
ta yhteystietoryhmiä on neljä: perhe, 
ystävät, työ ja tuttavat. Luonnollisesti 
niitä voi tehdä lisääkin. Niihin on tar- 
koitus luokitella kaikki Diaspora-kon- 
taktit, siis kuin Facebook-kaverit, jotta 

sosiaalisista konteksteista pysyy pa- 
remmin kartalla. 

Diaspora-käyttäjäksi ryhtyessä pyy- 
detään luettelemaan hashtageina ai- 
hepiirejä, joista on kiinnostunut. Näi- 
den perusteella syötteeseen sitten 
putkahtaa muiden käyttäjien posta- 
uksia, joissa näitä hashtageja esiintyy, 
näiden julkaisujen näkyvyysasetusten 
puitteissa. 

Syötteessä tuntuu riittävän tavaraa 
valitsemillani hashtageilla, joskaan ei 
ihan samanlaista ryöppyä kuin Masto- 
donissa. Yksi tyyppi kyllä pääsi Mute- 
napin koekaniiniksi, sillä hän vaikutti 
jakavan flinux-aiheisia uutisia useita 
kertoja tunnissa. Välillä syötteessä oli 
peräjälkeen hänen julkaisujaan pari si- 
vua putkeen. 

Facebookin ydin on kuitenkin oi- 
kean elämän tuttujen kanssa juttele- 
minen, eikä tähän tunnelmaan todel- 
lakaan Diasporassa pääse ainakaan 
näin lyhyellä tutustumisella. En tie- 
dä, että kukaan ystäväni tai sukulai- 
seni käyttäisi Diasporaa, joten heidän 
kanssaan viestimiseen palvelu on hyö- 
dytön. Toki eipä ennenkään ole menoa 
haitannut se, että internet-yhteisössä ei 
alkuun tunne ketään. Ystävyyksiä voi 
syntyä lankojen ylikin. 

Siinä missä Mastodonin ja Pixelfe- 
din välillä liittoutuminen toimii hie- 
nosti yhteen, Diasporan kanssa näin ei 
ole. Diaspora käyttää vain omaa pro- 
tokollaansa, joka on ActivityPubia 
(2018) ja OStatusta (2013) vanhempi. 

Diasporalla onkin verrattain pitkä ja 
myrskyinen historia. Projekti on pe- 
rustettu vuonna 2010, kun Facebook 
oli vasta kansainvälisen kasvunsa al- 
kutaipaleella. Alkuperäiset perusta- 
jat olivat neljä New Yorkin yliopiston 
opiskelijaa: Ilja Zitomirskij (eng. Ilya 
Zhitomirskiy), Dan Grippi, Max Salz- 
berg ja Raphael Sofaer. Kaverukset 
saivat inspiraation Diasporan perus- 
tamiseen kuunneltuaan helmikuus- 
sa 2010 oikeustieteen professori Eben 
Moglenin luennon kaupallisten inter- 
net-toimijoiden luomista yksityisyys- 
uhkista. 

Huhtikuussa perustajat loivat Kicks- 
tarteriin rahoituskampanjan hajaute- 
tun sosiaalisen median kehittämistä 
varten. Kampanja keräsi etukäteen ta- 
voitteeksi asetetut 10 000 dollaria 12 
päivässä ja lopulta yhteensä yli 200 
000 dollaria. Rahoittajien joukossa oli 
muun muassa Facebookin perusta- 
ja Mark Zuckerberg, joka sanoi: ”Mi- 
nusta se on siisti idea.” 


Peertuben maskotti Sepia. 


Ensimmäiset pari vuotta kehitys- 
työtä etenivät kiivasta tahtia ja toi- 
nenkin joukkorahoituskierros käy- 
tiin. Tällä kertaa Paypal mystisesti 
jäädytti projektin tilin ilman mitään 
selitystä, joskin myöhemmin myös 
perui jäädytyksen, jälleen ilman seli- 
tystä. Marraskuussa 2011 Zitomirskij 
teki 22-vuotiaana itsemurhan, ja elo- 
kuussa 2012 loputkin kolme perusta- 
jaa jättivät projektin sekä luovuttivat 
vastuun jatkokehittämisestä käyttä- 
jäyhteisölle. 

Tätä kirjoitettaessa Diaspora-ohjel- 
misto ei ole vieläkään 1.0-versiossa. 
Uusin versio on 0.7.14.0 kuluvan vuo- 
den kesäkuulta. Vertailun vuoksi Mas- 
todonin uusin versio on 3.2.0, julkais- 
tu kuluvan vuoden elokuussa. 


Peertube 

Jo nimestä voi päätellä, että Peertu- 
be on avoin vastine Youtubelle ja vas- 
taaville videonjakopalveluille. Peertu- 
be on liittoutunut ja toimii selaimissa 
siinä missä muutkin nykyaikaiset vi- 
deopalvelut. Peertuben jippona on se- 
laimessa toimiva WebTorrentiin pe- 
rustuva vertaisverkko, jossa jokainen 
videon katsoja samalla myös jakaa sitä 
muille katsojille. Tämän ansiosta pal- 


velimiin kohdistuva kuorma pysyy 
maltillisena ja Peertube-instanssien yl- 
läpito ei aiheuta valtavia kustannuk- 
sia. Liittoutumisen ansiosta jokaiselta 
instanssilta voi hakea ja katsoa muiden 
instanssien sisältämiä videoita. 

Peertube toimii videonjakoalusta- 
na sangen hyvin, jos puhutaan pelkäs- 
tä videoiden jaosta. Jos on tarkoitus 
tehdä videoilla rahaa tai maksimoi- 
da katsojamäärä, Peertube ei pysty kil- 
pailemaan Youtuben kanssa. Ilmaisel- 
le muualle linkattavalle sisällölle se on 
kuitenkin varsin mainio palvelu. Käyt- 
töliittymä on hillityn moderni eikä tie- 
tenkään kiusaa katsojia mainoksilla. 

Marraskuussa 2020 Peertubeen tuli 
tuki livelähetyksille. Tästä voi ennus- 
taa tulevaksi tärkeä ominaisuus, sillä 
isoista toimijoista riippumattomien vi- 
deolähetysten tekeminen on tähän asti 
ollut aika työlästä. Myös laittoman si- 
sällön kuten tv-kanavien tai urheilu- 
tapahtumien striimaaminen onnistuu 
jatkossa helposti. 

Koska Peertubessa ei ole keskitet- 
tyä sensuurikoneistoa, on videoiden 
seassa myös selvästi tekijänoikeuk- 
sia rikkovaa materiaalia kuten tv-sar- 
joja ja dokumentteja. Törkysisältöä 
löytyy myös, mutta videon lähettä- 
jän täytyy merkitä se videon tietoihin. 
Käyttäjä voi itse valita näytetäänkö 
törkyvideot normaalisti, sumennet- 
tuna vai ei ollenkaan listoilla. Voi en- 
nustaa, että Peertube tulee yleistyes- 
sään aiheuttamaan runsaasti harmaita 
hiuksia tekijänoikeusjärjestöille, sillä 
se mahdollistaa vertaisverkon ansios- 
ta videosisällön jaon suurelle yleisölle 
pienellä kaistankäytöllä. 

Peertube käyttää samaa Activity- 
Pub-protokollaa kuin Mastodon, jo- 
ten on mahdollista seurata Peertube- 
käyttäjiä Mastodonista käsin. Samoin 
Peertube-videoita voi jakaa Masto- 
don-viestien mukana. 


Mobilizon 

Facebookin yksi onnistuneimmista 
ominaisuuksista on tapahtumien jär- 
jestäminen. Harmillista onkin, että Fa- 
cebookin ulkopuolisille ei ole muo- 
dostunut mitään vakiintunutta tapaa 
järjestää tapahtumia ja ilmoittautua 
niihin, vaikka suljettuja ja keskitettyjä 
yrittäjiä on useita. 

Mobilizon ottaa tämän haasteen vas- 
taan. Se on artikkelin teeman mukai- 
sesti liittoutunut ja avoin tapahtumi- 
enjärjestämisalusta. Se julkaistiin vasta 


lokakuussa, 2020 joten se on ryhmän 
uusin tulokas. 

Tapahtuman järjestäminen Mobili- 
zonissa on helppoa. Tarvitaan tunnus 
jollekin instanssille, minkä jälkeen ta- 
pahtuma tehdään helpolla käyttöliit- 
tymällä aivan kuten Facebookissa tai 
muissa vastaavissa palveluissa. Käyttö- 
liittymä on helppo ja moderni. 

Muna-kana-ongelman vuoksi ta- 
pahtumiin ilmoittautuminen ei voi 
olla yhtä helppoa kuin Facebookissa, 
mutta se on pyritty tekemään niin hel- 
poksi kuin mahdollista: Ilmoittautu- 
miseen riittää linkki tapahtumaan ja 
sähköpostiosoitteen antaminen. Ak- 
tiivisempien käyttäjien kannattaa luo- 
da tunnus, jolla voi ilmoittautua millä 
tahansa instanssilla asustaviin tapahtu- 
miin ja luoda omia tapahtumia. 

Tapahtumien luonnin lisäksi Mobi- 
lizon tarjoaa haun, jolla tapahtumia 
voi hakea hashtagien tai fyysisen si- 
jainnin mukaan koko federaatiosta, 
mahdollisuuden kommentoida tapah- 
tumasivuilla ja käyttäjäryhmien luon- 
nin. Koska Mobilizon on niin nuori, 
on mahdoton ennustaa sen suosiosta 
vielä mitään. Jos haluaa tehdä tapah- 
tuman, johon voi ilmoittautua ilman 
Facebookia, se on erittäin hyvä vaih- 
toehto. 

Esimerkiksi yrityksissä ja kouluis- 
sa ei voida vaatia Facebook-tunnuksia 
tapahtumiin ilmoittautumiseen, joten 
niistä voi arvata tulevan käyttäjäkun- 
taa Mobilizoniin. 

Osalla Mobilizon-instansseista on 
listattu kielet, joilla tapahtumia voi 
tehdä, jotta ylläpitäjä pystyy niitä tar- 
vittaessa moderoimaan. on Lista avoi- 
mista instansseista kielirajoituksineen 
löytyy osoitteesta instances.joinmobi- 
lizon.org. 


Jälkifiilikset 

Hajautettu some tuntuu olevan vahvasti 
kaksiteräinen miekka. On ehdottomasti 
hyvästä tunnistaa kaupallisten toimijoi- 
den häikäilemättömät rahaperäiset int- 
ressit ja ottaa valta omiin käsiin. Monis- 
takin näkökulmista avoimet standardit 
ja yhteensopivat protokollat ovat inter- 
netin kulmakiviä. 

Kuitenkin kuten XKCD-sarjakuvas- 
ta* tiedämme, standardeja on helposti 
liikaa. Hajautetun somen liittoutumi- 
seen on monta eri protokollaa ja monta 
eri työryhmää niitä kehittämässä. Pro- 


3 Standards: xkcd.com/927/ 


tokollia ovat ainakin Diasporan oma 
sekä jo mainitut ActivityPub ja OSta- 
tus. ActivityPubia ei pidä sekoittaa Ac- 
tivity Streamsiin, ja sitten on vielä ai- 
nakin Zot, WebSub sekä WebMention. 
Osaa protokollista kehitti jonkin aikaa 
W3C:n' alainen Social Web Working 
Group, joka tosin lopetti toimintansa 
vuonna 2018. Nykyään W3C:n alla toi- 
mii ainakin Social Incubator Commu- 
nity Group”, joka ilmeisesti vastaa ha- 
jautetun somen protokollista. 

Zot-protokolla on Hubzilla-some- 
ohjelmiston itse kehittämä protokolla, 
mutta luonnollisesti senkin standardoi- 
miseen on W3C:ssä oma työryhmänsä: 
Zot Protocol Community Group. 

Protokollia on hyvä olla, ja luonnol- 
lisesti niitä toteuttavia ohjelmistojakin 
on monenlaisia. Tässä esiteltyjen lisäk- 
si on vielä ainakin GNU Social, Hubzil- 
la ja Friendica. 

Jotta pirstoutuminen olisi taattu, jo- 
kaisen ohjelmiston tai palvelun sisäl- 
lä on valittava vielä mieluisa instanssi 
tai pystytettävä oma. Valinnanvaraa on 
niin paljon, että sattuu. Pirstoutumis- 
ta toki lievittää se, että ihmisiä ja kes- 
kusteluja voi seurata ristiin instanssis- 
ta toiseen, mutta kyllä maailma on silti 
kovin eri näköinen riippuen siitä, mi- 
hin instanssiin on päättänyt asettua. 

Instanssin valitsemisessa voikin astua 
harhaan, sillä eri instanssit ajavat toisi- 
naan hieman eri versioita edustaman- 
sa palvelun ohjelmistosta. Juttua tehdes- 
sämme huomasimme esimerkiksi, että 
joissakin Mastodon-instansseissa on 
käytössä ohjelmiston epävirallinen ver- 
sio, jossa on lisäominaisuutena mahdol- 
lisuus seurata hashtageja. Päähaaran ver- 
siossa voi seurata ainoastaan käyttäjiä. 
Github-penkominen antoi ymmärtää, 
että koodimuutos on kyllä tehty, mutta 
tätä ominaisuutta ei ole otettu päähaa- 
raan mukaan ainakaan vielä. 

Eri instansseilla on myös erilaiset 
säännöt — epäilemättä pahimmillaan 
meno on kuin Facebook-kirppariryh- 
missä. Tietyn kielialueen instansseis- 
sa saatetaan säännöillä määrätä, että 
julkiset tekstit on kirjoitettava tietyllä 
kielellä. Erityisen sukupuolisensitiivi- 


* Social Web Incubator Community Group: 
w3.org/community/socialcg/ 


> World Wide Web Consortium eli W3C 
on vuonna 1994 perustettu kansainvä- 
linen yhteisö, joka kehittää webin yhtei- 
siä pelisääntöjä, standardeja, työkaluja ja 
ohjeita. 

sessä instanssissa taas voidaan määrä- 
tä, että profiilitiedoissa täytyy mainita 
käyttäjän toivomat kolmannen persoo- 
nan pronominit: siis esimerkiksi eng- 
lannin she/her. 

Testaamissamme — vaihtoehtoisissa 
someissa on kunnioitettavat lähtökoh- 
dat ja eettisesti suoraselkäinen kehitys- 
prosessi, joka kunnioittaa internetin 
avoimuuden periaatteita. Valitettavas- 
ti haasteet ovat melko lailla samat kuin 
työpöydän valloittamisessa Linuxille: 
teknisten toteutusten kirjo on kenties 
harmillisenkin runsas, ja kun ne kaikki 
tutut muut ihmiset ovat muualla, niin 
kiinnostavan seurattavan löytäminen 
vaatii avointa mieltä, sillä ennestään 
tuttua ei juuri ole. 


Olen yhä. 
Facebookissa 


Teksti: Mikko Heinonen 


avereiden = Facebook-posta- 
uksissa näkyy aina silloin täl- 
löin ilmoituksia siitä, kuinka 
he ovat siirtyneet tai siirtymässä jon- 
kin toisen sosiaalisen median käyttä- 
jiksi. Toiset tekevät niin oikeasti, mutta 
suurin osa kuitenkin lopulta palaa naa- 
makirjan äärelle. Paljon useampi vain 
häviää keskusteluista, ja jonkin ajan 
kuluttua huomaan, ettei tiliä enää ole 
tai se on lakannut päivittymästä. 

Tunnelma on aika toisenlainen kuin 
silloin vuoden 2007 tienoilla, jolloin 
joku tuttava pyysi kaveriksi miltei joka 
päivä. Jos joku olisi tuolloin sanonut, 
että alle 10 vuotta myöhemmin tämä 
tökkäysten ja vampyyripelien tyys- 
sija on merkittävässä osassa USA:n 
presidentinvaaleissa, olisin saattanut 
hymyillä hyväntahtoisesti. Monet oli- 
vatkin sitä mieltä, että Facebookil- 
la on oma hetkensä: se kukoistaa vuo- 
den tai pari ja siirtyy sitten muistojen 
arkistoon sinne MySpacen ja Altavis- 
tan seuraksi, kun jokin seuraava ja pa- 
rempi palvelu saapuu. Niin ei käynyt. 
Käyttäjät sinnittelivät mukana, vaikka 
uutissyöte pilattiin ja sivu täyttyi mai- 
noksista. 

Miksi? Vastaus on samalla se syy, 
minkä vuoksi itsekin käytän palve- 
lua edelleen: FB:hen tulivat silloin ai- 
koinaan käytännössä kaikki, ja monet 
heistä ovat siellä edelleen. Vanhat opis- 

Testaamatta jäivät 

Tässä artikkelissa tutustuttiin niin sa- 
nottuun Fediverseen, avoimen lähde- 
koodin somejen muodostamaan risti- 
yhteensopivaan liittoumaan. Mutta on 
muitakin vaihtoehtoisia someja. 

Vuonna 2011 perustettu Minds ja 
2012 perustettu MeWe ovat somealus- 
toja, joita ei tällä kertaa testattu. Nämä 
ovat suljetun lähdekoodin tuotteita, 
web-sivuja ja mobiilisovelluksia. MeWe 
myös myy erilaisia premium-palveluja 
käyttäjilleen. Näiden lisäksi on vielä ai- 
nakin Parler, BitChute ja Gab. 

Edellä mainittuja on kaikkia sanot- 
tu äärioikeiston ja muun epäilyttävän 
aineksen temmellyskentiksi. The In- 
dependent kirjoitti marraskuussa Par- 


lerista, että palvelussa sallitaan paljon 
sisältöä, jota monella muulla alustalla 
pidettäisiin loukkaavana ja mahdolli- 
sesti poistettaisiin vihapuheena. 

Myös Mastodonista näkyy ajoittain 
epäilyjä, että eikös siellä ole lähinnä nat- 
seja. Skrollin testissä ei natseja onneksi 
havaittu. Mastodonissa yhteisösäännöt 
määrittääkin kukin instanssi, ja jos jo- 
kin instanssi todetaan natsipesäkkeeksi, 
muut instanssit voivat katkaista liittou- 
tumisen sen kanssa. Näin natsit jäävät 
omaan kuplaansa, josta ei näy mitään 
ulospäin toisiin instansseihin. 48 


Tekeekö mieli kokeilla? Tule Mastodoniin 


ja kerro mielipiteesi hashtagilla fskrolli! 








kelukaverit, sukulaiset ja entiset kolle- 
gat olivat yhtäkkiä helposti tavoitetta- 
vissa, sain lukea heidän ajatuksiaan ja 
tutustua heidän elämäänsä, josta en 
ollut vuosiin tiennyt mitään. Ryhmi- 
en kautta tapasin monia samanlaisista 
asioista kiinnostuneita. Tietenkin olin 
roikkunut 90-luvulta alkaen IRCissä ja 
foorumeilla, mutta Facebook palautti 
yhteyden ihmisiin, joita koko tietotek- 
niikka ei edes kiinnostanut. 

Tämän vuoksi olen myös ollut pen- 
seänä useimpien niin sanottujen vaih- 
toehtosomejen suhteen. Kun kaupalli- 
nen palvelu ilmoittaa ”kannattavansa 
sananvapautta; tämä tarkoittaa usein 
sitä, että vihapuhe, väkivalta ja suora- 
naiset valheet sallitaan. Facebookilla- 
kin on tämän suhteen ongelmia, mutta 
se on sentään lähtökohtaisesti muu- 


ta kuin pelkkä kylähullujen kokoontu- 
misajo. Epäkaupallisissa projekteissa, 
niin kannatettavia kuin ne ovatkin, on 
sitten toinen pulma: luonteensa vuok- 
si ne houkuttelevat toistaiseksi lähinnä 
ihmisiä, jotka ovat teknisesti suuntau- 
tuneita — ja jotka siis tavoittaa melkein 
joka paikasta muutenkin. 

Monella FB-kaverillani on ilmennyt 
olevan mielipiteitä, joita en jaa. Muu- 
tamalle olen joutunut painamaan my- 
kistysnappiakin. Poistumalla koko pal- 
velusta edistäisin kuitenkin heidän 
kuplautumistaan, samalla kun pake- 
nisin itse takaisin omaani. Ja jotenkin 
minusta tuntuu, että tarvitsemme jat- 
kossakin ennen kaikkea ymmärrystä 
toistemme suhteen. Siksi poistan Face- 
book-tilini vasta sitten, kun tarjolle tu- 
lee jokin toinen koko kansan some. 


Fediversumin 
rajapinnat 
Teksti: Ville Ranki 


soilla kaupallisilla palveluilla on 

tarve pitää käyttäjät oman fir- 

man palveluiden parissa ja estää 
käyttäjien tietojen käyttö ulkopuoli- 
silta. Voisi kuvitella, että esimerkiksi 
Twitteristä ja Facebookista saisi jul- 
kiset postaukset ladattua RSS-syöt- 
teenä tai muuten koneluettavassa 
muodossa, mutta eipä saa. Isot toimi- 
jat haluavat rajapintojensa käyttäjien 
rekisteröityvän enemmän tai vähem- 
män raskaiden prosessien kautta, en- 
nen kuin rajapinnat aukeavat. Pal- 
velun tarjoajalla on täten täysi valta 
esimerkiksi estää tiettyjen sovellus- 
ten käyttö yksipuolisesti. 

Avoimissa palveluissa, joita tässä 
artikkelissa käsitellyt palvelut ovat, 
ei ole mitään syytä rajoittaa rajapin- 
toja julkiseen dataan. Palvelut tarjoa- 
vat avoimia rajapintoja ja usein myös 
valmiit kirjastot niiden käyttöön eri 
ohjelmointikielille. Kehittäjiä roh- 
kaistaan käyttämään rajapintoja ja 
tekemään vapaasti integraatiota mui- 
hin palveluihin. 

Otetaan esimerkiksi Mastodon, 
jossa on pitkälle kehitetyt rajapinnat 
ja asiakaskirjastot. Ohjelmointikie- 
lenä esimerkeissä on Python, mut- 
ta asiakaskirjasto löytyy liki kaikille 
yleisesti käytössä oleville ohjelmoin- 


tikielille. 


Mastodonin rajapinnat 
Matalimmalla tasolla Mastodon-pal- 
velin tarjoaa REST-rajapinnan, jon- 
ka avulla voi lähettää tietoa URL:ssä 
(guery string) HTTP-lomakkeena 
tai JSON-muodossa. Rajapinnan do- 
kumentaatio löytyy osoitteesta docs. 
joinmastodon.org/client/intro/. 
Mutta ennen kuin aletaan koo- 
daamaan, kannattaa huomata, että 
Mastodon tarjoaa dataa myös stan- 
dardeina RSS- ja ATOM-syötteinä. 
Esimerkiksi tietyn käyttäjän julkiset 
tuuttaukset voi lukea RSS-muodos- 
sa osoitteesta https://instanssin.osoi- 
te/users/käyttäjä.rss. Tämän URL:n 
voi lisätä mihin tahansa RSS-syöttei- 
tä osaavaan palveluun kuten vaikka 
blogialustalle tai pikaviestinbotille, 


joka sen jälkeen osaa lähettää uudet 
tuuttaukset pikaviestimeen. Hashta- 
geja pystyy tilaamaan myös vastaa- 
vasti osoitteesta https://instanssin. 
osoite/tags/hashtagi.rss. 

Ilman koodausta Mastodonin pys- 
tyy integroimaan muihin palveluihin 
esimerkiksi IFTTT-palvelun avul- 
la. IoT- ja kotiautomaatioharrastaji- 
en suosima NodeRED sisältää myös 
Mastodon-tuen. 


Tuuttaus koodista 

Jos valmista tapaa tehdä haluttu asia 
ei löydy, aletaan koodaamaan. Pyt- 
hon-maailmassa löytyy Mastodon- 
niminen moduuli, jolla homma hoi- 
tuu helposti. 

Oma softa täytyy ensimmäisek- 
si rekisteröidä instanssille, jolla sitä 
käytetään. Käytetyn instanssin URL 
annetaan kutsuissa api base url-pa- 
rametrinä. Huomaa, että sovelluksen 
rekisteröintiä ei tarvitse tehdä kuin 
kerran kullekin instanssille, jolla sitä 
käytetään. Sovellus saa tämän jälkeen 
avaimen, jonka kirjasto osaa tallen- 
taa suoraan .secret-päätteiseen tie- 
dostoon: 


from mastodon import Mastodon 
Mastodon.create app( 
'skrolliesimerkki”', 

api base url = https:// 
mastodon.instanssi?', 


to file = *”skrolliesimerkki 
clientcred.secret”' 
) 


Tämän jälkeen luodaan Mastodon- 
luokan instanssi, jolle annetaan ai- 
emmin luotu .secret-tiedosto. Tämä 
ja myöhemmin tulevat koodinpätkät 
ovat jatkoa ensimmäiselle, eli ne pi- 
täisi suorittaa järjestyksessä. 


mastodon = Mastodon( 

client id = *skrolliesimerkki 
clientcred.secret', 

api base url = 'https:// 
mastodon.instanssi? 


) 


Mastodon-luokan  instanssilla voi- 
daan nyt kirjautua sisään tunnuk- 
seen. = Kirjautumisen — yhteydes- 
sä tallennetaan käyttäjäkohtainen 
avaintiedosto. 


mastodon.log in( 
'eetu.esimerkkieskrolli.fi', 
”salainensana”? , 

to file = *skrolliesimerkki 
usercred.secret”' 


) 


Nyt kirjasto on valmis käyttämään 
Mastodonin rajapintaa ja tekemään 
mitä vain toimintoja, joita rajapin- 
ta tarjoaa. Tuuttauksen lähettäminen 
vaatii näin paljon koodia: 


mastodon = Mastodon( 
access token = 
”skrolliesimerkki usercred. 
secret', 

api base url = https:// 
mastodon.instanssi? 


) 

mastodon.toot('Terveisiä 
Skrolli-lehden esimerkistä! 
tskrolli') 


Mastodon-luokan instanssi sisältää 
metodit käyttäjien aikajanojen lu- 
kemiseen, hakuihin, moderointiin, 
käyttäjän asetuksiin ja oikeastaan 
koko Mastodonin käyttöön. Julkis- 
ten tietojen lukeminen ei vaadi edes 
käyttäjän sisäänkirjautumista. 


Mikä ihmeen 
liittoutuminen? 
[Kainalojuttu, tosin voisi olla ensim- 
mäisellä sivulla koska pitäisi lukea 
ennen artikkelia pohjustukseksi..] 
Facebookin = kaltaisen somepal- 
velun perustoiminnallisuuden pys- 
tyy koodaamaan mopoautollinen 
teekkareita viikonlopun mittaisessa 
hackathonissa. Käyttäjämäärän kas- 
vaessa alkavat palvelimen resurssit 
käydä vähiin ja arkkitehtuuria täytyy 
miettiä vähän tarkemmin. Palvelu 
täytyy saada skaalautumaan usealle 
palvelimelle, että se pystyy palvele- 
maan käyttäjiään. Hyvin skaalautu- 
van palvelun suorituskykyä pystyy 
kasvattamaan liki rajattomasti osta- 
malla lisää palvelinkapasitettiä. 
Jossain vaiheessa palvelinkapasi- 
teetti alkaa kuitenkin maksamaan 
niin paljon, ettei sitä enää viitsi ku- 
kaan omasta pussistaan maksaa. Mo- 
derointiinkin menee aikaa ja käytän- 
nössä pitäisi palkata joku tekemään 
sitä. Jos vastikkeetonta rahoitusta ei 
saada, on tässä vaiheessa palvelul- 
la aika tehdä valintoja: täytyy alkaa 
näyttämään mainoksia, alkaa myy- 

mään käyttäjien dataa ulkopuolisille 
tai lopettaa palvelu. 

Useimmat keskitetyt palvelevat va- 
litsevat jonkun tai molemmat en- 
simmäisistä vaihtoehdoista. Mutta 
jos halutaan tehdä palvelu eettises- 
ti avoimen lähdekoodin ideologialla 
ja nämä vaihtoehdot eivät käy, mikä 
neuvoksi? 

Liittoutuminen (federointi, federa- 
tion) on toisenlainen ratkaisu palve- 
luiden skaalautumisongelmaan. Aja- 
tuksena on hajauttaa palvelu usealle, 
toisistaan riippumattomalle palve- 
limelle, jotka keskenään muodosta- 
vat liittoutuman (federaatio, federati- 
on). Palvelimia voi liittoumassa olla 
rajattoman paljon, ja niitä yleensä yl- 
läpitävät toisistaan riippumattomat 
yritykset, organisaatiot ja yksityiset 
tahot. 

Vaikka liittouma koostuu erillisis- 
tä palvelimista, pystyy yhdellä palve- 
limella oleva käyttäjä vuorovaikut- 
tamaan muilla palvelimilla olevien 
käyttäjien kanssa siinä missä samal- 
la palvelimella olevien. Tämän ansi- 
osta koko liittouma tuntuu yhdeltä 
isolta palvelulta ja pystyy vastaamaan 
perinteisten keskitettyjen palvelui- 


den toiminnallisuutta. Liittoutuneet 
palvelut ovat myös vikasietoisempia 
kuin keskitetyt, sillä yksittäisen pal- 
velimen vikaantuminen vaikuttaa 
vain kyseisen palvelimen käyttäjiin ja 
koko muu liittouma toimii normaa- 
listi. 

Liittoutuneiden palveluiden suun- 
nittelu ja toteutus on huomattavasti 
keskitettyjä vaikeampaa, sillä palve- 
lin ei voi luottaa toisten palvelinten 
hyväntahtoisuuteen. Kuka tahansa 
voi pystyttää oman palvelimen liit- 
toutumaan, ja se voi joko tarkoituk- 
sella tai virheen seurauksena toimia 
väärin. Liittoutumaprotokolla täytyy 
huolellisesti suunnitella niin, ettei 
huonosti käyttäytyvä palvelin pysty 
häiritsemään muita palvelimia koh- 
tuuttomasti. 

Yleisesti tunnetuin liittoutuma- 
protokolla on sähköposti. Myös 
WWVW:tä voi tavallaan pitää liittou- 
tuneena protokollana. Internet oli- 
si aika eri näköinen vaihtoehtomen- 
neisyydessä, jossa vaikkapa kaikki 
sähköpostit liikkuisivat yhden, kes- 
kitetyn palvelun kautta tai kaikki 
WWW-sivut olisi keskitetty yhden 
palvelun taakse. 

Mastodonin maskotti. 


Häiriköinnin ja ei-toivotun sisällön 
estäminen on haastavaa liittoutunees- 
sa protokollassa, sillä mitään keski- 
tettyä moderointia ei ole mahdollis- 
ta toteuttaa. Teknologia on kylmän 
neutraalia, joten ketään ei voi estää 
käyttämästä sitä. Käytännössä palve- 
limien ylläpitäjät estävät ongelmia ai- 
heuttavien palvelimien federoinnin 
oman palvelunsa kanssa ja vastaavat 
omien käyttäjiensä toimista. 

Koska palvelimia on paljon, on 
myös moderointi hajautettu ympä- 
ri liittouman. Keskitetyn moderoin- 
nin mahdottomuus voidaan nähdä 
myös positiivisena asiana, sillä liit- 
toutuneessa verkossa vaikkapa sa- 
nanvapautta loukkaava valtio ei pys- 
ty sensuroimaan ei-toivottuja viestejä 
mielipiteiden muokkaamiseksi. 

Avoimet liittoutumaan perustu- 
vat sovellukset ovat nostaneet suosi- 
ota Facebookin ja muiden keskitet- 
tyjen palveluiden ongelmien vuoksi. 
Yleiskäyttöiset liittoutumaprotokol- 
lat alkavat olemaan niin kehittynei- 
tä, että niiden päälle on suhteellisen 
helppoa rakentaa uusia palveluita. 
Tulevaisuudessa fediversumissa näh- 
dään enemmän yksittäisten palvelui- 
den integroitumista toisiinsa ja uusia 
ominaisuuksia kuten kulkuritunnuk- 
set (nomadic accounts) ja mainejär- 
jestelmät (reputation systems). 

Kulkuritunnusten avulla käyttäjä 
pystyy siirtämään identiteettinsä sau- 
mattomasti ja tietoturvallisesti pal- 
velimelta toiselle tai jakaa sen usean 
palvelimen välille. Mainejärjestelmil- 
lä taas voidaan laskea käyttäjille ai- 
kaisempien tapahtumien perusteella 
jonkinlainen mainearvo esimerkik- 
si roskapositituksen ja häiriköinnin 
ennaltaehkäisemiseksi. Kummatkin 
ovat tietoteknisesti erittäin vaativia 
toteuttaa, ja tiettävästi yksikään pro- 
jekti ei ole niitä saanut tuotantoon. 
Nykyiset liittoutumaprotokollat vaa- 
tivat, että kaikki palvelimet ovat saa- 
vutettavissa Internetin yli, mutta tu- 
levaisuudessa voi olla mahdollista 
reitittää viestejä palvelimien välillä 
esimerkiksi palomuurien läpi tai pi- 
meiden verkkojen puolelle. 

Tässä artikkelissa olevat palvelut 
ovat kaikki suhteellisen nuoria liit- 
toutumiseen perustuvia avoimen 


lähdekoodin palveluita. 

MATRIKILLA 


Onko sinulla kaveriporukka, yhdistys 

tai muu yhteisö, joka on hajautunut eri 
pikaviestimiin? Osa pysyy sitkeästi IRCissä, 
osa on siirtynyt Telegramiin, osa taas 
pistänyt Discord-palvelimen pystyyn? 
Tämä on yleinen tilanne, joten kerromme 
miten yhteisön saa takaisin yhteen 


Matrixin avulla. 


Teksti: Ville Ranki 


ilta (bridge tai appservice) 

on Matrix-maailmassa =tiet- 

tyyn kotipalvelimeen yhdis- 
tetty asiakasohjelma, jolle on annet- 
tu erikoisoikeudet dynaamisesti luoda, 
ohjata ja tuhota Matrix-käyttäjiä kysei- 
sellä palvelimella. Sillalla voi olla hal- 
lussaan myös tietty nimiavaruus kana- 
vannimiä, jolloin se pystyy luomaan ja 
valmistelemaan kokonaisia kanavia ka- 
navan nimen perusteella käyttäjän liit- 
tyessä kanavalle. Sillan automaattisesti 
luomia kanavia kutsutaan portaaleiksi 
(portal), kun taas siltausta olemassa ole- 
valle Matrix-kanavalle kutsutaan putki- 
tukseksi (plumbing). 

Sillan toisessa päässä on jokin toinen 
pikaviestinpalvelu, joka halutaan sillata. 
Kun kanava sillataan, silta luo Matrix- 
huoneeseen haamukäyttäjiä (ghosts), 
jotka edustavat sillan toisella puolella 
olevan palvelun käyttäjiä. Kummituk- 
set ovat ihan täysiverisiä Matrix-käyttä- 
jiä. Niillä voi olla profiilikuva, ne voivat 
jakaa kuvia ja muita tiedostoja ja niil- 
le voi lähettää yksityisviestejä, jos sil- 
tatoteutus sen mahdollistaa. Silta luo 
vastaavasti — nukkekäyttäjät (puppet) 
kohdeviestimeen edustamaan Matrix- 
kanavalla olevia käyttäjiä, jos kohde- 
viestin sitä tukee. 

Osa silloista, kuten Facebook Mes- 
senger -silta, ei tue kokonaisten kanavi- 


osoitteessa 


en siltaamista, vaan on aina henkilökoh- 
tainen. Syynä tähän on kohdeviestimen 
rajapinnan rajoittuneisuus. Tällaisiin sil- 
toihin kirjaudutaan sisään kohdeviesti- 
men tunnuksilla, ja tämän jälkeen esi- 
merkiksi yksityisviestit tulevat Matrixiin 
avautuvina uusina kanavina. Muita Mat- 
rix-käyttäjiä ei tällaisille kanaville voi 
kutsua. Esimerkiksi Telegram-silta tu- 
kee molempia: sillä voi sillata kokonai- 
sia kanavia sekä kirjautua Telegramiin 
Matrixista, jolloin yksityisviestit toimivat 
ja Matrix toimii täytenä Telegram-asiak- 
kaana. 

Useimmiten siltaa komennetaan sil- 
tabotin kautta. Siltabotti on Matrix- 
käyttäjä, jolle voidaan lähettää silta- 
uksen hallintaan liittyviä komentoja. 
Poikkeuksena tästä ovat Element-asia- 
kasohjelman tukemat =integraatiot, 
joilla pystytään tällä hetkellä luomaan 
siltauksia Freenodeen, Slackiin ja Git- 
teriin ohjelman käyttöliittymästä kä- 
sin. Yleensä silloilla on myös toinen 
siltabotti kohdeviestimen puolella ot- 
tamassa vastaan komentoja. Siltabot- 
tien käyttäjänimet löytyvät siltains- 
tanssin käyttöohjeesta. 

Jokainen silta on oma projektinsa, 
ja suurin osa on harrastajien itse teke- 
miä. Tämä näkyy siltojen vaihtelevassa 
laadussa ja helppokäyttöisyydessä tai 
sen puutteessa. Siltausten pystytys vaa- 


MIKÄ IHMEEN MATRIX? 


Matrix on pikaviestin, joka on klassisen Internet Relay 
Chatin eli IRC:n tavoin avointa koodia ja avoin stan- 
dardi. Matrix on liittoutunut eli federoitu ja siinä on 
sisäänrakennetut siltausominaisuudet muihin viesti- 
miin. Matrixista on kerrottu myös Skrollin numerois- 
sa 2018.4 ja 2019.4 — lue vanhat pdf-lehdet maksutta 








tii jonkin verran hakkerihenkeä, mutta 
sen jälkeen varsinainen käyttö ei vaadi 
mitään temppuja, eikä satunnaisen ka- 
navalla olijan tarvitse tietää sillan ole- 
massaolosta eikä edes tietää, mistä pal- 
velusta kukin kanavalla jutteleva tulee. 


Osa silloista on auki vain tietylle koti- 
palvelimelle, osa kaikille julkisia ja osa 
siltä väliltä. Matrix.org-palvelin tarjo- 
aa julkiset sillat Freenodeen, Slackiin 
ja Gitteriin. Tällä hetkellä yhteentoista 
eri IRC-verkkoon tarjotut julkiset sillat 
tietoineen löytyvät osoitteesta: github. 
com/matrix-org/matrix-appservice 
-irc/wiki/Bridged-IRC-networks. 

T2bot.io-palvelu tarjoaa julkisia sil- 
toja Telegramiin ja Discordiin. Lisäk- 
si sivusto pyörittää joukkoa julk isesti 
käytettäviä botteja. 

Julkisten siltojen lisäksi vaihtoehtoi- 
na on yhteisöjen omat sillat ja sillan ajo 
omalla kotipalvelimella. Esimerkiksi 
suomalainen Kapsi ry (kapsi.fi) tarjoaa 
jäsenilleen Telegram-, WhatsApp- ja Fa- 
cebook-siltoja. Suomalaisten Hacklabien 
jäsenille avoin hacklab.fi tarjoaa näiden 
lisäksi Slack-, Signal- ja Discord-sillat. 

Omien siltojen ajaminen on mahdol- 
lista, mutta se vaatii oman kotipalveli- 
men ajamista tai ainakin suostumuk- 
sen jonkun palvelimen ylläpitäjältä. 


- 1... liha NNN = 









Jos sopivaa siltaa ei tahdo löytyä, kan- 
nattaa vaikka kysellä suomenkieliseltä 
*matrix.fi:matrix.org-kanavalta, josko 
jostain löytyisi sopiva instanssi. Kana- 
valta löytää muutoinkin apua ja seuraa. 


Aluksi tarvitaan Matrix-kanava. Se 
voi olla valmiiksi sillattu IRC-kana- 
va, jos yhteisöllä on jo IRC käytössä. 
Tämän jälkeen kanava sillataan ha- 
luttuihin viestimiin yksi kerrallaan. 
Yleensä tarvitaan tunnus tai avustaja 
kohdeviestimessä sillan pystytystä var- 
ten. Huomaa, että mikään ei estä sil- 
taamasta useita viestimiä samalle ka- 
navalle. Sillat näkevät muiden siltojen 
luomat haamukäyttäjät oikeina Mat- 
rix-käyttäjinä ja siltaavat ne kohdevies- 
timeen siinä missä muutkin käyttäjät. 
Tutustu etukäteen myös kunkin sillan 





uosi sitten joulukuussa muun 
muassa Firefox-selaimen ke- 
hittäjä Mozilla korvasi IRC- 
palvelunsa Matrixilla. Saksan armeija 
Bundeswehr otti Matrixin koekäyttöön. 

Vuoden 2020 helmikuussa KDE- 
työpöytäympäristön kehittäjä kde.org 
otti käyttöön Matrixin. 

Huhtikuussa Ranskan palo- ja pelas- 
tusviranomaiset ottivat Matrixin käyt- 
töön. Ranskan hallitus on käyttänyt 
Matrixia jo pidempään. Suomalainen 
mijutu julkaisi GitHubissa viestit kou- 
lulaisten Wilma-palvelusta Matrixiin 
välittävän ohjelman. 

Toukokuussa uutisoitiin t2bot.io:n, 
ilmaisia silta- ja bottipalveluita tarjo- 
avan julkisen kotipalvelimen, siltaavan 
nyt kolme miljoonaa käyttäjää Telegra- 
mista ja Discordista Matrixin puolel- 
le. Mediaa, enimmäkseen kuvia, t2bot. 
jo:n kautta on siirtynyt 5,8 teratavua. 

Samoihin aikoihin Matrixissa otettiin 
oletuksena käyttöön päästä päähän -sa- 
laus, jota oli kehitetty kolme vuotta. Sa- 
laus on ollut mahdollista aiemminkin, 
mutta nyt vasta esimerkiksi avainten hal- 
linta ja käytettävyys on sillä tasolla, että 
se saatiin oletuksena käyttöön. Matrixin 
salaus perustuu samaan megolm-tek- 
niikkaan kuin Signal-pikaviestimessä. 
Hajautettuna ja itse ylläpidettävänä pal- 
veluna Matrix singahti kärkisijalle yksi- 
tyisyyden ja tietoturvan saralla. 

virallisiin ohjeisiin ja omaan Matrix- 
kanavaan. 





Telegram on yksi helpoimmista sillat- 
tavista. Kutsu ensin siltabotti kanavalle. 
Jos yhteisöllä ei ole vielä Telegram-kana- 
vaa, riittää että sanot sille !tg create. 
Botti vastaa Telegram-kutsulinkillä, jon- 
ka voit jaella käyttäjille. Jos haluat sillata 
olemassaolevan Telegram-kanavan, kut- 
su Telegram-puolen siltabotti Telegram- 
kanavalle ja anna sille komento /id. Bot- 
ti vastaa kanavan id-numerolla. Anna 
tämä id Matrixin puolella komennolla 
Itg bridge <id-numero>. Silta käyn- 
nistyy. Jos haluat käyttää siltaa täytenä 
Telegram-asiakkaana Matrixista, sano 
siltabotille yksityisviestillä login ja seu- 
raa ohjeita. Kirjautumisen jälkeen silta- 
botti kutsuu sinut Telegram-kanavillesi. 





Salaus perustuu julkiseen ja yksityi- 
seen avaimeen, kuten liki kaikessa mo- 
dernissa salaustekniikassa. Kun salaus 
otetaan ensimmäisen kerran käyttöön, 
luodaan käyttäjälle asiakasohjelmassa 
avainpari. Salainen avain kryptataan sa- 
lasanalla. Avaimet välitetään kotipalve- 
limelle. Julkinen avain lähetetään sel- 
laisenaan, ja palvelin jakaa sen muille 
käyttäjille tarvittaessa automaattisesti. 

Kun käyttäjä kirjautuu uudella lait- 
teella tai selaimella palvelimelle, uusi 
kirjautuminen täytyy vahvistaa olemas- 
sa olevalla kirjautumisella. Vahvistami- 
sen ansiosta pelkkä käyttäjätunnuksen 
ja salasanan vuotaminen ei mahdollista 
salaisen avaimen vuotamista ja salattu- 
jen viestien lukemista. Edes kotipalve- 
limen ylläpitäjä tai sinne murtautunut 
hyökkääjä ei pysty avaamaan salattua 
liikennettä. 

Kun viestejä lähetetään salattuna toi- 
sille käyttäjille, viestit kryptataan käyt- 
täen vastaanottajan julkista avainta. En- 
sin täytyy kuitenkin varmistaa toisen 
käyttäjän identiteetti eli käytännössä 
vahvistaa, että palvelimen tarjoama jul- 
kinen avain on oikeasti se, jota vastaan- 
ottajan asiakas käyttää. Muuten pahan- 
tahtoinen tai hakkeroitu palvelin pystyy 
lähettämään väärennetyn julkisen avai- 





Hanki ylläpitäjältä tai dokumentaati- 
osta linkki, jolla kutsutaan Discord- 
botti halutulle kanavalle. Sinun täy- 
tyy olla ylläpitäjä Discordissa tai saada 
apua ylläpitäjältä. Kutsu Matrix-ka- 
navalle vastaava siltabotti. Seuraavas- 
sa vaiheessa tarvitset Discord-kanavan 
serverid:n ja channelid:n. Ohjeet näi- 
den kaivamiseen löytyvät netistä. Sano 
Matrix-kanavalla !discord = brid- 
ge <ServerID> <ChannelID>. Dis- 
cord-puolella botti pyytää vahvistuk- 
sen, joka ylläpitäjän täytyy kuitata. 


Slackin siltaus onnistuu Element-asia- 
kasohjelman selain- tai työpöytäversi- 
olla graafisella käyttöliittymällä. Tämä 
käyttää matrix.orgin tarjoamaa Slack- 
siltaa. Oman sillan käyttö onnistuu 


men ja tekemään väliintulohyökkäyk- 
sen. Useimmat muut päästä päähän 
-salausta käyttävät viestimet oletuksena 
luottavat sokeasti keskitettyyn palveli- 
meensa, mutta Matrix tarjoaa mekanis- 
min vertailla avaimia. Tämä onnistuu 
lukemalla puhelimella OR-koodi suo- 
raan toisen käyttäjän laitteesta tai ver- 
tailemalla emoji-sarjaa. Vertailu tuli- 
si tehdä jotain muuta viestintävälinettä 
pitkin, jos halutaan täysin aukoton sa- 
lausketju. 

Salaus aiheuttaa hieman ylimääräis- 
tä vaivaa käyttäjälle, jos se halutaan teh- 
dä aukottomasti. Kannattaa ottaa huo- 
mioon, että useimmat kanavat eivät 
kuitenkaan ole salattuja. Esimerkik- 
si julkisia kanavia ei ole mitään järkeä 
salata, koska niihin pääsee kuka tahan- 
sa. Käytännössä salausta käytetään yk- 
sityisviestinnässä tai pienten ryhmien 
yksityiskanavien sisällä. Pelkkänä IRC- 
asiakkaana Matrixia käyttävälle salauk- 
sesta ei ole mitään iloa. Uutta kanavaa 
luodessa perustaja saa päättää tehdään- 
kö kanavasta salattu vai ei. Kannattaa 
huomata, että salattua kanavaa ei voi 
tietoturvasyistä muuttaa salaamatto- 
maksi sen jälkeen, kun se on luotu. 





Lisäksi toukokuussa Bundeswehr il- 
moitti koekäytön jälkeen valinneen- 
sa Matrixin pikaviestimekseen. Käyt- 





myös, mutta se täytyy tehdä käsipelil- 
lä. Käytännössä Slackissa luodaan uusi 
App, joka liitetään kanavan works- 
paceen. Tässä vaiheessa saadaan bo- 
tin access token -koodi jota tarvitaan 
myöhemmin. Kutsu seuraavaksi sekä 
Matrixin että Slackin puolella olevat bo- 
tit kanaville. Sekä Matrix- että Slack-ka- 
navista tarvitaan kanavien id:t. Lopuksi 
siltaus tehdään antamalla Matrix-silta- 
botille komento link --channel id 
<slack-kanavan-id> --room <mat- 
rix-kanavan-id> --slack bot to- 
ken <slack-botin-token> 


IRC-kanavat siltaantuvat ”automaattises- 


ti? liittymällä IRC-sillan määrittämälle 
portaalikanavalle. Esimerkiksi IRCNetis- 
säseon H ircnet tkanavannimi:irc. 
snt.utwente.nl. 


täjiä Bundeswehrillä on noin 50 000. 
Mozilla uutisoi, että neljän kuukauden 
jälkeen yhteisön osallistuminen Matri- 
xin kautta kasvoi 4-10-kertaiseksi ai- 
empaan IRC-palvelimeen verrattuna. 
WordPressin tekijöiden yritys Auto- 
mattic sijoitti viisi miljoonaa dollaria 
Matrixia kehittävään New Vectoriin. 
Odotettavissa on jonkinlaista integraa- 
tiota WordPressiin. 

Heinäkuussa =referenssiasiakasoh- 
jelma Riotin nimi vaihdettiin Ele- 
mentiksi. Samalla Matrixia kehittä- 
vä New Vector sekä Matrix-palveluita 
myyvä Modular.im vaihtoi nimekseen 
Element Matrix Services. Aikaisem- 
pi nimisekamelska oli kieltämättä se- 
kava. Itse protokollan ja verkon nimi 
pysyy yhä Matrixina. Samalla uuden 
sukupolven Android-asiakasohjelma 
RiotX korvasi vanhan Riot Androi- 
din ja nimettiin Element Androidik- 
si. Valitettavasti ohjelma oli julkaisus- 
saan erittäin buginen ja kärsii vielä 
tätä kirjoittaessa joistakin näkyvistä 
ongelmista. 

Elokuussa ruotsalainen Linköpin- 
gin yliopisto otti Matrixin koekäyt- 
töön ja syyskuussa päätti siirtyä sii- 
hen kokonaan. Suomessa ei tiettävästi 
Matrixia ole vielä yhdessäkään oppi- 
laitoksessa käytössä. Erityisesti Ou- 
lun yliopiston siirtymistä odotetaan 
innolla, sillä Matrixin esikuva IRC 

Portaalikanavissa — piilee = kuiten- 
kin pieni jippo: kanavat ovat IRC-sil- 
lan hallinnoimia. Vain IRC-siltabot- 
ti saa admin-statuksen kanavalla, jotta 
se voi hallita kanavaa IRCissä tapahtu- 
vien asioiden mukaisesti. IRCin puo- 
lella op-status antaa Matrixissa vain 
moderator-statuksen. Syynä tähän ra- 
joitukseen on se, että jos admin-oi- 
keus annetaan käyttäjälle, käyttäjän on 
mahdollista ”rikkoa” kanava niin, että 
Matrix- ja IRC-puolen tilat poikkeavat 
toisistaan. Portaalikanavalle on mah- 
dollista saada omalla vastuulla admin- 
oikeudet, mutta se vaatii ystävällisen 
pyynnön sillan ylläpitäjälle. 

Jos halutaan sillata olemassaoleva 
Matrix-kanava IRCiin tai luoda kana- 
va, jolla on admin-oikeudet, kanava 
täytyy putkittaa. IRC-kanavan putki- 
tus sisältää bottien kutsumisen kana- 





kehitettiin siellä vuonna 1988, joten 
näin yksi teknis-historiallinen ympy- 
rä sulkeutuisi. 

Syyskuussa Element osti Gitterin. 
Gitter on GitHubiin ja GitLabiin in- 
tegroitu pikaviestin ja monen avoi- 
men lähdekoodin projektin käytös- 
sä. Käytännössä Gitter ensin sillataan 
täydellisesti Matrixiin, ja myöhem- 
min Gitteristä tulee kokonaan Mat- 
rix-pohjainen. Gitterin kautta tuli 1,7 
miljoonaa uutta käyttäjää. 

Lokakuussa koko Internetin stan- 
dardoinnista vastaava The Internet 
Engineering Task Force (IETF) otti 
Matrixin koekäyttöön korvaamaan 
Slackin. Samoin pelaajien puhera- 
dio-ohjelma TeamSpeak on ottamas- 
sa käyttöön Matrixia tekstichatissaan. 

Marraskuussa Matrix-palvelinoh- 
jelmisto Synapse sai vihdoin tuen hor- 
isontaaliselle skaalautumiselle. Tähän 
asti Synapsen pääprosessi käyttänyt 
yhtä prosessoriydintä Python-kielen 
rajoitusten vuoksi. Tämä on ollut iso 
pullonkaula erityisesti isoissa palveli- 
missa. Matrix.org-palvelimella viesti- 
en läpimenoajat putosivat sekunneista 
keskimäärin 50 millisekuntiin. 





Vuoden aikana on tapahtunut myös 
paljon jatkuvaa kehitystä. Toistaiseksi 
ainoa tuotantokelpoinen palvelinoh- 








ville sekä IRCissä että Matrixissa sekä 
JSON-muotoisen = viestin lähettämi- 
sen sillalle curl-työkalulla. IRC-puolen 
botti kysyy luvan siltaamiseen, ja kun 
op-statuksella oleva käyttäjä sen hy- 
väksyy, silta käynnistyy. IRC-kanavan 
putkitus on sangen työläs operaatio, ja 
toivottavasti jossain vaiheessa siihen 
toteutetaan helpompi keino. 


Kun kanava on sillattu haluttuihin pal- 
veluihin, kannattaa kerätä eri palvelui- 
den liittymislinkit johonkin ylös, jotta 
ne voi antaa halukkaille. Matrix-kana- 
valle kannattaa asettaa asetuksista mie- 
luisa alias, erityisesti jos kyseessä on 
portaalikanava, jonka alias on oletuk- 
sena turhan pitkä. Sitten ei kun kutsu- 
maan porukkaa paikalle viestimestä 
riippumatta. 


jelmisto Synapse on saanut päivityk- 
siä liki viikoittain. Vaikka päivityksis- 
sä usein parannetaan suorituskykyä 
ja vähennetään muistinkäyttöä, se on 
yhä sangen resurssisyöppö. 

Go-kielellä toteutettu Dendrite-pal- 
velin julistettiin beeta-tasoiseksi lo- 
kakuussa. Se tulee Synapsen rinnalle 
reilusti tehokkaampana ja skaalautu- 
vampana palvelimena. Toive on, että 
Dendrite voi vähitellen korvata Sy- 
napsen alkavan vuoden aikana. Usei- 
ta muitakin palvelintoteutuksia on te- 
keillä. 

Asiakasohjelmapuolella on myös ta- 
pahtunut paljon, mutta tässä on turha 
listata kaikkia. Erityisesti päästä pää- 
hän -salaus on työllistänyt asiakasoh- 
jelmien kehittäjiä, mutta yleisimmissä 
se alkaa olemaan kunnossa. Vanhan 
polven irkkaajia lämmitti erityises- 
ti Elementiin tullut IRC-layout, joka 
näyttää kanavan viestit IRC-asiakkai- 
den tapaan tiiviissä muodossa ilman 
turhia kuplia ja rivivälejä. Samoin uu- 
det näppäinoikotiet ovat erittäin ter- 
vetullut toiminto. 

Mobiilipuolella Element Androi- 
dille on tullut kelvollisia vaihtoehto- 
ja. Erityisesti FluffyChat-sovellus on 
korvannut Elementin monessa puhe- 
limessa. 











Fi niin hyvää, ettei jotain parannettavaakin. 
Tässä muutama Matrix-ekosysteemia vaivan- 
nut ongelma. 


1. Element Android. Matrixin referenssiasia- 


kasohjelma julkaistiin raakileena ja on use- 
an kuukauden jälkeen yhä varsin hiomaton 
ja buginen verrattuna vaikkapa Telegramin 
asiakasohjelmaan. Bugeja korjaillaan päivi- 
tyksissä, mutta tässä tapauksessa Element 
Android julkaistiin aivan liian aikaisin. 


2. Freenode IRC. Freenode on rajoittanut Ma- 

trixin kautta tulevat käyttäjät 26 000:een. 
Tämä kuulostaa paljolta, mutta isoilla Free- 
node-kanavilla on tuhansia käyttäjiä ja raja 
tulee nopeasti vastaan. Tämän vuoksi IRC- 
silta joutuu potkimaan 30 päivää hiljaa olleet 
kanavilta ja rajoittaa oletuksena kanavakoh- 
taisen käyttäjämäärän sataan. Käytännössä 
Freenode-kanaville ei voi sillata muita vies- 
timiä. Ongelma ei ole tekninen vaan joh- 
tuu Freenoden asettamista rajoista. Käyttä- 
jän kannalta kuitenkin Freenode-kanavien 
käyttö on turhauttavaa, ja tilanne pitäisi saa- 
da ratkaistua neuvottelemalla. 


. Sillat. Kuten artikkelin siltausohjeesta voi 


lukea, siltaus ei sovi heikkohermoisimmil- 
le. Tuntuu, että siltojen toteutus on jäänyt 90 
prosenttiin. Ne kyllä toimivat, mutta pystyt- 
täminen ei ole helppoa. 


. Synapse. Vaikka Synapse on saanut pal- 


jon parannuksia viime aikoina, se on silti 
kova käyttämään muistia. Dendrite ratkai- 
see ongelman aikanaan, mutta tällä hetkellä 
ei kannata harkita palvelimen pystyttämistä, 
ellei muistia ole useampaa gigatavua. 


. Matrix.org. Matrixin ”oletuspalvelimella” 


oli loppusyksystä 2019 pahoja suorituskyky- 
ongelmia. Tietokantayhteys, joka normaa- 
listi kuljetti 400 Mb/s putosi tuntematto- 
masta syystä 4 Mb/s:iin aiheuttaen viestien 
ruuhkautumisen ja jäämisen limboon jopa 
puoleksi tunniksi. Palveluntarjoaja yrit- 
ti viikkokaupalla selvittää ongelmaa, mut- 
ta ei saanut sitä ratkaistua. Lopulta matrix. 
org siirrettiin kokonaan toiseen konesaliin, 
mikä aiheutti viikonlopun käyttökatkon, 
mutta korjasi ongelman. Ongelma vaikutti 
vain matrix.orgin käyttäjiin. Vahva suositus 
onkin käyttää jotain muuta palvelinta kuin 
matrix.orgia, mikä hajauttaa Matrixia ja vä- 
hentää isoimpaan palvelimeen kohdistuvaa 
kuormaa. Avoimia ja ilmaisia palvelimia lis- 
taava publiclist.anchel.nl näyttääkin yli nel- 
jäkymmentä vaihtoehtoista palvelinta. 

StreetComplete 


o teini-ikäänsä ehtinyt OpenStreetMap-projekti pyrkii kerää- 
mään maapallon kartat avoimeksi dataksi (ks. Skrolli 2018.3). 
OSM on riippuvainen käyttäjiensä tekemistä lisäyksistä, kos- 

a sillä ei ole vastaavaa rahallista tukea kuin kaupallisilla toimijoil- 
la. OSM erottuu edukseen esimerkiksi retkeily- ja pyöräilykartta- 
na, sillä siinä on virallisista kartoista puuttuvia pienempiä reittejä. 

Perinteisesti OSM:n tietoja on pystynyt muokkaamaan selain- 
pohjaisella editorilla. Editori on sangen hyvä mutta turhan vaikea 
ei-teknisille käyttäjille. Yhtenä hauskana ratkaisuna tähän on An- 
droid-puhelimille kehitetty pelillistetty OSM-tietojen syöttösovel- 
lus StreetComplete (github.com/westnordost/StreetComplete). 

StreetCompleten pelaaja näkee kartalla ympärillään olevia erilai- 
sia tiedonkeruutehtäviä, joita voi suorittaa vapaassa järjestykses- 
sä. Tehtävätyyppejä on liki sata ja niitä kehitetään jatkuvasti lisää. 
Tyypillisiä tehtäviä on esimerkiksi ”mikä on tämän rakennuksen 
numero?” ”mitä urheilulajeja tällä kentällä pelataan?” tai ”pääsee- 
kö paikkaan pyörätuolilla?”. Tehtävät eivät vaadi erityistä osaamis- 
ta, joten kuka tahansa voi niitä suorittaa. 

Tehtäviä tekemällä pelaaja kerää pisteitä, ja tietyllä määrällä pis- 
teitä saa palkinnoksi saavutuksia. Ne ovat erinäisiä OSM:ään tai 
karttapalveluihin liittyviä tietoiskuja tai linkkejä OSM:ää käyttä- 
viin sovelluksiin, joita on yllättävän paljon. 

Lienee selvä, että pelinä StreetComplete ei ole kummoinen, jos 
sitä voi peliksi kutsua. Sitä kannattaa ajatella enemmänkin geo- 
kätköilyn kaltaisena syynä ulkoilla, tutkia ympäristöään ja käydä 
paikoissa, joihin ei muuten tulisi mentyä. Samalla tulee kerättyä 
avointa dataa kaikkien hyödyksi. 

StreetComplete ei varmasti kiinnosta kaikkia, mutta kannattaa 
kokeilla, jos hidastempoinen mutta tarkoituksellinen liikkuminen 
ulkona kuulostaa mukavalta ja lähiseudun geokätköt on jo haettu. 
Sopivan ikäisten lasten kanssa se voi olla mukavaa ulkopuuhaa ja 
soveltuu hyvin vaikka vieraassa kaupungissa ajankuluksi. %& 


Ville Ranki 


StreetComplete on avointa lähdekoodia ja sen voi ladata Google 
Play- ja F-Droid-sovelluskaupoista (f-droid.org) ilmaiseksi. 

KOLUMNI 


VAPAAEHTOISUUDEN VIETTELYS 


Tietokonekulttuuri tarjoaa rajattomasti mahdollisuuksia vapaaehtoistoiminnalle. 
Omat rajat kannattaa kuitenkin tiedostaa. 


Mitol Meerna 


äytettävissämme ovat ulot- 
tuvuudet aika, paikka ja tie- 
toisuus. Näiden puitteissa ih- 
minen toimii parhaaksi näkemällään 
tavalla sen tiedon ja tilanteen valossa, 
mikä hänellä milloinkin on käsiteltä- 
vänä. On kuitenkin tilanteita ja mie- 
lentiloja, joissa jonkin ulottuvuuden 
rajat ovat epäselvemmät, ja tällöin syn- 
tyy tavallista herkemmin ikäviä kään- 
teitä. 

Aika on itselleni selvästi näistä ulot- 
tuvuuksista hankalin hahmottaa. Am- 
mattini on luovan alan syvässä pää- 
dyssä, ja se tarkoittaa myös flow-tilan 
jokapäiväistä harjoittamista. Flow-ti- 
lassa ihminen unohtaa ajan ja keskit- 
tyy tekemäänsä asiaan vaivattomas- 
ti. Hyödyllinen taito kuvataiteilijalle ja 
kirjoittajalle, mutta yksinään se ei riitä 
elämästä selviytymiseen. 

Monien muiden tavoin olen hake- 
nut vapaaehtoistoiminnasta keinoa 
haastaa itseäni. Erityisesti tapahtumi- 
en järjestäminen on antanut valtavasti 
virtaa, ja siinä tehtävät ovat monipuo- 
lisia. Tapahtumien suunnittelun tehtä- 
vissä pääsee harjoittelemaan myös ajan 
jaksotusta ja projektinhallintaa. Lisäk- 
si monia sellaisia tapahtumia, joista 
olen ollut kiinnostunut, järjestetään 
pelkästään vapaaehtoisvoimin. Ihan- 
teellista olla osa sellaista kokonaisuut- 
ta, ja flow-tilasta on hyötyä tässäkin. 
Yhteisen hyvän vuoksi ja rakkaudesta 
lajiin, yhdessä. 








Jotain olennaista minulta kuitenkin 
pitkään puuttui, ja se oli taito sanoa ei. 


Ajan rakenne on puuttunut 
Olen löytänyt itseni toistuvasti tilan- 
teesta, jossa en jaksa enää tehdä mi- 
tään, koska olen hamunnut itselleni 
liikaa tekemistä suhteessa käytettävis- 
sä olevaan aikaan. Koska vapaaehtoi- 
suuteen ei kuulu rahallista mittaria, 
oman ajan arvo ei pohjaa lopulta muu- 
hun kuin tahtoon. Ja totta kai haluan 
tehdä. Olen monet kerrat yrittänyt vä- 
kisin pysyä tahdissa ja hoitaa loppuun 
luvatut asiat. Sitten helpottaa, ajattelen. 
Ja sitten voin ottaa sen jonkin toisen 
homman, joka on odottanut sitä, että 
on enemmän aikaa. Niinpä niin. 

Kun aika käy vähiin, teen hätiköityjä 
päätöksiä. Joskus ne ovat tuskastuttavan 
huonoja päätöksiä, toisinaan nerok- 
kaita. Fi ole kuitenkaan käytännöllis- 
tä luottaa pelkästään viime hetken toi- 
minnan neronleimauksiin. Usein nämä 
huonot päätökset myös tarkoittavat 
oman hyvinvointini asettamista toissi- 
jaiseksi, ja väsyneenä saatan ottaa epä- 
huomiossa lisää tekemistä. 

Nykyelämän informaatiotulvan ko- 
hinassa ei tarvitse kauaa miettiä, mistä 
sitä seuraavaksi kiinnostuisi. Tapahtu- 
mien järjestäminen antaa lisäksi sel- 
laista kiinnostuttavaa, jolla on muille- 
kin jotain merkitystä. Koska tehtäväni 
ovat aina olleet viestintää jossain muo- 
dossa, se tarkoittaa myös loputtomasti 
lisää oppimista ja mielenkiintoisia kes- 
kusteluja. 

Sitä kaikkea täytyisi kuitenkin kyetä 
pitämään kasassa muun elämän ohel- 
la. Se, että haluan tehdä jotain, ei vielä 
tarkoita, että se kannattaa. Vastuutehtä- 
viä harkitessaan täytyy arvioida myös, 
onko taloudellisesti ja jaksamisen kan- 
nalta varaa tehdä ilmaiseksi. Kaikille 
syntyy väistämättä joskus myös tilan- 
teita, joissa oman homman viivästymi- 
nen ei ole omaa syytä. Erityisen voima- 
kas tämä taipumus on esimiesasemassa, 
johon olen usein päätynyt. 


Lisäksi vapaaehtoistoiminnassa voi 
syntyä sosiaalisia hankaluuksia, jot- 
ka stressaavat. Henkinen palkinto voi 
näin ollen monien syiden summana 
jäädä vähäiseksi, eikä palkattomasta 
työstä juuri muuta palkintoa voi odot- 
taa. 


Joku raja nyt 

Joskus hyvinkin tutut konseptit, ku- 
ten aika, tuntuvat loppupeleissä var- 
sin epämääräisiltä, vaikeasti hahmo- 
tettavilta. Jatkuva kellon tuijottaminen 
ei korjaa kuvailemaani ongelmaa. Tätä 
on lähestyttävä omista lähtökohdis- 
ta. Minun on siis kehitettävä systeemi, 
joka auttaa juuri minua ajanhallintani 
suhteen. Sen systeemin pitää olla myös 
niin helposti muistettava, että saan pi- 
dettyä rajoistani kiinni myös väsynee- 
nä. 

Olen huomannut, että tietyt kysy- 
mykset nousevat aika ajoin pintaan. 
Miksi teen tätä? Miksen ikinä kieltäy- 
dy? Miksi otin tämän homman, vaik- 
ka kaistaa ei selvästi ole vapaana? Mitä 
minä itse oikeasti haluan elämässä- 
ni olevan? Mitkä ovat minun henkilö- 
kohtaiset rajani, ja paljonko sopii jous- 
taa? Ovatko ihanteet, joihin toimintani 
nojaa, ristiriidassa hyvinvointini kans- 
sa? 

Näiden kysymysten kysyminen itsel- 
täni järjestelmällisemmin, tietoisem- 
min, voisi olla hyvä idea. Jos vaikka 
pysäyttäisin ylikuormittumisen jo en- 
nen kuin koko homma on tuulettimes- 
sa. Tähän tarvitaan paljon kärsivälli- 
syyttä itseni kanssa, eli jälleen kerran 
lisää aikaa itselle. 

Tuntuu kovin hyvältä sanoa kyllä. 
On todella siistiä ymmärtää ja oppia 
asioita. On tärkeää harrastaa. Opimme 
myös ympäröivästä kulttuurista, että 
kiireinen ihminen on sosiaalisesti hy- 
väksytty. Onnellisuudesta siinä diilissä 
ei kuitenkaan ole kysymys. Se, että sa- 
non jollekin pyydetylle asialle 'ei', tar- 
koittaa myös, että sanon omalle rau- 


halleni 'kyllä'. 4 

C++20 — Vanhan koiran uudet temput 


Ohjelmointikieli C++ on saamassa tärkeimmän päivityksensä sitten vuoden 2011. 
Teksti: Jarno N. Alanko Kuva: Mitol Meerna 


hjelmointikielten 
kahvahedelmä C++ 
pitää kiinni asemas- 
taan alalla vuosikym- 
menestä toiseen. Kie- 
len tarkoitus oli alun perin lähinnä 
lisätä C-kieleen tuki olio-ohjelmoin- 
nille, mutta vuosien saatossa siitä on 
kasvanut valtava ohjelmointiparadig- 
moja ylittävä kolossi. Modernin tyyli- 
nen C++-koodi on jo hyvin kaukana 
C-kielen tyylistä. Esimerkiksi C-kielen 
raakaosoittimia ei enää suositella käy- 
tettävän, eikä muistia siten enää halli- 
ta manuaalisesti, ellei ole muuta vaih- 
toehtoa. 

Vuoden 2011 standardi modernisoi 
kieltä tuomalla mukaan ominaisuuksia 
kuten automaattisen tyyppipäättelyn 
avainsanalla auto sekä lambda-funk- 
tiot. Samalla C++:n standardikirjas- 
toon lisättiin älykkäät osoittimet, jotka 
vapauttavat muistinsa automaattises- 
ti. C++ sai päivityksiä myös vuosina 
2014 ja 2017, mutta suuria mullistuk- 
sia ei näiden standardien mukana tul- 
lut. C++20-standardi jatkaa siis kie- 
len modernisointitalkoita siitä, mihin 
vuoden 2011 standardi jäi. 





Moduulit 

C++-kieli perii C-kielestä tavan jäsen- 
tää koodi otsikkotiedostoihin (header) 
ja toteutuksiin (implementation). Raja- 
pinnat kirjoitetaan otsikkoon ja varsi- 
nainen koodi rajapinnan takana eril- 


liseen toteutustiedostoon. Rajapintoja 
voidaan ladata käyttöön muista tiedos- 
toista Hinclude-direktiivillä. Todelli- 
suudessa include vain kopioi koko 
haettavan otsikkotiedoston nykyiseen 
tiedostoon käännöksen ajaksi. 

Tässä on ongelmansa. Yksi ongelma 
on se, että jos sama otsikko ladataan 
useampaan kertaan käännösyksikön 
sisällä jotain kautta, käännös ei onnis- 
tu, koska samat symbolit on määritel- 
ty useampaan kertaan. Tavanomainen 
korjaus tähän on kääriä otsikon koo- 
di tuplaliittämiseltä suojaavaan tarkis- 
tukseen (nk. include guard), kuten seu- 
raavassa: 
tifndef KOODI H 
ttdefine KOODI H 


N 

Tämä estää otsikon lataamisen use- 
ammin kuin kerran. Useimmat kään- 
täjät tukevat myös epästandardia ko- 
mentoa fpragma once, joka ajaa 
saman asian. Tällaiset ovat kuitenkin 
vain kiertoratkaisuja ongelmaan, jon- 
ka ei alun perinkään kuuluisi olla ole- 
massa modernissa ohjelmointikielessä. 

Komento finclude on ongelmalli- 
nen myös muista syistä. Jos ladattava 
otsikko sisältää makroja, ne vaikutta- 
vat myös ladattavan otsikon ulkopuo- 
lella, ja toisin päin. Tämä saattaa vai- 
kuttaa käännökseen arvaamattomalla 
tavalla. Ongelmaa pahentaa se, että 
makrot eivät noudata nimiavaruuk- 


sia. Kolmas suuri ongelma otsikoissa 
on se, että ne täytyy jäsentää työläästi 
joka kerta uudestaan jokaisessa kään- 
nösyksikössä, mikä tekee kääntämises- 
tä hidasta. 

C++20-moduulit ovat uusi vaihtoeh- 
to Fincludelle, joka ratkoo kaikki yllä 
mainitut ongelmat. Moduuli on koko- 
elma koodia, joka voidaan kääntää yh- 
dessä. Ohjelmoija voi määritellä, mitkä 
osat koodista kuuluvat moduulin raja- 
pintaan, ja mitkä ovat sisäisiä yksityis- 
kohtia. Rajapintaan kuuluvat funktiot, 
luokat ja muut määritellään export- 
avainsanan avulla. Näin ei välttämättä 
tarvita erillisiä otsikko- ja toteutustie- 
dostoja. Moduulia käyttävä koodi lataa 
moduulin avainsanalla import, joka 
korvaa vanhan tinclude-komennon. 

Moduulia käännettäessä sen rajapin- 
taa vastaava abstrakti syntaksipuu ra- 
kennetaan ja tallennetaan levylle binää- 
rimuodossa. Tämä vaihe tehdään vain 
kerran, ja nyt kaikki moduulia käyttä- 
vät käännösyksiköt voivat käyttää val- 
miiksi — rakennettua — syntaksipuuta. 
Tämän on tarkoitus nopeuttaa kääntä- 
mistä. Vanhalla otsikoihin perustavalla 
tavalla syntaksipuu joudutaan rakenta- 
maan joka kerta uudestaan. 

Kaikki C++:n standardikirjaston ot- 
sikot voidaan ladata joko finclude- 
komennolla tai uudella import-ko- 
mennolla. C-kielestä periytyvät vanhat 
otsikot täytyy edelleen ladata fin- 
clude-komennolla. 

p> 


Konseptit 

Mallineet (templates) ovat yksi C++:n 
keino määritellä funktio sellaisessa ti- 
lanteessa, jossa parametrien tai paluu- 
arvon tyyppi ei ole etukäteen tiedossa, 
tai halutaan että funktio toimii monen 
eri tyyppisillä parametreilla. Esimer- 
kiksi seuraava funktio lisää parametri- 
na annetut luvut yhteen: 
template<typename T> 

äddtkoto yt 

return xty; 








) 


Tämä funktio toimii mille tahansa 
tyypille T, kunhan sille on määritelty 
+-operaattori. Pinnan alla kääntäjä ge- 
neroi funktiosta oman version jokaisel- 
le tyypille T, jolla funktiota kutsutaan. 
Mallia voidaan ajatella edistyneenä 
makrona, joka generoi erikoistuneet 
versiot funktiosta tarpeen vaatiessa. 

Jos funktiota yrittää kutsua tyypille 
T, jolle ei ole määritelty +-operaattoria, 
koodi ei enää käänny. Jos koodi on vä- 
hän monimutkaisempaa, tuloksena voi 
olla satojen rivien mittainen virheil- 
moitus, jota on vaikea lukea. 

C++20:n uudet konseptit ovat tapa 
määritellä selkeästi, mitä vaatimuksia 
funktiomallineen parametreilla on ol- 
tava. Tässä tapauksessa vaatimus on se, 
että +-operaattori on määritelty. Tämä 
vaatimus voidaan määritellä konsepti- 
na seuraavasti: 


template<typename T> concept 
addable = reguires (T x) (x+x;); 


Nyt on määritelty, että tyyppi T to- 
teuttaa konseptin addable, jos lauseke 
x+x kääntyy, missä x on jokin tyypin 
T olio. Esimerkiksi standardikirjas- 
ton merkkijonot ja kaikki primitiivi- 
set lukutyypit toteuttavat tämän, mutta 
standardikirjaston vektori ei. Funktio 
add voidaan nyt kirjoittaa seuraavasti: 
template<addable T> 
344010150 

ke tLurKNOTyY: 





), 


Nyt kun ohjelmoija näkee tällaisen 
funktion, hän voi tarkistaa konseptin 
addable määrittelystä, mitä tyypiltä 
vaaditaan. Tämä helpottaa tuntemat- 
toman koodin ymmärtämistä ja auttaa 
kääntäjää tulostamaan selkeämpiä vir- 
heilmoituksia, jos tyyppi on vääränlai- 
nen. 

Standardikirjasto määrittelee nyt 
suuren joukon valmiita konsepteja, 
jotka selkeyttävät standardikirjaston 
mallinefunktioiden ja -luokkien vaati- 

muksia. Esimerkiksi konsepti copyab- 
le on määritelty viiden konseptin yh- 
distelmänä seuraavasti: 


template <class T> 
concept copyable = 
std::copy constructible<T> && 
std::movable<T> && 
std::assignable from<T&, T&> && 
std::assignable from<T&, const 
T& && 
std::assignable from<T&, const 
T- 





Tämä määrittelee, että tyyppi T on 
copyable, jos sillä on kopiokonstruk- 
tori, se on siirrettävissä (siirtokonstruk- 
tori, siirtosijoitusoperaattori ja swap- 
funktio) ja sille on sijoitusoperaattorit 
= tyypeille T&, const T&jaconst T. 


Standardikirjaston 
päivitykset 

Suurin uusi lisäys standardikirjas- 
toon on ranges-moduuli, joka tarjo- 
aa mahdollisuuksia funktionaaliseen 
ohjelmointiin. Range on konsepti, joka 
esittää väliä elementtejä jostain tietora- 
kenteesesta. Määrittelyn mukaan tyyp- 
pi on range, jos sillä on funktiot begin 
ja end, jotka toimivat iteraattoreina. 
Suurin osa standardikirjaston tietora- 
kenteista toteuttaa tämän. 

Uusi — standardi — tarjoaa joukon 
muunnoksia =— väleille. = Esimerkik- 
si ranges::sort järjestää välin alki- 
ot. Nimiavaruudessa ranges::views 
olevat funktiot eivät muuta alkupe- 
räistä väliä vaan tuottavat uusia näky- 
miä, jotka tarjoavat alkioiden muun- 
netut = arvot. Esimerkiksi funktio 
ranges::views::filter ottaa para- 
metrina jonkin predikaattifunktion ja 
tuottaa näkymän, josta puuttuu kaikki 
välin arvot, joille predikaatti on epätosi. 
Funktio ranges::views::transform 
ottaa parametrina jonkin funktion ja 
ajaa kaikki välin elementit annetun 
funktion läpi. 

Muunnoksia voi ketjuttaa pystyvii- 
vaoperaattorilla kuten komentoja Uni- 
xin komentorivillä. Muunnokset suo- 
ritetaan laiskasti, mikä tarkoittaa sitä, 
että ne suoritetaan vasta, kun tuloksia 
tarvitaan. Tämä mahdollistaa esimer- 
kiksi äärettömän pituiset välit. Esimer- 
kiksi views: :ints antaa äärettömän 
listan kokonaislukuja. Näille voidaan 
määritellä ketju muunnoksia ilman, 
että listalle tehdään vielä mitään. Lo- 
puksi voidaan lukea esimerkiksi näky- 
män 100 ensimmäistä kokonaislukua, 
jolloin laskenta oikeasti tapahtuu. 


Välien lisäksi standardikirjaston 
aukkoja on paikkailtu. Esimerkiksi 
yleisimmille bittitason kikkailuille ku- 
ten etunollien laskemiselle on nyt val- 
miit funktiot. Moduuli std: :chrono 
paisuu entisestään sisältämään kalen- 
terit ja aikavyöhykkeet. Rinnakkais- 
ohjelmoinnin työkalupakkia laajen- 
netaan klassisilla primitiiveillä kuten 
semaforeilla, jotka auttavat säikeiden 
synkronoinnissa keskenään. Map-tie- 
torakenteella on viimein contains- 
funktio, joka kertoo onko annettu 
avain rakenteessa. Ennen tätä varten 
käytettiin find-funktiota, jonka lop- 
putulosta piti kömpelösti verrata end- 
iteraattoriin. Myös count-tunktio toi- 
mii tässä yhteydessä, mutta se ei ole 
välttämättä ilmeistä aloittelijalle. 


Vuorottaistrutiinit 

Viimeinen isommista uudistuksis- 
ta kieleen on vuorottaisrutiinit eli co- 
routines. Nämä ovat funktioita, joiden 
suoritus voidaan pysäyttää ja joihin 
voidaan palata myöhemmin. Tämä 
tehdään käyttämällä uutta avainsanaa 
co yield, joka pysäyttää funktion, 
palauttaa arvon ja antaa ohjelman suo- 
rituksen takaisin kutsujalle. 

Tämä mahdollistaa esimerkiksi Pyt- 
honin tyyliset generaattorit. Näistä voi 
olla hyötyä esimerkiksi silloin, jos halu- 
taan iteroida dataa, mutta ei haluta vä- 
littää siitä, mistä data on peräisin. Data 
voi tulla esimerkiksi muistista, levyl- 
tä tai verkon yli. Tätä varten voidaan 
tehdä vuorottaisrutiini, joka lukee da- 
taa elementti kerrallaan lähteestä ja pa- 
lauttaa arvoja co yield-avainsanalla 
säilyttäen paikallisen tilan kuten koh- 
dan levyllä seuraavaa iteraatiota varten. 
Mahdollinen puskurointi voidaan pa- 
ketoida vuorottaisrutiinin sisään, eikä 
kutsujan tarvitse välittää siitä. 

Kaikki nämä uudistukset standardiin 
vievät C++-kieltä yhä kauemmas edeltä- 
jästään C:stä ja lähemmäs korkean tason 
kieliä kuten Pythonia. Uudistusten myö- 
tä C++ pistää kampoihin sen tärkeintä 
kilpailijaa Rustia vastaan. Toisaalta C++ 
on edelleen Rustia jäljessä esimerkiksi 
turvallisessa muistin hallinnassa, kään- 
nösjärjestelmässä ja pakettienhallinnas- 
sa. C++-kielellä on kuitenkin hyvin laaja 
vakiintunut käyttäjäkunta, joten kieli py- 
synee käytössä vielä pitkän aikaa. 4 


Lue lisää ja tarkista kääntäjäyhteenso- 
pivuuden tila: en.cppreference.com/w/ 
cpp/20 


Hei, setämies 


It-alan sukupuoli- 
jakaumasta puhutaan 
paljon, mutta joskus 
toistemme ohitse. 


Janne Siren 


ietokonekulttuuri ja suku- 

puoli (Skrolli 2013.2) on Skrol- 

lin eniten verkkokeskustelua 
herättänyt artikkeli. Juttu syntyi kes- 
kellä nousevaa Gamergate-myrskyä 
ja sai osakseen paljon kehuja, mutta 
myös kriittisiä reaktioita. Debuggaa- 
massa it-alan sukupuolijakoa (Skrolli 
2016.2) oli toinen katsauksemme tee- 
maan. Perusteellisia ja perusteltuja jut- 
tuja molemmat (pdf-lehdet maksut- 
ta: skrolli.fi/numerot). Teeman kahtia 
jakautunut palaute paljasti kuitenkin 
viestintähaasteen. 

Alkuvuodesta 2020 Medium-lehden 
toimittaja Taylor Majewski teki vä- 
litilinpäätöstä viime vuosien tasa-ar- 
vokeskustelusta Piilaaksossa ja päätyi 
vastaavaan johtopäätökseen. Toimit- 
taja ja haastateltavat kokivat, ettei kes- 
kustelu teknologia-alan tasa-arvosta 
ylittänyt sukupuolirajoja. Esimerkkinä 
mainittiin, että miesten nähtiin har- 
voin lukevan uraauurtavia tasa-arvo- 
kirjoja — niitä lukivat vain naiset. Käy- 
tännön muutokset alalla vaikuttivat 
yleisestikin vähäisiltä, vaikka diversi- 
teettisäännöstöä oli lisätty. 

Ne, jotka it-alan tasa-arvosta eniten 
puhuvat, ovatkin usein kaukana niistä, 
joiden toivotaan kuuntelevan. Monen 
miehen korrektiksi rooliksi on muo- 
dostunut passiivinen apologia: minä 
olen etuoikeutetuin ihminen täällä, 
olen täällä kuuntelemassa. Mutta jos 
ihmiset eivät puhu toisilleen, viestit 
ovat vaarassa jäädä kuulematta. Niinpä 
kirjoitan aiheesta poikkeavasti (setä-) 
miehenä miehille. 


Yhteinen huoli 

Siitä on pari vuotta, ei parikymmen- 
tä, kun teini-ikäinen sukulaistyttö- 
ni spontaanisti harmitteli, ettei voi 
harrastaa tietokoneita ”niin kuin po- 
jat”. En usko, että viesti tuli hänen ko- 
toaan, se tuli ympäristöstä. Tänä syk- 
synä, kansainvälisen tyttöjen päivän 
kynnyksellä, pitkän linjan pelialalai- 
nen Tiina Malin muisteli Twitterissä, 
kuinka hänen koulunsa rehtori oli ai- 

kanaan todennut: ”Eiväthän tytöt voi 
ottaa ATK:ta valinnaisaineeksi!” Sa- 
nattomaksi vetää. 

Hiljattain 17-vuotias Kerttu Tam- 
minen otti tietoturvayhtiö F-Securen 
johtoroolin päiväksi, Plan Internatio- 
nalin Girls Takeover -hankkeen yhte- 
ydessä. Startup-puolellakin työskente- 
levä Kerttu muistutti aiheellisesti, että 
Suomessa yksi neljästä teknologia- 
alan opiskelijasta on nainen — ja vain 
6 prosenttia ohjelmoijista maailmas- 
sa. ”Minulla ei ole roolimalleja uralleni 
ja koen, että minun täytyy työskennel- 
lä kahta kovemmin kuin miespuoliset 
toverini, näyttääkseni taitoni. (Menes- 
tystä, Kerttu!) 

Uskon, että enemmistö lukijoista su- 
kupuoleen katsomatta kuulee nämä 
huolet ja toivoo tilanteeseen pikaista 
parannusta. Mutta kuten Majewski to- 
tesi Piilaaksossa, ja kuten huomaan kir- 
joittaessamme aiheesta Skrollissa, laa- 
jempi keskustelu it-alan tasa-arvosta 
tuppaa myös pystyttämään raja-aitoja, 
niiden ylittämisen sijaan. Viestintä epä- 
onnistuu, eikä aina täysin sattumalta. 


Tulkki puuttuu 

Tasa-arvokeskustelusta tuntuu puut- 
tuvan moniäänisiä sovittimia erilais- 
ten rajapintojen ylitse, olivat ne sitten 
esimerkiksi sukupuoli- tai vaikka su- 
kupolvirajoja. Sovitteluun tuntuu ole- 
van heikosti haluja tai kykyjä. Yksis- 
tään tasa-arvosanasto saattaa erottaa 
keskustelijat valveutuneisiin ja syrjäy- 
tyneisiin. Ilman yhteistä kieltä on vai- 
kea muodostaa yhteyksiä. Ja vaikka on 
perusteltuja syitä pyytää muita kuun- 
telemaan, inhimillisesti harva kuun- 
telee pitkään viestiä, jossa he tuntevat 


KOLUMNI 





jäävänsä osattomiksi sivustaseuraajik- 
si, saati syntipukeiksi. 

Paljon parjatulta patriarkaatilta osa 
nykymiehistä saattaakin kokea saa- 
neensa lähinnä syyllisyyden isiensä 
synneistä. Moni moderni mies epäile- 
mättä tavoittelee tasa-arvoa ja on yhtä 
avuton epäkohtien edessä kuin muut- 
kin. Olen itsekin ollut parikymmentä 
vuotta työnantajana it-alalla ja muiden 
tavoin havainnut sukupuolijakauman 
karun todellisuuden. Olen palkannut 
hakuprosenttia suuremman osuuden 
naisia, mutta hakuprosentin pienuus ei 
ole jäänyt huomaamatta. 

Keskustelua ei varsinaisesti helpota, 
että tasa-arvotoiminta näyttäytyy usein 
erilaisten miehiltä pääsy kielletty -toi- 
mintojen kautta. Vertaistuelle on epäi- 
lemättä paikkansa, mutta yhteisistä rat- 
kaisuista toivoisi enemmän puhetta. 
Työpaikoilla, kouluissa ja perheissä on 
hyvää tarkoittavia miehiä, jotka haluai- 
sivat ja voisivat auttaa, mutta eivät osaa. 
Passiivisen kuuntelijan rooli on ym- 
märrettävä ajatus, mutta jos se johtaa 
vain toimettomuuteen tärkeän asian ää- 
rellä, sekään tuskin on hyväksi. 

Yhteistä keskustelukulttuuria odo- 
tellessa voisikin olla hedelmällistä, että 
myös me miehet puhuisimme aiheesta 
enemmän keskenämme. Tässä henges- 
sä esitän vertauskuvan, jonka kautta 
olen näin miehen näkökulmasta yrit- 
tänyt hahmottaa osaa ongelmasta. 


Puutöiden pojat 

On mahdollista, että jotkut ammatit 
houkuttelevat enemmän toisia viiteryh- 
miä kuin muita, vaikka mitä tehtäisiin. 
Uskon myös teitä, jotka sanotte, että 
työnantajana sukupuolella ei ole vaiku- 

tusta rekrytointipäätöksiinne — että tai- 
dot ratkaisevat. Aina näin onnellisesti ei 
ole, mutta silloinkin kun on, jäljelle jää 
joka tapauksessa selkeä ongelma. Tai- 
dot ja kiinnostus eivät pääse ratkaise- 
maan tasapuolisesti, jos mahdollisuuk- 
sien tasa-arvo ei toteudu. 

Tietyt ovet aukeavat toisille hel- 
pommin kuin toisille ja sillä on seu- 
rauksensa. Mieti sitä päivää, kun olit 
itse koulussa valinnaisaineiden ää- 
rellä: Tekstiilityöt vai tekninen työ? 
Teitkö valinnan täysin vapaasta tah- 
dostasi? Veikkaan, että suurin osa ei 
tehnyt. Sosiaalinen paine oman suku- 
puoliryhmän mukaiseen valintaan oli 
valtava, tiedostaen tai tiedostamat- 
ta. Tätä se on monesti edelleen — on 
helpointa mennä kavereiden peräs- 
sä, jotka ovat usein samaa sukupuol- 
ta. Kierre on valmis. 


TAKA-AJATUS 
"Tätini oli" 
assembler 


Kun vesiputousmalli oli 
ketterä ohjelmistokehitys- 
menetelmä. 


Vi vuosituhannen vaihtees- 
sa Helsingin yliopistolla, jos- 
sa opiskelin tietojenkäsittelytiedettä, 
opetettiin vesiputousmallia pääasi- 
allisena ohjelmistotuotantomenetel- 
mänä. Muitakin malleja opetettiin, 
mutta tämä oli harjoitustöiden työ- 
kalu. Kyseessä on vaiheittain etenevä 
ohjelmistotuotannon prosessi, jossa 
suunnittelu ja toteutus etenevät aske- 
leittain alaspäin, kuin vesiputoukses- 
sa: määrittely > suunnittelu > toteu- 
tus > testaus — ja niin poispäin. 

Leimallista vesiputousmallille on, 
että sen mukaan ohjelmisto tavallaan 
luodaan, ennen kuin siitä on koo- 
dattu riviäkään. Vesiputousmallia 
voi ajatella sarjana vaiheita ja doku- 
mentteja, jotka huipentuvat valmiin 
tuotoksen — syöttämiseen — koneel- 
le. Olin opiskeluaikana töissä myös 
Mikrobitti-lehdessä, jossa opin lehti- 
maailman vastaavan viisauden hyvin 
työstetylle jutulle: ”artikkeli on kir- 
joittamista vaille valmis”. Samoin ve- 
siputousmallin lopulla ”ohjelma on 
koodausta vaille valmis”. 

Poikien oli helppo valita myös tieto- 
tekniikka, mutta sama dynamiikka on 
työntänyt tyttäriämme siitä poispäin. 
Niinpä kynnys ryhtyä ohjelmoimaan 
on tytöillä usein korkeampi kuin po- 
jilla, jolloin harrastus ja taidot jäävät 
vastaavasti kehittymättä, mikä puo- 
lestaan vaikuttaa tuleviin uravalin- 
toihin ja menestykseen. Tämä on on- 
gelma etenkin, kun kiinnostusta olisi. 
Moniko tyttö on jäänyt tahtomattaan 
paitsi jostain, jossa he saattaisivat olla 
parhaimmillaan ja onnellisimmillaan? 
Montakohan huippukoodaria maail- 
ma — ja sinun työpaikkasi — on menet- 
tänyt? 

Nähdäkseni pohjimmiltaan kyse 
on käänteisesti tästä: Millaisena siel- 
lä koulussa sen tekstiilityön olisi pitä- 
nyt näyttäytyä, että me pojat olisim- 
me vapautuneesti kokeneet sen olevan 


Valmistumiseni jälkeen olen — ku- 
ten jokainen ohjelmistokehitystä 
työkseen 2000-luvulla tehnyt — luon- 
nollisesti kuullut lukuisia kertoja 
kuinka epäonnistunut vesiputous- 
malli oli. Kokeelliset ja iteratiiviset 
menetelmät ovat korvanneet klassi- 
kon. Kolumniani seuranneet tietä- 
vät, että tapaan listata näillä sivuil- 
la epäonnisia ”koulutotuuksia” jotka 
eivät olleetkaan totta. Kenties yllättä- 
vää kyllä, en välttämättä laskisi vesi- 
putousmallia niihin. Sille oli vähin- 
täänkin aikansa ja paikkansa. 

Nimittäin, kun tätisi oli assembler, 
vesiputousmalli oli ketterä ohjelmis- 
tokehitysmenetelmä. 


Vesiputousmalli 
Vesiputousmallin (waterfall model) 
tarkka historia on hämärän peitos- 
sa. T. E. Bell ja T. A. Thayer kirja- 
sivat nimityksen tutkielmaansa Soft- 
ware Reguirements: Are they really 
a problem? (1976). Maininta mal- 
lin vaiheista löytyy kuitenkin jo vuo- 
delta 1956 Symposium on Advanced 
Programming Methods for Digital 
Computers -konferenssista, Herbert 
Beningtonin SAGE-tietokonejärjes- 
telmään liittyvästä esityksestä. Sa- 
mana vuonna maailman ensimmäi- 
nen elektroninen tietokone, ENIAC 
(1945), päästettiin viimein eläkkeel- 
le. Sekä SAGE että ENIAC palvelivat 
Yhdysvaltain puolustusvoimia. 


vaihtoehto? Millainen ”rekryilmoitus” 
tai kouluyhteisön toiminta olisi ai- 
kanaan tavoittanut tässä myös pojat? 
Mitä opettajat olisivat voineet tehdä 
toisin? Mikä olisi saanut sinut ainoa- 
na - ensimmäisenä — poikana tekstii- 
lityöryhmään? Minun luokallani käsi- 
työvalinnat jakautuivat lopulta täysin 
sukupuolijaon mukaan. Yksi rohkea 
poikkeus jaksoi hetken, kunnes luo- 
vutti. 

Kuten kolmannen maailman vaaleis- 
sa, kun jokin vaihtoehto saa yli 90 % ää- 
nistä, on syytä epäillä tuloksen vapaa- 
ehtoisuutta. £& 


Vuonna 2020 kolumneissani on mu- 
kana ”taka-ajatus” — aasinsillan etäi- 
syydellä varsinaista tekstiä seuraava 
jatkokirjoitelma. 


Mallin ensimmäisenä muodollise- 
na kuvauksena viitataan usein Wins- 
ton Roycen kirjoitukseen Managing 
the Development of Large Software 
Systems (1970), joskaan hän ei vielä 
käytä mallista mitään nimeä. Roycea 
pidetään samalla vesiputousmallin 
varhaisena kriitikkona, joskin hän 
itse asiassa kirjoitti uskovansa mal- 
liin pienin muutoksin. Royce ehdot- 
ti siihen joitakin laajennuksia, ku- 
ten prototyyppiohjelman toteutuksen 
omassa vesiputouksessaan. Keskeisin 
vesiputousmallin kuvaus kuvaileekin 
siis jo iteratiivisen ohjelmistotuotan- 
tomenetelmän. 

Tämä sinänsä mielenkiintoinen 
historiallinen anekdootti ei kuiten- 
kaan ole taka-ajatukseni takana. 


Assembly 1960 


Futuristi ja kirjailija Marc Pesce on 
kertonut olleensa 1980-luvun alus- 
sa harjoittelemassa assembler-ohjel- 
mointia TRS-80-mikrotietokoneella, 
kun hänen tätinsä Anna Pesce (1938- 
2015) tuli kyläilemään. Marc esitteli 
tädilleen, kuinka assembler-kääntäjä 
muuntaa assembly-ohjelmointikieli- 
sen koodin konekieleksi. Marcin yl- 
lätykseksi täti vastasi toteamalla, että 
asiat olivat selvästi kehittyneet niistä 
ajoista, kun hän ohjelmoi. Selvisi, että 
matemaatikkotäti oli työskennellyt 
1960-luvun alussa Yhdysvaltain ava- 
ruushallinto NASAn tutkimuslabora- 





toriossa, joka teki laskelmia varhaisia 
avaruusaluksia varten. 

Marc muisteli vuosia myöhem- 
min, kuinka hänen tätinsä luona oli 
viimeisimmät vempeleet, kuten var- 
hainen Magnavox Odyssey -pelikon- 
soli (1972). Äitinsä jalanjäljissä myös 
Anna Pescen lapset eli Marcin ser- 
kut päätyivät teknisille aloille. Tädin 
taustan ei siis olisi pitänyt tulla yllä- 
tyksenä nuorelle miehelle, mutta tä- 
män leuka putosi silti lattiaan. Ih- 
metys oli sitäkin suurempi, kun täti 
jatkoi muisteluaan: ”Meillä ei varsi- 
naisesti ollut ohjelmointikieliä. Ne 
eivät olleet kovin yleisiä silloin.” 

Kuinka tietokoneita sitten oh- 
jelmoitiin? Anna Pesce kertoi, että 
”[suunnittelijat] antoivat meille ma- 
temaattisia kaavoja, jotka meidän tuli 
muuttaa käskyiksi IBM 704 -tietoko- 
neelle. Se vei paljon aikaa. Karkeas- 
ti tämä oli ohjelman toteutusvaihe, 
mutta sitä seurasi vielä käännös- 
työ, joka tehtiin sekin käsin: ”Kun 
olimme saaneet käskyt kirjoitettua, 
saimme paperin, jossa oli rivitolkul- 
la ruutuja. Etsimme kutakin käskyä 
vastaavan operaatiokoodin ja kirjoi- 
timme sen sopivaan ruutuun. Kun 
olimme kirjanneet koko ohjelman, 
annoimme sen operaattorille, joka 
syötti sen tietokoneeseen.” 

Marc kysyi tädiltään hämmenty- 
neenä: ”Muunsitte käskyt operaatio- 
koodeiksi käsin? Teillä ei ollut as- 
sembleria?” Anna Pesce pudisteli 


»] 


päätään. ”Assembler olimme me: 


Outo maa 

Leslie Poles Hartley (1895-1972) oli 
englantilainen kirjailija, jonka tun- 
netuin teos on Sananviejä. Vieläkin 
tunnetumpia ovat kirjan avaussa- 
nat: ”Menneisyys on outo maa; siellä 
tehdään kaikki toisin. Tämä totea- 
mus on usein myös Skrollin ytimes- 
sä, kun katsomme henkilökohtaista 


'NASA työllisti aikanaan myös runsaasti 
henkilöitä laskijoina, joita kutsuttiin englan- 
niksi nimityksellä ”<omputer”. Esimerkiksi 
Margot Lee Shetterlyn kirja Hidden Figures 
(2016) ja samanniminen elokuva kertovat 
tositarinaa afrikkalaisamerikkalaisista nai- 
sista, jotka työskentelivät computereina. 

2 ”The past is a foreign country; they do 
things differently there”, The Go-Between 
(1953). Suomentanut 1955 Helsingin yliopis- 
ton professorinakin vaikuttanut J. A. Hollo. 





kokemuskenttäämme pidemmälle ja 
yritämme ymmärtää tietotekniikan 
menneisyyttä. Joskus ensimmäinen 
yritys voikin epäonnistua, koska ta- 
paamme itse kukin tulkita historiaa 
nykymahdollisuuksien valossa. 
Havahduin vesiputousmallin etui- 
hin kerratessani jokunen vuosi sitten 
Skrolli 2013.3:n mainiota artikke- 
lia PDP-1-tietokoneesta (1959-1969, 
pdf-lehti maksutta: skrolli.fi/numerot). 
Artikkelissa on tunnettu kuva var- 
haisen Spacewar-tietokonepelin 
(1962) kehittäjästä Steve ”Slug” Rus- 
sellista syöttämässä ohjelmaa tiettä- 
västi ainoaan vielä käyttökunnossa 
olevaan PDP-1-järjestelmään. Hä- 
nellä on edessään kellastuneet pa- 
perimuistiinpanot ja käyttöliittymä- 
nä sarja fyysisiä lamppuja ja vipuja. 
Pohjatyö on ollut pakko tehdä ennen 
koneelle istumista, kun konekielikäs- 
kyjä ja bittejä nyplätään paikoilleen 
kytkimen painallus kerrallaan. 
Varhaiselle automaattiselle tieto- 
jenkäsittelylle oli tyypillistä myös 
eräajo, eli ohjelmia saatettiin suorit- 
taa jonossa, koska tietokoneaika oli 
rajallista. Suoritus aloitettiin vasta, 
kun tietokone vapautui edellisen oh- 
jelman käytöstä. Onkin selvää, että 
näissä olosuhteissa ketterin tapa ke- 
hittää tietokoneohjelmia oli tehdä 
se pitkälti ilman tietokonetta. Sitä- 
hän vesiputousmalli tavoitteli. Oh- 
jelma syntyi sarjana palavereita ja 

IBM 704 (Kuva: NASA / Langley Research Center) 


mietintöjä — liitutauluilla ja paperil- 
la — kunnes se lopulta kirjattiin lähes 
mekaanisesti koneelle. Tietokoneelle 
päästäessä ei ollut enää varaa olla ko- 
vin ketterä. 


Paluu yliopistolle 

Tämän lehden Postipalstalla (s. 85) 
tietotekniikan vanhempi valtiomies 
Erkki Karjalainen kertoo, kuinka 
Helsingin yliopistolla oli 1960-luvul- 
la IBM 1620 -tietokone. Koneaikaa 
oli käytettävissä rajallisesti, mutta 
hän onnistui saamaan avaimet ko- 
nekellariin ja työstämään ohjelmi- 
aan yövuorossa. Myöhemmin Erk- 
ki hankki kotiinsa minitietokoneen, 
mikä oli tuolloin todella harvinaista. 
Ero omaan yliopistoaikaani 30 vuot- 
ta myöhemmin on valtava, kun kou- 
lulla oli satoja koneita, käytettävissä 
ihan päiväsaikaan — kaikki kykene- 
viä nopeaan koodaukseen ja testa- 
ukseen omalla ruudullaan. 1990-lu- 
vun lopulla useimmilla oli tietokone 
myös kotona. 

Historia ei poista kaikkia vesipu- 
tousmallin puutteita, mutta sitä on 
ainakin paljon helpompi ymmärtää 
menneisyyden valossa. Saattaisin hy- 
vin valita sen välineeksi kehittäes- 
säni avaruusalusta tai avaruussotaa 
1960-luvun tekniikalla. $£ 


Janne Siren 

MUMPS on 60-luvulla kehitetty ohjelmointikieli terveydenhuollon tietojärjestelmiin. Kieli 
on edelleen laajalti käytössä järjestelmissä ympäri maailman. MUMPS on hiljattain hiipinyt 
myös Uudenmaan terveydenhuoltoon Apotti-hankkeen myötä. Millaisesta kielestä on kyse? 


Teksti: Jarno N. Alanko 


Kuvat: Kimmo Rinta-Pollari (aloituskuva), Jarno N. Alanko, Matiashf 


ja Toresbe / Wikimedia Commons 


un — terveydenhuollon 
tietojärjestelmiä raken- 
nettiin yli puoli vuo- 
sisataa sitten, ohjel- 
mointikielet olivat vielä 
alkeellisia. Ominaisuudet kuten sisäk- 
käiset koodilohkot ja lohkolle paikalli- 
set muuttujat olivat uusia innovaatiota. 
Funktionaalinen ja oliopohjainen oh- 
jelmointi olivat ottamassa vasta ensias- 
keliaan. Näinä aikoina syntyi MUMPS 
eli M. 

MUMPS (w(Massachusetts = General 
Hospital Utility Multi-Programming 
System) kehitettiin alunperin 500 ki- 
loa painavalle DEC PDP-7 -tietoko- 
neelle. Koneessa oli 9 kilotavua muistia 
ja laajennuskapasiteettia 144 kilota- 
vuun asti. Laitteita myytiin yhteensä 
120 kappaletta 72 tuhannen dollarin 
kappalehintaan. Koneen legendaari- 
suudesta kertoo se, että ensimmäinen 
Unix-järjestelmä on kirjoitettu juuri 
sille vuonna 1969. MUMPS on tätäkin 
vielä muutamaa vuotta vanhempi. 





28 SKROLLI 2020.4 


DEC PDP-7:n saapuessa Massachu- 
settsin yleislääketieteelliseen sairaa- 
laan vuonna 1966 sille oli hyvin vähän 
valmista ohjelmistoa. MUMPS-jär- 
jestelmästä tulikin käytännössä itse- 
näinen käyttöjärjestelmä yhdistettynä 
tietokantaan ja sitä käsittelevään oh- 
jelmointikieleen. Yksi MUMPSin hie- 
nouksista oli kyky ajaa useampaa oh- 
jelmaa yhtä aikaa lomittain antamalla 
suoritusaikaa eri ohjelmille vuorotel- 
len. Tuki tällaiselle moniajolle yleistyi 
käyttöjärjestelmissä vasta 70-luvulla. 

MUMPSin kehitys jatkui 70-luvulla 
Yhdysvaltojen hallituksen myöntämän 
tutkimusapurahan turvin. Tätä myötä 
MUMPS julkaistiin kaikkien saatavil- 
le. Näin järjestelmä myös yleistyi no- 
peasti terveydenhuollossa. Jokaisessa 
organisaatiossa oli kuitenkin hieman 
eri työtavat ja tarpeet, joten käyttä- 
jät muokkasivat MUMPS-järjestelmää 
omiin tarpeisiinsa. Tämän johdosta 
MUMPS-kieli oli vaarassa pirstaloitua 
pienempiin murteisiin. 


MUMPS eli M-kieli 
Julkaisuvuosi: 1966 

Viimeisin päivitys standardiin: 1995 
Ohjelmointiparadigmat: imperatiivi- 
nen, proseduraalinen 
Tyyppijärjestelmä: yksi universaali tie- 
totyyppi (stringly typed) 
Kääntäminen: tulkattu tai käännetty 
Erikoisuudet: globaalit harvat taulu- 
kot, laskujärjestyssäännöt, scope, whi- 
tespace, lyhennysmerkinnät 


Yhtenäisyyden säilyttämiseksi vuon- 
na 1972 luotiin MUMPS User Group 
ja MUMPS Development Commit- 
tee, joiden tarkoituksena oli kehittää 
MUMPSia ja standardoida se. ANSI- 
standardi saatiin hyväksyttyä vuonna 
1977 ja toistaiseksi viimeinen päivitys 
standardiin tehtiin vuonna 1995. Kieli 
on nykyään siis hyvin vakaassa tilassa. 


Aikaansa edellä 

MUMPSissa on kahden tyyppi- 
siä muuttujia: paikallisia ja globaale- 
ja. Paikalliset muuttujat asuvat ohjel- 
man muistissa ja globaalit tallennetaan 


pysyvään säilöön kuten magneetti- 
nauhalle tai kovalevylle. Globaalin 
muuttujan tunnistaa alussa olevasta 
merkistä /, esimerkiksi APOTILAAT. 

Dataa säilötään paikallisiin tai glo- 
baaleihin taulukoihin. Taulukkoja voi- 
daan indeksoida millä tahansa muut- 
tujilla, mukaan lukien negatiiviset 
luvut ja mitkä tahansa merkkijonot. 
Taulukkojen toteutus on harva, eli nii- 
hin säilötään vain ne elementit, joiden 
arvot on alustettu, ja uusia elementtejä 
luodaan tarpeen mukaan. Tietoraken- 
ne on toteuttu B-puuna. 

Taulukon indeksinä voidaan myös 
käyttää listaa arvoja. Tämä muistuttaa 
esimerkiksi C-kielen moniulotteis- 
ta taulukkoa, mutta koska MUMPSin 
taulukot ovat harvasti esitettyjä, ulot- 
tuvuuksien kokoja ei tarvitse kiin- 
nittää. Tämä tekee taulukosta jous- 
tavan hierarkkisen tietorakenteen. 
Esimerkiksi laboratoriokokeiden tu- 
loksia voitaisiin säilöä käyttämäl- 
lä ensimmäisenä indeksinä potilaan 
henkilötunnusta, toisena koepäivää ja 
kolmantena testin tyyppiä, kuten seu- 
raavassa: 


set *TULOKSET(”12031992-XXXX” ,”05 
/12/2020”,”COVID19”)="neg” 





Tämä on kätevä tapa käsitellä tie- 
tokantaa, mutta nykypäivän näkökul- 
masta systeemi on täynnä karikkoja. 
Tietokannan kaavan ja eheyden ylläpi- 
to jää kokonaan ohjelmoijan vastuulle, 
eikä tukea esimerkiksi SOL-tietokan- 
takyselyille ole. 

Joidenkin mielestä SOL-tuen puute ei 
ole kuitenkaan vika vaan ominaisuus. 
Esimerkiksi Apotin teknologiajohtaja 
Jari Renko hehkutti MUMPSin tieto- 
kantaa hankkeen blogissa vuonna 2016. 
Hän huomauttaa, että esimerkiksi tek- 
nojätit kuten Amazon ja Facebook ovat 
rakentaneet tietojärjestelmänsä nyky- 
päivänä suositun NoSOL-teknologian 
päälle. 

Neljä vuotta myöhemmin Rengon 
luottamus MUMPSin — tietokantaan 
vaikuttaa edelleen vahvalta. Mikrobi- 
tin haastattelussa tänä vuonna Renko 
kertoi, että MUMPS säilyttää aseman- 
sa niche-käyttötapauksissa, joihin re- 
laatiokantojen suorituskyky ei veny. 
Hänen mukaansa vanhat MUMPS- 
järjestelmät korvautuvat mahdollises- 
ti uusilla vasta, kun kilpailevat tekno- 
logiat kypsyvät tarpeeksi. 

Listaus 1: Perinteisen tyylistä M-koodia. 

For 


2010 =103 4) 


SORT(X,PREC) ; 
IT X<0 Set $Ecode=",[128," 
If X=0 Ouit € 


Set PREC=$Get(PREC,11) 
If X<1 Ouit 1/$%50RT”*MATH(1/X,PREC) 


New P,R,E 
Set PREC=$Get(PREC,11)+1 
Set (G("E=1E-" PREC) 


Set R=X 





Set P=R,R=X/R+R/2,P=P-R/R If -E<P,P<E Ouit 


Jacguard Systems Researchin ylläpitämä MUMPS-standardin dokumentaatio. Verkkotunnusta ei ole, joten sivut haetaan suoraan palvelimen IP- 


osoitteella. 


Sudenkuoppia 

Vaikka MUMPSin tietokanta olisi ol- 
lut aikaansa edellä, samaa ei voi sanoa 
kielen muista ominaisuuksia. Kielessä 
ei esimerkiksi ole kokonaislukutyyp- 
piä, vaan kaikki muuttujat säilötään 
merkkijonoina, ja muuttujat tulkitaan 
koodin kontekstin mukaan. Esimer- 
kiksi ”27+”3” on käypä lauseke, jon- 
ka arvoksi tulee 5, joka on sama asia 
kuin merkkijono ”5”. Tyypit muuttu- 
vat myös toisiksi joustavasti lennos- 
sa. Esimerkiksi lauseke 2+”100”%x4 
kääntyy ongelmitta, ja antaa vastauk- 
sen 408. 

Vastaus on 408 eikä 402, koska 
MUMPS laskee aina laskutoimituk- 
sen vasemmalta oikealle välittämättä 
laskujärjestyssäännöistä. Tässä tapa- 
uksessa plus-lasku lasketaan siis en- 
nen kertolaskua. Jos halutaan laskea 
kertolasku ensin, on käytettävä sulku- 
ja: 2+(”100”x4) antaa vastauksen 402. 

Vaikka merkkijono ei esittäisi nume- 
roa, se muuttuu tarvittaessa sujuvas- 
ti numeroksi. MUMPS tekee muutok- 
sen lukemalla numeroita merkkijonon 
alusta lähtien niin pitkälle, kunnes 
merkkijono loppuu tai vastaan tulee 

jokin muu merkki kuin numero. Siis- 
pä esimerkiksi merkkijono ”34kissa” 
kääntyy numeroksi 34, ja merkkijono 
”koira” numeroksi nolla. Näin siis esi- 
merkiksi ”2kissa”+”koira”*3 antaa 
arvon 6. 

Kielestä löytyy nykyisen kaltaiset if-, 
else- ja for-rakenteet. If- ja else-lauseet 
ovat kuitenkin siitä erikoisia, että ne ei- 
vät välttämättä tarvitse ehtolauseketta 


Kääntäjän pikkutarkkuus 
tyhjästä tilasta ärsyttää, 
mutta siihen alkaa tottua. 


sisäänsä. Jos if-lauseelle ei anna ehtoa, 
se ajetaan jos erityismuuttujan $test 
arvo on tosi. Else-lause taas ajetaan jos 
muuttujan $test arvo on epätosi. Näin 
else-lause saattaa esiintyä jopa yksi- 
nään ilman if-lausetta. Jotkin sisäänra- 
kennetut funktiot asettavat muuttujan 
$test arvon automaattisesti. Esimer- 
kiksi funktio read asettaa arvon $test 
sen mukaan, onnistuiko datan lukemi- 
nen. Tällöin voidaan kirjoittaa esimer- 
kiksi seuraavanlaista koodia: 


read x 


else write ”end of file” halt 


Huomaa, että else-sanan jälkeen täy- 
tyy tulla vähintään kaksi välilyöntiä, jot- 
ta koodi kääntyy. Kieli on hyvin tarkka 
tyhjästä tilasta. Esimerkiksi ylimääräisiä 
välilyöntejä lausekkeiden sisällä ei salli- 
ta. Jokaisen komentorivin alussa on ol- 
tava tasan yksi välilyönti tai tabulaatto- 
ri. 

Alkuperäisessä MUMPSissa if- ja for 
lauseiden vaikutusalue (scope) ulot- 
tuu ainoastaan rivin loppuun. Tämän 
takia vanhassa MUMPS-koodissa on 
usein jouduttu kasaamaan suuri mää- 
rä komentoja samalle riville. Koska ai- 
koinaan tietokoneen muisti oli vain ki- 
lotavuja, ja MUMPS-tulkki luki koko 
ohjelman lähdekoodin muistiin, kaikki 
MUMPSin komennot voidaan lyhen- 
tää yhteen tai useampaan merkkiin. 
Kun tämä yhdistetään siihen, että ko- 
mentoja on usein rivillä useita, koodis- 
ta tulee helposti lukukelvotonta merk- 
kisoppaa. Listauksessa 1 on esimerkki 
perinteisestä MUMPS-tyylistä suoraan 
comp.lang.mumps-uutisryhmän usein 


kysytyistä kysymyksistä. 


Myöhemmin kieleen on onnek- 
si lisätty keino luoda useamman rivin 
koodilohkoja. Tämä tehdään do-ko- 
mennolla, jota seuraavat lohkon koo- 
dirivit siten, että jokaisen lohkon rivin 
alussa on piste. Lohkoja voi laittaa si- 
säkkäin lisäämällä uuden do-komen- 
non ja aina yhden pisteen lisää rivin 
alkuun, kuten seuraavassa: 


do 

.For 1=1:1:109 do 
..1f $$isprime(i) do 
...set s=ixi 

.. .Wwrite s 


MUMPSin muuttujien vaikutusalue 
on omituinen. Jos muuttujaa ei esitte- 
le (declare) ennen sen käyttöä, se on 
näkyvillä kaikkialla ohjelmassa. Muul- 
loin se näkyy nykyisessä lohkossa ja 
kaikissa alirutiineissa, joita kutsutaan 
lohkosta. MUMPSissa alirutiini voi siis 
lukea ja kirjoittaa kaikkiin muuttujiin 
kutsupinossa. 

MUMPSin alkuperäisessä versios- 
sa alirutiinit olivat varsin yksinkertai- 
sia. Ne olivat vain koodilohkoja, joi- 
hin voitiin hypätä do-komennolla, ja 
joista palattiin guit-komennolla. Ali- 
rutiinille ei voitu antaa parametreja 
eivätkä ne voineet palauttaa arvoa. Pa- 
rametreja ja paluuarvoja voitiin kui- 
tenkin simuloida, koska kaikki kut- 
sujan muuttujat ovat aina näkyvillä ja 
muokattavissa alirutiineissa. Voitiin 
siis sopia, mitkä muuttujannimet tul- 
kitaan kunkin alirutiinin parametreik- 
si ja mikä paluuarvoksi: 


sguare: ; Vanhan tyylinen 
”funktio” 

set y=x*x ; x on syöte, y on 
paluuarvo 

guit ; Palaa takaisin 
kutsukohtaan 


Koodissa — puolipistettä — seuraava 
teksti tulkitaan kommentiksi. Myö- 
hemmin MUMPSiin lisättiin kunnolli- 
nen tapa myös parametrien antamisel- 
le ja paluuarvoille: 


sguare2(x) ; Uudemman tyylinen 
funktio 

set y=x*x 

guit y ; palauta y ja palaa 
kutsukohtaan 


Alirutiineilla on silti edelleen pääsy 
kaikkiin kutsupinon muuttujiin. Jos ha- 
luaa käyttää alirutiinissa saman nimis- 
tä muuttujaa kuin kutsuva koodi, mutta 
ei halua ylikirjoittaa muuttujaa, se täy- 


PDP-7-kone Oslossa. 


tyy luoda new-komennolla. Tämä tal- 
lentaa muuttujan vanhan arvon pinoon 
ja palauttaa sen lohkon lopussa. Tällä 
mekanismilla funktio voi myös suojella 
muuttujiaan alirutiineiltaan tallentamal- 
la kopiot muuttujien arvoista ja palautta- 
malla ne alirutiinin kutsun jälkeen. 


MUMPS nykypäivänä 
Nykypäivänä MUMPS-standardille on 
useampi kilpaileva toteutus. Sekä kau- 
pallisia että ilmaisia toteutuksia on 
saatavilla. Kokeilimme FIS GT.M -ni- 
mistä ilmaista toteutusta modernissa 
Ubuntu-käyttöjärjestelmässä. 
Alkuperäisestä MUMPSista poike- 
ten FIS GL.M -järjestelmän koodia voi 


SÄÄTN 
itsaa 


va 
LEEN 





kääntää objektitiedostoiksi komento- 
riviltä komennolla mumps. Järjestel- 
mä asentuu Ubuntussa hakemistoon 
-/.fis-gtm. Tämä sisältää ajoympä- 
ristönä alihakemistot r, o ja g, joihin 
tulevat rutiinit (r), objektitiedostot (o) 
ja tietokanta (g). Yksimerkkiset hake- 
miston nimet lienevät perintöä ajal- 
ta, jolloin tavut olivat kalliita. Tieto- 
kantaan on saatavilla myös SOL- ja 
ODBC-liitynnät, mutta ne ovat kau- 
pallisia tuotteita. 

Itse MUMPS-järjestelmä käynnis- 
tetään komennolla gtm. Näin avau- 
tuvasta komentorivistä voi ladata ja 
ajaa ajoympäristöstä löytyviä ohjelmia. 
Saimme järjestelmän suostumaan la- 

taamaan rutiineja muistakin hakemis- 
toista muokkaamalla Linux-terminaa- 
lin ympäristömuuttujaa gtmroutines, 
mutta tämä ei liene suositeltu toimin- 
tatapa. 

MUMPSilla ohjelmoiminen on pie- 
nen harjoittelun jälkeen yllättävänkin 
sujuvaa ottaen huomioon sen muinai- 
suuden. Kääntäjän pikkutarkkuus tyh- 
jästä tilasta ärsyttää, mutta siihen alkaa 
tottua. Kun lausekkeiden laskujärjes- 
tysmiinaan on ajanut pari kertaa, alkaa 


set a=1664525 

set c=1013904223 

set m=4294967296 ; 2132 
set idx=1 


w ”Kirjoitetaan tietokantaan”, ! 
for i=0:1:12020000 do 
.set ”MYTABLE(idx)=i 
.set idx=(axidx+c)tm 


w ”Luetaan tietokannasta”, ! 
set idx=1 

for i=0:1:12020000 do 

.set y="MYTABLE(idx) 

.set idx=(axidx+c)tm 


Tietokannan käsittely MUMPSIlla. 


Nopeustesti 


muistaa käyttää sulkuja. Joskus kääntä- 
jän antamia virheilmoituksia on tosin 
hankala ymmärtää. 

On mukavaa, että muuttujan x arvon 
voi tulostaa vain kolmella näppäimen 
painalluksella kirjoittamalla riville ”Ww 
x” sen sijaan, että joutuisi naputtele- 
maan pitkän rimpsun kuten System. 
out.println(x) Javassa. 

Suurempien ohjelmistojen rakenta- 
minen olisi varmasti tuskallista, mutta 
ainakin pienten leluohjelmien koodaa- 


printf(”Kirjoitetaan 
tietokantaanin”); 

long long a = 1664525; 
long long c = 1013904223; 


long long m = 4294967296; // 2132 
long long idx = 1; 
for(int i= 0; i < 1000000; i++)f 


reply = redisCommand(con,”SET 
A IT) 
idx = (axkidx+ c) % m; 

printf(”Luetaan 
tietokannasta(n”); 
idx = 1; 
for(int i = 0; i < 10900000; i++)( 
reply = redisCommand(con,”GET 
A Le )5 
idx = (axkidx+ c) % m; 


, 


Tietokannan käsittely C-kielellä. 


Kokeilimme, kuinka nopeasti FIS GT.M toteutus ajaa yksinkertaista for-silmukkaa. Ver- 
tailukohdiksi otimme C-kielen ja Python3-tulkin. Käänsimme C-koodin gcc:llä ilman op- 
timointeja, koska muutoin kääntäjä optimoi silmukan pois kokonaan. MUMPS oli kerta- 
luokkaa hitaampi kuin € mutta selvästi nopeampi kuin Python3. 

Kokeilimme myös FIS GT.M -systeemin tietokannan nopeutta. Testinä kirjoitimme mil- 
joona pseudosatunnaista avain-arvo-paria tietokantaan ja sitten haimme kaikki avaimia 
vastaavat arvot tietokannasta. Avaimet ja arvot olivat 32-bittisiä kokonaislukuja. Vertai- 
lukohdaksi otimme paikallisen Redis-noSOL-tietokannan ja hiredis-kirjastoa käyttävän 
C-kielellä toteutetun asiakasohjelman. Ajoimme Redis-palvelinta oletusasetuksilla. Asia- 
kasohjelma käännettiin gcc:llä -03-optimoinnilla. MUMPS oli testissä noin neljä kertaa 


nopeampi. 


C/ Redis FIS GT.M (MUMPS) | Python3 


Tietokanta 


CPU: Intel Core i7-9700K, 3,60GHz 





EP EZ PS 


Muisti: 64 Gt Kingston HyperX DDR4, 2666MHz 


Levy: Samsung 860 EVO SSD 1 Tt SATA3 

miseen kieli vaikuttaa passelilta. Suu- 
ren valmiin ohjelmakokonaisuuden 
hahmottaminen olisi todennäköises- 
ti vaikeaa, koska kielen tasolla ei juu- 
ri ole työkaluja yksityiskohtien piilot- 
tamiseen tai rajapintojen määrittelyyn. 
Fi siis ihme, että pienetkin muutokset 
MUMPSiin pohjautuviin terveyden- 
huollon järjestelmiin maksavat mal- 
taita. Se mitä mahdollisesti voitetaan 
tietokannan nopeudessa, hävitään oh- 
jelmoijien työtunneissa. %& 


x = 0 
for i in range(0,1000002000): 
x +=i 


For-silmukka Pythonilla. 


int main(int argc, char** argv)f 
long long x = 0; 
for(int i = 8i < 
1000000000; i++) x += i; 
) 


For-silmukka C-kielellä. 


set x=0 
for 1=0:1:1000000000 set x=xti 


For-silmukka MUMPSilla. 


Lähteet 


Kevin C. O'Kanen MUMPS-tutoriaali: 
cs.uni.edu/-okane/source/MUMPS- 
MDH/MumpsTutorial.pdf 


Apotti-hankkeen teknologiajohtajan Jari 
Rengon haastattelu vuodelta 2016: 
apotti.fi/maailman-parhaiksi-rankatut- 
sairaalat-ovat-paatyneet-epiciin-syysta/ 


Mikrobitin verkkoartikkeli MUMPSista 
(2020, vain tilaajille): 
mikrobitti.fi/uutiset/mika-on- 
mumps-kieli-m-kielen-alkeet- 
Vvoi-oppia-nopeasti-toita-loytyy- 
terveydenhuollosta/7739b87a-95c6- 
40d1-a207-d95e77a97465 


okeilimme, taipuisiko MUMPS yksin- 
kertaisen 3d-grafiikan laskemiseen. Vas- 
taus oli kyllä. Oheisessa listauksessa on 
MUMPS-koodi, joka piirtää origokeskeisen pal- 
lon diffuusilla pinnalla ja viistosta tulevalla valolla. 

Käytetty tekniikka on säteenseurannan numee- 
rinen versio nimeltä säteenaskellus (raymarching). 
Koodin funktio sdf ottaa sisään avaruuden pisteen 
ja palauttaa etäisyyden pallon pinnalle. Ammum- 
me valonsäteitä kamerasta ja seuraamme niitä as- 
kelin, joiden koko riippuu sdf-funktion arvosta ny- 
kyisessä pisteessä. Jos sdf-funktio palauttaa arvon d, 
voimme ottaa yksikön d pituisen askeleen pitkin sä- 
dettä törmäämättä pallon pintaan. Sadan askeleen 
jälkeen tarkistamme, olemmeko 0,001:n etäisyys- 
yksikön päässä pinnasta. Jos kyllä, pinnan kirkkaus 
on verrannollinen viistosta tulevan valon ja pinnan 
normaalin kulman kosiniin. Muussa tapaukses- 
sa säde menee ohi pallosta, ja palautamme ennal- 
ta määritellyn taustakirkkauden. Säteenaskellusta 
on käsitelty syvemmin Skrollin numerossa 2019.3. 

Koska kuvatiedoston luominen MUMPSista 
on vaikeaa, tulostamme kuvan ASCII-grafiikka- 
na. Kirkkausarvot muutetaan ASCII-merkeiksi sen 
mukaan, kuinka monta pikseliä merkki sytyttää ter- 
minaalissa suurin piirtein. Esimerkiksi kirjain M on 
kirkas ja kirjain i tumma. Terminaalimme merkit 
ovat kaksi kertaa korkeampia kuin leveitä, joten tu- 
lostamme jokaisen merkin kahdesti. Ohessa on lop- 
putulos ja vertailun vuoksi Pythonin avustuksella 
luotu png-kuva lasketusta pallosta. 





Pallon ja sivun 3 toruksen M-koodi Skrollin verkkojat- 


1] 


koilta tai suoraan GitHubista: github.com/skrollilehti. 





MAIN 


length(x,y,z) 
((x*x)t (yky)+(Z*Z))*x 


Sdf(px,py,pz) 
$$length(px,py,pz) 


light(px,py,pz) 
1x= ly= 12=-1 lr=$$length(1lx,1y,1z) 
lx=1x/1r s ly=ly/lr s 1z=1z/lr s r=$$length(px,py,pz) 
NX=px/r s ny=py/r s nz=pz/r s c=(lxxnx)+(lyxny)+(1zxnz) 
C C= 


trace(vx,vy,vz) 
ret= PX= py= PZ= 
is=1:1: | 
$$length(px,py,pz) 
s=$$sdf (px,py,pz) 
Px=px+(vxxs) s py=pyt(vy*s) s pz=pz+(vzx*s) 


S ret=$$light(px,py,pz) 
Sin 
s chars= 
YS 
x=0:1: 
VX=(x ) s vys(y-50) s VZ=1 


len=$$length(vx,vy,vz) 

vx=vx/len s vys=vy/len s vz=vz/len 
c=$$trace(vx,vy,vz) 
$EXTRACT(chars, (C* 


, 


)), $EXTRACT(Cchars, (C* 1)) 

TEKNIIKKA 





Vaihtoehtoisten 


SISÄPIITI 


dellisessä Sirenin sisäpiirissä 

(Skrolli 2020.3) puin palstan 

suosikkiaiheita eli Commo- 
dorea ja Amigaa. Kerta toisensa jäl- 
keen Commodore-sisäpiirit ovat me- 
nestyneet Skrollin palautekyselyissä 
(osallistu: skrolli.fi/palaute). Niin täl- 
läkin kertaa, kun syys-lokakuussa rei- 
lu kolmannes vastanneista valitsi sen 
suosikkeihinsa, mikä riitti varsin lä- 
helle kolmen parhaimmistoa. Toisaal- 
ta osa lukijoista koki, että tätä oli leh- 
dessä jo liikaakin. ”Tuntui että oli taas 
vähän liikaa Commodore-asiaa, vaik- 
ka ex-kuusnepailija olenkin. Jos vaik- 
ka Siren olisi vaihteeksi keksinyt jon- 
kun muun aiheen sisäpiirille, niin se 
olisi jo auttanut paljon; muotoili eräs 
vastaajista. 

Tunsin suoranaista sympatiaa toi- 
sen lukijaviestin äärellä: ”Tykkään ko- 
vasti lehdestä, mutta usein tuntuu, että 
iso osa magiasta jää kokematta kos- 
ka en aikanaan kokenut Commodo- 
rea ja Amigaa. Skrolli on toki lisännyt 
tietämystäni näistä koneista reippaas- 
ti, mutta en tiedä onko se sama asia. 
Voinko koskaan ymmärtää Amigan 
suuruutta? Se jää nähtäväksi. Ja on- 
nea vielä lehtipisteisiin pääsemisestä.” 
(Kiitos!) Tältä minustakin tuntuu, kun 
luen pelitoimittaja Niko Nirviä. Tu- 


Suosikkien varjossa 


Ymmärrän Skrolli 2020.3:n saamaa pa- 
lautetta hyvin. On totta, että numeros- 
sa oli paljon Commodorea ja Amigaa 
— joillekin varmasti liikaa. Jälkimmäi- 
nen brändeistä mainittiin numeron 
tekstissä peräti 321 kertaa ja vielä pari 
kertaa päälle Turrikaanien yössä. Tämä 
oli toki pitkälti sattumaa, sillä tavalli- 
seen tapaan useita moderneja juttuja 
peruuntui tai siirtyi. Yritämme Skrol- 
lissa rohkaista tekijöitä, haalia kirjavia 
aiheita ja rakentaa vaihtelevia teemoja, 
mutta liikkumavaramme on rajallinen. 
Olemme vitsailleet toimituksessa ja 

Sirenin sisäpiiri -palstalla Janne Siren 
ruotii seuraamiaan teknologiailmiöitä ja 


-alakulttuureita. Tällä kertaa vuorossa 
on nicheäkin nichempiä aiheita. 


lenkohan koskaan ymmärtämään Ata- 
rin ja Battle Islandin suuruutta.! 

Fikä palaute jäänyt tähän, sillä leh- 
den Commodore- ja retropainotusta 
kommentoi moni muukin (ks. Posti- 
palsta, s. 85). En silti tarjoile retro- tai 
Commodore-vapaata sisäpiiriä tällä- 
kään kertaa, mutta kirjoitan kuitenkin 
jostain muusta kuin viimeksi — jostain 
vähemmän suuresta. 


Vaihtoehtoinen Skrolli 


"Vaihtoehtoinen? on sanakirjakään- 
nös englannin kielen sanalle alternati- 
ve, jota käytetään usein, kun puhutaan 
valtavirran ulkopuolisista tietotekniik- 
kaprojekteista. Kun aikanaan leikit- 
telimme Suomen Amiga-käyttäjät ry 
Sakussa (saku.bbs.fi) käyttäjäkerhon 
laajentamisella kattamaan Amigan li- 
säksi erilaisia niche-alustoja, nimi- 
ideoissa pyöri hetken Suomen Alter- 
native- tai Alt-käyttäjät. Demoskenen 
puolella Alternative Party -demojuh- 


! Niko, tilasin tänä vuonna pitkästä aikaa 
taas Pelit-lehden (pelit.fi). On edelleen hyvä 
— suosittelen myös Skrollin lukijoille. Nyt 
kun rohkaistuit muistelemaan Commodore- 
jen ja kolmekasikutosten ihanuutta Nnirvi- 
kolumnissa, ota tämä haasteena kirjoittaa 
viimein kunnon kolumni Atari ST:n iloista. 
Yli 13 sanaa. 


lehdenkin sivuilla, että vain Commo- 
dore 64 -jutut saapuvat Skrolliin var- 
muudella — tai pyytämättä ja yllättäen. 

Mainittakoon esimerkkinä tämän 
numeron neljä mainiota sivua kuus- 
nelosen Lasse Öörni -peleistä (s. 64). 
Commodore-rakkaus huokui jutuis- 
ta sekä pelintekijän että oma-aloittei- 
sen kirjoittajamme Heikki Mustosen 
suunnalta tavalla, jonka rinnalla moni- 
en muiden juttujen hankkiminen vai- 
kuttaa hampaiden kiskomiselta. Iso-C 
liikuttaa ja puhuttaa. Se on selvästi ra- 
kas myös lukijoillemme, sillä päinvas- 
taisesta palautteesta huolimatta Com- 
modore- ja Amiga-jutut olivat jälleen 


la (altparty.org) kokosi kaupallisen 
suosion kelkasta pudonneet laitealus- 
tat tietokonetaiteen äärelle. Alt Par- 
ty avusti aikanaan myös Skrollia tar- 
joamalla = juridiset yhdistyspuitteet 
ensimmäisen vuosikertamme julkai- 
sulle. (Kiitos!) 

En voi silti välttyä ajatukselta, että 
parempi käännös alternativelle oli- 
si usein altavastaaja.? Useimpia alter- 
native-projekteja yhdistää nimittäin 
jonkin suosikin varjossa tarpominen, 
joko menestyksen kelkasta putoamisen 
vuoksi tai siksi, ettei menestystä kos- 
kaan ollutkaan. Erotuksena yleisem- 
min itsetuotettuihin indie- eli indepen- 
dent-hankkeisiin, alternative-puolella 
projektin luonteen vuoksi suurta me- 
nestystä ei liene odotettavissa myös- 
kään tulevaisuudessa. Altavastaaja on 
pysyvästi nichessä. 

Ehkäpä juuri siksi tällä harmaalla alu- 
eella tapahtuu mielestäni niin mielen- 
kiintoisia asioita. Täydellinen ajasta ja 
markkinavetoisuudesta vapautuminen 
avaa mahdollisuuksia, joista valtavir- 
rassa voi vain unelmoida. Valitettavasti 


2 Säästän irvileuat lukijakirjeiltä totea- 
malla näin ennakoivasti, että vaihtoehtois- 
ten hakukoneiden käyttäjä on sitten alta- 
vistaaja. Keksin ihan itse. 


palautekyselyn suosikkijuttuäänestyk- 
sessä suositumpia kuin suurin osa leh- 
den muusta sisällöstä. Modernimmilla 
artikkeliaiheilla on yleensä suoranaisia 
vaikeuksia nousta kärkikahinoihin. 
Demoskenen suunnalta kantautui 
sanaa, että hiljattainen C64-kilpaintro 
Aerodementic (linkki verkkojatkoil- 
la: skrolli.fi/numerot) oli tehty Skrol- 
li 2020.1:n Commodore 64:n assemb- 
ler -opastuksen ansiosta. Hieno juttu. 
Kyseinen artikkeli oli aikanaan suo- 
sikkijuttuäänestyksessä tuplasti suosi- 
tumpi kuin samassa lehdessä esitelty 
neuroverkkoshakin tekeminen, vaik- 
ka jälkimmäinen oli epäilemättä eräs 


Näppäimistötietokoneen 
paluu 

Raspberry Pi on kaukana vaihtoeh- 
toisesta alustasta. Vuoden 2012 jul- 
kaisunsa jälkeen ”brittimikroa” on 
myyty yli 36 miljoonaa kappalet- 
ta ja vuotuinen myyntitahti on 7-8 
miljoonaa lisää. Tämä BBC Micron 
(1981) henkinen perillinen on löy- 
tänyt paikkansa paitsi kaukaisen esi- 
kuvansa kaltaisena opetuskoneena, 
myös erilaisten rakenteluprojektien 
selkärankana. Retroprojektitkin hyö- 
dyntävät sitä, esimerkiksi ZX Spect- 
rum Nextin sisällä sykkii FPGA:n 
apuna valinnainen Raspberry Pi 
Zero -”kiihdytinkortti”. 

Raspberry Pi:n käyttöönotosta tuli 
loppuvuodesta astetta helpompaa, 
kun Raspberry Pi 400 (vasemmas- 
sa kuvassa, raspberrypi.org) julkais- 
tiin. Vanhanajan kotitietokoneiden 
tapaan näppäimistön sisään raken- 
netun tietokoneen sydämenä sykkii 
Raspberry Pi 4:stä muovattu pitkulai- 
sempi ARM-emolevy, jonka liittimet 
ovat takalaidalla. Nelisatasen taka- 


Skrolli-historian ansiokkaimmista tee- 
se-itse-projekteista ja lähtölaukaus leh- 
temme kovimmalle palstalle, Äly hoi!:lle 
(s. 8). Ajankohtaisella neuroverkkosha- 
killa ei ollut äänestyksessä mitään mah- 
dollisuuksia vaka vanhaa kuusnelos- 
skrolleria vastaan. 

Suosion kosiskelusta ei kuitenkaan 
ole Skrollissa kysymys. Emme jakele si- 
vumääriä lukijatutkimusten perusteel- 
la — palautettakin kyselemme vain saa- 
daksemme ideoita ja tietoa, virtaa ja 
virheraportteja. Viime numerossa jul- 
kaisimme kaikki laatukynnyksen ylit- 
täneet jutut, jotka saimme. Commodo- 
rea vain saatiin muita enemmän. Koska 


paneeli onkin kattava. Se tuo siistis- 
ti esille paitsi kaikki perusliittimet ja 
SD-muistikorttipaikan, myös 40-pin- 
nisen GPIO-liittimen sekä peräti kak- 
si (micro-JHDMI-porttia, kahdelle 
näytölle tai televisiolle. 

Konetta myydään erikseen (n. 70 
€) ja Kit-pakettina (n. 100 €), johon 
kuuluu kaikki tarvittava näyttöä lu- 
kuun ottamatta, jopa yhtenäisen nä- 
köinen hiiri. Olen nyt jokusen viikon 
aikana käyttänyt nelisatasen Kittiä 
silloin sun tällöin ja täytyy myöntää, 
että se on ensimmäinen Raspberry 
Pi, josta olen henkilökohtaisesti ollut 
innostunut. Näppäimistö on hieman 
muovinen, mutta riittävän laadukas. 
Kun erillistä Linux-rautaa kuitenkin 
tarvitsee ajasta aikaan, tässä on vii- 
mein kokonaisuus, joka on helppo 
kaltaiseni satunnaisenkin seikkaili- 
jan kaivaa esiin. 

BBC Micron lisäksi laitetta on ver- 
rattu ZX Spectrumiin tai nimen- 
sä perusteella Atari 400:aan ja Ami- 
ga 500:aan — puheet väittävätkin 
jälkimmäisen olleen inspiraationa. 





Skrolli on lehti harrastajilta harrastajil- 
le, sisältöä ohjaa se, mitä kirjoittajat sat- 
tuvat harrastamaan. Ja käänteisesti se, 
keistä harrastajista kuoriutuu vapaaeh- 
toisia lehtikirjoittajia, jotka saavat aikai- 
seksi — Skrolli kun on pääasiassa talkoo- 
hanke, vaikka maksamme halukkaille 
myös pieniä juttupalkkioita. Jos kirjoit- 
taminen kiinnostaa, ota ihmeessä yh- 
teyttä: toimituseskrolli.fi. 

Näin myös Sirenin sisäpiirin aihei- 
den kohdalla. Tekeminen valitsee tee- 
man, ei niinkään tekijä. Koronapan- 
demian rajoittaessa liikkumista ja 
mahdollisuushorisonttia olen käperty- 
nyt vanhojen tietokoneiden ja niiden 


Raspberry Pi 400:n varalle on suuria 
suunnitelmia edullisena yrityspäät- 
teenä ja sitä luvataan valmistaa aina- 
kin kuutisen vuotta, hieman pidem- 
pään siis jopa kuin Amiga 500:sta. 
Mutta vaatimattomampi syy sille, 
että nostan 400:n tässä sisäpiirissä 
esiin on, että myös niche-projektien 
emulaattoreita ja kehitysympäristö- 
jä kysellään usein Raspberry Pi:lle ja 
välillä sellaisia myös ilmestyy. 

Fn ole itse koskaan ollut täysin va- 
kuuttunut tästä trendistä, sillä PC on 
usein tehokkaampi ja siten emulaat- 
toriystävällisempi ympäristö kuin 
Raspberry Pi, mutta monet selväs- 
ti haluavat erottaa harrastusalustan 
tällä tavalla erilleen. Siihen on nyt 
tarjolla harvinaisen söötti vaihtoeh- 
to. Linkkejä muutamiin emulaatio- 
ja niche-ympäristöihin Raspberry 
Pi:lle löydät palstan verkkojatkoilta: 
skrolli.fi/numerot. 


P.S. Myös Raspberry Pi 400:n esiku- 
va on mitä ilmeisimmin tulossa ta- 


kaisin jossain muodossa. Uutuu- 
den julkaisijan ennakoidaan olevan 
THEC64- ja THEVIC20-retrokonei- 
den valmistuttaja Retro Games (ret- 
rogames.biz), joka julkaisi hiljattain 
oikeanpuoleisen kuvan vuosiluvun 
2021 kera. Skrollin asiantuntijat ovat 
syynänneet siluetin tarkkaan: vain 
Commodore Amiga 500 -mallistosta 
löytyy takalaidan harjakuvio ja kyl- 
jen porrastukset. 


uusiojohdannaisten äärelle. Tämä nä- 
kyy myös palstalla. Otin tälläkin ker- 
taa tarkasteluun kourallisen hankkeita, 
joihin olen tässä yhteydessä tutustu- 
nut. Edellisestä palstasta poiketen nii- 
tä yhdistää kuitenkin yksi asia: ne eivät 
ole vanhoja supersuosikkeja, eivätkä 
edes retrotähtiä. Täältä et löydä enti- 
siä tasavallan tietokoneita tai seuraa- 
vaa indie-hittiä — eikä tällä sisäpiirillä 
irtoa menestystä Skrollin suosikkijut- 
tuäänestyksessä. 

Mutta siitä huolimatta tai kenties 
juuri sen takia... 

suosion puute tarkoittaa usein myös sitä, 
että nämä mielenkiintoiset tarinat jäävät 
pienen piirin salatieteeksi. Vaihtoehdot 
jäävät löytymättä, jos ei tiedä mistä etsiä 
tai kompastu niihin sattumalta. Onnek- 
si on Skrolli, jonka kautta voimme ka- 
jastaa hieman valoa myös näihin tieto- 
konekulttuurin hämärämpiin nurkkiin. 
Tervetuloa altavastaajien sisäpiiriin. 

Vaikka Skrollikin on omalla tavallaan 
vaihtoehtoinen tuote, sen tavoittavuus 
on kehittynyt varsin poikkeuksellisek- 
si. Esimerkiksi useimmat kansainväliset 
retrolehdet, joihin Skrollia joskus ver- 
rataan, myyvät vain joitakin satoja kap- 
paleita ja suosikkijulkaisutkin ehkä pari 
tuhatta kopiota. Näin, vaikka kielenä on 
englanti ja markkinana koko maailma! 
Piskuisessa Suomessa suomenkielisen 
Skrollin painos sen sijaan on 4 700 kap- 
paletta ja sitä myydään tavallisten mar- 
kettien lehtipisteissä Kemiönsaarelta 
Kittilään. Skrollia luetaan myös useissa 
IT-yrityksissä. (Kiitos!) 


Spectrumin perilliset 

Yritin hiljattain selvittää eräälle ame- 
rikkalaiselle verkkotuttavuudelle, kuin- 
ka merkittävä tietokone brittiläinen ZX 
Spectrum (n. 1982-1992) oli. Hänel- 
lä oli pinttynyt käsitys, että tällä 8-bitti- 
sellä kotitietokoneella oli merkitystä ai- 
noastaan Isossa-Britanniassa. Fn oikein 
onnistunut. Tiedä sitten vaikeuttiko 
tehtävää kuulijan amerikkalaisuus tai 
tämän sydämessä sykkinyt iso C. Ehkä 
molemmat. Timex markkinoi 1980-lu- 
vulla Spectrumin johdannaista kyllä 
Yhdysvalloissakin, mutta vähänlaisesti 
ja eri nimellä. 

Spectrum oli toki tärkeä briteille, mut- 
ta kone oli varteenotettava tekijä myös 
muualla läntisessä Euroopassa. Suomes- 
sakin se oli hetken kolmanneksi suo- 
situin kotitietokone Merkittävintä oli 
kuitenkin Spectrumin ja sen kloonien 
menestys Itä-Blokissa ja espanjankieli- 
sessä maailmassa. Alustalla on edelleen 
todella elinvoimaiset venäjän- ja espan- 
jankieliset alakulttuurinsa. Niistä vain 
harvemmin kuulee, ellei satu puhumaan 
näitä kieliä. Yksi tapa lisätä tietoisuut- 
taan suomeksi on lukea Skrollia. Leh- 
temme numeroista 2013.1 (s. 23 ja 44) 
ja 2015.4 (s. 64) voi käydä aistimassa ZX 
Spectrumin neuvostoperintöä (maksut- 


> Petri Saarikoski, Koneen lumo (2004), s. 
141. 


36 SKROLLI 2020.4 


tomat pdf-lehdet: skrolli. 
fi/numerot). 

Espanjassa ZX Spectrum 
oli edustettuna virallisesti- 
kin Investrönican kautta — 
itseasiassa viimeinen Sin- 
clair-yhtiön valmistama 
Spectrum-malli, ZX Spect- 
rum 128, julkaistiin siel- 
lä ensimmäisenä ja vieläpä 
kaikkein varustelluimpa- 
na versiona. 128 kilotavun 
muistin kerrotaan liitty- 
neen paikalliseen verokoh- 
teluun. Edelleenkin koneen 
erillistä numeronäppäimis- 
töä löytyy lähinnä espan- 
jaksi, sillä englanninkieli- 
siä yksilöitä tästä lisäosasta 
tunnetaan vain muutamia.* 
Mutta suurimman jälkensä 
monissa espanjankielisis- 
sä maissa jättivät paikalliset 
kloonit, tälläkin kertaa vi- 
ranomaissyistä, kun tuon- 
tirajoitukset ja korkeat tul- 
lit vaikeuttivat ulkomaisten 
koneiden saatavuutta. 

Yksi tällainen klooni 
oli brasilialaisen Micro- 
digital Electrönican TK90X, joka näyt- 
ti ulkoisesti jotakuinkin ensimmäiseltä 
ZX Spectrumilta, sekä sen hieman pa- 
ranneltu sisarmalli TK95, johon hul- 
lunkurista kyllä oli kopioitu Commo- 
dore Plus/4:n tapainen kotelo. Koneet 
olivat pitkälti ZX Spectrum -yhteenso- 
pivia ja niitä myytiin myös muualla la- 
tinalaisessa Amerikassa. 

TK90X oli 1980-luvulla monen ete- 
läamerikkalaisen ensimmäinen tie- 
tokone. Koneen käyttäjien joukos- 
sa olivat muun muassa brasilialaiset 
Henrigue Olifiers ja Victor Truc- 
co. Nämä vanhat kaverukset palaisi- 
vat yhteen 2010-luvulla TBBlue-nimi- 
sen FPGA-retroemolevyn merkeissä. 
Mukana oli myös kolmas brasilialai- 
nen, Fäbio Belavenuto. Tämä sininen 
uusio-Spectrum ansaitsi kannuksen- 
sa ensin paikallisessa retroyhteisössä, 
mutta vuosikymmenen lopulla siitä 
kuoriutui laajemminkin tunnettu ZX 


* Näppäimistön liitin on lisäksi vialli- 

nen osassa englanninkielisiä 128K-malleja. 
Djorjde Miticin RetroRadionics kehittää sen- 
tään englanninkielistä uusintapainosta nume- 
ronäppäimistöstä (retroradionics.co.uk). 

Jorge Mejias Cazorla 
N October2-0 


I share with you the latest update of my original graphic idea "ZX-Uno 
Family and derivatives" 


f> Share a 


Jorge Mejias Cazorla on dokumentoinut ZX-Uno-muunnelmi- 
en kirjoa sosiaalisessa mediassa. Kuvassa Facebook-päivitys 
lokakuulta. Linkki kuvaan verkkojatkoilla. 


Spectrum Next -tietokone — nyt viral- 
lisella lisenssillä ja Spectrumin alku- 
peräisen muotoilijan suunnittelemal- 
la kotelolla kruunattuna. 

ZX Spectrum Next on ylittänyt kie- 
limuurin ja levinnyt retropiireihin ym- 
päri maailman kenties siksi, että Hen- 
rigue oli muuttanut Englantiin ja löysi 
projektille tulitukea Spectrumin emä- 
maasta. Viimeistään englanninkie- 
linen Kickstarter-kampanja vuonna 
2017 teki projektista laajalti tunnetun. 
ZX Spectrum Nextissä onkin vähän 
retrotähden ”vikaa” — jopa BBC uuti- 
soi sen toisesta Kickstarter-joukkora- 
hoituskierroksesta tänä syksynä — jo- 
ten yritetään pysyä siitä erossa tässä 
altavastaajien sisäpiirissä. Halukkaat 
voivat lukea Nextistä lisää Skrolleista 
2020.2 ja 2020.3. 

Espanjankielisessä —Spectrum-uni- 
versumissa tapahtuu paljon muutakin. 


Uno on numero yksi 

Vuoden 2013 heinäkuussa espanjan- 
kieliselle Zona De Pruebas -foorumil- 
le (zonadepruebas.com) - suomeksi 
Koealue — ilmestyi espanjalaisen An- 
tonio Villenan aloittama viestiketju. 


Ketju sai nimekseen PiZx: Clon bara- 
to de spectrum con FPGA (WIP) (PiZx: 
Edullinen Spectrum-klooni FPGA:lla) 
ja siinä Antonio jalostaa ideaansa ra- 
kentaa Raspberry Pi -pienoistietoko- 
neen mittoihin sopiva, uudelleenoh- 
jelmoitavaan FPGA-piiriin perustuva 
Spectrum-klooni. Työnimenä oli PiZx. 

Vajaan kuukauden kuluttua työnimi 
oli vaihtunut ja keskustelu oli jo siirty- 
nyt uuteen ketjuun: ZX-Uno, clon ba- 
rato basado en FPGA (ZX-Uno, hal- 
pa FPGA-pohjainen klooni). Lopulta 
viestiketjuista muodostui pari vuotta 
ja yli puolen tusinaa eri ketjua jatkunut 
saaga, joka päättyi uuden espanjan- 
kielisen ZX-Uno-foorumin perusta- 
miseen (7zxuno.com, tarkemmat linkit 
verkkojatkoilla). Myöhemmin ZX-Uno 
ja läheiset FPGA-projektit poikivat 
vielä yhden espanjankielisen fooru- 
min, ForoFPGA:n (forofpga.es). Eivät- 
kä nämä olleet mitään kuolleita yhden 
hengen keskustelulankoja, vaan pro- 
jektien ympärillä on käynyt aito kuhi- 
na espanjaksi. 

Nopeatempoinen ja monisyinen alku 
tulisi kuvastamaan koko ZX-Uno-han- 
ketta hyvin. Tätä kirjoittaessani ZX- 
Unosta on valmistunut jo kolmisen- 
kymmentä erinimistä muunnelmaa ja 
versiota, kuten ZX-Uno v4.2 ja mui- 
ta versionumeroita, ZX-Uno VGA, ZX- 
Uno+, neptUNO, kutistetut uZXI ja 
Pocket ZX-Uno sekä suurennetut ZX- 
Uno XL ja ZX GO+. Sarjaan kuuluvat 
myös toisen sukupolven ZXDOS(+) ja 
g0maDOS(+). Osa on pelkkiä piirilevy- 
jä, toisiin kuuluu tyylikäs pleksikotelo ja 
jotkut on pakattu ZX Spectrum -kote- 
lon Kiina-klooniin. 

Laitteille löytyy lukuisia erilaisia 
FPGA-ytimiä, pääasiassa vanhojen tie- 
tokoneiden matkimiseen. Pääosa niis- 
tä käyttää erikokoisia Xilinxin Spar- 
tan-FPGA-piirejä. Karkeasti ottaen 
ZX-Uno-sarjan pienempi FPGA riittää 
perus-ZX Spectrumin tai Commodo- 
re 64:n toisintamiseen, ZXDOS-sarjas- 
sa taas on tarpeeksi suuri FPGA uu- 
den ZX Spectrum Nextin tai vaikkapa 
Amigan simulointiin. Tuottelias Ville- 
na on julkaissut myös oman version- 
sa MiST-monialustaraudasta (taustana 
ks. Skrolli 2019.2:n kattava MiSTer-ar- 
tikkeli), joka on Altera Cyclone -poh- 
jainen. Myös neptUNO käyttää Al- 
teraa. Lisäksi muun muassa muistin 
määrissä on eroja, esimerkiksi ZXDO- 





Uno on numero yksi ja dos on numero kaksi: ZXDOS+ LX25 4MB on uusimpia ZX-Uno-muunnel- 
mia. Pienikokoinen, noin C-kasetin levyinen FPGA-kone kykenee simuloimaan täysin esimerkiksi 
ZX Spectrum Nextiä, käyttäen sen omaa FPGA-ydintä — paria puuttuvaa liitintä lukuun ottamatta. 
Koneelle on myös muun muassa Commodore 64 -ydin, joten sillä voi pelata vaikka Uunoa. 


Sissa on mallista riippuen 512 Mt, 1 Gt 
tai 4 Gt muistia. 

Pääosaa tuotteista voi ostaa Anto- 
nio Villenan omasta verkkokaupas- 
ta (antoniovillena.es). Saatavuutta ja 
uutisia voi kärkkyä myös Antonion 
Twitter-tililtä, edellä mainituilta FP- 
GA-foorumeilta ja erilaisista yhteisö- 
ryhmistä, kuten ZX Spectrum Nextin 
Facebook-ryhmästä (linkkejä verkko- 
jatkoilla). Kannattaa kuitenkin varau- 
tua pienille retrokaupoille tyypilliseen 
satunnaiseen saatavuuteen, johon tuo 
lisämausteensa Villenan villi vauhti ja 
siihen liittyvä tuotteiden lyhytikäisyys. 
Kun olet kerennyt harkittuun ostopää- 
tökseen saakka, valitsemasi tuotteen 
myynti on todennäköisesti jo päätty- 
nyt, mutta kaikeksi onneksi sen seu- 
raajamallikin lienee jo julkaistu. 

Itse ehdin syksyllä ZXDOS+:n nel- 
jän gigatavun version tilaukseen ja ta- 
vara tuli Espanjasta Suomeen kolmes- 
sa viikossa. 


Manulle illallinen 

Toinen vaihtoehtoisten sisäpiirin kan- 
nalta merkittävä espanjalainen on Ma- 
nuel Fernändez Higueras, tutum- 
min ManuFerHi. Kyseessä on vanha 
ZX Spectrum - ja Commodore Amiga 
-harrastaja, joka valmistaa nykyisin FP- 
GA-tietokoneita autotallissaan Barcelo- 
nassa. Manuelin autotallista löytyykin 


kaikki tarvittava aaltojuotoskoneesta la- 
serleikkuriin, uuniin ja silkkipainoko- 
neeseen — lisäksi vaimo auttaa yrityksen 
toiminnassa, mutta varsinaisia työnte- 
kijöitä ei ole. Ulkoisesti Manuelin tuo- 
tokset muistuttavat Antonion tuottei- 
ta ja miesten projekteilla on ollut myös 
yhtymäkohtia. 

Ja kuten Villenan tapauksessa, Ma- 
nuelin jäljiltä verkossa on taas yksi 
hämmentävän tiiviiseen tahtiin päi- 
vittyvä verkkokauppa täynnä toinen 
toistaan —eksoottisemmin = nimetty- 
jä FPGA-laitteita. Esimerkkeinä Mis- 
tica FPGA16 on hieman kustannuste- 
hokkaampi ja liittimiltään laajennettu 
versio MIST:stä, SiDi vain 99 euron 
hintaan halpuutettu versio MiST:stä 
(yhteensopiva MiST-ytimien kanssa, 
mutta ne täytyy syntetisoida uudel- 
leen) ja N-Go on täysin alkuperäistä 
vastaava ZX Spectrum Next -emolevy, 
jolla on ZX Spectrum Next -projektin 
virallinen tukikin. 

Manuel on valmistanut paljon muu- 
takin, esimerkiksi omaa versiotaan 
Open Source Scan Converter -näyttö- 
sovittimesta. Tuotteita saa tällä hetkel- 
lä vain pariskunnan omasta verkko- 
kaupasta (manuferhi.com), silloin kun 
niitä sattuu olemaan varastossa. Jälleen- 
myyntiä on kuulemma harkittu, mutta 
tuotteita on jo nyt vaikea valmistaa va- 
rastoon riittävästi. Kaikki tuntuu mene- 

tenkin, mitä tällä 
kokoonpanolla ehdi- 
tään valmistaa. 
Edelliset mainin- 
nat brasilialaisista ja 
espanjalaisista = FP- 
GA-kehittäjistä = eivät 


Release 200938 

suinkaan = muodosta 
tyhjentävää listaa. Esi- 
merkiksi ForoFPGA- 


foorumilla vaikuttava nimimerkki Je- 
palza, Fernando Mosguera ja muut 
ovat tehneet yhteistyötä Antonia Vil- 
lenan kanssa UnAmiga-nimisen FP- 
GA-tietokoneen parissa. Myös tämän 
laitteen juuret ulottuvat MiST-projek- 
tiin. UnAmigaa voi käyttää esimer- 
kiksi Amiga 1200:n, Amiga 500:n tai 
erilaisten 8-bittisten tietokoneiden si- 
muloimiseen. 

Symbolina markkinan tulevasta ja 
menevästä luonteesta toimii se, että kir- 
joitushetkellä UnAmigaa myynyt (es- 
panjalainen) verkkokauppa oli kuiten- 
kin poissa linjoilta. Painoon mennessä 
se oli taas palannut uusien tuotteiden 
kera. Ken tietää, mikä on tilanne, kun 
luet tätä: www.arananet.net/pedidos. 


Sielutonta massaa? 

Jos kuulostaa siltä, että edellä esimer- 
kinomaisesti mainitsemani FPGA-tie- 
tokoneet tekevät kaikki samaa asiaa, 
se johtuu siitä, että niinhän ne teke- 
vät. Tilannetta ei auta laitteiden fyysi- 
nen olemus: samantapaista piirilevyä 
toisensa jälkeen, pakattuna läpikuul- 
tavaan muoviin. Kaikki on rakennet- 
tu jonkun yhden kaikkivaltiaan uu- 
delleenohjelmoitavan piirin ympärille. 
Rankasti yksinkertaisten voisi todeta, 
että ainoat erot laitteiden välillä ovat 
kanteen painetussa logossa, FPGA-pii- 
rien kaikkivoipaisuudessa ja toimitus- 
viivästysten pituudessa. 

Tarkka silmä löytää ominaisuuslu- 
etteloista muitakin eroja, kuten liit- 
timet, mutta on tässä silti totuuden 
siemen. Edellä mainitut laitteet ovat 
hyviä, mutta niiltä puuttuu persoonal- 
lisuus. Ne täyttävät erilaisia hinta- ja 
varustelutarpeita vanhojen laitteiden 
simuloimiseen ja muiden FPGA-yti- 
mien pyörittämiseen, mutta ne eivät 
itsessään ole merkillepantavia. Pii- 
rivalmistajat ja suuremmat elektro- 
niikkayritykset myyvät samantapaista 
kasvotonta FPGA-rautaa laitekehityk- 

seen ja koulujen tarpei- 
siin. Kuten mainitsen tä- 
män = sisäpiirin lopulla, 
osa niistäkin käy myös 
retroytimien ajoon — toki 
retroyhteisön tuottamis- 
sa tuotteissa on useam- 
min esimerkiksi pelioh- 
jainportit. 

Sielukkaan poikkeuksen 
muodostaa tietenkin se ZX 
Spectrum Next, jonka si- 
nänsä geneerisen FPGA- 
tekniikan ympärille on 
rakennettu tunteita herät- 
tävä kotelo asianmukaisine 
lisensseineen, laajasti ZX 
Spectrum -yhteensopiva 
liitinpatteristo ja kirsikka- 
na kakun päällä sopivas- 
ti uutta ja vanhaa yhdistävä ohjelmisto- 
alusta ekosysteemeineen. On kuitenkin 
vielä toinenkin persoonallisuuspisteitä 
hamuava vaihtoehtoinen alusta, jonka 
juuret ulottuvat tähän samaan ZX Spect- 
rum -harrastajien ahkerasti viljelemään 
maaperään. 

Fnsivilkaisulla Chloe 280SE -pro- 
jekti ei vaikuta espanjankieliseltä ZX 
Spectrum -projektilta. Mainitsin sen 
edellisen Skrollin sisäpiirissäkin ly- 
hyesti näin: ”Chloe muuten kehittää 
samantapaisella konseptilla avointa 
16-bittistä tietokonetta: patreon.com/ 
chloe280se* mikä on edelleen kohtuul- 
linen kuvaus. ”16-bittisyyden? lisäksi 
Chloen kotelo- ja näppäimistökonsepti 
on lainannut vahvasti Unix-työasemi- 
en maailmasta. Nimenä Chloe viittaa 
Kreikkaan tai Ranskaan, ja itse laitetta 
kehittää brittimies. Fi kuulosta 8-bitti- 
seltä latino-Spectrumilta. 

Chloesta olisi kuitenkin melkein 
voinut tulla ZX Spectrum Next... Jopa 
sen käyttöjärjestelmän nimi on kuin 
poiminta Antonio Villenan kaupasta: 
UnoDOS. Kaiken kukkuraksi Chloen 
sydämenä sykkii ZX-Uno. Piiri pieni 
pyörii. 


& Hardware 


OO 4 


Andrew Owen contributed to the album: Hardware. 
October 8 -O& 


11 Comments Seen by 21 


Niche-projektien seuraaminen edellyttää yleensä useiden eri 
sosiaalisten medioiden kyttäämistä, koska kattavaa keskitet- 
tyä tiedotusta harvemmin on. Esimerkiksi Chloe 280SE:n Face- 
book-ryhmästä (oik.) löytyy osa päivityksistä, kun taas jotkut 
asiat ovat Patreonissa, GitHubissa tai vaikkapa itch.iossa, ku- 
ten Chloe-emulaattori (vas.). Linkit verkkojatkoilla. 


Vanhassa vara parempi 

Kun katsoo Chloen Patreon-sivua, 
valmistajana mainitaan ”Chloe Cor- 
poration Chloen Facebook-sivulla 
(facebook.com/groups/280se) omista- 
jana komeilee vieläkin suureellisem- 
malta kuulostava ”Cheveron Group”. 
Tosiasiassa kyseessä ovat Andrew 
”Cheveron” Owen -nimisen kaverin 
harrastebrändit ja -projekti, jonka juu- 
ret ulottuvat selvästi useimpia tässä ar- 
tikkelissa mainittuja hankkeita pidem- 
mälle. Andrew ja toinen ZX Spectrum 
-harrastaja, Jarek Adamski, nimittäin 
kehittivät jo vuonna 1999 ZX Spectrum 
SE -nimisen Spectrum-kloonin — koo- 
dinimeltään Chloe. 

Tiettävästi vain yksi prototyyppi ZX 
Spectrum SE:stä valmistui, mutta jon- 
kinlaisen varhaisen legendan asemassa 
laiteharvinaisuus on saanut kohtuulli- 
sesti tukea emulaattoreilta. Koodini- 
mi Chloen kerrotaan toimineen myös 
Chloe 280SE -projektin alkuperäisten 
spesifikaatioiden innoittajana. Andrew 
Owen vaikuttaa edelleen 8-bittisissä 
retroyhteisöissä, sekä Spectrum- että 
Commodore-puolella, ja hänellä on 
varsin voimakkaita mielipiteitä. Olen 


keskustellut teemasta miehen kanssa 
itsekin. Likaiset yksityiskohdat Owen 
ohittaa, mutta hänellä on selvästi oma 
käsityksensä siitä, mihin suuntaan 
Spectrum-yhteisön olisi Nextin sijaan 
kannattanut suunnata. 

Owen on kommentoinut asiaa julki- 
sesti näin: ”Spectrum Nextin fanit eivät 
välitä sen hämärästä kehityshistorias- 
ta, mutta toivon, että jonain päivä totuus 
paljastuu. On parempia Spectrum-kloo- 
neja, FPGA-alustoja ja Rick Dickin- 
sonin design-malleja” Hän lisäsi väit- 
teen, että alkuperäisen ZX Spectrumin 
ja ZX Spectrum Nextin kotelosuunnit- 
telusta vastannut Dickinson teki Nextin 
puhtaasti palkkakeikkana. Esimerkki- 
nä paremmasta muotoilusta hän vihjaa 
Dickinsonin suunnitelleen Vega+-pro- 
jektin jälkeen alkuperäisen Spectrumin 
mallista kannettavaa tietokonetta. 

Kaikkein selkein on Owenin mie- 
lipide siitä, mihin Nextin spesifikaa- 
tioiden olisi tullut perustua: ”Spect- 
rum 128K varustettuna SLAM-+::lla ja 
divMMC-liitännällä” Sekä Spectru- 
min grafiikan parantamiseen tähtäävä 
SLAM ULA Plus -projekti että divM- 
MC-korttiliitäntä ovat myöhempien 
aikojen Spectrum-yhteisön de facto 
-standardeja, joita voidaan lisälaittei- 
den avulla käyttää myös alkuperäi- 
sillä ZX Spectrum -tietokoneilla — ja 
harrastajien joukossa myös varsin laa- 
jasti käytetään. Tämä oli se suunta, jota 
Owen oli kaavaillut Spectrum-yhtei- 
sölle ja myös Chloe-projektille. 

Uuden Chloen ensimmäinen hah- 
motelma valmistui vuonna 2014 ja pe- 
rustui ZX-Unoon, jonka FPGA-piirillä 
nämä ominaisuudet voitiin toteuttaa. 
Esikuvana toimi Amerikassa vaikut- 
tanut Spectrum-klooni Timex Sinclair 
2000. Owenin koulukunta jäi kuiten- 
kin nopeasti paitsioon ZX Spectrum 
Next -ryminän käynnistyessä sa- 
moihin aikoihin. ZX Spectrum Next 
kyllä tukee ULAplus- ja divMMC- 
”standardeja, mutta siihen on keksitty 
myös aivan uusia grafiikkatiloja, joita 
ei voida lisätä vanhoihin ZX Spectrum 
-koneisiin piiriä vaihtamalla. Monet 
uudet ZX Spectrum Next -ohjelmis- 
tot käyttävät juuri näitä uusia ominai- 
suuksia ja toimivat siten vain Nextillä. 

Uusi kiiltävä Spectrum oli nyt Next, 
uniikkeine ominaisuuksineen. Owen 
koki, ettei Chloelle olisi enää tilaa näil- 
lä markkinoilla. Niinpä hän suunta- 


si Chloen kauemmaksi sen Spectrum- 
taustasta. 


Kouriin tuntuvaa 
Unohdettavan raudan mielenpainu- 
vasta tietokoneesta erottaa usein lait- 
teen fyysinen olemus. Nähdäkseni 
ZX Spectrum Nextin ”sielussa” Rick 
Dickinsonin suunnittelema kotelo ja 
näppäimistö ovat olennaisessa osassa. 
Niinpä yksi elementti, josta Chloen ja 
sattumalta parin muunkin retropro- 
jektin persoonallisuus lähti kehitty- 
mään, oli näppäimistö. Täysin uuden 
näppäimistön kehittäminen ZX Spect- 
rum Nextin tapaan on useimpien pro- 
jektien ulottumattomissa (ja melkein 
kuoppasi Nextinkin). Räätälöidyn val- 
misnäppäimistön tuottaminen on jo 
paljon realistisempi haave — näin myös 
Chloen tapauksessa. 

Andrew Owen suunnitteli Chloel- 
le jo varhain näppäimistön, jonka to- 
teutti WASD Keyboards -niminen yri- 
tys. Tätä palstaa lukevat muistavat, että 
edellisessä Sirenin sisäpiirissä esittelin 
tubettaja David ”The 8-Bit Guy” Mur- 
rayn Commodore-henkiselle Comman- 
der X16 -projektille suunniteltua WASD 
Keyboardsin mekaanista näppäimistöä. 
Kyseessä ei ole sattuma, sillä Owen ker- 
toi minulle, että häntä oli suositeltu Da- 
vid Murraylle avuksi näppäimistötaus- 
tansa vuoksi. Christian ”Perifractic” 
Simpson oli jo suunnitellut X16:lle alus- 
tavan näppäimistön, mutta Owen saattoi 
sen maaliin. 

X16:n tapauksessa tavoitteena oli 
riittävän lähellä modernia jenkkinäp- 
päimistöä oleva asemointi, yhdistet- 
tynä kyvyllä syöttää Commodoren 
PETSCII-merkkejä. Owen kertoi teh- 
neensä muun muassa näppäinten vek- 
torikuvat tarkoitusta varten. Chloen 
näppäimistön kanssa hän lähti ai- 
van toiseen suuntaan, hyläten 8-bitti- 
sen taustan edellä mainituista syistä. 
Chloen näppäimistö on käynyt lävit- 
se pari iteraatiota, mutta käytännössä 
siitä on muovautunut numeronäppäi- 
metön Unix-henkinen näppäimistö. 
Merkillepantavia yksityiskohtia ovat 
esimerkiksi Fl5:aan asti ulottuvat 
funktionäppäimet sekä Alternate-, Alt 
Graph - ja Compose-näppäintekstit. 

Anekdoottina Owen kertoi minulle, 
että hän ja Murray ovat Mac-faneja — 
Murrayn alkuperäinen YouTube-kana- 
vahan oli ”The iBookGuy” — joten he 


halusivat kokeilla laidan mukaan tasat- 
tuja näppäinmerkintöjä. Macin tyyliin. 
X16:aan tulikin ensimmäinen Owenin 
tekemä näppäimistö, jossa funktionäp- 
päintenkin tekstit tasattiin laidan mu- 
kaan: vasemmalle, keskelle ja oikeal- 
le. Hän omaksui saman tavan myös 
Chloen viimeisimmässä näppäimistö- 
versiossa. Owen on suunnitellut myös 
joitakin muita niche-näppäimistöjä 
(Ultima Dragon, BBC Master -muka- 
elma ja PowerBook 60%). 

Parhaillaan työn alla on myös ma- 
tala pitsalaatikkotyylinen pöytäkote- 
lo Chloelle, joka tuo itselleni mieleen 
klassisen Unix-työaseman. Muun mu- 
assa NeXIstation ja Mega ST ovat toi- 
mineet kotelon inspiraationa. Lopul- 
linen versio tullee kuitenkin olemaan 
alustavaa visualisointia pienempi ja 
vailla levykeasemaa. Pienenä kumar- 
ruksena historialle USB-C-näppäimis- 
tökaapeliksi tulee kierrejohto. 


Sisäisesti Spectrum 
Ulkoisesti Chloe onkin tullut kau- 
as Spectrumista, mutta sisuksissa yh- 
täläisyysmerkkejä on edelleen. Niis- 
tä kenties tärkeimpänä grafiikkaan ja 
joihinkin muihin toimintoihin Chloe 
käyttää jatkojalostettua ULAplus-spe- 
sitikaatiota, joka puolestaan edustaa 
parannettua versiota ZX Spectrumin 
klassisesta ULA-piiristä. Suorittime- 
na hurisee tällä hetkellä ZX Spectru- 
min tapaan Z80, tosin 28 megahertsin 
kellotaajuudella ja ZX-Uno-piirilevyn 
FPGA-piirille syntetisoituna. Chloen 
emulaattorinakin hyörii Spectrum- 
emu ZFsarUX, jolla voi emuloida 
myös ZX Spectrum Nextiä. 

Tulevaisuudessa Chloen suoritin on 
tarkoitus korvata synteettisellä R80- 
prosessorilla, jonka ennakoidaan vas- 
taavan noin 200 MHz Z80-suoritin- 
ta. Vertailun vuoksi ZX Spectrumissa 
Z80-prosessori toimii 3,5 megahertsin 
kellotaajuudella. Kuten monien 8-bitti- 
set juuret omaavien ”16-bittisten” uus- 
vanhojen koneiden kohdalla, puheet 
16-bittisyydestä ovat kuitenkin pitkäl- 
ti liioiteltuja. R80:n dataväylä tulee ole- 
maan edelleen 8-bittinen ja osoiteväylä 
16-bittinen, joskin DMA toimii 24-bit- 
tisesti. Rautapuolen ratkaisu tulee pe- 
rustumaan edelleen ZX-Unon jatkoja- 
lostettuun versioon. 

Myös Chloen käyttöjärjestelmällä on 
Spectrum-tausta: UnoDOS perustuu 

esxDOSiin, joka on eräänlainen jälki- 
markkinoille julkaistu levykäyttöjär- 
jestelmä Spectrumin muistikorttilaa- 
jennuksia varten. UnoDOSin lisäksi 
koneessa on SE Basic -ohjelmointiym- 
päristö, jonka juuret ulottuvat van- 
han Chloe-prototyypin tavoin vuoteen 
1999. Tavoitteena on säilyttää Micro- 
soft Basic -yhteensopivuus, sekä jon- 
kintasoinen yhteensopivuus Timex 
Sinclair 2000 -videotilojen kanssa, 
mutta ZX Spectrum -basic-yhteenso- 
pivuuden koettiin vaativan liikaa uh- 
rauksia. 

Ehkäpä ZX Spectrumia tai Unix- 
työasemaa = osuvampi = vertailukohta 
Chloelle olisikin fantasia siitä, millaisek- 
si Timex Sinclair 2000 -mallisarja olisi 
saattanut kehittyä vuonna 1987, jos sen 
kehitys ei olisi päättynyt kolmea vuotta 
aikaisemmin. Chloea voisi ajatella myös 
jonkinlaisena MSX2+-kotitietokoneena 
steroideilla. MSX-yhteensopivien graa- 
finen SymbOS-moniajokäyttöjärjestel- 
mä voisikin istua siihen mallikkaasti 
(ks. Skrolli 2020.1).... 

Andrewn odotukset projektin suh- 
teen ovat optimistisen pessimistiset: 
”Chloe tuskin koskaan saavuttaa kriit- 
tistä massaa, mutta se on okei.” Tällä 
määritelmällä pääsee ainakin heittä- 
mällä tähän Sirenin sisäpiirin. Patre- 
onin lisäksi Chloen tarinaa voi seura- 
ta Facebook-ryhmästä: facebook.com/ 

groups/280se. Linkin Chloe-emulaat- 
toriin löydät verkkojatkoiltamme. 

Varoituksen sana, emulaattorin mu- 
kana tuleva SE Basic on vakiona lo- 
kalisoitu + kuinkas muuten — espan- 
jaksi. Tarvittaessa voit vaihtaa kieltä 
emulaattorin alahakemistossa olevas- 
ta config.sys-tiedostosta. Myös suomi 
löytyy, joskin config.sys-tiedostossa on 
sen kohdalla pieni kirjoitusvirhe, joka 
pitää muistaa korjata. 


Sillä aikaa, 
"Commodorella” 
Uusio-Commodore = 65 -projekti 
MEGA65 (ks. Skrolli 2020.3) ei välttä- 
mättä istu altavastaajien sisäpiiriin, kos- 
ka sille lienee odotettavissa kohtuullista 
retromenestystä. Vielä toistaiseksi pro- 
jekti on kuitenkin limbossa, joka ei ta- 
voita kuin paatuneimmat retroharras- 
tajat ja niche-kehittäjät. Massatuotettu, 
autenttisiin Commodore 65 -uusiokuo- 
riin pakattu versio tästä retrotietoko- 
neesta on vielä vähintään puolen vuo- 
den päässä. 

Marraskuun alussa projektilta kuu- 
lui kuitenkin viimein sana, että plek- 
siin pakatun MEGA65 DevVKit -raken- 
nussarjan toimitukset alkavat minä 
päivänä hyvänsä, joka kuitenkin venyi 
viikoiksi. Tämä sadan kappaleen erään 
rajoitettu malli maksoi 999 euroa eli 
huomattavasti enemmän kuin lopulli- 
sen version ennakoidaan 
kustantavan. Se tulee 
myös koota itse. YouTu- 
besta voi nyt katsoa, mi- 
ten kokoaminen tapah- 
tuu — (youtu.be/ 
WJIWK1pexD8). 
Oma MEGA65 
DevKit —-raken- 
nussarjani saapui 
viimein viikkoa 
ennen — Skrollin 
painoon menoa 
— kuva siitä ehti 
mukaan seuraa- 
valle aukeamalle. 

Pleksikotelon lisäksi 
yksi MEGA65 DevKitin 
erikoisuus on sivuttain la- 
dattava levykeasema Ami- 
goiden ja Atarien tapaan. 
MEGA65-projektista ker- 
rottiinkin, että yksi syy 
DevKitille oli tarjota rat- 
kaisu myös heille, jotka ei- 

vät pidä Commodore 65:n inspiroimas- 
ta edestä ladattavasta levykeasemasta. 
Aseman kääntäminen tai poistaminen 
MEGA65:stä ei kuitenkaan ole suun- 
nitelmissa. Projektiväen kerrotaan sil- 
ti olevan avoimia levykeasemattoman 
MEGA65:n toteuttamiseen, jos uusi 
kotelomuotti saisi 50 000-100 000 eu- 
roa joukkorahoitusta. Commodore kun 
ehti aikanaan kehittää Commodore 65 
Classroom Computer -nimellä kulke- 
van C65-prototyypin, josta levykease- 
ma oli pätkäisty pois. 

MEGA65:n ydintä voi käyttää edul- 
lisemmin ja ilman levykeasemaa myös 
Digilentin geneerisellä Artix-FPGA- 
harjoittelupiirilevyllä.  Loppusyksys- 
tä MEGA65-projektin Facebook-sei- 
nällä ilmestyikin tällaisen Nexys 4 
Artix-7 -FPGA-piirilevyn poistoerän 
(SKU 410-274) mainos — piirilevyllä 
on uudemman piirilevyversion DDR- 
muistin sijaan PSRAM-muistia. Pro- 
jektin äänitorvi kiirehti lisäämään, että 
MEGA65 tukee nimenomaan PSRA- 
Mia, ei DDR-muistia. Todistettavasti 
kuitenkin MEGA65:n käyttöohje vii- 
toittaa käyttämään Nexys4DDR-pii- 
rilevyä DDR-muistilla (hyvin toimii 
kuvassa vasemmalla, Skrolli 2020.3 s. 
54), tosin vanhaakin versiota kerro- 
taan edelleen tuettavan. 

Kysyin muistiasiasta MEGA65-tii- 
miltä ja sain vastauksen, että DDR-pii- 
rilevyllä olevaa DDR-muistia ei tueta, 
mutta vanhemman version PSRAM- 
muistia tuetaan. Selvisi, että tällä he 
viittaavat 8 megatavun lisämuistina toi- 
mimiseen, eivät koneen perusmuis- 
tiin — vanha PSRAM-versio on siis täl- 
tä osin parempi”. Ilmeisesti PSRAMin 
käyttö on MEGA65:n kaltaisen laitteen 
kannalta helpompaa. Kokeilinkin ME- 
GA65-ydintä myös tällä vanhemmal- 
la Nexys 4:llä, enkä saanut lisämuistia 
esiin — selvisi, että RAM on ”restruktu- 
roitavana. Myöhemminkin muisti nä- 
kyisi MEGA65-lisämuistina, ilmeisesti 
ei C65-tilan lisämuistina. 

Niche-harrastaminen on tällaista ai- 
naista seikkailua. 


Näillä näppäimillä 

Jos muuten on hankkimassa yleiskäyt- 
töistä USB-näppäimistöä MEGA65- 
käyttöön — Nexys-piirilevyn = kanssa, 
kannattaa etsiä malli, jossa ei ole USB- 
portteja (hubia). MEGA65 Nexyksel- 
lä edellyttää sellaista. Itse olen käyttä- 


nyt GMYLE Compact Wired USB Mini 
Keyboardia Amazon.comista (edelli- 
sen sivun valokuvassa Nexys4DDR:n 
kanssa), joka on toiminut uudempien 
MEGA65-ydinversioiden kanssa hy- 
vin. Vanhempien ytimien kanssa se- 
kin tosin tuppaa katoilemaan käynnis- 
tymisen jälkeen. 

Näppäimistöistä puheen ollen, mai- 
nitaan vielä yksi anekdootti, joka ni- 
voo MEGA65:n ja Chloen tarinat yh- 
teen. (Huomaatko miten retropiireissä 
kaikki tuntuu liittyvän kaikkeen, pait- 
si Amigalla, jossa mikään tai etenkään 
kukaan ei kykene liittymään mihin- 
kään.) Andrew Owen nimittäin kut- 
suttiin aikanaan mukaan myös ME- 
GA65-projektin näppäimistötalkoisiin, 
ajallisesti edellä mainittujen ensim- 
mäisen Chloe-näppäimistön ja Com- 
mander X16 -projektin välissä. Yhdessä 
Paul Gardner-Stephenin kanssa Owen 
kehitti jo vuonna 2016 prototyyppinäp- 
päimistön MEGA65-projektille — taas 
kerran WASD Keyboardsin valmistus- 
avustuksella. 

Owen osallistui myös varsinaisen 
MEGA65-näppäimistön — kehittämi- 
seen. MEGA65-tiimi oli luonut alus- 
tavat vektorikuvat näppäimistömer- 
kinnöistä, jotka Owen viimeisteli. Hän 
kertoi minulle kehittäneensä muun 
muassa C=-näppäimen korvanneen M- 
näppäinkuvion = irrottamalla ”kanan- 
huulet? Commodoren C=-logosta ja 
kääntämällä ne pystyyn. Hän sijoitteli 
MEGA65:n näppäimistölle myös muu- 
tamat sieltä puuttuneet merkit ASCII- 
tuen viimeistelyyn. ”Jos katsot tarkasti 
Commodore 65:n ja MEGA65:n näp- 
päimistöjä, huomaat, että jälkimmäi- 
sessä on muutamia ylimääräisiä merk- 
kejä; Owen vinkkasi. 

Totta tosiaan - MEGA65:n välimerk- 
kinäppäinten kylkeen on lisätty muu- 
tamia C65-näppäimistöstä puuttunei- 
ta merkkejä, kuten aalto- ja hakasulut. 
Tämä lopullinen näppäimistö tulee 
myös MEGA65 DevKitin mukana ja 
sen laatuvaikutelma sekä tuntuma kä- 
sissä vaikuttavatkin erinomaisilta. 


Foenix tuhkasta 

Esittelimme = edellisessä = Skrollissa 
2020.3 myös toisen Commodore-pe- 
rinnön innoittaman retrotietokoneen: 
C256 Foenixin (c256foenix.com). Ker- 
roimme myös projektin äkkipysäh- 
dyksestä tekijän lopettamisilmoituk- 

seen ja orastavista elonmerkeistä, joita 
sittemmin oli nähtävissä. Syksyn tul- 
len Foenixin tekijä, kanadalainen Ste- 
fany Allaire alkoikin jälleen julkais- 
ta projektipäivityksiä. Pari pientä erää 
C256 Foenix FMX Revision 4B -konei- 
ta tuli myyntiinkin (hinta hetken ai- 
kaa n. 320 $, jatkossa 499 $) ja Allaire 
osallistui Virtual CRX2020 -virtuaali- 
konferenssiin, demoten Foenixia ja te- 
kemänsä Jumpman-kloonin kehitystä 
uudelle yleisölle. 

Tahti on sittemmin vain kiihtynyt. 
Yhtäkkiä Allaire julkisti C256 Foenix 
U:n, edullisemman käyttäjäversion ko- 
neesta, joka toimitetaan 3D-tulostetun 
koteloinnin sijaan pelkkänä piirilevy- 
nä. Uusi malli julkaistiin kahden mega- 
tavun (n. 195 $) ja neljän megatavun (n. 
245 $) muistilla varustettuina versioina. 
Foenix U:sta puuttuu pääosa FMX-ver- 
sion äänipiiripaikoista, mutta siinä on 
sama laajennuspaikka. Laajennuspaik- 
kaa varten Stefany Allaire julkaisikin jo 
seuraavan uutuuden: EXP-C100-ESID- 
kortin, joka lisää Foenix FMX:ään tai 
Foenix U:hun kaksi Commodoren SID- 
äänipiiripaikkaa sekä Ethernet-liitän- 
nän. 

Allaire ei alkuun julkaissut C256 
Foenix -projektin jatkosta mitään sen 
suurempaa tiedotetta, joskin hän an- 
toi ymmärtää, että projekti heräilee 
horroksestaan. Lopettamisvideo ka- 
tosi YouTubesta kaikessa hiljaisuu- 
dessa, ja kaikki tuntuu etenevän taas 
lähestulkoon entiseen tapaan. C256 

Foenixin foorumi ei ole toipunut äk- 
kipysähdyksen aiheuttamasta käyttä- 
jäkadosta, mutta Allairen Twitter-ti- 
lin ja YouTube-kanavan sekä C256 
Foenixin Facebook-sivun seuraami- 
nen kannattaa, jos projekti vielä kiin- 
nostaa (linkit verkkojatkoilla). 


Vaihtoehtoinen AmigaOS 
Nyt kun Commodoren kiertoradal- 
la olevista nicheistä puhutaan, myös 
AmigaOS-klooni MorphOS on harp- 
ponut eteenpäin. Jos MorphOS:n ta- 
rina ei ole tuttu, suosittelen lukemaan 
Skrolleja 2017.3 (s. 57) ja 2019.3 (s. 
58, pdf-lehdet maksutta: skrolli.fi/nu- 
merot). Lyhykäisyydessään kyseessä 
on osin AmigaOS-yhteensopivalla ra- 
japinnalla varustettu käyttöjärjestel- 
mä PowerPC-suorittimille — siis niil- 
le, joita käytettiin esimerkiksi tietyn 
ikäisissä Maceissa ja uudemman suku- 
polven Amigoissa. Toisin kuin monia 
muita tämän artikkelin järjestelmiä, 
jotkut rohkeat käyttävät MorphOSia 
päivittäisenä — käyttöjärjestelmänään. 
He ovat "ottaneet sinisen pillerin”; ku- 
ten aikanaan mainostettiin viitaten 
MorphOS:n siniseen tunnusväriin ja 
The Matrix -elokuvan fantasiatodelli- 
suuteen. 

MorphOS:n ensiversion julkaisus- 
ta tuli elokuussa kuluneeksi 20 vuot- 
ta. Vertailun vuoksi Amiga ja Amigan 
käyttöjärjestelmä ehtivät olla Commo- 
doren omistuksessa vain puolet tästä. 
Niin se aika kuluu. Järjestelmää yllä- 

pidetään intohimolla ja ahkerasti. Lo- 
kakuussa julkaistiin MorphOS:n versio 
3.14, jonka vanavedessä saapui upo- 
uusi web-selain käyttöjärjestelmälle. 
Wayfarer (wayfarer.icu) perustuu App- 
len Safaria varten kehittämän WebKit- 
moottorin tuoreeseen versioon, joten 
se kykenee näyttämään monia sivuja, 
jotka tuottavat vanhemmalle Odyssey- 
selaimelle vaikeuksia. 

Mainitsin ohimennen (varhaisen 
MorphOS-tietokoneen eli Pegasoksen 
kasaamisesta Skrollissakin (2020.2, s. 
61). Suurin ongelma MorphOS:n kans- 
sa on silti itselleni ollut houkuttelevan 
PowerPC-raudan harvinaisuus. Käyt- 
töjärjestelmä toimii joillakin vanhoil- 
la Maceilla ja kourallisella kutistuvan 
Amiga- ja PowerPC-yhteisön referens- 
sirautoja, mutta mielestäni selkeä kär- 
kituote MorphOS-koneelle on eten- 
kin viime vuosina puuttunut. Päätin 
kuitenkin hiljattain ottaa selvää, saisi- 
ko MorphOS:n asennettua modernille 
PC:lle. Onneksi MorphOS:n ympärillä 
aktiiviset suomalaiset kehittäjät Harry 
”Piru” Sintonen ja jPV antoivat muu- 
tamia vinkkejä. Kiitos, kaverit. 

MorphOS:n käyttämiseen PC:llä tar- 
vitaan maksuton OEMU-emulaatto- 
ri (gemu.org) sekä MorphOS:n Live CD 
Image -näköistiedosto (morphos-team. 
net). Lisäksi tarvitaan sopiva OpenBIOS- 
firmware tiedostona. Sain MorphOS:n 
käynnistymään OEMU:n mukana tule- 
van OpenBIOS-tiedoston kanssa, mutta 
näppäimistö ja hiiri kieltäytyivät itsepin- 
taisesti toimimasta — tarvittiin paikat- 
tu openbios-gemu.elf-tiedosto, jollais- 
ta jakelee verkossa ainakin nimimerkki 
balaton, joka on kerännyt kotisivulleen 
erilaisia vinkkejä Amiga-tyylisten käyt- 
töjärjestelmien —emuloimiseen — (link- 
ki verkkojatkoilla). Nyt MorphOS lähti 
käyntiin Windows 10:ssä ja Linuxilla ri- 
tirampsulla: 


gemu-system-ppc -machine 
mac99,via=pmu -m 1024 -vga 
none -device sm501 -cdrom 
morphos-3.14.iso -boot d 
-prom-env ”boot-device=cd:,vV 
mac ppc32%boot.img” -bios 
openbios-gemu.elf -serial 
stdio 


Harry vinkkasi vielä, että MorphOS- 


käynnistysosion (boot:) bootinfo.txt:n 
<boot-script>-kohtaan, boot-komen- 

Näppäimistötietokoneen paluu? Rakenna oma niche-Commodore: Mini-PETit A/B (vas.) ja 
MEGA65 DevKit. Vaikka DevVKit-erä oli rajallinen, tekijät aikovat tarjota rakennussarjaa myös tule- 
van, Commodore 65:n näköisen tuotantoversion kotelovaihtoehdoksi. MEGA65:n Shift/Caps Lock 
muuten naksuvat "autenttisesti ', vaikka eivät jää pohjaan — niissä on lukitusvalo. 


non parametreihin kannattaa lisätä 
mf=temperature.sensor. Jotta ase- 
tus astuu voimaan, pitää vielä tallen- 
taa muutokset, suorittaa komento HFS- 
SetMacBoot boot:bootinfo.txt ja 
käynnistää uudelleen. Tämä estää läm- 
pötila-anturia hidastamasta järjestel- 
mää. Harry suosittelee myös -no-re- 
boot-optiota OEMU:n käynnistykseen, 
koska uudelleenkäynnistys tuppaa kaa- 
tamaan emulaation. Lisää vinkkejä ba- 
laton-linkin takaa verkkojatkoilla. 

MorphOSia voi kokeilla ilmaisek- 
si puoli tuntia kerrallaan. Varsinai- 
nen käyttö edellyttää rekisteröintiä sen 
Tools-hakemistosta löytyvällä RegToo- 
lilla hintaan 79 € (tai 49 € muutamille 
rautatuotteille). 


Omatekoinen lemmikki 
Moniin niche-projekteihin liittyy ylisuu- 
ria persoonallisuuksia, epätervettä kilpa- 
varustelua ja yleistä hampaidenkiristelyä. 
Onkin paras päättää tämä vaihtoehtois- 
ten sisäpiiri hieman lempeämmin. Vii- 
meisestä projektista saa hakemalla hakea 
draamaa, ellei sellaiseksi sitten lasketa 
koronapandemian aiheuttamaa myyn- 
nin lopettamista... Suosittu kauppias sai 
siitä niin paljon palautetta, että poisti lä- 
hes kaiken tuottamansa sisällön verkosta 
ollakseen rauhassa. 

Onneksi hätä ei ole aivan tämännä- 
köinen, sillä vaikka Dave Curranin Ty- 
nemouth = Software (tynemouthsotft- 
ware.co.uk) on tauolla Iso-Britannian 
ankarien koronarajoitusten ja yli-in- 


nokkaiden asiakkaiden kurimuksessa, 
osaa heidän tuotteistaan saa edelleen 
The Future Was 8-Bit -jälleenmyyjän 
kautta (thefuturewas8bit.com). Yksi 
— tai tarkemmin ottaen kaksi — näistä 
tuotteista on nimeltään Mini PET. Täs- 
tä kannattaakin olla innoissaan, vaikka 
kyse ei olekaan FPGA-laitteista. 

Kyseessä on kutistettu ja modernisoitu 
rakennussarja Commodore PET 2001N- 
32 -tietokoneen (1977) emolevylle, tai 
vaihtoehtoisesti sekä emolevylle että sen 
yhteyteen integroidulle näppäimistölle. 
Itse näppäimistö tosin muistuttaa PET 
2001:tä, ei 2001N-mallia — parempi niin, 
2001:n värikäs näppäimistö on epäile- 
mättä legendaarisempi. Piirit ovat uu- 
sia, edelleen valmistuksessa olevia, kuten 
WDC 65C02S -suoritin. Pelkkä emolevy 
soveltuu alkuperäisen Commodore PF- 
Tin varaosaksi. Näppäimistöllä varustet- 
tua versiota voi puolestaan käyttää ihan 
sellaisenaankin, tavallisella komposiitti 
videoliitännällä varustetun näytön kave- 
rina. SD-korttipaikankin saa. 

210 ja 225 punnan (n. 250/265 €) hin- 
taisina Mini-PET-rakennussarjat = ei- 
vät ole sieltä halvimmasta päästä, mutta 
muilta osin en ole pitkään aikaan tör- 
männyt näin sympaattisiin retrotuotok- 
siin. Kymmenen pistettä ja ylimääräi- 


nen trollimerkki. 82 £8k 


Palstalle voi kirjoittaa osoitteeseen janne 
skrolli.fi. Linkit artikkelin mainintoihin ja 
maksuttomat pdf-versiot yli vuoden van- 
hoista Skrolleista: skrolli.fi/numerot. 

- Kaikki kerätään! 


The Internet Archivesta on muodostunut Internetin pitkäkestoinen muisti. Tutustutaan hie- 
man sen syntyyn, taustaorganisaatioon ja monivivahteiseen sisältöön. 


Teksti: Markus Vuorio 


Kuvat: Internet Archive, Dennis van Zuijlekom / WikiMedia Commons 


igitaalista dataa tuotetaan 

nykyisin — melkoisia —mää- 

riä. Erään arvion mukaan 
sitä syntyy joka sekunti jokaista ih- 
mistä kohti 1,7 megatavua, eli hieman 
toista 3,5 tuuman HD-korppua. Täs- 
tä pieni osa päätyy meidän iloksemme 
www:hen, jossa se on saatavilla niin 
kauan, kuin palvelin sitä meille tarjoi- 
lee; 

Verkkojen verkon sisällöt katoavat 
historian hämäriin melkoisen satun- 
naisesti, riippuen palvelinten ylläpidon 
huolellisuudesta, niitä ylläpitävien or- 
ganisaatioiden ja henkilöiden oikuista 
ja muusta sellaisesta. Myös digitaalisen 
materiaalin jäljentäminen on helpom- 
paa ja halvempaa kuin koskaan en- 
nen — kiintolevyn hinta on tällä het- 
kellä noin 16 euroa teratavulta, jolloin 
henkilödatavuorokauden taltioiminen 
maksaa siis reilut kaksi euroa. Datan 
tallennuksen halpeneminen tarkoittaa, 
että www:n historiaa voidaan tallen- 
taa automaattisesti kohtuullisin kus- 
tannuksin ja tarjota jokaisen saataville. 


Säätiö ja startup 
The Internet Archivea pyörittää sa- 
manniminen Yhdysvalloissa toimi- 
va, voittoa tavoittelematon säätiö. Sen 
perusti Brewster Kahle vuonna 1996 
yhtä aikaa Alexa Internet -nimisen var- 
haisen dotcom-kasvuyrityksen kanssa. 
Yhtiön pääasiallisena liiketoimintana 
oli www-liikenteen analysointi, mut- 
ta toimintaan kuului myös www-si- 
sältöjen indeksointi hakukoneiden ta- 
paan. Näin yhtiön haltuun jäi arkisto 
indeksoiduista verkkosivuista, joka ei 
kuitenkaan sinänsä ollut liiketoimin- 
nallisesti erityisen hyödyllinen. Alexa 
Internet myytiin vuonna 1999 Amazo- 
nille, minkä johdosta Kahlelle jäi sekä 
aikaa että taloudellisia resursseja kes- 
kittyä IA:n toiminnan kehittämiseen. 
Alexa-yhtiön toiminnassa €kerät- 
ty www-sivustojen indeksi muodos- 
ti ensimmäisen laajemman otoksen 
www-sivuista. Varhaisimmat sivut on 
tallennettu toukokuussa 1996. Tämä 
otos päätyi IA-säätiön haltuun, ja sen 
sisältöä voi edelleen selata Wayback 





KULTTUURI 





Announcements 
Fact Checks and Context for Wayhack 
Machine Payes 


What Intormation Should we be 
Preserving in Fllecoin? 


Can You Help us Mako the 19th 
Century Searchable? 


SN 


Community Data 





Machinessa. Alexan toimintaan kuu- 
luu yhä verkon sisällön kerääminen, 
ja tämä data luovutetaan edelleen The 
Internet Archiven haltuun, tosin puo- 
len vuoden viipeellä. 

Nykyisin The Internet Archiven toi- 
minta rahoitetaan erilaisten säätiöiden 
sekä yksityishenkilöiden lahjoittamis- 
ta varoista. Toiminnan kustannukset 
ovat noin kymmenen miljoonaa dol- 
laria vuodessa, mikä vaikuttaisi koko- 
elman laajuuteen ja saatavuuteen näh- 
den varsin kohtuulliselta. Vertailun 
vuoksi Wikipedian taustaorganisaatio 
Wikimedia Foundation käyttää vuo- 
sittain toimintaansa noin 25 miljoonaa 
dollaria. 


Wayback Machine 

Internet Archiven epäilemättä tunne- 
tuin palvelu on Wayback Machinen 
nimellä tunnettu www-arkistoselain 
(web.archive.org). Indeksointirobotit 
keräävät palveluun sisältöä säännölli- 
sesti ja etenkin suosituimmista sivuista 
otetaan jopa useampia otoksia päiväs- 

sä. Jos näet verkossa jotain tallenta- 
misen arvoista, Wayback Machinen 
etusivulta löytyvän ”Save Page Now” 
-toiminnon avulla voit myös vinkata 
IA:lle löydöstäsi. 

Wayback Machinen ainoa yleisö ei- 
vät ole nostalgiannälkäiset Kissin cha- 
tin, iINET Keskuskadun sekä Jennica- 
min muistelijat, vaan palvelu on myös 
esimerkiksi lähihistorian tutkijoiden 
työkalupakissa. Wikipedia-artikkelien 
lähdeluetteloissa kuolevia linkkejä el- 
vytetään arkiston avulla, ja IA-säätiöltä 
myös pyydetään säännöllisesti valaeh- 
toisia lausuntoja arkistokopioiden ai- 
toudesta oikeudessa todistelua varten. 

Vanhojen www-sivustojen kokoel- 
ma ei suinkaan ole Internet Archiven 
ainoa osa, vaan Suuressa Arkistossa on 
myös monenlaisia muita kokoelmia, 
jotka sisältävät tietokoneohjelmia, po- 
dcasteja, TV-uutisia, kirjoja, lehtiä ja 
mitä tahansa muutakin digitaalista da- 
taa, jota arkiston henkilökunta sekä 
käyttäjät ovat päättäneet sinne lähet- 
tää. 


Tarjoilija, 
selaimessani on C64! 
Internet Archiven kokoelmiin on pää- 
tynyt erilaisia tietokoneohjelmia, ja 
niiden säilyttäminen ja tarjolla pitämi- 
nen lienee tietysti jo sinällään Skrol- 
lin lukijoille mieluinen kulttuuriteko. 
Mutta modernien selainten aikakau- 
della asian ei tarvitse jäädä tähän. 
Vuodesta 2013 alkaen Internet Ar- 
chiven ominaisuuksiin on kuulunut 
mahdollisuus esimerkiksi palata C64- 
pelien tai DOS-aikakauden shareware- 


Oma kokoelma 
Internet Archiveen 


Allekirjoittaneen levyjen nurkkiin oli 
jäänyt kotimaisia pelejä nuoren kir- 
joittajakunnan innolla seuraaman 
Suomipelit.comin (2001-2010) tie- 
dostoarkisto, jossa osa materiaalista 
vaikutti ainakin silmämääräisesti sel- 
laiselta, jota ei verkosta noin vain löy- 
dy. Koska sivuston muisto elää enää 
vain Internet Archiven arkistossa, oli 
tällekin tiedostokokoelmalle = siellä 
looginen paikka. 

Kuka tahansa Archiveen käyttäjäti- 
lin luonut käyttäjä voi lähettää sinne 
tiedostoja, ja pienten tiedostomääri- 
en lähettämiseksi on olemassa helppo- 

tuotosten pariin ilman sen kummem- 
paa säätämistä, suoraan selaimesta 
käsin. Päällekkäisten abstraktiokerros- 
ten aiheuttama suorituskykyhukka tie- 
tysti yltää tässä järjestelyssä hämmäs- 
tyttävälle tasolle, mutta lopputulos on 
toimiva. Ennen kaikkea se mahdollis- 
taa retroaarteisiin tutustumisen niille- 
kin, joiden osaaminen, aika tai muut 
voimavarat eivät salli tavanomaisten 
emulaattorien käyttämistä. 

Selaimessa toimivilla emulaattoreil- 
la on tuotu tarjolle laaja kirjo alusto- 
ja: Atareita, DOS- ja Windows-PC:itä, 
vanhoja Macintosheja, kolikkopeli- 
automaatteja ja paljon muita. Näiden 
kaikkien emulointihan ei sinänsä ole 
uutinen, mutta selainympäristön vai- 


käyttöinen web-käyttöliittymä. Isom- 
man kokoelman lähettämiseen se ei 
kuitenkaan sovellu. Suomipelit.comin 
kokoelman lähettämiseksi tarvittiin 
arkiston itse kehittämää komentorivi- 
työkalua, ia:ta. Lähetystä varten jokai- 
nen tiedosto ja siihen kuuluva meta- 
tieto listataan CSV-tiedostoon, jonka 
perusteella komentorivityökalu tekee 
työnsä. Tämän listauksen laatimista 
helpotti kokoelman jokaiseen Zip-tie- 
dostoon sisältynyt BBS-perinteiden 
mukainen FILE ID.DIZ-tiedosto. Lis- 
taus täytettiin lopulta näitä tiedostoja 
kaivelevalla Ruby-skriptillä. 

Kun kaikki tiedostot oli lähetet- 
ty, seurasi manuaalista työtä edellyt- 
tävä vaihe eli kokoelman muodos- 

















956 Views 


6 Favorites 


DOWNLOAD OPTIONS 


EMULAITOR SCREENSHOI 
ITEM TILE 


IDF 


vattomuus laskee kokeilukynnyksen 
aiempaa matalammalle. 


Paperiarkistot verkkoon 

Internet Archiveen on digitoitu mil- 
joonia kirjoja ja lehtiä. Digitointityötä 
tehdään IA:n ylläpitämissä digitointi- 
keskuksissa ja kokoelmaa pääsee se- 
laamaan verkossa, kuinkas muuten. 
Vaikkapa BYTE-lehden vuosikerrat 
ovat selkeä tärppi Skrollin yleisölle, 
mutta materiaalia löytyy joka makuun. 
Selattavana on esimerkiksi vanhoja 
sanomalehtiä, Pulp-lehtien seikkailu- 
kertomuksia, eksoottisia uskonnollisia 
tekstejä, japanilaista sarjakuva-aineis- 
toa sekä Amiga-julkaisuja kaikkialta 
maailmasta. Myös monenlaista kuva- 


taminen. Se onnistui lähettämällä 
sähköpostia Internet Archivelle. Vas- 
tauksen saapumisessa kesti yllättä- 
vän kauan, mutta lopulta valmis ko- 
koelma tuli saataville osoitteeseen 
archive.org/details/suomipelit. 

Ehkäpä arvoisan lukijammekin tal- 
lennusmedioille on jäänyt pölytty- 
mään dataa, jonka voisi julkaista mui- 
den iloksi? Julkaiseminen IA:ssa ei ole 
lopulta iso työ, joten asiaan kannattaa 
tarttua nyt, kun nämä arvokkaat tavut 
vielä ovat tallella. Esimerkiksi Mikko 
Hyppönen ylläpitää IA:sa haittaoh- 
jelmakokoelmaa: archive.org/details/ 
malwaremuseum. 


Jason Scott, 
omaperäinen arkistoija 


The Internet Archiven piirissä vaikuttavista persoonista pe- 
rustaja Brewster Kahlen lisäksi toinen näkyvä hahmo on 
Jason Scott. 

Vuodesta 2011 arkistonhoitajan (archivist) nimikkeellä 
työskennelleen Scottin aiemmista hankkeista Skrolliin sopi- 
via ovat esimerkiksi BBS-purkeissa kiertäneitä tekstitiedos- 
toja jakava textfiles.com sekä samaisten purkkien tarinaa 
valottava dokumenttisarja BBS: The Documentary, jonka 
voi luonnollisesti käydä katsomassa archive.orgissa. 

Alunperin rahahuoliaan helpottaakseen Scott ryhtyi jul- 
kaisemaan joukkorahoitettua Jason Scott Talks His Way Out 
of It -podcastia, jossa hän kertoo tarinoita seikkailuistaan 
esimerkiksi arkistoinnin, purkkien ja Apple ][ -harrastuk- 
sen parissa. Podcastin jaksot ovat saatavilla myös Internet 
Archiven kautta. 

Esimerkiksi erilaisten retrosisältöjen automaattinen in- 
deksointi ja selaimessa toimivat emulaattorit ovat hänen 
vastuualuettaan Internet Archivessa. Scott on myös järjes- 
tänyt Archive Team -tempauksia, joissa häviämisvaarassa 
olevia materiaalikokoelmia, kuten suljettuja kirjastoja, levy- 
kauppoja tai nörttivainajien jäämistöjä on tuotu arkistoon 
talkootyöllä kerralla isompi määrä. 





aineistoa löytyy, joskin laajan valikoi- — Archiven audioarkisto tarjoaa tähän N PUSSIEN 
man kääntöpuolena on myös tekijän- — ratkaisua, ja sinne kerätäänkin ma- Muistatko näitä? 
oikeustilanteen kirjo — archive.org ei = teriaalia laajasta joukosta podcaste- Flashit talteen 


ehkä ole paras lähde vapaiden kuvitus- — ja. Myös monenlaisia radiokanavia 


kuvien etsimiseen. ympäri maailmaa taltioidaan palve- Pitkään sitä on vitkuteltu, mutta tä- 
Podcast mediana viettää nyt tois- luun, ja ovatpa sieltä kotinsa löytä- män vuoden päätyttyä Adobe hautaa 
ta ellei kolmatta kukoistuskauttaan, neet myös Internet-audion klassi- Flash-webteknologian lopullisesti. 
mutta jaksot voivat yhä hävitä palve- — koksi muodostuneet Grateful Dead Asia on toki ollut ilmassa kauan ja 
luiden mukana bittien taivaaseen mui- — -yhtyeen keikkojen bootleg-talti- 2000-luvun alun nostalgisia Flash- 
den verkon sisältöjen tapaan. Internet — oinnit. 4 animaatioita on päässyt ihmettele- 


mään enää Youtubessa, Flash-pelien 
kuollessa samalla sukupuuttoon. 
Internet Archive rynnistää apuun 





G HUT Oalt. tälläkin saralla, sillä marraskuun lo- 

PI TaatEALH- pulla se julkisti taltioivansa myös 

KEI Example: A Malware Example: Malware Example: Malware syi Malware Example: O Flash-teknologialla toteutettua materi- 
COFFSHOP.COM SKYNET.COM CRASH.COM WALKER.COM E SSN SRA N 5 E ja 

Mieix*iw | miejs*in| mie isin | meikin | mex jo aalia, sekä julkaisi yli 1000 pelin ja ani- 


maation kokoelman. 

Sivustolla pääsee uppoutumaan 
Flashien maailmaan suoraan Ruffle- 
emulaattorin kautta ja ruudulle tul- 





Malware Example: O Malware Example: Malware Example: Malware Example: MARS Malware Example: 5 E a 
CASINO.COM LSD.COM HYMN.COM G.COM MARINE.COM vivat vanhat klassikot aina All Your 
AB O EN = B o N = B o « "= B o < ko A > * v 


Base -meemistä helikopteripeliin. 
Niihin pääsee tutustumaan osoit- 

teessa archive.org/details/softwareli- 

brary flash ja valikoiman luvataan laa- 





Malware Example: Malware Example: YNK- Malware Example: Malware Example: AIDS jenevan jatkuvasti. 
VIRDEM.COM kahden A radar SIMX.COM TECHNO.COM 552 COM 
= o «x | I o * | W I o x | I o k* | 
= O x = 

KULTTUURI 


ASSEMBLY 1992 








Vuosi 1992 oli maaginen, käänteentekevä hetki suomalaisen digitaalisen kulttuurin ja demo- 
skeneksi kutsutun ilmiön historiassa. Ensimmäinen Assembly-tapahtuma 24.-26.7. synnytti 
maailmanlaajuisestikin ainutlaatuisen itseään ruokkivan kierteen, joka jatkuu yhä. 


Teksti: Jukka O. Kauppinen ("Grendel/Byterapers") 
Valokuvat: Ville "PrimeP/CNCD" Hyvönen (aikalaiskuvat), Samuli "GORE/Future Crew" Syvähuoko 


ssembly ei alkanut tyh- 
jästä. Sitä edelsi suoma- 
laisen tietokonetaiteen 
varhainen tapahtuma- 
kulttuuri, joka oli vä- 
lillä yhtä tuhoisaa kuin innoittavaa. 
Vuonna 1987 joulukuussa järjestetty 
Suomen ensimmäinen demoparty (The 
Jezebels / Finnish Gold) jatkui 1988 use- 
an suuremman partyn merkeissä (ks. 
Skrolli 2018.3, 2019.2, pdf-lehdet mak- 
sutta: skrolli.fi/numerot). Niiden myötä 
partytulvaportit aukenivat toden teolla, 
mutta tapahtumien koko, taso ja onnis- 
tuminen vaihtelivat rajusti. 

Yleisellä tasolla varhaiset demopar- 
tyt olivat upeita, demonörttikansan 
ikiomia salaseurakokoontumisia. Ne 
olivat myös raskaita ja stressaavia jär- 
jestäjilleen, minkä takia allekirjoitta- 
nut laittoi partyjärjestäjähanskat nau- 
laan vuonna 1991. Byterapers-ryhmän 
vuosina 1988, 1990 (Byterapers — Scoo- 
pex - Extasy Party) ja 1991 (Byterapers 
—- Scoopex — Bloodsuckers Gathering 
1991) järjestämät partyt olivat hienoja 
ja menestyneitä tapahtumia, mutta vii- 
meinen oli jo niin raskas, että olin ha- 
jota kappaleiksi tapahtuman aikana. 
Sen myötä totesin, että se oli siinä, en 

järjestä enää yhtään partya. Tarvitaan 
uusi partyorganisaattori tarttumaan 
remmiin. 

Sellaiset löytyivät pääkaupunkiseu- 
dulta: Kauniaisissa Kasavuoren koulu- 
keskuksessa järjestetty Assembly '92 oli 
muodoltaan yhä perinteinen demoparty, 
jonka eri demoryhmät järjestivät yhteis- 
työssä käytännössä talkoolaisten selkä- 
voimin. Vetovastuussa olivat Rebels- ja 
Complex-ryhmät ja näiden pääveturit 
MeeGosh, Hyde ja Mic Dair. Tämä oli 
partykuvioille tyypillistä: partyt kiersivät 
paikasta toiseen ja järjestäjät vaihtuivat. 
Assemblyn = järjestäjäruletti rauhoittui 
vasta 1994-1995 maissa, kun myöhem- 
pien aikojen ylipäälliköt Pehu ja Abyss 
olivat liittyneet orggitiimiin ja ottivat (lä- 
hes) pysyvän vetovastuun. Tapahtuman 
taustalle syntyi myös oma Assembly Or- 
ganizing -organisaatio, mikä mahdollis- 
ti kinkerien vakiintumisen ja pitkäjäntei- 
sen suunnitelman. 


Hellettä ja hypeä 

Alkuaikoina oli tärkeää, että partyjen 
takana on maineikkaita demoryhmiä. 
Tämä loi hypeä, joka auttoi mainosta- 
maan tapahtumaa. Lisäksi demoryhmiä 
piti olla eri alustoilta. Assembly *92:n 


pääveturit olivat Amiga-skenereitä, jo- 
ten ketkä vetävät C64- ja PC-kompot? 
Niinpä apuun kutsuttiin Future Crew - 
ja Extend-demoryhmät. 

Eri ryhmistä puolipakolla houkutel- 
tujen vapaaehtoisten partyduunarien 
lisäksi järjestäjiin kuului myös paljon 
muita skenekukkoja, allekirjoittanut- 
kin. Ainakin joissakin lähteissä By- 
terapers mainitaan myös co-orggina. 
Lupaus partyjen järjestämisen lopet- 
tamisesta ei siten kestänyt puoltakaan 
vuotta, mutta ainakin nyt raskain vas- 
tuu oli siirtynyt muiden niskaan. Sain 
nukkua — viikonloppuna muutaman 
hassun tunnin, toisin kuin tapahtu- 
man primus motor, MeeGosh. 

”Olin kolme päivää pystyssä. Yritin 
nukkua yhdessä vaiheessa, mutta en on- 
nistunut. Itse tapahtuma on mulle täys 
blackout5 MeeGosh muistelee Skrollille. 

Assembly '92 oli mieliinpainuva ja 
raju kokemus. Pääkaupunkiseudul- 
la ei ollut järjestetty aikaisemmin ai- 
nuttakaan isoa demopartya, joten ih- 
mismassat onnistuivat yllättämään. 
Esimerkiksi vuoden 1990 pääpartyil- 
le osallistui noin 200 ihmistä, vuonna 
1991 Parikkalaan saapui nelisensataa. 
Kauniaisiin odotettiin pariasataa mut- 





ta paikalle tsunamoi yli 700 skenet- 
täjää. Fi ihme, että kiirettä piti. Se oli 
myös ensimmäinen Suomi-party, jo- 
hon saapui merkittävässä määrin ulko- 
maisia skenereitä. 


Näin isoon ja uudenlaiseen tapahtu- 
maan on varmasti yhtä monta näkö- 
kulmaa kuin osallistujaakin. Toisaalta 
voisin sanoa, että se oli valtavaa kaa- 
osta ja hullujen yksittäisten tilanteiden 
jatkumoa. Toisaalta se oli myös hie- 
noa yhteisöllisyyttä, jossa kompastelu- 
jen jälkeen päästiin aina lopulta vuo- 
lemaan kultaa, nauttimaan hienoista 
demoista, kohtaamaan hyviä ihmisiä ja 
jopa tekemään historiaa. 

Kuten Abyss / Future Crew muiste- 
lee: ”Assembly 92 pursusi demopar- 
tyjen raakaa ydintä. Tapahtuma oli 
sarja munauksia ja sähkökatkoja. Il- 
manvaihto ei toiminut, ruokala oli ka- 
mala ja kaikkea. Mutta ilma pursusi te- 
kemisen meininkiä.” 


Tiukkaa jöötä 

Koulun täyttyminen skenettäjistä johti 
vääjäämättä sähköverkon ylikuormittu- 
miseen, jonka kanssa painittiinkin koko 
viikonloppu. Demokisojen taso vaihte- 
li, mutta jälkipolvet muistavat tapahtu- 
man paremmin Future Crew'n Unrea- 
lista kuin Amigalla voittaneen Reflectin 
Sound Visionista tai C64:n Dual Crew 
Shiningin Gunnar 2:sta. C64-demoki- 
sa vedettiin pääsalin sijaan pienemmäs- 
sä auditoriossa, Amiga- ja PC-kompot 
taasen koulun juhlasalissa. Kummassa- 
kaan ei ollut tuolloin ilmastointia, joten 
kompot olivat todellisia megapätsejä, 
ulkona kun oli valmiiksi paahtava hel- 
le. Kaikki selvisivät kuitenkin hengissä. 
C64-auditoriossa ei muuten ollut valko- 
kangaskuvaa, vaan pelkkä telkkari. Hu- 
paisasti kuulutussekoilun takia eräässä 
vaiheessa tila täyttyi väestä, joka luu- 
li demokisan alkavan mutta päätyikin 
katsomaan Rally Speedway -pelikisaa. 


i Katia talsilaMa/sivälaimallaisä. 





Damonesin raveluolassa riitti jytkettä. 
Kuva: Cyberiad: Morbid Visions Slideshow. 


Kompojen äänestämisen oli mää- 
rä tapahtua modernisti tietokoneel- 
la, mutta äänestysohjelmassa olikin 
bugi. Sen korjaamisen jälkeen äänes- 
tyskonetta vahtinut Accessionin DDT 
naputteli tylsyyksissään sisään läjä- 
päin lisä-ääniä. Hupsis. Digiäänet jou- 
duttiin hylkäämään ja tulokset ratkot- 
tiin juryllä. Muutoin DDT oli loistava 
järjestysmies, joka piti tehokasta jöötä 
ympäröiviin metsiin levittäytyneiden 
partyilijoiden keskuudessa. 

Muistikuvat eivät enää kanna tar- 
koin partyn varsinaiseen järjestystoi- 
mintaan, mutta muistelen pitäneeni 
välillä tiukkaa jöötä ulko-ovella. Jot- 
kut oikoivat sisään koulun ikkunoi- 
den kautta, minkä takia ainakin yksi 
luokka tyhjennettiin kokonaan liian 
railakkaan läpikulun takia. Aiempiin 
partyihin verrattuna tiukkapipoisen 
järjestysmiestoiminnan ansiosta varsi- 
naisia järjestyshäiriöitä ei tainnut suu- 
remmin olla, mitä nyt tavallista kaaos- 
ta yhtäällä, säätöä toisaalla -ravausta. 

Mieleen on kuitenkin palanut kirk- 
kaasti Damonesin raveluola. Teknojät- 
kät valtasivat yhden luokan ja raken- 
sivat sinne hurjan äänentoiston. HC 
soikin nonstoppina niin, ettei naapuri- 
huoneissa paljoa kuullut ajatuksistaan. 
Äänentasoista luultavasti käytiin muu- 
tamakin keskustelu. 

Valitettavasti minulla joko ei ollut 
kameraa mukana partyilla tai en vain 
ehtinyt ottamaan kuvia, joten oma do- 
kumentaatio tapahtumasta on jää- 
nyt vaillinaiseksi. Onneksi ystäväm- 
me Exotic Menit olivat varustautuneet 
sekä matkailuautolla että videokame- 
ralla. Exoticien Assembly 92 -video 
onkin rajuudessaan kauneinta tosi- 
tv:tä, mitä Suomen demoskenestä on 
koskaan filmille tallennettu. Lisäksi 
demopartyilta on myös muutama valo- 
kuva-slideshow, joilta yllä olevat mus- 
tavalkokuvatkin ovat. 








world industries 


productions 
copyright 1992. 

Huh pääsalihellettä! 
Kuva: World Industries Slideshow. 


Ensimmäiset Assyt olivat paras ja 
suurin Suomessa järjestetty demopar- 
ty. Siitä oli hyvä jatkaa. 8 





Se partyille pääsi ken tästä ovesta kävi. Ka- 
savuoren koulukeskus jäi pystyyn. Lisää par- 
tykuvia ja Assembly '92 -teokset Skrollin 
verkkojatkojen kautta: skrolli.fi/numerot. 


Dagen efter 


Olin autuaan tietämätön lomalai- 
nen ensimmäisten Assyjen aikaan, 
mutta koulujen jatkuessa tunsin, 
että jotain järisyttävää oli tapah- 
tunut. Yläasteellani kuhisi. ATK- 
opettajamme päivitteli, että koulul- 
la oli jopa nukuttu! Sain sen kuvan, 
että mikä olikaan, takaisin ei ole tu- 
lemista. Parasta oli historianopetta- 
ja Ritva Urpisen sadattelu sotkus- 
ta pääoven viereisessä luokassaan, 
mikä huipentui siihen, että luo- 
kan piirtoheitinkankaan alta puto- 
si jemmattu skenejuliste opettajan 
päälle. ”Näistä tietokonehulttioista 
ei tule yhtään mitään!” 


Janne Siren 


Ilmianna itsesi, kaverisi ja assy- 
muistosi: toimitusskrolli.fi. Par- 
haat julkaistaan Postipalstalla. 


Kiitos valokuvista CNCD. Tämä ryhmä, 
Assyjen aikaan Carillon/Cyberiad, jul- 
kaisee muuten 20 vuoden tauon jälkeen 
vinyylin/digilevyn: cncd.bandcamp.com. 

Demotapahtumista suurin, vanhin ja kaunein, Assembly, juhlittiin tänä vuonna pandemi- 
an vuoksi poikkeusoloissa. Tavallisesti demoja on katseltu Helsingin Pasilassa elokuun alussa, 
mutta tänä vuonna bileet siirrettiin syksyyn, kokonaan virtuaaliseksi striimijuhlaksi. 


Teksti: Ronja Koistinen, Markku Reunanen, Jarno N. Alanko 
Valokuva: Tuula Ylikorpi / Assembly Organizing 


avanomainen kaikin aistein 
havaittava lämmin yhteisölli- 
syys puuttui tällä kertaa, mut- 
ta kaikki tekivät parhaansa tunnelman 
nostattamiseksi tapahtuman monissa 
viestimissä. Esimerkiksi kompoja kom- 
mentoitiin vapautuneesti Twitchin cha- 
tissa ja keskustelua riitti laidasta laitaan. 
Harjoitusta etäpartyjen viettämiseen 
skene oli toki saanut jo aiemmin, kun 
esimerkiksi Revision-tapahtuma muun- 
nettiin huhtikuussa samaisen pandemi- 
an vuoksi suoratoistohommiksi. 
Skrolli raportoi Assemblyistä kolmen 
hieman erilaisen osallistujan äänellä. 


Ronja Koistinen 


Keskipitkän ajan skenepenkkiurheilija. 


Assembly on ollut viimeiset 20 vuot- 
ta melkein jokaisen kesäni kohokohta, 
ja tänä vuonna mietiskelinkin keväästä 
asti, miltä mahtaa tuntua Assembly pipo 
päässä ja villasukat jalassa lokakuussa. 
Lopulta en päässyt edes jonottamaan 
syystihkussa Messukeskukseen, vaan 

katsoin kompot yksin kotisohvaltani kä- 
sin. 

Toisaalta olen myöskin, välistä tä- 
män lehden sivuillakin, kritisoinut 
joitain demoskeneen liittyviä omin- 
takeisuuksia, joista en ole itse oikein 
välittänyt. Esimerkiksi sitä, että kom- 
pojen pitää olla niin pirun myöhään 
illalla. Tänä vuonna se tuntui erityi- 
sen höhlältä, kun ei ollut edes sitä ta- 
pahtumapaikan yhteisöllisesti koettua 
suuren urheilujuhlan tuntua. Kotisoh- 
valla väkisin valvominen Twitchin ää- 
ressä tuntui vielä keskenkasvuisem- 
malta ajanvietteeltä kuin Assemblyillä 
notkuminen yleensä. 

Sisällöllisesti tämän vuoden skene- 
annos oli varsin tasapaksu. Muutamat 
tutut nimet toimittivat taattua laatuan- 
sa, mutta en kokenut mitään erinomai- 
sia yllätyselämyksiä. 

Shader Showdown on minusta viime 
vuosien parhaita demopartyjen inno- 
vaatioita. Niissä on jotakin samaa kä- 
sinkosketeltavaa tosiaikaisen kilvoitte- 
lun tunnelmaa kuin peliturnauksissa, 


mutta ne ovat kuitenkin demoskenen 
rautaisinta ydintä. Showdown on vähän 
kuin demoskenen versio rap-battlesta, 
joka sekin on lähellä sydäntäni taiteen 
muotona. 

Tämän vuoden showdown-finaalin 
mittelijät olivat suomalainen Exca ja 
ranskalainen Monsieur Soleil. Teknis- 
ten ongelmien vuoksi Excalla oli vai- 
keuksia saada DJ:n soittaman musiikin 
äänituloa toimimaan osana efektejään, 
mikä ei voinut olla vaikuttamatta kil- 
pailun tulokseen. Selvittelytauon jäl- 
keen efekti saatiin kuitenkin sykki- 
mään musiikin tahtiin. 

Olen kirjoittanut showdown-muis- 
tiinpanoihini, että minut on helppo 
hurmata sumuilla sekä valo- ja hoh- 
de-efekteillä. Näitä oli Soleil'n teokses- 
sa heti paljon. Samaten olen huoman- 
nut, että showdown-kilpailija kahlitsee 
mielenkiintoni sitä varmemmin, mitä 
nopeammin hän saa ruudulleen muo- 
toja ja liikettä. Sellainen kilpailija, joka 
kirjoittaa ensimmäiset 15 minuuttia 
rutiinejansa ruutu pimeänä, on omissa 
fiiliksissäni aina pahasti takamatkalla, 
vaikka lopputulos pärjäisikin vastusta- 
jalle. 


UUU.PIC0O-B.CON 


RRCEREEAN 
EY INVERSION 


PIC0-B CARTRIDOCE 


1k- ja Pico-8-kompoissa oli kova 
taso. Pico-8-teoksissa pidin eniten In- 
versionin Racerbeam-teoksesta. Siinä 
on hyvä värimaailma, yhtenäinen kuva- 
kieli ja alusta loppuun hyvin viety ko- 
konaisuus. 

En ole seurannut Javascript-teos- 
ten sallimisesta 1k-introissa herännyt- 
tä keskustelua. (Oletan, että sellaista on 
ollut.) Minusta Javascript on ihan pai- 
kallaan, sillä suurta osaa muistakin tä- 
män kompon teoksista ilmeisesti aje- 
taan jonkin sortin virtuaalikoneissa. 
Suosittu alusta on DOS, sillä COM-tie- 
dostomuodon binääreissä ei ole mitään 
otsaketietoja viemässä kallisarvoisia ta- 
vuja. 

Web-selainta voi ihan hyvällä syyl- 
lä kutsua nykyajan virtuaalikoneeksi, 
jossa ohjelmakoodia ajetaan. Tämän 
vuoden 1k-voittaja olikin Javascript- 
teos, RIBBONin MONOSPACE, jos- 
sa oli nokkelasti hyödynnetty selaimen 








puhesyntetisaattoria. Se puhui ääneen 
ruudulla näkyneitä koodinpätkiä. 

4k-kompo oli teosmäärältään hie- 
man niukka mutta silti totuttua korke- 
aa Assembly-tasoa. Voittajateoksessa 
VIRGO 1302 nähtiin oikein messe- 
vä musta aukko -efekti, jonka toteu- 
tuksesta en osaa arvailla mitään. Ver- 
rattuna Interstellar-elokuvaan ja viime 
vuonna uutisissa näkemäämme en- 
simmäiseen kuvaan oikeasta mustas- 
ta aukosta efekti oli joka tapauksessa 
melkoisen uskottava. 





Minua vähiten innostaneet kompot 
tänä vuonna olivat oldskool ja demo. 
Molemmissa oli melko vähän teoksia, 
joista suurin osa ei jäänyt juurikaan 
mieleen. Voiton vei kirkkaasti konka- 
rien ammattimainen demo Fantomas, 
jonka tekijä Siesta ei ollut itselleni en- 
nestään tuttu. Pouetin mukaan ryhmä 
on kuitenkin toiminut jo ainakin vuo- 
desta 1994. 

Demokompon voitti, kenenkään yl- 
lättymättä, Adapt demollaan ember 
dream. Visuaalit ja etenkin ääniraita sy- 
kähdyttivät vahvalla osaamisellaan. Ai- 
noastaan runsas pistemäisten partikke- 
lien lennättely ruudulla vähän harmitti, 


sillä striimin kuvanpakkaus ei tee moi- 
sille oikeutta, vaan kuva menee pahasti 
mössöksi. Olen jo monta vuotta harmi- 
tellut tätä ja vähän ihmetellytkin, eivät- 
kö demokoodarit tule ajatelleeksi ilmiö- 
tä. Nykyään kuitenkin on jo enemmän 
sääntö kuin poikkeus, että yleisö katsoo 
demot jälkikäteen pikemminkin You- 
tubesta kuin ajamalla varsinaista exeä 
omalla koneellaan. 
Kuvanpakkausmössöä voisi vähän 
yrittää ennakoida efektejä suunnitelles- 
sa. Toisena vaihtoehtona Assemblyn (tai 
Telian, hitto vie) kokoinen organisaa- 
tio voisi tarjota videot jälkikatseltavak- 
si parempilaatuisina videotiedostoina 
tai striimata ne eri palvelusta Youtubea 
korkeammalla bittinopeudella. 
Kokonaisuutena =striimiassyt olivat 
ihan riittävä korvike, mutta kokemus 
oli vähintäänkin kädenlämpöinen. On- 
neksi tästä ei sentään tarvinnut maksaa. 


Markku Reunanen 
Marog/Fit, L!T & Dkd 


Kolmekymmentä vuotta demoskenessä pyö- 
rinyt koodari-graafikko positiivisen asenteen 
jäljillä. 


Vanhan skeneparran on turhankin 
helppoa laittaa nostalginen negisvaih- 
de päälle ja ryhtyä marmattamaan sii- 
tä, kuinka kaikki on nykyään roskaa ja 
kuinka ennen kaikki oli paremmin. Ja 
vaikka totta onkin, etteivät tämänvuo- 
tisten korona-Assemblyjen reaaliaika- 
kompot jää historiaan tapahtuman ko- 
vimpina, niin yritän keskittyä tässä 
erityisesti valopilkkuihin ja positiivisiin 
yllätyksiin. Niitä onneksi mahtui mu- 
kaan useita. Seurasin itse streamista 1k- 
ja 4k-introt, oldskool-demot sekä mo- 
dernit demot. 

Työkalujen kehittymisestä huoli- 
matta 1k-intro, vaivaiset 1024 tavua, 
on lajina yhä brutaali: mukaan mah- 
tuu lähinnä yksi, nykyään tyypillisesti 
shadereilla toteutettu efekti, jota muo- 
kataan lennossa hieman eri näköisek- 
si. Kovin mutkikasta musiikkia ei mu- 
kaan sovi, mutta kotiin päin vetämisen 
uhallakin pitää nostaa esiin Yzin Fire 
and Eyes -intron melodinen biisi. Kek- 
seliäisyydestä pisteet Ribbonin Mono- 
spacelle, joka kilpailun sitten voittikin. 
Tällä erää kompossa nähtiin vain viisi 
introa, siinä missä vaikkapa vuosi sit- 
ten niitä oli neljätoista. 

4k-introissa tilaa on jo käytössä pal- 
jon mukavammin, joten mukaan mah- 

tuu useampia kuin yksi efekti ja mu- 
siikistakin saa vetävämpää. Tähänkin 
kompoon osallistui viisi teosta, jois- 
ta erityisesti mieleeni jäivät lähes kaut- 
ta linjan hyvät musiikit. Voiton vei an- 
saitusti selaimessa pyörivä HBC:n 


avaruus-pilvi-attraktori-lentely Virgo 
1302. Valitettavasti introt kärsivät aika 
pahasti streamauksesta, sillä efektit 
menivät usein videopakkausmössöksi, 
ja välillä kuva katoili kokonaan. 

Odotin oldskool-demoja yhtäältä 
mielenkiinnolla ja toisaalta lievästi pe- 
lokkain tuntein. Huonoimpina vuosi- 
na tyhjyyttään ammottanut kompo on 
(ainakin huhujen mukaan) ollut vä- 
lillä suoranaisen lakkautusuhan alla. 
Enpä ehtinyt itsekään tänä vuonna mi- 
tään tehdä, mutta onneksi muut sen- 
tään jaksoivat. Kotimaista väriä edus- 
ti Siestan spriteanimaatioilla koristeltu, 
voittajaksi selvinnyt kuusnelosdemo 
Fantomas. Vanhalle Sharp MZ -mikro- 
niilolle varsinainen huippuhetki oli 
Genesis Projectin Futuro MZ, jossa 
nähtiin taas jokunen uusi kikka Japa- 
nin karulla kasibittisellä. 





Illan päätteeksi vielä modernit de- 
mot, joita oli mukavat yksitoista kap- 
paletta. Toinen mukava seikka oli uu- 
sien tulokkaiden esiinmarssi: aiemmin 
raati on karsinut demoja kovallakin 
kädellä, mutta nykyään mennään avoi- 
memmalla asenteella. Vanhojen käh- 
myjen kokemus ei välttämättä näy tänä 
päivänä niinkään tekniikassa, kun liik- 
kuvaa 3D:tä saa ruudulle ilman vuo- 
sien opetteluakin, vaan pikemminkin 
kokonaisuuden hallinnassa ja rytmi- 
tyksessä. Tätä osoittivat tällä kertaa 
vaikkapa TPOLM omalaatuisella De- 
monsilla sekä mfx, DCS, RNO ja Ho- 
lon letkeällä musiikkivideollaan. Kisan 

kärjessä nähtiin niin ikään finskejä, 
kun Adapt vei ensimmäisen sijan Em- 
ber Dreamiila. 

Hikisen täpötäyden partyhallin tun- 
nelma jää kotona röhnöttäessä pahasti 
puutteelliseksi, joten toivottavasti ensi 
vuonna Assembly voidaan jälleen pi- 
tää tavalliseen tapaan Messukeskuksen 
suojissa. Vaikka intro- ja demokompot 
olivat huippuvuosiin verrattuna pieniä 
eikä mitään täysin mullistavaa nähty, 
olivat ne kaikki edelleen elinvoimaisia. 
Jermujen lisäksi kilpailuissa nähtiin 
tuorettakin verta, mikä on alati terve- 
tullutta liiallisen ukkoutumisen välttä- 
miseksi. 

Kas näin! Onnistuihan tämä positii- 
vinen asennekin pahemmin pinnistä- 
mättä. 


Jarno N. Alanko 
Drai/Luminaire 


Demokoodaukseen varpaitaan kasteleva tie- 
tojenkäsittelytieteen tutkija. 


Olin valmistautunut tämän vuoden 
etä-Assemblyihin ostamalla esikuvi- 
eni Masan ja Teurastajan esimerkin 
mukaisesti jääkaappini täyteen mik- 
ropizzaa ja hodaria. Tästä huolimatta 
lanitunnelmaan oli vaikeuksia päästä. 
Tuttuja kasvoja ei kävellyt vastaan, sc- 
reeni oli liian pieni ja vessa aivan lii- 
an siisti. 

Tämän vuoden streamitarjonnas- 
ta mielenkiintoisin oli Shader Show- 
down. Tässä kisaformaatissa kaksi oh- 
jelmoijaa yrittää koodata vastustajansa 
suohon kirjoittamalla mahdollisim- 
man hienon demoefektin 25 minuutis- 
sa. Avuksi annetaan muutamia valmii- 
ta tekstuureja ja pulssi, jolla efektin voi 
synkronoida musiikkiin. Voittaja vali- 
taan yleisöäänestyksellä. 





Kilpailusta jännittävän tekee se, että 
kilpailijoiden koodin ja efektin kehit- 
tymistä päästään seuraamaan reaali- 
ajassa. Tämän vuoden kisa toteutet- 
tiin Bonzomatic-nimisellä ohjelmalla, 
joka näyttää molempien kilpailijoi- 
den senhetkisen efektin ja lähdekoo- 
din. Tuetut ohjelmointikielet ovat näy- 
tönohjaimella ajettavat GLSL ja HLSL. 
On ällistyttävää miten paljon kilpailijat 
voivat saada aikaan vain 25 minuutis- 
sa. Kaikki on tehtävä alusta alkaen 3D- 
grafiikkamoottoria myöten. 

Useimmat kilpailijat käyttivät moot- 
torin pohjana säteenaskellusta (raymar- 
ching, ks. Skrolli 2019.3). Olisin ehkä 
kaivannut hieman enemmän vaihtelua, 
kuten esimerkiksi puhtaan kaksiulot- 
teisia teoksia, mutta viihdyin streamin 
parissa silti erinomaisesti. Tämänker- 
taisessa kisassa minuun suurimman 
vaikutuksen tekivät Monsieur Soleil'n 
tyylikkäät heijastavat pinnat. 





Yhden kilotavun introista parhaiten 
mieleeni jäi Seven/Fulcrumin Jumpgate 
10.24, johon oli mahdutettu valtavan mo- 
nimutkaisen näköistä geometriaa. Kun 
näin myöhemmin intron kommentoi- 
dun lähdekoodin Fulcrumin kotisivuilla, 
taikuus hälveni hieman. Lähdekoodista 
löytyi vanha tuttu säteenaskeltajamoot- 
tori, ja intron avaruusalukset olivat gene- 
roitu proseduraalisesti pseudosatunnais- 
ten lukujen avulla. Voin kuvitella, että 
sopivan pseudosatunnaisen lukusarjan 
löytäminen on ollut työn takana. 


1 *version core 


Jluniform float fGlobalTime; // in seconds 
Miuni form vec2 v2Resolution; // viewport resolution (in pixels) 


MiLni form sampleriD texFFT; // towards 0.0 is bass / lower freg, tomards dvaNsRigher / treble freg 
Uniform sampleriD texFFTSmoothed; // this one has longer falloff and less Rarsh trensients 


uniform sampleriD texFFTIntegrated; // this is continually increasing 
9 uniform sampler2D a logo; 
O uniform sampler2D0 asm inverse; 

uniform sampler2D asm text; 

uniform sampler2D texChecker ; 

uniform sampler2D texNoise; 

uniform sampler20 texTex1i; 
S uniform sampler20D texTex2; 

uniform sampler2D texTex3; 

un1form sampler2D texTex4; 


8 
19 layout(location = 
8 


21 vec3 getcam(vec3:campmuvec3 targetvec2 uvsufloat fov) 


vec3 forward = normalize( target - cam); 
vec3 right = normalize( cross(vec3(0, 
vec3 up = otte oma M 


,9)4 Torward)); 


n normalizel(vec3(uv.x — + uv. = M + 5 uu 


< -YIKTIS K.) 
*9,9)- 


) out vecd out color; // out COTOF must be written in order to see anything 


ja 3 
V. 
); 
*g; 3 mat2 rot(float a) 
eii. osiin ihide GUI — Current keumap: Finnish 


1 Wversion core 


3 uniform float fGlobalTime; // in seconds 


4 uniform vec2 v2Resolution; // viewport 


8 uniform sampleriD texFFTIntegrated; // 
9 uniform sampler2D texChecker ; 

10 uniform sampler2D texNoise; 

11 uniform sampler2D texTex1; 

12 uniform sampler2D texTex2; 

13 uniform sampler2D texTex3; 

4 uniform sampler2D texTexd; 


layout(location = 
e time fGlobalTime 
e modd1 floor(mod(time* 
e mode2 floor(mod(time* 
fine mod83 floor(mod(time* 
23 float gg = 
matter 
float m; 


int type 
bool reflected 


6 uniform sampleriD texFFT; // towards 0. 
7? uniform sampleriD texFFTSmoothed; // this one haslonger falloff Ghd less harsh transients 


resolution (in pixels) 
8 is bass / lower freg, towards 1.0 is higher / treble freg 


this is e&ntinually increasing 


Y 
) out vecd out dolor; // out color must be written in order to see anything 

Neljän kilotavun introihin mahtuu jo 
huomattavasti enemmän sisältöä kuin 
yhden. Olin myös itse mukana kilpailus- 
sa introlla nimeltä Koronalinko. Introa 
varten mallinsin kolmiulotteisen viruk- 
sen näköisen kappaleen etäisyyskentillä 
ja säteenaskelluksella. Halusin alun pe- 
rin virukseen paljon piikkejä, mutta to- 
teutukseni oli tehoton ja säteenaskelluk- 
sen suorituskyky tuli vastaan jo parin 


kymmenen piikin kohdalla. 





Introssa on yksi ainoa efekti, joka tu- 
lee siitä, kun väännän kappaletta Inigo 
Ouilezin kotisivuilta löytyvällä twist- 
kaavalla. Mielestäni hienoin visuaali- 


nen kokemus tuli silloin, kun vääntö 
niin vahva, että sädeaskellusmoottori 
menee rikki. Tällöin näyttää siltä kuin 
kappaleesta sinkoutuisi pikseleitä ulos. 
Musiikin toteutin vanhalla uskollisella 
4klang-syntetisaattorilla. 

Introni oli koodattu Linuxille käyttä- 
en apuna demogrouppini Luminairen 
vanhaa assembler-koodia. Tiedoston 
koko oli tässä vaiheessa vain 3130 tavua. 
Kilpailun deadlinea edeltävänä päivä- 
nä assembler-koodin kirjoittanut kaveri 
kuitenkin kertoi irkissä, että se ei välttä- 
mättä enää toimi tänä vuonna. Kilpailus- 
sa määritelty Linux-ympäristö oli nimit- 
täin muuttunut parin vuoden takaisesta. 
Koodin päivittäminen vaikutti liian vai- 
kealta, joten päätin yrittää siirtää introni 
Windowsille viime tingassa. 

Pelastus löytyi Yzin Compofiller Stu- 
diosta. Sen avulla sain introni pyörimään 


Windowsilla parissa tunnissa vain pie- 
nillä muutoksilla koodiin. Intron koko 
ryöpsähti kuitenkin vähän yli neljän ki- 
lotavun. Sain puristettua sen kiireessä 
juuri ja juuri alle kokorajan vain varttia 
ennen deadlinea. Läheltä piti. 

Harmikseni livestreamin videopak- 
kaus teki tuhoja efektilleni. Compos- 
sa taso oli kova, ja introni sijoittui vii- 
destä teoksesta viimeiseksi. Voiton 
vei ansaitusti HBC:n VIRGO 1302, 
joka näyttää simuloivan valonsätei- 
den kulkua mustan aukon läheisyy- 
dessä. Nostan hattua mahtavalle ide- 
alle ja tyylikkäästi loppuun viedylle 
toteutukselle. 





Päädemocompossa = suosikkini oli 
toiseksi sijoittunut If There Was No 
Gravity by MFX / DCS / RNO / HO- 
LON. Demo ei ollut teknisesti erityisen 
edistynyt, mutta musiikki, värit ja hyp- 
noottinen katkeamaton kameralento 
olivat minun mieleeni. Demoa katso- 
essani muistan ajatelleeni, että demois- 
sa pitäisi keskittyä enemmän musiik- 
kiin, väreihin ja suunnitteluun kuin 
tekniseen puoleen. 

Tulevaisuudessa haluaisin nähdä 
yhä luovempia ja kummallisempia de- 
moja. Sellaisia, jotka ovat mahdollisia 
vain pienelle tiimille innostuneita har- 
rastelijoita, jotka eivät välitä kaupalli- 
sesta potentiaalista ja uskaltavat rikkoa 
rajoja. Mutta ennen kaikkea haluan ta- 
kaisin messuhallin sähköiseen tunnel- 
maan ja hyvään seuraan. 4 





SKROLLI 
ASSEMBLY 
ONLINESSA 


Skrolli osallistui kesä-Assemblyil- 
le näytteilleasettajana tänä vuon- 
na jo kahdeksatta peräkkäistä 
kertaa! Koronapandemian perut- 
tua itse fyysisen päätapahtuman 
Helsingin messukeskuksessa tä- 
mänvuotiset ohjelmanumerom- 
me järjestettiin sekä verkossa että 
Tampereella yhteistyössä Suomen 
pelimuseon kanssa. 

Skrollin Mikko Heinonen esi- 
merkiksi kiersi ja esitteli Pelimu- 
seon tarjontaa Assembly Onli- 
nen striimeillä. Liikkuvaa kuvaa 
tähditti myös Skrollin uudelleen- 
täytetty pehmomaskotti Skrolli- 
trolli, timmissä maailman ensi- 
esiintymisessään. 

Osuutemme huipentui Pelimu- 
seolla Assemblyn perjantai-illan 
kompostudioon, johon osallistui 
asiantuntijavieraita, muun muas- 
sa Skrollin ja Byterapersin Mika 
”Mikron” Hyvönen, ja lennäh- 
tipä paikalle myös itse Assemb- 
lyjen isä, Pekka ”*Pehu” Aakko. 
Voit katsoa videot tapahtuneesta 
osoitteen skrolli.fi/assembly2020 
kautta. 


Janne Siren 





51 


KOLUMNI 





TIETOKONEJOULU 


Se joulu, kun kotitietokone muutti kaiken. 


Jarkko Lehti 


ouluviikot ennen joulua oli- 
vat kollektiivisen odotuksen 
aikaa. Viimeistään pakollisten 
koulun joulujuhlien jälkeen välitunneil- 
la käyty spekulointi ja unelmointi jou- 
lulahjoista alkoi tuntua vatsan pohjassa. 
Ensin oli selvittävä keskinkertaisen to- 
distuksen viemisestä kotiin. EFi sillä, että 
se olisi itseäni vaivannut, mutta van- 
hempien peitelty pettymys koulume- 
nestyksestä tuntui pahalta. 

Olin kuitenkin kokenut jo ennen jou- 
lua suurimman yllätyksen ikinä, kun 
vanhempani —Tampereen-kauppareis- 
sulta tullessaan kantoivat mukanaan 
sinisenpuhuvan Commodore 64 -laa- 
tikon. Fpäuskoisena kyselin, pitääkö 
tässä nyt odotella jouluun, vai saisin- 
ko kenties tietokoneen haltuuni heti... 
Kaksinkertainen yllätys tuli, kun vas- 
taus olikin ennakko-odotuksen vastai- 
sesti myönteinen. 

Tietokonejouluni 1985 alkoi etukä- 
teen. 





Ensimmäinen tussahdus 
Olin aikaisemmin opastanut vanhem- 
piani, että jos he ostaisivat minulle 
Commodore 64:n, niin mihinkään oh- 
jelmiin on turha tuhlata rahaa, sillä ne 
saan kyllä kopioitua kavereilta ilmai- 
seksi. Tietenkin olin unohtanut maini- 
ta, että tarvittaisiin myös peliohjain... 
Ensimmäinen ilta menikin sitten ohje- 
kirjan sivuilta naputellen esimerkkioh- 
jelmia, joista yksi oli nimetty pistoolin 
laukaukseksi. Koko perhe odotti selän 
takana hermostuneena, ja kun ohjelma 
oli syötetty, voisin vannoa, että ilman 
olisi voinut leikellä kuutioiksi, niin sei- 
sahtunutta se oli. 

Todellinen antikliimaksi tuli kuiten- 
kin ohjelman suorituksen jälkeen, kun 
pienen mustavalkotelkkarin = kaiutti- 
mesta kuului pieni tussahdus. Voi sitä 
riemua itselleni, olinhan saanut itse ai- 
kaan jotain, jonka tietokone teki! Muun 
perheen kaikotessa pettyneinä aska- 
reihinsa, isä vielä mennessään uteli, voi- 
sinko kysyä tietokoneelta paljonko kello 
on, mutta selitykseni siitä, ettei tietoko- 
ne sitä voi tietää taisi mennä ohi. ”Ei se 
kans mitään tiedä” jäi kaikumaan mie- 
leeni, ja hymyssä suin talletin aikaan- 
saannokseni kasetille. 

Joulun odotus meni jo pelaillessa. 
Koulussa kovasti keskustelimme peleis- 
tä, ja varsinkin Mikrobitti-lehden peli- 
arvostelut herättivät kiivastakin keskus- 
telua. Marraskuun numerossa esitelty 
avaruuspeli Elite tuntuikin siltä, että se 
olisi aivan pakko saada. Kenelläkään ei 
kuitenkaan ollut sitä kopioitavaksi, ja 
kutkutus peliin jäi pitkäksi aikaa. Tie- 
tenkin toivoin Eliteä joululahjaksi, mutta 
tiesin, että useamman vuoden joululahja 
oli jo saatu etukäteen, joten turha odotel- 
la mitään villasukkia kummempaa. 

Varsin pian kopiopelejä pelatessa tuli 
selväksi, etten pärjäisi ilman englannin 
kielen taitoja. Mieltäni kiehtoivat älyt- 
tömän paljon tekstipelit. Ajatus sii- 
tä, että voisin ikään kuin pelata kirjaa 
tuntui käsittämättömän siistiltä. Olin 
nuoresta iästäni huolimatta ehtinyt lu- 
kemaan jo lähes koko kirjastoauton 
scifi-tarjonnan Kolmen etsivän lisäk- 
si loppuun. Samaisesta kirjastoautosta 
löytyi myös englanti-suomi-sanakirja, 
joka olikin niin tiiviissä lainassa, että 
kirjan palautuksen myöhästymissak- 
koja sai maksella säännöllisesti. 

Joulun tullessa lunta oli tukevasti 
maassa, ja aattoillan koittaessa odotuk- 
seni palkittiin odotetusti villasukilla ja 
epämääräisellä krääsällä, jota en enää 
muista. Sen muistan, ettei joukossa ol- 
lut yhtään tietokonetavaraa, mutta se 
ei haitannut. Tärkein eli Commodore 
64 oli jo saatu aiemmin. Ohjelmakir- 
jastokin oli karttunut pelien kopioin- 
nilla, ja pelattavaa riitti ihan tarpeek- 
si. Alkuperäisestä paketista puuttunut 
peliohjainkin oli saatu hankittua jo en- 
nen joulua ahkeralla mankumisella. 


Peliapuun jouluaamuna 

Lapsuuteni joulut muuttuivat lopulli- 
sesti tuona vuonna, kun vanhempani 
tietokoneen kotiini kantoivat. Mielee- 
ni ei nimittäin ole jäänyt juuri mitään 
yksittäistä tapahtumaa jouluista tuon 
jälkeen! Olen oman valintani kaut- 
ta lapseton, eivätkä joulut ole minulle 
merkittäviä nykyisin, mutta osaan ku- 
vitella, miten paljon se antaakaan las- 
ten vanhemmille, kun he näkevät las- 
tensa reaktiot ja odotuksen. Toivon 
myös sydämeni pohjasta, että tämäkin 
joulu tarjoaa monille lapsille mahdolli- 





suuksia ja elämyksiä tulevaan elämään. 

Vaikka tietotekniikantäytteisiä jou- 
lumuistoja ei minulle varsinaisesti ole 
jäänyt, joulun odotus ja oman tietoko- 
neen aiheuttama jännitys ovat paina- 
neet nämä ajat mieleeni voimakkaas- 
ti. Yllättävää oli esimerkiksi se, kuinka 
pienen Urjalan kunnan kirjastoautosta 
löytyi useampi Basic-ohjelmointikiel- 
tä käsittelevä kirja suomeksi. Suomes- 
sa olikin ymmärretty tietokoneiden 
tuomat mahdollisuudet ja kunnissa oli 
osattu varautua kirjallisuudella, joka 
oli selvästi suunnattu lapsille ja nuo- 
rille. 

Kirjat eivät tosin kovin laajasti tun- 
tuneet herättävän kiinnostusta, sil- 
lä ne olivat aina hyllyssä lainattavaksi, 
vaikka oman kylän pysäkki kirjasto- 
auton reitillä oli yksi todella monesta. 
Itse olinkin jo ennen varsinaisen tie- 
tokoneen saamista opetellut Basicia 
lukemalla nuo kaikki kirjat ja niiden 
koodiesimerkit läpi. Koodailin myös 
joitain todella yksinkertaisia pelejä, 
mutta aika pian tuli selväksi, ettei Ba- 
sic-kielen nopeus riittänyt visioihini. 
Kun viimein sain opeteltua konekiel- 
tä (ks. Skrolli 2020.1, s. 80-83), minua 
ei enää kiinnostanut peliohjelmointi 
vaan mielenkiintoni siirtyi demoihin. 

Yksi varsinainen tietokonejoulu- 
muisto minulla sentään on. Jouluna 
1986 tai 1987 vanhemmilleni soiteltiin 
joulupäivän aamuna. Ehtisinkö minä 
käydä neuvomassa, miten pelit lada- 
taan? Soittajat eivät itse osanneet tehdä 
mitään lapsilleen ostamallaan tietoko- 
neella. Tässä valossa on helppo nähdä, 
miksi pelikonsolit löivät myöhemmin 
läpi kotitietokoneiden kustannuksel- 
la. Pelien lataaminen” kun ei vaatinut 
minkäänlaista osaamista. 8 


Hyvää tietokonejoulua Skrollin lukijoille! 

Teksti ja kuvat: Marko Latvanen 


A —tari ST ei päästänyt demo- 

N skeneartisteja helpolla. Koo- 
J J dinimeä Rock Bottom Price 
kantaneesta ja lehdistöltä lempinimen 
Jackintosh saaneesta laitteesta ei alku- 
jaan löytynyt tiukkaa settiä apupiirejä 
ruudunvieritykseen, spritejä tai valmi- 
utta digitoitujen äänten toistamiseen. 
Käyttöjärjestelmä TOS/GEM oli enem- 
män omiaan MIDI-sekvensserien ja 
DTP/CAD-ohjelmien kuin pomppivi- 
en punavalkoisten pallojen pyörittämi- 
seen. 

Prösyyrin mukaan pikseliritareiden 
luovuutta rajoitti 16 käytettävää väri- 
sävyä 512 mahdollisesta, ja orkeste- 
rista vastasi vuonna 1978 synnytys- 
tuskansa rääkäisseen kolmikanavaisen 
PSG-piirin variantti. Atari-skenen oli 
odotettava vuoteen 1989 (Atari STe) 
ja 1992 (Atari Falcon030) asti päästäk- 
seen edes hieman helpommalla. 

Rajoituksista huolimatta, tai juuri 
niistä johtuen, pieni ST-skene voi hy- 
vin ja porskuttaa tasaisella varmuu- 
della vuodesta toiseen. Demozoo-si- 
vuston listaus vuodelle 2019 kertoo 
TOS-yhteensopiville julkaistun toista- 
sataa uutta teosta grafiikat ja musiik- 
kikappaleet mukaan lukien. Isompia 

demojakin taiteiltiin tusinan verran, ja 
mahtuipa vuoteen muutama peli ja liu- 
ta apuohjelmiakin. Pelkästään vuonna 
2020 on julkaistu liki 90 tuotosta. 

Millä tavoin pieni porukka jaksaa 
pitää hengissä laitetta, jonka työn tu- 
lokset harvoin ylittävät uutiskynnystä 
edes retropiireissä? 

ST-harrastajilta kysyttäessä asiaa on 
vastaus aina sama: nostalgia, hyvä ja 
avulias porukkahenki, itsensä voitta- 
minen sekä väen kasaan keräävät par- 
tyt. Toki kuten kaikissa harrastaja- 
piireissä, ei ST:kään ole takavuosina 
voinut olla törmäämättä kipakoihinkin 
egojen yhteenottoihin. Suurimmaksi 
osaksi väki on onneksi vuosien varrel- 
la joko viisastunut, korjannut lääkitys- 
tä tai vaihtanut laitealustaa. 











teelliseen näkemykseen 

Jos aamuhämärissä keskityttiin vah- 
vasti ST-skenelle tyypilliseen ennätys- 
ten rikkomiseen ja teknisiin urotöi- 
hin, niin viime aikoina designiin on 
panostettu yhä enemmän. Eikä skene 
ole pelännyt toivottaa avosylin vastaan 
tuoreempia — rautalaajennuksiakaan. 
Vanhalta vihtahousulta kuulostavan 
SatanDisk-muistikortinlukijan julkai- 
su vuonna 2007 avasi Atari-koodarei- 


den ja -taiteilijoiden luovuuden hanat 
ennennäkemättömällä tavalla. Neljä 
megatavua muistia ja korppua isom- 
man massamuistilaitteen vaatimus ei 
ole ollut mitenkään harvinaista STe- 
demolle yli kymmeneen vuoteen. Tar- 
vittava laitteisto kun löytyy lähes jokai- 
sen tosiharrastajan pöydältä. 

Julkaisipa Lamers massamuistin kun- 
niaksi nimetyn demonkin Satan Stolen 
my Atari (Riverwash 2015 Oldschool 
demo -kilpailun voittaja). Korostetta- 
koon, että kukkahattukalsarit voivat 
huokaista helpotuksesta, sillä asialla ei 
ole mitään tekemistä okkultismin kans- 
sa. Enkä ala edes avaamaan tuoreemman 
massamuistilaite CosmosFx:n nimeä. 

Koska demoskeneläisen on syytä 
muistaa juurensa, on partyillä toki edel- 
leen kompoja, joissa tekijöiden luovuut- 
ta haastetaan asettamalla kilpailuihin ra- 
joituksia vaikkapa demoalustan suhteen. 
Esimerkistä käynee toissavuoden Som- 
marhack-partyn eräs composääntö: de- 
mon täytyi sisältää twist-efekti ja sen tuli 
toimia 512 kilotavun perus-ST:llä. 

Demokielellä twist tarkoittaa efektiä, 
jossa grafiikkaa väännetään vaikkapa 
kierteelle. Kuinka ollakaan — kuin pit- 
känenäisenä kuittailuna sääntöjen laa- 
tijoille — parikin gruuppia päätti laittaa 
comporuudulla jalalla koreasti, mu- 

Kilpailun voitti skeneläisten yhteistyöllä syntynyt tanssidemo The Twist. 


siikkiraitaa myöten! Kilpailun voitti 
skeneläisten yhteistyöllä syntynyt tans- 
sidemo The Twist. 


Tähtien comeback 
Entisaikojen kotimaisesta ST-skenes- 
tä puhuttaessa nousee pidempään 
mukana olleiden huulille kaksi ni- 
meä ylitse muiden: Aggression ja Ex- 
tream. Molemmat kestivät kansainvä- 
lisen vertailun jo 1990-luvun alussa ja 
porskuttavat vieläkin, sen mitä työ- ja 
perhe-elämä sallii. 

Vuonna 1990 aloitellut Aggression 
muistetaan erityisesti hiotuista moni- 
osaisista Overdose- ja Braindamage-de- 
moistaan. Ryhmän kultakausi päättyi 
1990-luvun Stardust- ja Utopos-peli- 
en STe-versioihin sekä keskeneräisek- 
si jääneeseen Falcon-demoon Motion. 
Ryhmä on tehnyt viimevuosina pieni- 
muotoista paluuta julkaisten satunnai- 
sesti kevyttä skenemateriaalia. 

Vuosina 2016/17 ryhmä teki pa- 
luun Tomi ”Wiztom” Kivelän ohjel- 
moimilla demoruuduilla Compofil- 
ler (Sommarhack 2016 demokilpailun 
ykkönen) ja Big Border Compo Filler 
(Sommarhack 2017 Syntax Terror Big 
Border Revisited -kilpailun nelonen). 

Myös ryhmän €graafikko/koodari 
Kiia ”Lancelot” Kallio on ollut aktii- 
visemmin listoilla vuodesta 2016 läh- 





Tuoreemmasta materiaalista kannattaa tseka- 
ta ruotsalaisen Dead Hackers Societyn STe-de- 
mo Sea of Colour. 

tien. Viime vuonna Kallio osallistui 
Silly Venture -partyjen kisoihin teok- 
silla 30 Years (ST/STe 4kb -introkilpai- 
lun kakkonen), Intruder (ST/STe-gra- 
fiikkakisan kakkonen), Mission Initiate 
(Falcon-grafiikkakisan ykkönen) ja By- 
tebeat (128 bitin introkisan kolmonen). 

Viimeisin tuotos syntyi muuten Kal- 
lion pojan kanssa, joten skeneosaamis- 
ta on siirretty myös tuoreemmalle su- 
kupolvelle. 

Nykyään Utopos Gamesilla työsken- 
televä Jani ”Creator” Penttinenkään 
ei ole unohtanut ST-juuriaan. Pent- 
tinen on aktiivisesti avannut uuden 
Atari VCS -konsolin pelinkehitystä ja 
demonnut sille tekemäänsä Guntech- 
pelin versiota. Tarkkasilmäinen huo- 
maa pelistä Aggressionin legendaari- 
sen ampparilogon. 

Aktiivisimmin Aggressionin lippua 
on pitänyt salossa Toni ”!Cube” Lönn- 
berg, jonka modernimmat chipmelo- 
diat SID- ja buzzer-soundeineen ovat 
venyttäneet ST:n äänipiirin kykyjä 
nautinnollisesti jo yli kymmenen vuo- 
den ajan. Viimeisin meriitti tuli kap- 
paleella Treshold (Silly Venture 2019 
YM2149-musakisan ykkönen). 

Hetkinen, SID-äänen? Kyllä, Ataril- 
la on omat softarutiininsa legendaari- 
sen SID-piirin äänimaailman matki- 
miseen. 


Bird to be Alivessa tutustutaan vasta kuoriutu- 
neeseen haukanpoikaseen. 

Kirjoittajan oma suosikki Atari-demoista on Aggressionin Braindamage. 


Fi Toni toki mikään uusi tekijä ST-pii- 
reissä ole, sillä hänen työtään on voinut 
seurata skenenimellä Guyer jo vuodes- 
ta 1991 alkaen. Satunnaisia piipahduksia 
on nähty myös muilla alustoilla, kuten 
Commodore 64, MS-DOS ja Windows. 

Extreamin taival on puolestaan ol- 
lut viimeisen 10 vuoden aikana todella 
tuottelias. Noin vuonna 1992 perustet- 
tu, muun muassa Lack of Spirits -de- 
mostaan ja kadonneeksi rankatusta Fi- 
nal-teoksestaan tunnettu ryhmä teki 
paluun vuonna 2011. Ryhmän kooda- 
rit Mika ”Emphii” Poikonen ja Mar- 
kus ”Mace” Vartiovaara ovat tahkon- 
neet tiensä kolmen parhaan joukkoon 
lähes jokaisessa demokompossa, jo- 
hon ovat osallistuneet. 

Komeasta listasta löytyy Mystic Byte- 
sin kanssa yhteistyössä syntynyt The 
Only Survivor (Silly Venture 2012 Falcon 
96k -introkisan ykkönen), Old Stuff (SV 
2014 Falcon-demokisan nelonen), Tiny 
Things (SV 2016 Falcon-demokisan ne- 
lonen), Mandel (SV 2017 4kb Falcon- 
introkisan ykkönen), Prepare (SV 2017 
Falcon-demokisan kakkonen), Vulgar 
Display of Power (SV 2018 ST/STe-de- 
mokisan kakkonen) ja Why (SV 2018 
Falcon-demokisan kolmonen). 

Viimeisimpänä saavutuksena listaan 
lisättiin upea kolmostila Assembly- 
partyn old school demo -sarjassa tun- 
nelmallisella Falcon-demolla assum. 

C64/Amiga-puolelta tutut Rave 
Network Overscan ja Dekadence ovat 
piipahtaneet koodari-graafikko Peter 
”Britelite* Halinin, graafikko Terho 
”Bracket” Tanskasen ja Johan ”Ricky 
Martin” Halinin myötä kokeilemassa 
siipiään myös Atarilla. Jälkihän on ol- 
lut todella hienoa. Ryhmän tuoreem- 
man pään julkaisuja ovat Silly Ven- 
turen 2014 Falcon-demokompoissa 
kolmoseksi rankattu 060-demo Pay- 
back, Sommarhack 2018 ST/STe-de- 
mokisan nelonen Let Go ja Silly Ven- 


ture 2018 -partyillä hopeaa pokannut 
Falcon-demo ATH/0. Suomessa ST/ 
STe onkin viime vuosina jäänyt hie- 
man Falconin jalkoihin suosituimpana 
koodausalustana. 

Isompien Atareiden lisäksi Dekaden- 
celtä löytyy viime vuosilta palkinnoille 
yltänyttä Lynx- ja XL/XE-materiaalia. 


Tarinankerronnan 
oppitunti 

Uudet kotimaiset Atari-demot ovat to- 
sielämän mukanaan tuomien aikatau- 
lujen myötä enemmänkin vanhan kou- 
lukunnan moniosaisia demoja, mutta 
ulkomaisia arkistoja penkomalla löy- 
tyy myös kerronnallisuutta. 

Dune-, Cerebral Vortex- ja Sector 
One -ryhmien yhteistyössä syntyneet 
Falcon-demot Tere Rai (2014), Bird to 
be Alive (2017) sekä Dunen omaa kä- 
sialaa oleva Electric Night (2016) nos- 
tivat demojen suunnittelun Atarilla ai- 
van uudelle tasolle. 

Mikäli pöydältä ei löydy aitoa rautaa, 
voi demoihin tutustua Hatari-emu- 
laattorilla tai vaikkapa YouTubessa. 

Tere Rai -demossa matkataan pla- 
neetalta toiselle etsimään suurta gu- 
rua läpi vokseleiden, tunneleiden ja as- 
teroidiparvien. Vaikka efektit ovatkin 
tuttuja, demoa kuljetetaan tunnelmal- 
lisella musiikilla ja kerronnalla. 

Bird to be Alivessa tutustutaan vas- 
ta kuoriutuneeseen haukanpoikaseen 
(falcon), kunnioitetaan Bubble Bobblea 
ja nautitaan Atarilla ennen näkemättö- 
mästä polygonidiskotanssista. 

Electric Night tarjoaa VHS-kuoriin 
pakatun kattauksen muun muassa pis- 
teistä kootun hevoslaitumen ja jäätans- 
sijan muodossa. Toisessa puoliskossa 
tutustutaan tekstuurimapattuun neo- 
kaupunkiin ja hieman perinteisempään 
Doom-tyyliseen demomoottoriin. 

Osataan Atarilla toki loihtia edelleen 
tiukkaa matemaattistakin koodia. Kan- 
nattaa tutustua Falcon-demoon Zero 
Three Zero, joka loihtii ruutuun reaali- 
aikaista säteenseurantakoodia (raytra- 
ce) FPU- ja DSP-prosessorinsa voimalla. 
Monet lukijoista muistavat Amiga-ryh- 
mä Phenomenan Enigma-demossa 
nähdyn fraktaalimeressä uivan palloani- 
maation. Nyt efektin voi nähdä Atarilla 
tietyin rajoituksin reaaliaajassa laskettu- 
na. Alkuperäinen Amiga-animaatio oli 
toki muunnettu ST:lle jo vuonna 1992. 

Zero Three Zero on DSP-velho 
Douglas ”*DMP” Littlen (Pixel Twins) 
käsialaa. Kaveri on nimittäin ottanut 





Dunen omaa käsialaa oleva Electric Night (2016) nostivat demojen suunnittelun Atarilla aivan 
uudelle tasolle. 


haasteekseen kääntää Ouake 2 -peli- 
moottorin Falconille. Lisäksi hän ra- 
kentaa Atari Game Tools -alustaa STe- 
pelien tuotannon helpottamiseksi. 
Toistaiseksi nähtyjen demojen perus- 
teella hurjalta kuulostava urakka on ai- 
nakin jollain tasolla toteutettavissa. 

Vaan mitenkäs se aiemmin mainittu 
UltraSatan ja ST-koodarit? Tuoreem- 
masta materiaalista kannattaa tsekata 
ruotsalaisen Dead Hackers Societyn 
STe-demo Sea of Colour, joka tarjoaa 
yli tuhat väriä ruudulla yhtä aikaa ani- 
moiden plasmaefektejä, twisterpalloja, 
bumpmapattuja kalanraatoja, tekstu- 
roituja pilvenpiirtäjiä ynnä muuta. 

Ja luit jälleen ihan oikein, ST:n grafiik- 
ka ei todellakaan ole rautatasolla rajoitet- 
tu vain 16 väriin ruudulla yhtaikaa. 

Muita mainioita esimerkkejä STe:n 
kyvyistä ovat samaisen orkesterin lau- 
luksi laittava Midnight Sun, veteraa- 
nigruuppi Oxygenen We Were (& ja Fe- 
narinarsan suurella sydämellä hiottu 
Bad Apple!! -animaatiokonversio. Siitä, 
onko Bad Apple demo vai ei, käydään 
kovaa keskustelua ST-palstoilla. Hieno 
uutta rautaa tukeva audiovisuaalinen 
elämys joka tapauksessa. 

Uudemmista tulokkaista ei kanna- 
ta sivuuttaa gruuppia nimeltä SMFX. 
Muutaman Checkpointin — ex-jäse- 


Mistä Atari-demoja? 
Atari-demoja videoina: 


Demozoo, uusimmat Atari-demot: 


No Fragments, kattava annos ST/Falcon-demoja: 


nen muodostama ryhmä on tehnyt va- 
kuuttavaa jälkeä vuodesta 2016 alkaen 
muun muassa demoilla Execution, Re- 
Cycles, Motus, Darwins Dilemma ja We 
Accidentally Released. Jälkimmäinen 
on muuten niin sanottu demake PC- 
ryhmä Razor 1911:n We have Acciden- 
tally Borrowed your Votedisk -introsta. 

Ja kun demakeista tuli puhe, löytyy- 
pä ST:lle jopa versio kotimaisen Futu- 
re Crew'n PC-demosta Second Reali- 
ty. Käännöksen takana on saksalainen 
Checkpoint, joka on eräs takavuosien 
teknisesti taitavimmista ST-gruupeis- 
ta. Demon tarinassa voi nähdä myös 
eräänlaisen ympyrän = sulkeutumi- 
sen, sillä Future Crew'n koodari Arto 
”Wildfire” Vuori aloitti demoskene- 
taipaleensa juuri Atari ST'llä. 

Vanhat parrat osaavat varmasti arvos- 
taa myös ST-skenen kulta-aikojen come- 
backejä ryhmiltä Hemoroids (Heal Old 
Geek, Raiders of the Lost Duke), Newli- 
ne (STNICCC 2000++, Lichthaus), Sync 
(Closure, Audio Sculpture 1.5), MJJ Prod 
(Too Old to Code?, Delusion) ja Bad 
Brew Crew (Total Apathy). 

Toivottavasti näitä comebackeja näh- 
dään lisää myös tulevaisuudessa. 8 


Lisää Ataria Skrollin verkkojatkoilla: 
skrolli.fi/numerot. 


OKSIA TUVAVITO ITON 0100 
demozoo.org 
no-fragments.atari.org 





55 








krollin haastattelussa Extreamin 
Markus ”Mace” Vartiovaara ja 


Mika ”Emphii” Poikonen. 


Skrolli: Miten ja missä Xtream / 
Extream sai alkunsa? Mikä oli 
Rebelsguadin kohtalo? Löytyykö 
ryhmien tai jäsenten skenenimien 
takaa kenties jotain tarinaa? 


Mace: 1980-luvun lopulla kotitieto- 
koneiden kanssa harrastavia oli pal- 
jon mutta koodauksesta ja demoista 
kiinnostuneita vähemmän. Useampi 
meistä oli koodaillut itsekseen, ja en- 
simmäiset yhteiset tekeleet julkaistiin 
Rebelsguad-nimen alla. Kun gruup- 
piin liittyi mukaan uusia jäseniä, kuten 
Arto ”Wildfire” Vuori, perustettiin 
Extream. Koodauskieleksi vakiintui 
assembler. Skenetyyliin nimet syntyi- 
vät sanoja ja nimiä vääntelemällä. 

Emphii: Skenenimi on tosiaan vään- 
nelty, eikä mitenkään hirveän mieli- 
kuvituksellisesti - MP, Emphii... (e) 
Xtream oli muutospäätös. Rebelsgua- 
din alla koodattiin lähtökohtaisesti GFA 
Basicilla. Kun järjestimme skenetapaa- 
misen (F)inlands (A)tari (X)-MAS 
PARTY 91-92 Iso-Myyrin nuorisotilal- 
la 28.-30.12.1991, kokoonnuimme jos- 
sain vaiheessa yhteen keskustelemaan, 
että haluaisimme oppia koodaamaan 
assembleria. Siinä ei enää kanneta his- 
toriaa GFA-gruuppina vaan perustetaan 
uusi, jonka jäsenet sitoutuvat opettele- 
maan uutta kieltä. Eli kolmekymppisiä- 
kin tässä kohta vietettäisiin. 


Atari ei ollut Suomessa valta- 
van suosittu laitealusta markki- 
najohtajiin verrattuna. Törmäsit- 

Uutta ja 


vanhaa 
ATARIA 


Teksti: Marko Latvanen 


Kuvat: Mika ”Emphii” Poikonen, Bill Bertram / Wikimedia Commons 


kö merkkiin sattumalta vai oliko 
se tietoinen valinta? Mistä kipinä 
Atari-ohjelmointiin löytyi? 


Mace: Atarin ja Amigan paremmuu- 
den välillä käytiin tuolloin kovaakin 
väittelyä, vaikka demo- ja pelipuolella 
Amiga oli kiistatta ylivoimainen. Atari 
puolestaan tarjosi tuohon aikaan muu- 
sikoille ylivoimaisen ympäristön MI- 
DI-valmiudellaan sekä stabiililla käyt- 
töjärjestelmällään. Kaikki varmasti 
muistavat Mikko Alatalon mainokset 
MikroBitissä? :) 

Koodauksen lisäksi minä ja Shaft 
teimme musiikkia Notator- ja Cuba- 
se-softilla sekä laajalla arsenaalilla syn- 
tikoita ja rumpukoneita. Atarista löy- 
tyi vääntöä pyörittämään kotistudiota, 
mikä ei ollut siihen aikaan mitenkään 
yleistä. Käsitettä digital audio ei tun- 
nettu, ja äänendigitoijat olivat kallii- 
ta. Koodasin Atarille softan, joka odot- 
ti MIDI-dataa sekvensseristä ja soitti 
8-bittisiä sampleja. 

Kipinä koodaamiseen lähti kiinnos- 
tuksesta etsiä koneen rajoja ja loihtia 
visuaalisia efektejä. Alussa tekeminen 
oli teknisesti melko alkeellista. Kun- 
non kirjallisuuden puuttuessa se pe- 


rustui pitkälti kokeiluihin. Mutta ko- 
nekielen avulla raudan ytimeen pääsi 
nopeasti kiinni. Googlen sijaan apuja 
haettiin BBS-purkeista. 

Emphii: Muistan hyvin kun setäni 
kantoi mummolaan ensimmäisen tie- 
tokoneensa, Spectravideo 328 MKII:n. 
Siitä lähti paljon liikkeelle. Pelailtiin 
Juno Landeria, Turboatia, Ninjaa, Sa- 
saa, Kungfu Masteria, Tetra Horroria, 
Armoured Assaultia, Telebunnieta ja 
Printti-lehdestä (14-15/85, jotka vielä 
tallessakin!) naputeltua Athleticsiä. Sitä 
tahkottiin kaveriporukassa paljon. 

Lisäksi naputtelin myöhemmin kotiin 
tulleelle C64:lle MikroBitissä julkaistu- 
ja koodeja, vähän alustasta riippumatta. 
Joitain jopa edelleen Spectravideolle. Pe- 
laamistakin harrastin, mutta ohjelmointi 
kiinnosti jo varhain. Väitän omalta osal- 
tani sen alkaneen 11-vuotiaana. Setä- 
ni sanoi tuolloin, että jos pelata haluat- 
te, niin koodatkaa itse omat pelinne. Fi 
paha haaste! Basicia se oli tuohon aikaan. 
C64:n kanssa opettelin vähän assemble- 
ria, mutta ei siitä enää mitään kunnolla 
muista. Bitillä oli tässäkin iso rooli — ja 
Korson/Tikkurilan kirjastoilla. 

Rippikoulun jälkeen teki mieli uut- 
ta konetta. Siinä tuli hintalappuja sekä 

Extream-logolakana Sommahack 2019 -partyillä. 





mainoksia katseltua. Musiikki kiin- 
nosti ja Mikko Alatalon mainos hou- 
kutti ajatukseen Atarista MIDIn takia. 
Omat sävellystaidot olivat alkeelliset, 
mutta saipahan hieman toteutettua it- 
seään, muiden harmiksi. Ohjelmointi 
kiinnosti yhä enemmän, ja sain vuon- 
na 1988 joululahjaksi STOS-ohjel- 
mointijärjestelmän. Sillä pystyn teke- 
mään Atarilla ensimäistä kertaa jotain 
visuaalisempaa. Samaan aikaan kou- 
lussa yhdellä kaverilla oli myös Atari. 
Hän innostui piirtämään kuvia, jotka 
olivat laadukkaampia kuin niihin yh- 
distetty koodi ja itse räpelletty coveri- 
musa. Petterille terveisiä, jos tätä satut 
lukemaan. Macen tavattuani vaihdoin 
GFA Basiciin ja liityin Rebelsguadiin. 
Tikkurilan Triosoftissa muistan kyl- 
lä tehneeni myyräntyötä Atarin eteen, 
kuitenkaan vähättelemättä Amigaa — ja 
Kokon Jarno piti taas Amigan puolta. 


Extream on 2000-luvun aktiivisin 
kotimainen Atari-demoja julkais- 
sut ryhmä Dekadencen ohella. 
Rosterista löytyy toistakymmentä 
teosta viimeisen kymmenen vuo- 
den ajalta. Mikä on oma roolisi 
Fxtreamissa ja ketä muita siihen 
kuuluu tällä hetkellä? 


Emphii: Minulla oli pitkään roolia or- 
ganisoinnissa ja koodaamisen opiske- 
lussa. Olin onnellinen, mikäli pystyin 
olemaan avuksi Macen ja Wildfiren kal- 
taisille tekijöille. Ostin Atari Falcon -tie- 
tokoneen armeijan jälkeen 1993/1994 
ja opettelin ohjelmoimaan hieman itse- 
näisemmin. Apuna oli Aggressionin jä- 
seniä, varsinkin Jan ”Xenit” Achrenius 
ja Tomi ”Wiztom” Kivelä. 

Nykyinen roolini on koodaaja. Lisäk- 
seni mukaan on palannut Mace ja uu- 
sina nousevina tekijöinä veljestrio Von- 
Demus, TuTeJu79 sekä Täyskersantti. 
Näissä 2000-luvun tuotoksissa on itsel- 
läni kieltämättä iso rooli, toistaiseksi. 

Olet yksi Suomen aktiivisimmista 
Atari-partyissä kävijöistä. Monetko 
partyt on tullut koettua? Miten ku- 
vailisit niiden tunnelmaa? 

Emphii: Peter ”BriteLite* Hali- 
nin kanssa ollaan koettu useita party- 
ja yhdessä. Viime vuoden tavoitteek- 
si tuli neljä partya. Kausi käynnistyi 
Keski-Suomen hiihtoloman päätteek- 
si Instanssilla Jyväskylässä. Instanssin 
meno on huikeaa. Uusilla halukkail- 


la on matala kynnys saada tuotoksen- 
sa esille. Sitä auttaa eteenpäin Paavo 
”The Old Dude” Nieminen suurel- 
la sydämellä koodityöpajan merkeissä. 
Partyn ilmapiiri on — välitön? 

Seuraavaksi tuli Sommarhack, joka 
oli hyvin intiimi Atari only -party 
Ruotsissa. Tämä oli ensimmäinen ker- 
tani siellä. Tapahtumasta jäi hyvin läm- 
min, perheenomainen fiilis. Tässä oli 
ehdottomasti jotain nostalgiaa. Seu- 
raavaksi sarjassa oli Assembly Summer 
2019, joka on aikamoinen festari. 

Vuoden päätösparty minulle on jo 
aika usein koettu Silly Venture. Mat- 
kassa mukana oli ensimmäistä ker- 
taa oma velipoika ja vakiokävijänä Ag- 
gressionin Wiztom. Vielä kun Kiia 
”Lancelot” Kallio saapui poikansa 
kanssa, niin siitä tuli jonkin tason nos- 
talgiamatka. Partyille ilmestyi myös 
vanhoja partoja, kuten Jochen ”Mad 
Max” Hippel ja Michael ”Sammy Joe” 
Schuessler. Jos haluaa nähdä paljon 
vanhempia Atareita ja ataristeja yhdes- 
sä paikassa, tämä on ehkä se party. 

Omasta näkökulmastani hikipäissä 
kilpailua on ehkä eniten Assemblyilla, 
sitten Silly Venturessa, mutta tarjotaan 
sitä tarvittaessa muissakin. 

Minulle partyt edustavat paikkaa, 
jossa voi tavata muita tekijöitä. Olen 
viimeisen kahdeksan vuoden aika- 
na tutustunut todella moneen uuteen 
henkilöön. Heitä suorastaan odottaa 
tapaavansa seuraavalla kerralla. On ol- 
lut hauska tavata uudelleen ihmisiä, 
jotka ovat olleet viime vuosituhannen 
puolella meidän järkkäämillä partyil- 
la ja elämäntilanteiden muuttuessa jää- 
neet unholaan. Samoin käydä yhdessä 
ehkä sihikupposella tai oluttuopposel- 
la muistelemassa menneitä. 


Piditte omat partyt vuonna 1992 
nimellä SUCC — Swapping Und 
Coding Conference ja julkaisit- 

te kansainvälistä tasoa olevan mo- 
niosademon Lack of Spirits. Syt- 
tyikö kipinä demokompoihin 
osallistumiseen sitä kautta? 


Mace: Suunnittelimme skeneporukan 
kutsumista kokoon kesällä 1992. Alku- 
peräinen paikka oli huvila jossain maa- 
seudulla. Suunnitelmat lopulta muuttui- 
vat ja siirryimme Vantaalle Myyrmäen 
nuorisotiloihin, jotka olivat sijainnilta ja 
puitteiltaan käytännöllisemmät. 


Atari-tietoutta 
ja sanastoa 


Jack Tramielin johtaman Atari Corpo- 
rationin vuonna 1985 julkaistu Atari ST 
-kotimikromallisto oli Amigan ohessa 
maailman ensimmäinen kotikäyttäjille 
suunnattu, edullinen 16-bittinen kotimik- 
ro. Amigaa edullisempi Atari ST ehti kaup- 
poihin aikaisemmin ja tarjosi graafisen 
käyttöliittymän, — tarkkuusgrafiikkatilat, 
kunnollisen näppäimistön ja sisäisen MI- 
DI-liitännän. Koneessa oli Motorolan kah- 
deksan megahertsin 68000-prosessori ja 
vähintään 512 kilotavua muistia. 

520ST- ja 1040ST-malleja seurasivat 
vuonna 1989 esitellyt 520STe ja 1040STe. 
STe tarjosi muun muassa laajemman vä- 
ripaletin, enemmän ääniominaisuuksia, 
graafista suorituskykyä parantavan Blit- 
ter-piirin ja nopeamman DMA-kovale- 
vyohjaimen. Vuoden 1991 MegaSTe:ssä oli 
nopeampi prosessori ja parempi laajennet- 
tavuus. Viimeinen kotikäyttäjille suunnattu 
ST-malliston kone oli vuonna 1992 esitelty 
Falcon, jossa oli muun muassa nopeampi 
68030-prosessori, DSP eli digitaalinen sig- 
naalinkäsittelyprosessori sekä uusia gra- 
Tiikka- ja äänitoiminnallisuuksia. 

Falcon-malliston Motorola 56001 DSP 
oli aikaisekseen mullistava ratkaisu, jota 
voi tietyllä tapaa verrata vaikkapa PlayS- 
tation 3 -konsolin Cell-prosessorin SPE- 
signaalinkäsittelysuorittimiin tai moder- 
nien PC-koneiden näytönohjainpiireihin. 
Kaikkia näitä voidaan käyttää äärimmäi- 
sen tehokkaina prosessoria auttavina las- 
kentapiireinä. 1990-luvulla DSP-piirien 
uskottiin yleistyvän kotimikroissa. 

SatanDisk on ST-mikroille suunniteltu 
SD- ja MMC-muistikorttipohjainen kiin- 
tolevy. 

CosmosEx on UltraSatanin jatkokehi- 
telmä, jossa on SD-korttipohjainen kiin- 
tolevy, levyasemaemulaattori ja muita lii- 
täntöjä. 


Atari-skenen valtavirrasta poike- 
ten Lack of Spirits eteni efektistä toi- 
seen ilman, että katsojan tarvitsi tehdä 
valintoja ja painella välilyöntiä. Ata- 
ri-puolella demoihin oli usein toteu- 
tettu kaikenlaisia valikoita pelimäisin 
piirtein, kuten joystickilla ohjattavin 
aluksin tai ukkelein. Olimme kyllästy- 
neitä kaavaan ja halusimme tuotoksen 
etenevän vähän samaan malliin kuin 
Amigan tunnetut teokset. Uskoimme, 
että katsojan kokemus olisi parempi. 


57 





Myös ataristit ovat käyneet pokkaamassa ahkerasti pokaaleja ulkomaiden partyiltä. 
Kuvassa Mace Silly Venture 2018 -tapahtumassa. 


Lack of Spirits otti 68000-prossusta hy- 
vin tehoja irti. Atari-skenelle on tyypil- 
listä ennätysten tekeminen ja erityisesti 
niiden rikkominen. Assembler-kooda- 
uksesta voimaantuneina lähdimme kaa- 
tamaan ennätyksiä muun muassa dotsi- 
en ja spritejen määrissä. Täytyy sanoa, 
että tekninen toteutus meni tässä koh- 
taa designin edelle. Gruupissamme ei 
ole koskaan ollut vakituista graafikkoa, 
mikä näkyy myös visuaalisessa ulkoasus- 
sa. Lack of Spirits voitti kuitenkin party- 
jen pienimuotoisen demoskaban kaik- 
kine puutteineen, vaikka meille se oli 
ensimmäinen laajempi tekele. 





58 SKROLLI 2020.4 


Mace: Gruuppimme on ollut aina pie- 
ni. Käytännössä pari koodaajaa, muu- 
sikko ja satunnaisia graafikoita. Yksit- 
täisten jäsenten elämänvaiheet, kuten 
ylioppilaskirjoitukset, armeija, vuoro- 
työt ynnä muu ovat haitanneet demoi- 
lua tasaisesti. 

Ensimmäisen aktiivisen kauden vii- 
meinen tuotos Final julkaistiin Ag- 
gressive-partyilla vuonna 1995 Atari 
STe -alustalle. Demo vei neljä disket- 
tiä ja sisälsi monia vinkeitä rutiineita, 
muun muassa 3D dotseihin, fraktaa- 
leihin ja levy DMA-rutiineihin liitty- 
en. Demoa väännettiin kasaan partyil- 
la Planet Fun Funissa kofeiinitablettien 
voimalla 54 tuntia putkeen ilman unta. 
Lopulta keskeneräinen tuotos sijoittui 
pääsarjassa toiselle sijalle. Lopullista 
versiota viimeistellessä kovalevy hajosi 
lopullisesti ja suuri osa lähdekoodeista 
tuhoutui. Kokosin 24 vuotta myöhem- 


min vanhoilta partyilla käytetyiltä dis- 
keteiltä keskeneräisen version Youlu- 
been leikkaa ja liimaa -versiona. 

Sen verran kriittinen olen omien tuo- 
tosten suhteen, että jätän suosikin ni- 
meämättä. Olisi hienoa ehtiä tehdä yksi 
hyvin viimeistelty tuotos, jossa design 
ja tekninen erinomaisuus olisivat tasa- 
painossa. Muiden Atari-demoista Ag- 
gressionin Braindamage on oma suo- 
sikkini. 

Emphii: Lähden yleensä tekemään 
joitain yksittäisiä efektitestejä. Olen 
lahjaton, joten tarvitsen harjoitus- 
ta. Tähän saa hyvinkin käytettyä puoli 
vuotta, riippuen kaikesta ympäröivästä. 
Tai sitten alle, se kyllä jossain määrin 
näkyykin. Suurena haasteena muistan 
Why-demon, johon opettelin vihdoin- 
kin ohjelmoimaan DSP:tä assembleril- 
la. Tämä toi mukanaan lisähaasteen, 
kun en enää pystynyt ”vain heittämään” 
MP2:ta demon sekaan. Myös musii- 
kille piti suunnitella jotain. Tutustuin 
DDPCM:ään (Dynamic Differential 
Pulse-Code Modulation), jolla voi esi- 
merkiksi pakata ääntä. Sitten nakutte- 
lin Atarille enkooderin ja prosessoria 
hyödyntävän dekooderin. 

Omasta tuotannosta Lack of Spirits 
oli ST:lle teknisesti kova juttu. Mutta 
rehellisen empimättä sanon suosikik- 
seni Preparen (2017) uudemmalta ai- 
kakaudelta. Sen tekemisessä oli visiota, 
musiikki on kovaa kamaa, ja sain käsii- 
ni upeita kuvia, joiden avulla sain teh- 
tyä mukavia asioita. 

Finaliin ja kovalevyyn liittyen on 
myös hauska tarina. Muutin 2010 Ete- 
lä-Suomesta Keski-Suomen rauhaan. 
Täällä uudelleen aktivoiduttuani mi- 
nuun otti aivan yllättäen yhteyttä Jake 
(Depression), joka asuu täällä katsottu- 
na aivan hoodeilla. Jake oli ostanut ka- 
san tavaraa, josta löytyi Atarin Mega- 
file 44 ja muutama vaihtokasetti. Laite 
on siis vaihdettavalla 44 megatavun le- 
vypakalla varustettu kiintolevyasema. 
Jake löysi niiden tiedostoista Extream- 
nimen, lähdekoodeja ja muuta sellais- 
ta. Hän ilmoitti löydöksestään minulle 
ja ryhdyimme tutkimaan asiaa, olihan 
Final rankattu demokannoissa kadon- 
neeksi. 

No, nyt se on ”lost”. Paitsi ne muu- 
tamat hassut ruudut, jotka Mace löy- 
si historian kätköistä. Kävi niin, että 
asema kytkettiin Atarin Stacy-tietoko- 
neeseen (kannettava Atari ST), johon 
oli liitetty SatanDisk. Aioimme kopioi- 
da datat nykyaikaisemmalle medialle. 


Kaikki meni hetken aikaa hyvin ja ta- 
varaa kertyi megakaupalla. Mutta kun 
valmistauduimme kopiointiurakkaan, 
niin levy olikin yhtäkkiä tyhjä — aivan 
tyhjä. Silloin teki mieli itkeä. Tutkim- 
me levyä vielä tunteja levyeditorilla, 
mutta muistaakseni vastassa oli vain 
loputtomiin &H4B-rivejä. 





Emphii: Taitaa olla samaa kuin muil- 
lakin vanhemmilla alustoilla. Rever- 
se-engineering paljastaa vanhoista ko- 
neista = uusia —dokumentoimattomia 
ominaisuuksia. Näitä voidaan hyödyn- 
tää varsinkin introissa ja demoissa mut- 
tei ehkä niinkään peleissä. Epämiellyttä- 
viä rautatoteutuksia pyritään kiertämään 
näppärillä tekniikoilla, joita porukka on 
hionut vuosituhannesta toiseen. Fivät- 
kä kohtuuttoman kokoiset precalc-taulut 
tai vastaavat esianimoidut efektitkään ole 
mitenkään vieraita. 

Aikanaan ohjelmoimme käsky/kel- 
lo-taulukon kanssa ja laskimme mistä 
ja millä tavalla piti nipistää se muuta- 
ma hassu sykli, jotta efekti saadaan is- 
tumaan laadukkaana frameen. Samalla 
pidettiin muistinkulutus kuosissa, että 
demo toimi 512 kt -koneella. 

FEmphii: Falcon-demon lähtökohdak- 
si voi tänä päivänä laskea, että siinä on 
vähintään neljä megatavua muistia, ko- 
valevy tai muistikortti. Grafiikkatilat 
ovat vapaammin määritettävissä, vaik- 
ka niissäkin on rajoituksia. DSP tarjoaa 
rinnakkaisen, itsenäisen yksikön. 

Blitteri on STe:ssä käytännöllisempi. 
Se tarjoaa oikeasti boostia tekemiseen. 
Falconin vastaava ei tarjoa sitä ihan sa- 
massa suhteessa. Toisaalta Falcon saat- 
taa käyttökohteesta riippuen suoriutua 
samasta tehtävästä nopeammin pro- 
sessorin välimuistin ansiosta. Laajen- 
tamattomassa STe:ssä välimuistia ei ole 
käytettävissä. 

Falconin ohjelmoinnissa on huomi- 
oitava vähän enemmän laitetukea. Kun 
STe:llä tehtiin jotain, oli resoluutio sel- 
keästi se 320x200 pikseliä. Falconil- 
la TV/RGB-perusmatalaresoluutio on 
320x200, mutta VGA onkin 320x240 
pikseliä. Tästä syystä olen itse määrittä- 
nyt, että lähtökohtaisesti efektit tehdään 
aina 320x240- tai 640x240-tarkkuudel- 
le, näyttölaitteesta riippumatta. VGA:lla 
tulee haaste myös sen väyläkuormituk- 
sesta. Perus-Falconin VGA:lla on vä- 
hemmän framettaista kelloaikaa käy- 
tettävissä kuin TV/RGB:llä. Extream 
suunnittelee efektit lähtökohtaisesti jäl- 
kimmäiselle näyttötyypille. 

DSP on kiva. Sen ohjelmoinnissa 
pitää muistaa tarkkailla käskyjärjes- 
tystä, mikä ei ole kiellettyä myöskään 

68030-prosessorilla. Ja täytyy muistaa, 
että lukuavaruus on -1..0,999999999. 
Tässä ja jakolaskujen toteutustavassa 
oli aikamoinen oppimiskäyrä. 

68030:n välimuistit ovat myös oma 
lukunsa. Voi kun näitä oppisi käyt- 
tämään oikeasti tehokkaasti. Falco- 


nin videopiirillä on muuten erikoinen 
ominaisuus. Jos väripaletin päivittä- 
minen menee borderin ulkopuolella 
päällekkäin kuvan kanssa, aiheuttaa se 
kuvaan lumisadetta. VGA:lla ei lähtö- 
kohtaisesti ole bordereita. 





Mace: Perheellisillä on valitettavasti 
rajallinen aika opetella uusia alustoja 
ja kehitysympäristöjä. Emulaattorien 
avulla vanhoja kehitysympäristöjä kui- 
tenkin pystyy käyttämään näppärästi. 
Paluu tuttujen välineiden ja tunnelmi- 
en ääreen oli täynnä nostalgiaa. 

Kun työ- ja perhekiireet on selätetty 
ja gruuppimme on eläkkeellä, on tar- 
koituksena laajentua uusille alustoil- 
le. Kaapista löytyy ST-mallien lisäk- 
si odottamassa muun muassa Atari 
800XL, Atari 130XF, Commodore 128, 
PET, ja Amiga 500. 

Emphii: Mainitsemiesi tuotosten ai- 
kaan aloittelin isompaa projektia Toni 
”ICube” Lönnbergin Windwalker-mu- 
saa vasten, Future Crew'n Panic-demon 
inspiroimana. Tämä oli minulle ensim- 
mäinen pitkäsoitto. Sitä varjosti opiske- 
lu, juhliminen, työ ja perheen perusta- 
minen. Tästä syystä projekti oli jäissä 
lähes 12 vuotta. Jännä kyllä, aikanaan 
opiskelijasolun sängyllä maatessa ja 
ICuben musaa kuunnellessa saadut visi- 
ot efekteistä elivät pitkään. Palaaminen 
koodin ääreen ei ollut helppoa. Aika- 
naan todettiin, että hyvä koodi ei sisällä 
kommentteja. Siinähän sitten opiskelin 
uusiksi, mitä missäkin tapahtuu. 

Myös monitoririntamalla ja viih- 
dytinkiihdyttimissä oli ollut oma elä- 
mänsä, joten koodaaminen puhtaasti 
TV/RGBE:lle ei ollut suositeltavaa. An- 
ders ”Evl” Erikssonin (Dead Hackers 
Society) avulla opiskelin uutta mallia 
ja tein paljon asioita koodissa uusik- 

si. Jossain vaiheessa totesin, että tätä 
voi halutessaan hioa vaikka seuraavat 
12 vuotta. Stoppi tähän ja demo ulos. 
Sen pitää olla hieman rustiikkinen. 
Nimi valikoitui jo alussa Old Stuffiksi, 
ja kohdalleen osui. Minä päädyin Ata- 
riin juurikin Falconin vuoksi. 

Macea kompaten — emme me ole jää- 
mässä eläkkeelle. Minuakin kiinnostaisi 
tehdä jotakin 8-bittiselle Atarille, C64:lle 
tai MS-DOSille. Se vain vaatisi aikaa. 
Hiljattain uuden kodin löysi myös pit- 
kän haaveilun jälkeen Spectravideo 328 
MKII. Sen kanssa touhutessa tuli kyllä 
aikamoinen nostalgiatrippi. Kasettiase- 
malla toki, jos jotakuta kiinnostaa. 


Nykyään apuna käytetään paljon 
emulaattoreita ja moderneja oh- 
jelmistoja PC-, Mac-, tai Linux- 
alustalla. Vannotko aidon raudan 
nimeen vai hyödynnätkö nyky- 
maailman mahdollisuuksia luo- 
vuutesi valjastamiseen? Millä oh- 
jelmistoilla Extreamin demot 
syntyvät Atarilla tai nykykoneilla? 


FEmphii: Emulaattorit ovat ohjelmoijan 
näkökulmasta erittäin mukavia, vähin- 
täänkin tehdessä juna- tai lentomatkal- 
la jotain precalcia tai kuvankäsittelyä. 
Hatari-emulaattori tukee jo mukavasti 
Falconia. Toistaiseksi siinäkin on puut- 
teensa, joita hyvät skeneystävät yrittä- 
vät muiden projektiensa ohessa kor- 
jailla ja kehittää. Annan kyllä rispektiä 
tekijöille. 

Tehdessäni demoja teen niitä aidolla 
raudalla, aidolle raudalle. Joissain koh- 
dissa pyrin nopeuttamaan tekemistä 
juurikin Hatarin avulla. 

Kuvankäsittelyn teen säälimättömästi 
Gimpillä. Äänet väännän muottiin Au- 
dacityllä, minkä jälkeen teen loppukä- 
sittelyn Hatarilla. Taulukot ja pikakoodi 

Mace ja Emphii Assembly Summer 2016 -partylilla. 


syntyvät GFA Basicilla (saan kohta pot- 
kut Extreamista ;D) ja varsinainen as- 
sembler-koodi Devpac-tuoteperheellä. 
Varmasti vähemmän masokistisiakin 
editoreja ja kääntäjiä on tehty, varsin- 
kin DSP:lle. Tietty yhteensopivuus käy- 
tön suhteen ajaa kuitenkin edelle. 


Jos joku tätä lukiessaan innostuu 
vanhan raudan ohjelmoinnista, 
niin vinkkejä antaisit alkuun? En- 
täpä tyylisuunta: keskittyäkö van- 
hojen ennätyksien rikkomiseen 
vai kerronnalliseen designiin? 


Emphii: Jos lähtee tekemään suoraan 
assembleria, niin kannattaa ensin löy- 
tää tai rakentaa jonkin tason perusi- 
nitialisointipohja. Mikäli on kiinnos- 
tunut viilaamaan bittiä voi ennätysten 
rikkominen olla ”sun juttu” Toisaal- 
ta kerronnallisessa designissä on mah- 
dollista pitää myös hauskaa, kuten Ge- 
nesis Projectin ElefantaSTic-demossa. 
Erään lempiradio-ohjelmani, Rak- 
kauden wappuradion Sceneradion, ske- 
ne-juontajasedät kiteyttivät hyvin: jos 
olet yksin, älä jää yksin. Lähde partyil- 
le, tutustu porukkaan. Siellä voi olla 
joku joka osaa koodata, joku joka teh- 
dä grafiikkaa ja joku joka tehdä mu- 
siikkia. Yhdessä he ovat jo demoryh- 
mä. Ja vaikka vanhat sedät näyttäisivät 
pelottavilta (ja puheet kuulostaisivat al- 
kuun oudoilta), he neuvovat mielellään. 
Myös tämä kulttuuri tarvitsee perijöitä. 


Millainen Atari-skene on 
tänään? Mitä Extreamilla 
on suunnitelmissa tu- 
levaisuudessa? 


Emphii: Euroopassa on nähdäkseni 
paljon elämää. Atari-skenessä, kuten 
muissakin, tekijöitä autetaan, tietoa 
jaetaan, toisia tavataan, yhdessä naure- 
taan, yhdessä nautitaan. Myös sitä sihi- 
juomaa. Vielä on jatkuvuutta. 

Kyllä minä vaatimattomasti kuvaili- 
sin, että saatte nauttia lisää Extreamin 
Atari-demoista — tulevaisuudessakin. 
Toivotaan, ettei vanhahko sotaratsu 
sano sopimustaan irti. Voinen tässä 
sen verran huikata, että mikäli Sinul- 
la arvoisa lukija, lojuu käyttämättömä- 
nä hyllyllä toimiva, vähintään perus- 
Falcon, meillä voisi olla sille hyvä koti. 

Mace: Fiköhän tässä vielä jotain tule 
värkättyä. Kesäassyt on seuraava maa- 
li. Katsotaan riittääkö aika riittävän 
valmiiseen entryyn. 


Kertokaa lukijoille kolme suosik- 
kidemoanne Atarille viimeisen 
kymmenen vuoden ajalta? 


Emphii: Nämä eivät tule missään pa- 
remmuusjärjestyksessä, mutta mieleen 
jääneitä ovat: Motus (SMFX, ST). Tässä 
demossa on hyvä draivi, musa, rytmi- 
tys, efektit ja grafiikka. Joy (New Beat, 
Falcon030). Demon ilmapiiri jättää po- 
sitiivisen olon ja transitiot ovat kivan 
jouheita. Lockup (Mystic Bytes, Fal- 
con030). Tässä on kiva pace, visuaali- 
sesti kivoja kikkoja ja efektit rakentuvat 
kivasti musiikkiin. 

Mace: Hyviä demoja julkaistaan edel- 
leen tasaiseen tahtiin, mutta tässä muu- 
tama sekä teknisesti että tyylillisesti pä- 
tevä tuotos: We were (? (Oxygene, ST), 
Rise of the Blackstorm (Mystic Bytes, 
STe) sekä Zero Three Zero (Pixel Twins, 
Falcon030). 4 








Retrokoneista puhuttaes- 

sa kaiken huomion saavat 
yleensä 1980-luvun tieto- 
koneet ja pelikonsolit, mut- 
ta 1990-luvulle siirryttäessä 
myös IBM PC -yhteensopivil- 
la oli kasvava aktiiviharras- 
tajien joukko. 


Teksti ja kuvat: Jarkko Lehti 


iinä missä vanhat perinteiset ko- 
titietokoneet olivat keskimäärin 
helppokäyttöisiä, PC-maailma 
vaati aivan toisenlaista omistautumista, 
jotta esimerkiksi pelit sai toimimaan. 
Alkuaikojen PC-yhteensopivat olivat 
myös aika ankeita multimediakäyttöön, 
mutta ajan kuluessa tuli markkinoil- 
le erilaisia äänikortteja, ja viimeistään 
VGA-grafiikka jätti jälkeensä 8- ja 
16-bittisten kotimikrojen rajoitetut vä- 
rimäärät. Tarkoitukseni ei kuitenkaan 
ole aloittaa uutta konesotaa tai juupas- 
eipäs-väittelyä, vaan pikemminkin kä- 
sitellä retropelaamista 90 luvun PC- 
raudalla keskittyen äänikortteihin. 
Äänikorteista löytyy varsin katta- 
vasti erilaisia ratkaisuja. Jonkinlai- 
seksi standardiksi noussut AdLib toi 
PC:lle FM-synteesin, ja myöhemmin 
Creative Labs lisäsi siihen digiäänet 
Sound Blaster -sarjallaan. Tätä ennen 
musiikkia PC:stä oli saanut lähinnä 
MIDIn kautta, esimerkiksi kytkemäl- 
lä laajasti tuetun Roland MT-32 -mo- 
duulin tietokoneeseen kiinni. Vaik- 
ka MIDI itsessään yksinkertaistettuna 
on vain sarjaportti, senkin kunnolli- 
sessa toteuttamisessa oli ongelman- 
sa. Vuosien vieriessä MIDI kuitenkin 
sinnitteli mukana ja parempiin ää- 
nikortteihin integroitiin wavetable- 





Dune-pelissä on erinomaiset Adlib-musiikit, ja 
se on yksi harvoista peleistä, joka tukee harvi- 
naiseksi jäänyttä Adlib Gold -korttia. 


FF 


j ( a F N 15 
AAA NO VUD 


ÄARRTTYIU IN "väliä 
1) A 1) N . RAVOLIT 


Jon 


MESS A KEY vuonon SELECTI 


Paikan T= "J 


avai PC 


An = Ei 


N 


"AAA OS Mass 


4 W | 


ominaisuus, joka osasi soittaa digitaa- 
lisia sampleja MIDIn tahtiin. 

Samaan aikaan tai oikeastaan jo ai- 
emmin kehittyivät ammattimuusikko- 
jen käyttämät MIDI-syntetisaattorit, ja 
niihin saatiinkin sovittua standardoi- 
misen nimissä yhteinen General MIDI 
-määritys, jossa sovittiin millä paikal- 
la mikäkin instrumentti sijaitsee. Joten 
jos musiikki oli General MIDI -määrit- 
telyn mukaisesti sävelletty, se oli kuun- 
neltavissa millä tahansa syntetisaattoril- 
la, joka tuki GM-standardia. EFi tarvitse 
olla ydinfyysikko voidakseen arvata, 
että eri valmistajien tulkinnat GM-soit- 
timista kuulostivat hyvin erilaisilta tai 
ainakin soivat eri äänenvoimakkuuksil- 
la, jolloin alkuperäinen MIDI-sävellys 
ei päässytkään oikeuksiinsa. 

Näin jälkikäteen katsottuna Rolandin 
Sound Canvas -moduulit olivat yleisen 
mielipiteen mukaan alansa kärkeä. In- 
ternetin tietäjien mielestä Roland SC-55 
on se laite, jolla monen 90-luvun pelin 
musiikki on sävelletty ja näin ollen myös 
ainoa oikea laite sitä toistamaan. Ääni- 
korttien wavetable-ratkaisut kuulosta- 
vat käyttämiensä soitinäänten vuoksi hy- 
vinkin erilaisilta, ja usein tilanne onkin 
se, että parhaalta kuulostaa juuri se, mitä 
nuoruusvuosinaan oppi kuuntelemaan. 

Äänikorttien määrän lisääntyessä tulee tar- 
peelliseksi saada korttien äänet yhteen läh- 
töön. Siihen auttaa pieni analogimikseri. 
Johtokaaos syntyy joko tarkoituksella tai itses- 
tään, riippuen käyttäjän organisointikyvyistä. 


Alkuun oli olemassa erillisiä MIDI- 
kortteja ulkoisen syntetisaattorin liit- 
tämiseksi tietokoneeseen, mutta aika 
varhain tarjolle tuotiin peliporttiin kyt- 
kettäviä MIDI-kaapeleita, joilla liittä- 
minen onnistui ilman erillistä korttia. 
Valitettavasti esimerkiksi Sound Blaste- 
rien MIDI-liitännöissä on lukuisia on- 
gelmia, jotka ovat nykyään varsin hyvin 
dokumentoituja. Alkuperäiset MIDI- 
liitännät käyttivät puskuroitua tiedon- 
siirtoa, joka säästettiin pois monen ää- 
nikortin toteutuksesta. Näin päälle 
jäävät ja puuttuvat nuotit olivatkin tark- 
kakorvaisimpien harmina, varsinkin jos 
peli käytti samaan aikaan digitaaliääntä. 
FErilliselle MIDI-kortille on siis hyvin- 
kin edelleen kysyntää. 


Yhte enso O] pi /uu ia Ja 
sopimattomuut 

s AdLib- kortti käytti Ya- 
mahan kehittämää OPL2-piiriä. Myö- 
hemmin lähinnä Sound Blasterien 
mukana tuli uudemman OPL3-stan- 

Kaksi korttisuuruutta. GUS MAXia sanottiin aina jättiläiseksi, mutta AWE32 on vielä isompi. Pu- 


nainen GUS MAX on demoskenekorttien aatelia. 


dardin mukainen piiri. OPL3 on pa- 
perilla OPL2-yhteensopiva, ja vaikka 
spekseissä on pieniä eroja, korvinkuul- 
tavat erot ovat hyvin marginaalisia, 
jos jätetään yhtälöstä pois äänikortti- 
en erilaiset analogia-asteet ja verrataan 
puhtaasti vain äänikortin itsensä tuot- 
tamaa ääntä. Internetissä tuntuu kier- 
tävän myytti piirien selkeästi kuulta- 
vista eroista, mutta itse en kykene sitä 
allekirjoittamaan. 

Gravis Ultrasound -kortti taas oli ai- 
kansa legenda ja on hyvin haluttu tä- 
näkin päivänä, ainakin jos mittarina 
toimivat eBayn pyyntihinnat. Vaikka 
Ultrasoundilla on ansaittu paikkan- 
sa 90-luvun DOS-maailman historias- 
sa, se ei valitettavasti koskaan ollut ko- 
vin hyvä pelien kanssa. Ultrasoundin 
Sound Blaster -yhteensopivuus oli to- 
teutettu muistiin ladattavalla ajuril- 
la, joka vei kallisarvoista muistia, eikä 
yhteensopivuuskaan ollut mitenkään 
erinomaista. 

Demoscene otti kuitenkin Ultra- 
soundin avosylin vastaan, sillä se tar- 
josi amigamaisia ominaisuuksia mah- 
dollisuudellaan soittaa kortin muistiin 
ladattuja sampleja ilman tietokoneen 
oman CPU:n avustusta. Näin tieto- 
koneen murheeksi jäi lähinnä uusi- 
en nuottien alustaminen Ultrasoundin 
hoitaessa niiden soittamisen. Tämä va- 
pautti keskusyksikön piirtämään de- 
moefektejä samplen soittamisen sijaan. 
Ultrasound tarjosi myös todella hyvää 
äänenlaatua verrattuna alkupään hy- 

vin vaatimattomiin Sound Blasterei- 
hin. Ultrasoundeja on olemassa usei- 
ta eri versioita, ja sarjan viimeiseksi 
jäänyt Gravis Ultrasound PluginPlay 
on saanut ansaitustikin lisänimekseen 
Plug'"Pray. Aikoinaan 90-luvulla työ- 
kalut ja osaaminen kortin säätämiseen 
olivat rajallisempia kuin vuonna 2020, 
joten tilanne ei onneksi enää ole sama 
kuin alkuperäisellä aikakaudella. 
Creativen — tuotteiden huipentuma 
DOS-aikana oli varmaankin Sound 
Blaster AWF64, joskin kortin kaikkien 
ominaisuuksien käyttämiseen tarvittiin 
jo Windows 9x -sarjan käyttöjärjestel- 
mää. AWE64:n MIDI-portissa ei enää 
ole jumiutuvien nuottien ongelmaa, 
mutta kortilta puuttuu aito OPL3-piiri, 
eikä Creativen tarjoama korvike COM 
välttämättä kuulosta oikealta. 


Minkä kompromissin 
valitsisin? 

PC-maailman vahvuus ja samalla ki- 
rous on ollut mahdollisuus räätälöi- 
dä kokoonpano juuri omiin tarpeisiin, 
mikä on teoriassa aivan mahtavaa. To- 
dellisuus on kuitenkin paljon karumpi. 
Laajennustilaa on rajallisesti, ja kaik- 
ki lisäkortit joutuvat käyttämään sa- 
moja rajoitettuja resursseja, jotka pitää 
osata asetella niin, etteivät kortit tap- 
pele niistä keskenään. Käytännössä ei 
liene mahdollista rakentaa kokoonpa- 
noa, jossa ”toimisi kaikki”; vaan tavoit- 
teeksi on valittava jonkinlainen komp- 
romissi. 


Jos esimerkiksi halutaan pelata alku- 
pään pelejä AdLib-musiikeilla (OPL2), 
törmätään nopeasti siihen, etteivät 
musiikit toimi liian nopealla suorit- 
timella ajoitusongelmien vuoksi. Ei- 
vätkä nopeusongelmat luonnollisesti 
rajoitu musiikkiin, vaan pelin toimin- 
ta voi häiriintyä muutenkin. Samoin 
486-aikaan oli vielä hyvin tavallista, 
ettei emolevylle ollut integroitu edes 
I/O-korttia, johon kytkeä hiiri, kova- 
levy tai korppuasema, vaan kaikelle 
tarvittiin erillinen lisäkortti. Vapaiden 
korttipaikkojen määrä rajoittaa halu- 
tun kokoonpanon rakentamista uu- 
demmilla Pentium-koneillakin. 

DOSBox mahdollistaa monen pelin 
pelaamisen nykykoneella emulaation 
avulla. Siinä missä tämä ratkaisu tar- 
joaa helppoutta ja käytännöllisyyttä, 
se on kuitenkin samalla itsessään iso 
kompromissi juuri esimerkiksi äänie- 
mulaation tarkkuudessa. DOSBoxista 
on virallisen painoksen lisäksi saata- 
vana muita versioita, joissa on paikat- 
tu osa puutteista. On toki täysin itsestä 
kiinni, riittääkö DOSBoxin tarjoama 
ympäristö, vai haluaako heittäytyä täy- 
sin rinnoin DOS-maailmaan. 

Henkilökohtainen kompromissi- 
ni oli rakentaa 486-kone vanhemmil- 
le ohjelmille ja suhteellisen ripeä Penti- 
um 3 -pohjainen kokoonpano loppuajan 
DOS-ohjelmille. Tämä osoittautui yl- 
lättävän hyväksi ratkaisuksi, sillä ääni- 
kortit sai jaettua kahteen eri koneeseen 
aikakausilleen enemmän uskollisissa ko- 
koonpanoissa. MIDI-musiikit olen ai- 
nakin toistaiseksi soittanut kytkemällä 
DOS-koneen MIDI-kaapelilla käyttöko- 
neeseen ja ajamalla siellä joko MT-32- 
tai Roland Sound Canvas -emulaatiota 
DOS-koneiden hoitaessa pääasiallises- 
ti ääniefektipuolen sopivalla äänikortilla. 

Soveltuvan äänikortin valinta DOS- 
käyttöön on joka hankalaa tai sitten 
helppoa, riippuen siitä miten hyvin ai- 
kakauden laitteisto-ongelmat ovat hal- 
lussa. Haittaavatko mahdolliset ritinät ja 
rätinät, pohjakohina tai heikompi OPL- 
toteutus? Onko tarkoitus soittaa MIDI- 
musiikkia ulkoisella laitteella vai mah- 
dollisesti äänikortilla itsellään? Koska 
on liian vaikeaa suositella jotain yhtä ko- 
koonpanoa, tyydyn esittelemään omat 
valintani pienten selitysten kera. 


AdLib-yhteensopiva uusiokortti 

Monenlaisia äänikortteja on nykyään 
tehty uudestaan ja AdLib (OPL2) on- 
kin hyvin edustettuna. Halusin autent- 


tisuuden vuoksi nimenomaan OPL2- 
piirillä varustetun kortin vanhempien 
musiikkien kuunteluun. 


Sound Blaster 16 CT2800 

Sound Blaster -yhteensopivuus on käy- 
tännössä pakollinen ominaisuus. Tämä 
kortti valikoitui saatavuutensa vuok- 
si ja siksi, että kortilla on aito OPL3- 
piiri. Lisäksi yhteensopivuus on hyvä, 
ja koska kortti edeltää plug'nplay-ai- 
kakautta, sen asetusten tekeminen on 
vaivattomampaa 486-ympäristössä. 


Gravis Ultrasound MAX 

Gravis Ultrasound on demoscenekort- 
ti numero 1 ja aika kehno peleihin, 
mutta omiin harrastuksiini se on pa- 
kollinen valinta juurikin demojen pyö- 
rittämiseen. 


ISA MPU Card 

Uusiokortti, johon on mallinnettu al- 
kuperäinen Rolandin MIDI-kortti. 
Tätä tarvitaan siihen, että MIDI-nuotit 
eivät jää jumiin tai häviä. Valitettavas- 
ti Sound Blasterien peliportti-MIDIn 
toteutus on lähes aina luokatonta, var- 
sinkin jos kortti soittaa samaan aikaan 
digitaalisia ääniefektejä. 


SB AWF32 

Pentiumissani Sound Blasterin virkaa 
toimittava kortti, jonka omassa revi- 
siossani on vielä Creativen lisensoima 
aito Yamahan OPL3. Osassa kortteja 
on heikkotasoisempi COM-toteutus. 
Tälle kortille on myös mahdollista li- 
sätä 32 Mt muistia SIMM-kammoil- 
la, mutta siitä saa vain 28 Mt käyttöön 
MIDI-äänille. Käytännössä MIDI-soit- 
timien lataukseen tarvitaan kuitenkin 
Windows, sillä soveltuvaa DOS-työka- 
lua en ole onnistunut löytämään. 


SB AWE64 

Pentiumini toinen vaihtoehto Sound 
Blasteriksi ja samalla harvinainen kort- 
ti, jossa tiettävästi ei ole jumiutuvien ja 
katoilevien nuottien ongelmaa. Itse kui- 
tenkin havaitsin ongelmia MIDI-tois- 
tossa, jos kortilla soitteli samaan aikaan 
ääniefektejä korkealla näyttöönottotaa- 
juudella (Duke Nukem 3D). AWE64 oli 
myös Creativen viimeinen kortti, jossa 
oli kunnollinen DOS-tuki. 


Gravis Ultrasound PnP 

Pahamaineinen ongelmakortti, jol- 
le on naureskeltu aina, tosin aikanaan 
osa kortin omistajista koki myös oi- 


keasti tuskaa. Osaavissa käsissä tämä 
on kuitenkin ihan kelvollinen ääni- 
kortti myös DOS-käyttöön. Kortin 
ongelma oli sen vaatimat massiiviset 
resurssit, ja niiden tyydyttäminen al- 
kuperäisillä työkaluilla oli hankalaa. 
Nykyään on olemassa työkalut turhi- 
en ominaisuuksien kytkemiseksi pois 
päältä, ja kortin alustuksellekin on ole- 
massa modernimpi työkalu. 

Kaiken kaikkiaan siis seitsemän eri 
korttia äänien tuottamiseen ja pääl- 
le nämä ulkoiset MIDI-ratkaisut. Ym- 
märtänette nyt, miksi käytän mielellä- 
ni sanaa kompromissi. 


Moderneista 
työkaluista apuja 
Jos haaveissa on rakentaa DOS-pelikone 
2020-luvulla, siihen on olemassa raudan 
lisäksi aivan erinomaisia ohjelmistotyö- 
kaluja. Ensimmäiseksi suosittelen tutus- 
tumaan FreeDOS-käyttöjärjestelmään. 
Nimensä mukaisesti käyttöjärjestelmän 
osaset ovat vapaata ohjelmistoa, eikä nii- 
den käyttäminen loukkaa kenenkään li- 
senssejä. FreeDOSin lyömättömiä etuja 
ovat modernimmat muistinhallintatyö- 
kalut sekä suora tuki FAT32-tiedosto- 
järjestelmälle, jolloin siinä voidaan käyt- 
tää isoja kiintolevyjä ja osioita. En usko, 
että FreeDOSin kanssa tulee enää ongel- 
mia saada peliä käyntiin sen vuoksi, ettei 
muistia ole riittävästi vapaana. 
UNISOUND eli Universal ISA PnP 
Sound Card Driver for DOS on DOS- 
käyttäjien suosiman vogons.org-fooru- 
min käyttäjän Jazefoxin tekemä ohjel- 
misto PNP-äänikorttien alustamiseen 
ilman äänikorttivalmistajien omia aju- 
reita. Tämän työkalun on etuna se, et- 
tei mitään ylimääräisiä ajureita tarvitse 
ladata syömään kallisarvoista muistia. 
Ohjelma osaa myös alustaa osan kor- 
teista, vaikka ne eivät ole varsinaisesti 
PnP-kortteja. 





Uusiotuotantona teetetty legendaarinen 
SIMMConn, jolla saa lisättyä muistia AWE64- 
kortteihin normaalilla SIMM-kammalla kalliin 
alkuperäisen vaihtoehdon sijaan. 


Kortteja on moneksi 

— huomioi tämä 
DOS-ympäristöön kokoonpanoa ra- 
kentaessa on hyvä pitää mielessä, että 
PCI-kortit ovat pääosin liian uusia 
DOS-käyttöön. Tähän on kuitenkin 
pieni poikkeus: siirtymäkauden emo- 
levyillä oli SBLINK-liitin, jolla saatiin 
vietyä ISA-keskeytykset ja IO-kutsut 
PCI-kortille. Tämä edellyttää tieten- 
kin myös PCI-äänikorttia, jolta löy- 
tyy vastaava liitin. En ole valitettavasti 
onnistunut itselleni sellaista hankki- 
maan, joten en osaa kertoa sen käytän- 
nön toimivuudesta mitään, mutta ai- 
nakin teoriassa tämän lähestymistavan 
pitäisi toimia. 

Osa PCI-äänikorteista toimii myös 
silloin, kun pelejä pelaa Windows 9X:n 
DOS-ikkunassa. Itse olen kuitenkin 
välttänyt tätä tapaa ja pyrkinyt pysy- 
mään täysin DOS-ympäristöissä, pe- 
laten vain varsinaiset Windows-pelit 
Windowsin puolella. 

Sound Blastereita on valitettavasti 
olemassa kymmenittäin erilaisia, ja nii- 
den tunnistamiseksi kannattaakin kat- 
soa aina valmistajan kortille antama 
mallinumero. Se on muotoa CT-xxxx ja 
kertoo kortin tarkan mallin paljon pa- 
remmin kuin myyntinimike. Internetis- 
tä apua ja tietoa etsiessä kannattaa aina 
käyttää tätä CT-numeroa, jotta tieto 
varmasti koskee omaa korttia. Itselleni 
on kokemus jo osoittanut, että yhden- 
kin numeron muutos CT-numerossa 
voi tarkoittaa todella isoja eroja kortin 
toiminnassa. 


Mistä lisää tietoa? 

Olen huomannut erittäin hyväksi tie- 
tolähteeksi englanninkielisen vogons. 
org-yhteisön, josta löytyy muun muas- 
sa ajurikirjasto sekä suuri määrä DOS- 
harrastajia. Edesmenneen Metropoli 
BBS:n tiedostoarkisto on edelleen ole- 
massa FTP:n perässä, ja tästä onkin ol- 
lut suuri apu ajureita metsästäessä. Ar- 
chive.org palvelee erittäin hyvin myös 
alkuperäisten ajuridiskettien ja CD- 
ROMien lähteenä, jota kannattaa hyö- 
dyntää. 

Huolestuttavasti linkit DOS-ajan tie- 
touteen alkavat kuolla, ja harvinaisem- 
paa tietoa joutuukin kaivamaan välillä 
esiin Internet Archiven Wayback Ma- 
chinen avulla. Näin ei pitäisi olla, vaan 
myös DOS tulee nostaa arvoiselleen 
paikalle pelaamisen ja demoskenenkin 
historiassa. 48 

PELIT 





Suomikuusnelosen kingin 8-bittinen uutuus 


IVIVWW ULTRA 


Vanhassa on kasvuvaraa 
myös Commodore 64:llä 





"Tuliko tuo t-paita Hessianin mukana?” kysyy 
Oulun levymessuilla operoiva kauppias. Yllätyn 
iloisesti kanssaharrastajan havainnosta ja 
vahvistan päälläni olevan Psytronik-paidan 
tulleen sinisen Hessian-vinyylilevyn mukana. 
Keskustelumme siirtyy kauppiaan levytarjonnasta 
Lasse Öörnin Commodore 64:lle vastajulkaistuun 
peliin MW Ultraan, Hessianiin ja muihin alustan 
peleihin. Minulla on paljon sanottavaa, sillä jutte- 
limme Lassen kanssa aiheesta aivan vastakkain. 


PIROTOVIDION 





Teksti: Heikki Mustonen 
Kuvat: Heikki Mustonen, Psytronik 


syllä sohvanurkkaukseen ja pis- 
tämme eteemme kupit kahvia ja 
nauhurin. Ympärillämme on rivistö- 
kaupalla isoja PC-pelilaatikoita, pe- 
liohjaimia ja kaikkea, mikä saa peli- 
harrastajan silmät kiilumaan. Hyllyjen 
väleistä näkyy viihtyisän oloisia työ- 
pisteitä. Olemme Lassen työpaikal- 
la LudoCraftilla, joka on yksi Suomen 
vanhimmista pelialan yrityksistä. 
Päivät Lasse tekee pelejä eri alus- 
toille, mutta iltaisin ja vapaa-aikanaan 
hän taistelee pitääkseen Commodore 
64 -pelaajat tyytyväisinä. Alusta tar- 
vitsee edelleen uusia pelejä, sillä fanit 
eivät ole lopettaneet pelaamista. Las- 
se on kuusnepapiireissä tunnettu, kan- 
nuksensa vuosikymmenien aikana an- 
sainnut tekijä, mutta nyt keskitymme 
vain viimeisimpiin tapahtumiin. 


I stahdamme Lassen kanssa syk- 










Metallisoturi on 
täysi-ikäinen 
Commodore 64 -alustalla Las- 
sen bravuuripeligenre on 
sivuttain vierivät toimin- 
taseikkailut. Steel Ranger 
(2018), Hessian (2016) ja 
Metal Warrior pelisarjan 
osat kantavat kaikki samaa 
koodiperimää. Niiden sanka- 
rit ampuvat, hyppäävät ja 
juoksevat tasoloikkamai- 
semisssa, mutta varsinai- 

nen pihvi on tarinassa, maailman tutki- 
misessa ja räväkässä toiminnassa. 

MW Ultra on paranneltu versio 
vuonna 1999 ilmestyneestä Metal War- 
riorista. Kyseessä ei ole alkuperäisen 
suora remake, vaan Lassen mielestä se 
sopii reboot-kategorian alle. Pelissä on 
paljon vanhaa mutta myös kosolti li- 
sättyä, paranneltua ja laajennettua to- 
teutusta. Metal Warrioreita pelanneille 
homma tuntuu varmasti tutulta. 


Uudistamisen vimma 

Lassen edellinen peli, Steel Ranger, jul- 
kaistiin vuoden 2018 alussa. MW UIt- 
ran kehitystyö alkoi kuitenkin jo vä- 
hän ennen Steel Rangerin julkaisua, 
joten pelit olivat ainakin hetken yhtä 
aikaa Lassen tehtävälistalla. 

”Sain tämän idean kesällä 2017 ja 
tein jo silloin alkutason prototyyppi- 
testejä, Lasse tunnustaa. 

Ensimmäinen peli neliosaisesta sar- 
jasta julkaistiin Commodore 64:lle 

ennen vuosituhannen vaihdetta. 

Aikaa on kulunut pelien välillä 

melkoisesti, mutta pelkkä kalen- 

terin lehtien havina ei ole riittä- 
vä peruste tehdä uusiksi, ja vielä- 
pä samalle alustalle. 

”Tein alkuperäistä neljää peliä 
vähän ad hocisti” Lasse kuvailee 
kevyitä ja spontaaneita työtapo- 
jaan vuosien takaa. ”Fihän sitä 
ohjelmoinnista, pelisuunnitte- 
lusta, tarinankerronnasta ja 
maailman rakentamista niin 
professionaalisti vielä tajun- 


nut. Pelejä tuli tehtyä enemmän nuo- 
ruuden innolla”. 

Nyt Lasse katsoo pelisarjaa vuosi- 
kymmenien karaisemana ammattilai- 
sena: ”Pelisarjasta jäi semmoinen tun- 
ne, että tähän haluaisi joskus palata. 
Minulla oli myös ideoita juonen laa- 
jentamiseen.” 


Yksi toimintaseikkailu 
hyvällä tarinalla, kiitos 
Yhtenä katalyyttinä uudelle toteutuk- 
selle Lasse nostaa NaNoWriMo-kir- 
joistustapahtuman, johon hän on osal- 
listunut työkavereineen säännöllisesti 
vuosien ajan. NaNoWriMossa osallis- 
tujat kirjoittavat kokonaisen kirjan 
marraskuun kuluessa. Lasse on sy- 
ventänyt Metal Warriorin maailmaa 
NaNoWriMo-kirjoituksissaan: ”Tein 
NaNoWriMossa kolme kirjaa perus- 
tuen Metal Warriorin hahmoihin. Ta- 
pahtumat eivät kuitenkaan liittyneet 
suoraan pelitapahtumiin”. 

Metal Warrior -hahmojen kohtalot 
kuhisivat myös työkavereiden hengen- 
tuotteissa. ”Kun työkaveri kirjoitti fa- 
nifiktiota minun tuotoksistani, niin 
olihan siinä jännä kipinä. Aloin miet- 
tiä, että mitenkäs nyt laittaisin kasaan 
nämä ideat Metal Warriorin reboot- 
taamisesta, ja millä alustalla se tulisi 
tehdä”, Lasse kertoo. Työkaveri Mar- 
ja Kuipersin teksti pelimaailmasta oli 
niin vakuuttavaa, että hän päätyi an- 
saitusti myös pelin tarinakonsultiksi. 

Metal Warrior on maailmaltaan ky- 
berpunkahtava, jossa hevimiehillä on 


nihilistinen maailmankuva ja he juo- 
vat kaljaa. Vaikka kyberpunk ei vanhe- 
ne koskaan, joutui Öörni miettimään 
oliko hahmoissa tai maailmassa kui- 
tenkin jotain sellaista, mikä ei kanta- 
nut enää reboottiin asti. 

”Rebootin maailma on oikeastaan 
lähempänä meidän nykymaailmaam- 
me. Esimerkiksi alkuperäisen pelin jät- 
tikokoisia rottia tai mutantteja ei enää 
vilise kaduilla. Ne kuluivat pois peli- 
sarjan neljän ensimmäisen osan aika- 
na) Lasse jäsentää. 

Alkuperäistä versiosta mukaan ei 
kulkeutunut — pelihahmojen — dialogi. 
”Kirjoitin uusiksi kaikki siinä vaihees- 
sa, kun aloin peliin kohtauksia toteut- 
tamaan. Aikalailla kirjoittelin lennosta, 
mutta toki päässä oli se tarina, miten se 
menee”; Lasse muistelee. 

Vaihtoehtoisina alustoina rebootille 
olivat myös Game Boy Advance ja PC. 

”Kuitenkin se on niin, että kun yk- 
sin tekee, niin kasibittisen grafiikan ja 
äänen tuottaminen on huomattavas- 
ti helpompaa kuin tehdä jollain isom- 
malla ja hienommalla alustalla; Lasse 
summaa. Tästä muotoutui päätös pi- 
täytyä alustauskollisena. 


Peruutuspeilistä näkyy 
kuljettu taival 

Rebootin ominaisuuksista Lasse ehti 
varmasti muotoilla monenlaisia tavoit- 
teita jo projektin alkumetreillä. Nyt 
kun peli on paketissa, on oikea aika 
ynnäillä, miten tekijä on saavuttanut 
itse asettamansa tavoitteet. 

”Omasta mielestäni pääsin tavoittei- 
siin. Olen nyt jonkun verran miettinyt 
sitä, että olisi edelleen tarvetta tehdä 
vielä kerran uusiksi”; Lasse naurahtaa. 
Palikat ovat nyt kohdillaan, tarina on 
kerrottu hyvin, pelimekaniikkaan on 
saatu mukaan useampia lähitaistelu- 
liikkeitä, pelaaja pystyy piiloutumaan 

CYBERPRIEST AND HE PLAY 


HAR 


Öörnin pelit pohjautuvat tietyllä tapaa hänen harrastuneisuuteensa, niin hahmojen kuin tari- 
noiden osalta. Metal Warrior -pelien hahmot eivät ole Lassen peli-miniä, mutta yhtäläisyyksiä 
löytyy. Ja pääseväthän pelihevarit esiintymään aivan erilaisille lavoille ja yleisöille. 


ja mukaan on päässyt jopa suunnitel- 
mien ulkopuolelta entraushaka-ase. 
Vaikutteita tähän tartuntakoukkuasee- 
seen Lasse löytää muutamastakin van- 
hasta pelistä: ”Se tuli mukaan Bionic 
Commando- ja Batman the Movie -pe- 
leistä. Halusin kokeilla, että miten sel- 
laisen tekeminen onnistuisi.” 


Hevimusiikki on osa 
tarinaa ja tekijää 
Musiikista ja varsinkin peli- ja hevi- 
musiikin liitosta ei voi olla puhumat- 
ta Metal Warriorin yhteydessä. Lasse 
tekee pelimusiikkinsa itse ja on Metal 
Warriorin sankarin tavoin pystyvä he- 
vikitaristi. Kerronnan taustakankaa- 
na käytetty raskaampi musiikki ja sen 
ympärillä vellova kulttuuri välittyvät 
pelistä mainiosti. Menossa on sitä ”he- 
vifiilistä; josta ei voi erehtyä. 
"Musiikki on hillitysti mukana. En 
pyrkinyt tuomaan sitä esiin hirve- 
än voimakkaasti tai tekemään viholli- 
sia sulattavia sähkökitaroita tai mitään 





sellaista. Hevimusiikki on mukana 
muovaamassa hahmoja ja halusin niil- 
le itselleni rakkaan ja läheisen taustan. 
Toisaaltahan onhan se myös pikkuinen 
riski. Kaikki pelaajat eivät välttämättä 
pysty samaistumaan niin hirveän hy- 
vin, Lasse miettii. 

Aina pelin julkaistessaan tekijä aset- 
taa samalla myös omat tekemisensä 
maailman kaikkitietävän parviälyn ar- 
vioitavaksi. Lassea kohtaan tuo kaikki- 
tietävä entiteetti on ollut suopea, sillä 
hänen kuusnelosjulkaisunsa ovat saa- 
neet kriitikoiden ja pelaajien keskuu- 
dessa pääosin hyvän vastaanoton. 

”Joiltakin tulee kritiikkiä siitä, että 
pelit saattaa olla vähän samanlaisia, 
varsinkin jos sidescroller- ja platfor- 
mer-elemettejä sisältävät pelit ei innos- 
ta) Lasse tuumaa. 

Hän on myös huomannut, että eri 
pelit luonnollisesti miellyttävät eri ar- 
vostelijoita. Esimerkiksi Hessian vai- 
kutti olevan enemmän brittiläisten ar- 
vostelijoiden mieleen. Lasse aprikoi, 
että tämä saattoi johtua siitä, että brit- 
tiläiseen pelimenttaliteettiin puri pa- 
remmin tuote, jossa saattoi olla myös 
huonoja loppuja ja vaikeustaso yleises- 
ti vähän korkeampi. 


Ajan hampaissa 

MW Ultra julkaistiin elokuussa 2020. 
Pelin voi ladata vapaasti netistä, mut- 
ta fyysistä kopiota havitteleva joutui 
odottelemaan. Kuluneen vuoden aika- 
na maailma on opettanut meille kaikil- 
le malttia, ja samaa malttia vaatii myös 
logistiikka, jonka rattaissa MW Ultran 
pelipaketin tarvikkeet ovat. 

MW Ultran julkaisuoikeudet on 
jaettu kahden yrityksen välillä ja for- 


maatti määrittelee toiminta-alueet. 
MW Ultra on Lassen ensimmäinen 
yhteistyöprojekti Protovisionin kanssa 
ja myös ensimmäinen moduulina jul- 
kaistu Lassen peli. Levyversiosta vas- 
taa Psytronik, joka on entuudestaan 
tuttu yhteistyökumppani. 

”Aloitin keskustelut julkaisusta Psyt- 
ronikin kanssa. Protovision tuli mu- 
kaan myöhemmin ja kysyi, että voisiko 
peli tulla nyt myös moduulilla; Lasse 
toteaa julkaisukuvioista. Pelisarjan fa- 
nit olivat myös kyselleet Lemon64- 
foorumilla mahdollisen moduuliver- 
sion perään. 

Kirjoitushetkellä Protovisio- 
nin tavallisten mo- 

duuliversioiden toimitus odotuttaa, 
mutta kultaista moduulia on ehditty 
tuottaa jo muutamia kappaleita. 

”Kultakarttia on jo toimitettu, mut- 
ta normaaliversiota varten Protovision 
odottelee kuoria. Kun niitä on, niin ti- 
laukset alkavat taas rullaamaan” tote- 
aa Lasse. Myös levykeversion julkaisua 
odotellaan, mutta digitaalisen version 
ostaminen sentään jo onnistuu. 

Peliä on siis ehditty myydä, pelata, 
testata ja arvostella, eikä palautteena 
ole tullut huolestuttavia bugiraportte- 
ja. Lasse on levollisin mielin fyysisten 
versioiden laadusta näiltä osin, kun- 
han ne vain julkaistaan. 


Aina jotain pientä 
Onko tekijän katse siirtynyt jo seuraa- 
viin julkaisuihin, kun rebootteihinkin 
on tehty pelinavaus? 
”Vaikka sitä aina luulee otta- 
neensa kuusnepasta kaiken irti, 
niin se on kuitenkin niin 
maaginen laite, että aina 
jää tapoja tehdä asi- 
oita eri tavalla, esi- 
merkiksi teknises- 
ti paremmin, 
Lasse toteaa. 
Hänellä on- 
kin yhä pol- 
tetta tehdä uusia 
C64-pelejä: = ”Suo- 
raan moduulille tehtä- 


vän pelin kanssa ei tarvitsisi ladata dataa 
hitaasti ja miettiä, että mikä osa koodis- 
ta on pysyvästi muistissa ja mitä latail- 
laan. NES-pelien tapaan suoraan mo- 
duulin muistista lataamalla hommaan 
tulisi uutta jouhevuutta. Se (kuusnepa) 
muuttuisikin uudeksi, vähän boostatuk- 
si alustaksi.” 

Tässä kohtaa Lasse ei suunnittele te- 
kevänsä uusiksi muita Metal Warri- 
or -pelejä , mutta jotain pientä kipinää 
kuitenkin kytee. Lasse toteaa kysyttä- 
essä kryptisesti, että jotain pelisarjaan 
liittyvään saattaa vielä joskus tulla. Ja 
jos oikein tarkkaan katsoo MW Ultraa, 
niin sieltä saattaa löytää myös viittauk- 
sia Hessianiin. $k 


Lue lisää Lasse Öörnistä ja hänen pelituo- 
tannostaan Retro Rewind -lehden nume- 
rosta 1/2018 "Suomikuusnelosen sitkeä 
sissi, pdf-lehti maksutta Skrolli 2020.4:n 
verkkojatkoilla: / 


Lisätietoja 


Voit ostaa MW Ultran eri versiot seuraa- 
vista kaupoista: 


Covert Bit ops -pelit ja NaNoWriMo-tari- 
nat: cadaver.githut 


Suomalaiset 
SID-sävelet 
soivat 
vinyylillä 


Hessian ja pyörivän 
kiekon sävelet 


Teksti: Heikki Mustonen 
Kuvat: Heikki Mustonen, Psytronik 


Lasse Öörnin Hessian julkais- 
tiin Commodore 64:lle vuon- 
na 2016. Peli ei ole siis aivan 
tuore, eikä aivan sille suosi- 
tuimmalle nykyalustalle, joten 
jfanituotteen julkaiseminen 
pelin kylkiäisiksi neljä vuotta 
myöhemmin yllätti fanit. Hes- 
sianin julkaisijan businessroh- 
keutta pitää kiittää siitä, että 
pelin soundtrackistä on nyt 
saatavilla myös vinyyliin kai- 
verrettu LP-versio. 


inyyliprojektin joukkora- 

hoitus avattiin helmikuussa 

2020. Potentiaalisille ostajille 
esiteltiin kattaus, jossa vinyyliäänitteen 
kylkeen teipattiin myös T-paitaa, tar- 
raa, CD-versiota ynnä muuta faneille 
pakollista tavaraa. Kauppa kävi ja uusi 
äänite tipahti tilanneille postissa lop- 
pukesästä. 


Myyntikäyristä ääniaaltoja 
Projektin lähtölaukaus on Lassellekin 
hitusen hämärän peitossa, sillä hän ei 
edes ollut niissä pöydissä, joissa ide- 
aa hahmoteltiin ensimmäisen kerran. 
Hänen käsityksensä on, että Chiptune 
Recordsin Koen ja Psytronikin Jason 
pallottelivat ajatusta vinyylistä hyvän 
aikaa, ennen kuin esitys ehti Lassen 
pöydälle. 

”Minulta vain tietyssä vaiheessa ky- 
syttiin, että onko homma ok, enkä 
minä sitä tietenkään lähtenyt kieltä- 
mään” Lasse muistelee. 

Lassen mielestä idea oli hyvä, vaikka 
hän osallistui projektin toteutukseen ja 
kulkuun suhteellisen vähän. Rahat vi- 

nyylin prässäämiseen ja muuhun til- 
pehööriin kerättiin Kickstarter-rahoi- 
tuspalvelun kautta, mutta monta asiaa 
on touhuttava valmiiksi, ennen kuin 
kättään voi ojennella asiakkaita kohti. 
Ponnistukset markkinointiin ja myyn- 
tiin tehdään vasta sitten, kun projektin 
tuotto näyttää laskimessa potentiaali- 
sesti plus-merkkiseltä. Vaikka Hessia- 
nin julkaisusta on nyt useampi vuosi, 
myyntiluvut ja pelin positiivinen vas- 
taanotto raivasivat uran, jota pitkin 
SID-sävelet marssivat vinyylille. 

Kickstarteriin Lasse suhtautui alus- 
ta alkaen luottavaisesti. Hänen tuntu- 
mansa oli, että rahoituksen saamiseksi 
löytyy riittävästi aktiivisia kuusnepa- 
ja musiikkifaneja. Tuntuma oli oikeas- 
sa, sillä projekti sai 245 takaajaa, jotka 
panostivat yhteensä 12 273 euroa. Tar- 
vittava 8 500 euron minimi ylittyi ko- 
measti muutamassa viikossa. 


Pelitön musiikki ei 

ole kummajainen 

Kun musiikin asiayhteys vaihtuu, jo- 
tain tapahtuu myös kuuntelukokemuk- 
selle. Moni asia muuttuu, kun musiik- 
ki ei enää rytmitä toimintaa ruudulla 
ja luo taustatunnelmaa. Tiettyyn tar- 
koitukseen tehdyt biisit voivat tuntua 
irrallisilta ja etäisiltä, kun niitä kuun- 
nellaan ilman visuaalista tukea. Lasse 
kokee, että musiikki toimii mainiosti 
myös itsenäisenä teoksena. 

”Aiempien pelien mukana tuli 
soundtrack-CD. Kuuntelukokemus on 
vähän erilainen, kun biisi normaalisti 
luuppaa taustalla, mutta nyt se alkaa- 
kin feidaamaan pois, että kappaleelle 
saadaan jokin järkevä kesto”. 

Lasse miettii aina biisijärjestyksen, 
tuli fyysistä julkaisua tai ei: ”Teen pe- 
limusiikista aina SID-tiedoston, joka 
menee High Voltage SID Collectioniin 





kuunneltavaksi. Siinä vaiheessa mietin 
biisien järjestyksen. Yleensä siellä on 
ensimmäisenä latausmusiikki ja läpi- 
pääsymusiikki viimeisenä. Sillä taval- 
la on mietittynä se draamankaari val- 
miiksi”. 

Vinyylin kylkiäisenä pystyi myös 
ostamaan pelin moduulina. Kysees- 
sä ei ole sama aiemmin myynnissä ol- 
lut versio, sillä peliin tehtiin yksi pie- 
ni ja nopea muutos: ”Jason pyysi, että 
jos tekisin pelin alkuruutuun jukebo- 
xin, josta pelaaja voi kuunnella kaikkia 
pelin kappaleita”. 

Musiikkibisneksessä vinyylijulkaisu- 
jen kysyntä on ohittanut CD-julkaisut. 
Tämä on tietenkin hyvä uutinen niille, 
jotka haluavat hankkia pelimusiikkin- 
sa jatkossakin pyörivässä formaatissa. 
Pidetään peukkuja sille, että julkaisu- 
kanavat pysyvät auki myös tulevaisuu- 
dessa isoille ja pienille suomalaisille 
peleille, ja että niiden musiikkia voi- 
daan kuunnella jatkossakin itsenäisinä 
teoksinaan. 4 

— lisää viihdettä 
L Inux-pelaajalle 


Teksti: Markku Reunanen 


Linux-pelaajan elämä on tätä 
nykyä valoisampaa kuin kos- 
kaan: pilvipalvelu Google Sta- 
dian lisäksi myös Nvidian Ge- 
Force NOW alkoi hiljattain 
toimia Linuxissa pienellä virit- 
tämisellä, minkä lisäksi ikuinen 
tulevaisuudenlupaus Wine on 
alkanut lunastaa lupauksiaan 
pelien saralla. Viime vuosina 
Wineä on paketoitu peliystäväl- 
liseen muotoon mm. Lutris- ja 
Proton-projekteissa. Tässä ar- 
tikkelissa tutustutaan tarkem- 
min Protoniin ja sen toimin- 
taan Steam-palvelun kanssa. 


roton ollut saatavilla Steamiin 
jo reilut kaksi vuotta, minä ai- 
kana se on ehtinyt ottaa suu- 
ria askeleita niin tuettujen pelien mää- 
rässä kuin yleisessä toimivuudessakin. 
Mitään erillistä asentamista ei tarvi- 
ta, sillä Proton seuraa vakiona Linux- 
Steamin mukana nimellä ”Steam Play”. 
Virallisesti tuettujen pelien lista on 
edelleen suppea, joten mielenkiintoi- 
seksi homma muuttuu vasta siinä vai- 
heessa, kun tuen kytkee päälle kaikille 
Windows-peleille kohdasta Steam-Set- 
tings-Steam Play-Enable Steam Play 
for all other titles (ks. kuva). 
Protonilla on mahdollista ajaa myös 
Steamin ulkopuolisia pelejä, mutta jä- 

Kuva: Mitol Meerna 


tetään kyseinen sivuraide tässä ko- 
luamatta. Pitkän linjan päätoimisel- 
le Linux-käyttäjälle, kuten itselleni, on 
tuskin muutenkaan kertynyt merkittä- 
vää Windows-pelikirjastoa, joka pitäi- 
si saada toimimaan. Sytykkeenä omil- 
le kokeiluilleni oli Steamiin vuosiksi 
pölyttymään jäänyt Tales of Monkey 
Island -sarja, jonka hankin alkujaan 
Macille. Perheen pelikelpoisin omp- 
pukone on kuitenkin pysyvästi muussa 
käytössä, joten Windows-versio Pro- 
tonilla ajettuna oli seuraava mahdolli- 
suus — ja peräti toimiva sellainen. 


Settings 


Steam Play Settings 
Account 


Family a K E HD 
In-Game 
Interface 

Mo] £=1 0 
Downloads 

O [0]V76 

Music 
miKoj=tolof=titlato 
Remote Play 
Web Browser 
Controller 


Ni arole[s! MmiK=mlOr=tejallato 


Steam Play 





Steam Play will automatica 
, 


Etenkin uusimmilla Protonin versi- 
oilla (4.x ja 5.x) useimmat kokeilema- 
ni pelit toimivat suoraan ilman sen 
kummempaa säätämistä. Vastuuvapa- 
uslausekkeena pitää toki mainita, että 
monen pelaajan online-pelit ja fps- 
räiskinnät eivät ole itselleni sitä kiin- 
nostavinta sisältöä, vaan pelaan pi- 
kemminkin erilaisia seikkailuja sekä 
monenlaista indie-häröilyä. Karkeasti 
ottaen voisi yleistää, että mitä pienem- 
pi peli, sitä todennäköisemmin se toi- 
mii sellaisenaan. Pelin iälläkin on asi- 


for all other titles 


Proton 5.13-1 


(ON No] = M 


aan hieman vaikutusta, sillä uusimmat 
tuotokset vaativat tietysti testausta ja 
alustan korjailua, siinä missä vanhem- 
pien ongelmat on ehditty jo ratkoa. 

Proton tuo Linux-pelaajan ulottu- 
ville tuhansia pelejä, joiden erikseen 
hankkiminen ja toimimaan viritte- 
ly olisi jokseenkin tuskallinen urakka. 
Vielä kun Humble Bundlesta on tul- 
lut lähinnä Steamin haarakonttori, on 
omakin kirjastoni alkanut paisua uh- 
kaavaa tahtia. Eräänä odottamattoma- 
na bonuksena huonosti toimivia Li- 
nux-pelejä voi pakottaa käyttämään 
Protonia pelikohtaisten asetusten koh- 
dasta General-Force the use of a speci- 
fic Steam Play compatibility tool, mikä 
on pelastanut päivän pariin kertaan. 
En itse juuri käytä USB-peliohjaimia, 
mutta muutaman testin perusteella en 
ole havainnut niidenkään kanssa on- 
gelmia. 

Suoraan käynnistyviksi ja vakaik- 
si peleiksi ovat oman talouteni koneil- 
la osoittautuneet esimerkiksi Among 
Us, Bloons TD 6, Gnog, Inside, Ori and 
the Blind Forest, Stick Fight: The Game, 
TABS, Tales of Monkey Island -sar- 
ja, Untitled Goose Game, War Selecti- 
on sekä lukuisat eri Amanita Designin 
seikkailut Chuchelista Creaksiin. Lähi- 
piirissä onnistumisia on koettu aina- 
kin Dirt Rallyn, Just Cause 3:n, Lonely 
Mountains: Downhillin, Nier: Automa- 
tan ja Preyn äärellä, joten pelattava ei 
varmasti hetkeen lopu. 


Joskus pitää säätää 
Aina ei Proton-käyttäjää kuitenkaan 
päästetä näin helpolla, sillä joskus vas- 
taan tulee se teos, joka ei lähde suoraan 
klikkaamalla käyntiin. Ensimmäi- 
nen etappi on silloin ProtonDB-si- 
vusto, jossa ylläpidetään listaa pelien 
toimivuudesta sekä jaetaan vinkkejä 
ongelmatilanteisiin. Usein riittää pieni 
komentorivirimpsu, kuten Elite Dan- 
gerousin tapauksessa protontricks 
359320 -g dotnet472 win”. loisi- 
naan kannattaa yritellä vanhemmal- 
la Protonilla, vaikka yleensä uusimmat 
versiot toimivatkin paremmin: esimer- 
kiksi aiemmin tahmainen Nex Machi- 
na nopeutui hiljattain huomattavasti. 
Nvidian ajurit ovat jakaneet Linux- 
yhteisön mielipiteitä jo parin vuosi- 
kymmenen ajan, enkä puutu nyt nii- 
den oikea- tai väärämielisyyteen sen 
enempää. Puhtaasti pelaamisen näkö- 
kulmasta vaikuttaa ProtonDB:n pe- 
rusteella joka tapauksessa siltä, että 


Tärkeimmät ympäristömuuttujat 

Nämä pelikohtaiset asetukset laitetaan välilyönnillä erotettuina paikkaan 
General-Set launch options ja niiden perään lisätään taikasana %command%, 
jonka Steam korvaa itse ohjelman nimellä pelin käynnistyessä. 


PROTON USE WINED3D=1 


Käytetään Vulkan-kiihdytyksen sijasta Winen perinteistä OpenGL-kiihdy- 
tettyä Direct3D-toteutusta. Erityisen tarpeellinen Intelin näytönohjaimilla. 


PROTON NO ESYNC=1 


Poistaa esync-synkronoinnin käytöstä, mikä korjaa jokusen pelin, mutta 
myös hidastaa niitä hieman. Nykyään harvoin tarpeen. 


PROTON NO D3D11=1 ja PROTON NO D3D10=1 
Joskus vanhempi Direct3D:n versio toimii luotettavammin tai nopeammin. 


AMD:n avoimilla ajureilla ilmenee on- 
gelmia hieman enemmän kuin vihreän 
leirin suljetuilla. Kaikkein heikoimmil- 
la ovat Intelin integroiduilla näytönoh- 
jaimilla pelaavat, yhtäältä jo pelkkien 
tehovaatimusten ja toisaalta Vulkan- 
rajapinnan ongelmien vuoksi. 
Protontricksin lisäksi toinen perus- 
jekku, jolla änkyröiviä pelejä saa ruo- 
tuun, on ympäristömuuttujien aset- 
taminen käynnistettävälle ohjelmalle. 
Niitä voi leikata ja liimata pelikohtais- 
ten asetusten kenttään General-Set 
launch options. Oheisessa laatikossa on 
esitelty tärkeimmät perussäädöt, joi- 
ta kokeilemalla ongelmatilanteita voi 
ratkoa. Tämän virittelyn tarve on sel- 
västi vähentynyt tuoreempien Proton- 
versioiden myötä, mutta etenkin In- 
telin integroiduilla on usein tarpeen 
pakottaa käyttöön OpenGL-pohjainen 
Direct3D-toteutus uudemman Vul- 
kan-pohjaisen DXVK:n sijasta. 


Rajansa kaikella 

Kokonaisen Windowsin - lukuisine eri 
versioineen, rajapintoineen ja kirjas- 
toineen — toiminnallisuuden toteutta- 
minen on valtava urakka, jonka äärellä 
Wine-projekti on pakertanut jo koh- 
ta kolme vuosikymmentä. Niinpä on 
kohtuullista hyväksyä, että aivan jokai- 
nen peli ei tule edes Protonin voimin 
toimimaan. Aina toimimattomuudessa 
ei ole edes kysymys Winen ja Protonin 
hyvyydestä tai huonoudesta, vaan niis- 
tä riippumattomista seikoista. 

Digital Rights Management, DRM, 
on yleisnimi moninaisille tekniikoille, 
joilla yritetään estää sisältöjen kopioin- 
ti ja muokkaaminen. Linux-käyttäjil- 





le DRM:stä on perinteisesti ollut lähinnä 
silkkaa riesaa, eikä asia tässäkään tapa- 
uksessa ole toisin: pelien suojaukset is- 
kevät Protonia näpeille, kun alta ei löy- 
dykään aitoa Windowsia. Omassakin 
perheessä iski maansuru, kun jonkin ai- 
kaa hyvin toiminut Fall Guys lakkasi Easy 
Anti-Cheat (EAC) -päivityksen myötä 
toimimasta (puin edelleen henkistä nyrk- 
kiäni sekä kehittäjän että alhaisten speed- 
hack-huijarien suuntaan). 

Turhauttavia ovat myös ne hetket, kun 
kaikki melkein toimii. Innolla hankki- 
mani nostalginen Shenmue lähti pie- 
nellä säädöllä käyntiin, mutta puhei- 
ta en ole toistaiseksi saanut kuulumaan. 
Dub Dash jäi kokonaan mykäksi, mikä 
on rytmipelissä ikävähkö puute. Työ- 
pöydällä käväisyn jälkeen koko ruu- 
dun tilassa oleva peli saattaa menettää 
fokuksensa pysyvästi ja lakata vastaa- 
masta hiiren ja näppäimistön takomi- 
seen. Joissakin peleissä on puolestaan il- 
mennyt ajoittaista tahmailua, nykimistä 
tai satunnaista kaatuilua. Syyllinen ny- 
kimiseen ja kuvan repeilyyn on toistu- 
vasti ollut työpöytäympäristön koostaja 
(compositor), joten se kannattaa kytkeä 
pelatessa pois päältä. 

Näistä kompuroinneista huolimatta 
Proton on tällä hetkellä Linux-pelaajan 
paras ystävä, joka tuo helposti saataville 
ennennäkemättömän määrän uutta pe- 
lattavaa. Ohjelmisto myös kehittyy ripeäs- 
ti edelleen, minkä huomaa vaikkapa siitä, 
kuinka aiemmin lisäsäätöjä vaatineet pe- 
lit lähtevät nyt käyntiin ilman eri vaivaa. 
Ironisesti Proton voi olla samalla Linux- 
pelien pahin vihollinen — miksi vaivautua 
tekemään natiivikäännöstä, jos Windows- 
versio toimii kuitenkin? 8& 

Lapsen kasvatusta ja hirviöpoliitikon edessä twerkkausta 


Skrolli vieraili Pride Game Jam Helsinki 2020 -tapahtumassa. 
Keskustelimme tapahtuman järjestäjien ja osallistujien kans- 
sa sukupuolen ja seksuaalisuuden esittämisestä peleissä sekä 
koronaepidemian vaikutuksesta pelijammailuun. 


Teksti ja kuvat: Miika Auvinen 


yyskuussa ammattilais- ja ama- 

tööripelintekijät kokoontuivat 

Helsingissä Arcade5:n tiloihin 
luomaan uusia peliteoksia. Erikoi- 
suutena juuri tässä game jamissa oli- 
vat sukupuolen ja seksuaalisen suun- 
tautumisen esittäminen osana teoksia. 
Käytän aihealueesta jatkossa lyhen- 
nettä LGBTO+ (lesbian, gay, bi, trans, 
gueer, muut). Koronaepidemian vuok- 
si suurin osa osallistujista oli mukana 
etäviestimien avulla. 

Pride-teema näkyi tapahtumassa syn- 
tyneiden teosten ulkoasuissa ja teemois- 
sa. Toisissa peleissä LGBTO+-aihe näkyi 
lähinnä pelimaailman sateenkariväreis- 
sä, joissain teoksissa itse pelimekaniikka 
kumpusi aiheen käsittelystä. Pride jamin 
lopputuotoksissa muun muassa pelataan 
muistipeliä LGBTO+-lipuilla, vastaillaan 
tuntemattomalle chatissa ja arvotaan 
kasvonosia ikoneille. 

Teemana pelijammailutapahtumas- 
sa oli esikuvat” tai ”icons”. Tapahtuma 
oli Finnish Game Jam ry:n järjestämä 
ja osa virallista Helsinki Pride -viik- 
koa. Tapahtumaa sponsoroivat Oh My 
Game, Rovio ja Unicorn Pirates Stu- 
dio. Yhteensä osallistujia etänä ja pai- 
kan päällä oli nelisenkymmentä. 

Salli Loikkanen oli tapahtumassa 
tapahtumassa LGBTO+-konsultantti- 
na ja mukana tekemässä teosta nimeltä 
Mirror like me. 

— Peleissä vahvuutena on interaktiivi- 
suus, jolloin pelaaja voi astua esimerkik- 
si gueer-ihmisen kenkiin ja tehdä itse ai- 
heeseen liittyviä valintoja, Loikkanen 
kertoo. 

Mirror like me on narratiivinen peli, 
jossa tutkitaan huonetta. Löydetyt ta- 
varat herättävät transsukupuolisessa 
päähenkilössä muistoja. Muistot liit- 
tyvät haasteisiin elämässä, ja kun näi- 
tä palapelimuotoisia muistoja käy läpi, 
pelihahmon oma kuva selkeytyy pei- 
lissä. 

— Olin mukana suunnittelemassa pe- 
liä ja piirsin yhden palapeleistä. Tein 
myös yhden 3d-assetin, päähenkilölle 
tärkeän dinosauruslelun. Tiimissäm- 
me on yhteensä neljä jäsentä, ja muut 
ovat tehneet suurimman työn, Loikka- 
nen sanoo. 

Sen lisäksi, että jami oli nyt ensim- 
mäistä kertaa osa Helsinki Pridea, 
erikoiseksi tapahtuman teki korona- 
tilanne ja sen mukanaan tuomat eri- 
koisjärjestelyt. 


Tapahtuman aikana Teemu Kokkonen 
oli Finnish Game Jam ry:n varapu- 
heenjohtaja, mutta juttua kirjoitetta- 
essa hän otti vastaan järjestön puheen- 
johtajuuden. Kokkonen kertoo, että 
korona-aikana monet game jam -ta- 





Salli Loikkanen piti osana jame- 
ja esitelmän sukupuoli- ja seksu- 
aalivähemmistöjen esittämises- 
tä peleissä. Aihetta puitiin myös 
muun muassa paneelissa. 


pahtumat on peruttu tai siirretty koko- 
naan digitaalisiksi. Kaikki tapahtumat 
epidemian alun jälkeen on järjestet- 
ty siten, että siirtäminen digitaaliseen 
muotoon onnistuu helposti ja ilman 
lisäkuluja. Käytännössä digitaalisuus 
tarkoittaa etäosallistujien suurempaa 
määrää ja Discordin tai Facebook-cha- 
tin kaltaisten pikaviestimien hyödyn- 
tämistä. 

Kokkosen mukaan sukupuolta ja 
seksuaalisuutta voi käsitellä peleissä 
monella eri tavalla, näkyvästi tai taus- 
talla. 

— Peli voi olla esimerkiksi ulko- 
asultaan sellainen, että se esittelee 
LGBTO+-teemoja. Toinen esimerkki 
voisi olla hahmon luonti, josta voi esi- 
merkiksi puuttua sukupuolen valitse- 
minen kokonaan, ja pelaaja voi tehdä 
millaisen hahmon haluaa, Kokkonen 
kertoo. 

Kokkonen kertoo, että suuret julkai- 
sijat käyttävät sukupuolen käsittelyl- 
le usein selityksenä esimerkiksi tietyn 
mallisten kehojen animoinnin hanka- 
luutta, vaikka oikeasti kyseessä on vain 
suunnittelukysymys. 

— Jos pelin hahmoilla on erilaisia 
taustoja, useampi ihminen voi kokea 
olevansa pelihahmon kaltainen. Tällöin 
peli voi olla parempi kokemus isom- 
malle porukalle ja immersio paranee. 
Samalla peli normalisoi sukupuolten 
kirjoa ja laajentaa näkökulmia, Kokko- 
nen sanoo. 

Esittelemme — seuraavalla — sivulla 
muutamia tapahtumassa luotuja pele- 
jä. Pelejä voi testata osoitteessa itch.io/ 
jam/pride-game-jam-hki-2020. 4 





Tunnusta syntisi 
Punnu Games 


Peli on lopputaistelu, jossa vastustaja- 
na on erään tutun poliitikon näköinen 
hirviö. Päähenkilö on nahkaan pukeu- 
tuva Tom of Finland -tyylinen hahmo, 
joka twerkkaa samalla kun taistelee 
paholaismaista olentoa vastaan. 

Hatchling 
Chips 


Pelissä tehdään valintoja tipun kas- 
vatuksessa. Pelihahmoina ovat tipun 
vanhemmat, joiden tekemien valin- 
tojen mukaisesti tipu parhaimmillaan 
saa hyvän kasvatuksen, tai huonojen 
valintojen seurauksena tipu saattaa 
esimerkiksi pudota puusta ilman len- 


tokykyä. 





Paparats 
Team Kittycat 


Paparazzi-rotta Paparats ottaa kuvia 
julkkiskisulista: mitä parempi kuva, 
sitä suurempi rahamäärä. Koska kuva- 
uspaikka kuhisee väkeä ja esteitä, juu- 
ri täydellisen kuvan ottaminen ei ole 
helppoa. 


Teemu Kokkonen kertoo, että jameihin voi osal- 
listua omien taitojensa mukaan. Jos ei halua 
koodata, luoda grafiikkaa tai kirjoittaa, voi pai- 
kan päälle tulla vaikkapa keittelemään kahvia 
ja nauttimaan innostavasta ilmapiiristä. 

Memory Game: 
pride flags version 
drowvoloper 


Kyseessä on perinteinen muistipeli, jos- 
sa nostetaan kaksi korttia kerrallaan. 
Tavoitteena on kahden samanlaisen 
kortin nostaminen sen mukaan, kuin 
korttien sijainteja muistaa. Kuvina kor- 
teissa on eri seksuaali- ja sukupuolivä- 
hemmistöjen tunnuksia. 


Every Fan 
Zhamul, leokrechmer, Lilith, Kraey, Yama- 
dushi, Muta317 


Pelissä voit olla sosiaalisen median vai- 
kuttaja! Tehtävänä on kerryttää seuraa- 
jia ja rahasummia ottamalla verkkoon 
kuumia kuvia. 


Casimir Kuusela ja Riina Rannasmaa 
tekivät korttipelin, jossa vastustajaa 
mollataan eri tavoilla. 

Hankalaa tämä 
niImeaminen 


Microsoft teki jokseenkin vai- 
keasti ymmärrettävän pää- 
töksen nimetessään uusia pe- 
likonsoleitaan. Kun kaupoissa 
on ollut tarjolla Xbox One X 
ja Xbox One S, itselleni ei tu- 
lisi ensimmäisenä mieleen esi- 
tellä heti niiden jälkeen mal- 
leja Xbox Series X ja Xbox 
Series S. Olisikin kiinnostavaa 
tietää, kuinka moni kulutta- 
ja on jo haksahtanut väärään 
tuotteeseen loppuvuoden os- 
toskarkeloissa. 


Teksti: Mikko Heinonen 
Kuvankäsittely: Manu Pärssinen 


ämän konsolimalliston koh- 

dalla kyseessä on kuitenkin jo 
perinne: sitten ensimmäisen, 
vuonna 2001 esitellyn mallin ei yh- 
denkään Xboxin nimi ole ollut loogi- 
nen. Internetissä toistuvan kertomuk- 
sen mukaan tähän oli syynä kilpailija 
Sony: Xbox tuli markkinoille PlaySta- 
tion 2:n valtakaudella, joten seuraajan 
nimeäminen Xbox 2:ksi olisi tarkoit- 
tanut, että MS on aina sukupolven jäl- 
jessä. PlayStation 3 kuulostaisi ostavan 
yleisön mielestä paremmalta ja tehok- 
kaammalta. Siksi kehiteltiin kertomus 
siitä, miten ”Xbox-kokemus ympäröi 
pelaajaa? ja nimeksi annettiin Xbox 
360. Pelaajien suussa tästä väännet- 
tiin monenlaista vitsiä ja lempinimeä, 
mutta oma suosikkini oli XO-kirjoi- 
tusasusta innoituksensa saanut ”Kala”. 
Kun nimeämisen lipas oli kerran 
avattu, sekoilua ei tietenkään voinut 
lopettaa tähän. PlayStation 4:n kans- 
sa markkinoille marssitettiin kolmas 
Xbox-konsoli, jonka nimeksi tuli luon- 
nollisesti Xbox One. Tällä kertaa perus- 
teluna oli, että laite on ”all-in-one-viih- 
dekokemus; joka mahdollisti muun 
muassa television katselun pelaamisen 
lomassa. Tästä jouduttiin myöhemmin 

tinkimään, kun kovin mainostetut tv- 
ominaisuudet osoittautuivat torsoiksi ja 
Kinect-kamerakin sai lähtöpassit, mut- 
ta saatiinpa tästäkin sentään aikaan her- 
kullinen sotku. Etenkin englanninkieli- 
sissä maissa aiemmin ”Xbox ykköseksi” 
kutsuttu konsoli oli nyt nimittäin ni- 
mettävä keskusteluissa uudelleen ”ori- 
ginal Xboxiksi”. Pelaajien suuhun tart- 
tui uutuudesta nimitys ”Xbone% josta 
Microsoft ei kuuleman mukaan suu- 
remmin pitänyt. 

Muutamaa vuotta myöhemmin saa- 
pui työnimellä Project Scorpio kut- 
suttu välipäivitys, joka sai nimekseen 
Xbox One X. Myös konsolin perus- 
mallia = ryyditettiin 4K-tarkkuuden 
Blu-ray-levyjen toistolla ja 
se nimettiin Xbox One S:ksi. 
Kokeiltiinpa onnea myös 
kehnosti myyneellä levyase- 
mattomalla Xbox One S All- 
Digital -mallilla, jonka koi- 
ranleuat sorvasivat muotoon 
Xbox One SAD. Ja nyt mark- 
kinoilla on sitten aivan uusi 
sukupolvi: Xbox Series X ja Xbox Se- 
ries S (ja edelleen myös niitä edellisiä 
malleja). Kerrassaan ymmärrettävää ja 
yksiselitteistä, eikö vain. 


Nämähän nyt ovat 
vain numeroita 
Microsottilla on toki tehty nimeämi- 
seen liittyviä irtiottoja aiemminkin. 
Kun Windows-käyttöjärjestelmää läh- 
dettiin kirjoittamaan uusiksi ilman 
MS-DOS-riippuvuutta, se sai nimek- 
seen Windows NT — tuolloin lyhen- 
ne tarkoitti ”New Technology”. Uusi 
versio tuotiin aluksi tarjolle lähinnä 
ammattikäyttäjille, mutta itse asiassa 
kaikki nykyiset Windowsit ovat perua 
juuri tästä hankkeesta. 
Markkinoinnillisesti asiassa oli pie- 
ni mutta: DOS-laajennuksena toimiva 
perinteinen Windows oli kehitystyön 
aikana ehtinyt jo versioon 3.1. Mikä 
siis avuksi, jotta uusi tuote ei näyttäisi 
vanhalta heti kättelyssä? Fi hätää: nu- 

meroinninhan voi aloittaa mistä ta- 
hansa, joten ensimmäinen loppukäyt- 
täjille myyty versio oli sitten Windows 
NT 3.1, jota seurasivat 3.5, 3.51, 4.0 ja 
Windows 2000 (sisäisesti 5.0). Toisella 
puolen aitaa kotikäyttäjille tarkoitettu 
Windows Me kantoi sisäistä versionu- 
meroa 4.90. Windows XP:stä (5.1) al- 
kaen koodipohjat sitten yhdistettiin ja 
myös myyntinumerot unohdettiin het- 
keksi, kunnes raskaan mutta ehkä kui- 
tenkin mainettaan paremman Win- 
dows Vistan (6.0) jälkeen päätettiin, 
että seuraava Windows on nyt myyn- 
tinimeltään 7 — vaikka itse asiassa sen 
sisäinen versio oli 6.1. 

Tällä ehkä pohjustettiin jo sitä, että 
Windows 9:ää ei lopul- 
ta käytetty myyntinime- 
nä lainkaan, vaan 8.1:stä 
(versio 6.3) hypättiin suo- 
raan kymmeneen (versio 
10.0). Tämän toimenpi- 
teen syistä on esitelty kai- 
kenlaisia arvauksia, mut- 
ta lopullista totuutta ei ole 
kukaan toistaiseksi vakuuttavasti kerto- 
nut. Selitys siitä, että osa ohjelmista et- 
sii "Windows 9x:ää” ja toimisi siksi vää- 
rin, kuulostaa toki huvittavalta mutta 
on tuskin totta, sillä ensinnäkin sisäi- 
set versionumerot ovat aina olleet muu- 
ta kuin mitä kuluttaja näkee. Toisekseen 
yhteensopivuus tällaisten DOS-pohjai- 
sille versioille kirjoitettujen sovellusten 
kanssa oli tässä vaiheessa ollut olema- 
tonta jo usean vuoden ajan. 

Windows 10 onkin sitten nykytie- 
don mukaan viimeinen major-versio 
— mutta sekään ei lopulta oikeastaan 
muuta mitään, sillä nykyisin eri versi- 
oita erotellaan sitten feature-päivityk- 
sillä, joita tähän mennessä on tullut jo 
kymmenen. Koska laitteistotuesta riip- 
puen päivityspakettien jakelussa saat- 
taa kestää useita kuukausia tai jopa pi- 
dempään, joudutaan eri versioita myös 
ylläpitämään rinnakkain. Markkinoin- 
nillisesti houkutteleva linjaus nimetä 
nämä kaikki Windows 10:ksi ei välttä- 


mättä lopulta koidu kenenkään eduk- 
si, mutta onneksi voi lohduttautua sil- 
lä, ettei Windowsin versionumeroissa 
ole koskaan ollut mitään järkeä. 


Wii U(ps) 

Mitä tulee konsolien nimiin, MS:lle 
olisi ollut tarjolla hyvä esimerkki huo- 
nosta esimerkistä myös aivan lähi- 
menneisyydestä. Nintendo Wii U oli 
myynneissä oman sukupolvensa sel- 
keä kolmonen, ja vaikka syitä siihen 
voi etsiä kilpailijoihin nähden vaati- 
mattomasta tekniikasta sekä erikoises- 
ta tablettiohjaimesta, sivuuttaa ei voi 
sitäkään, että nimi oli epäonnistunut. 
Kuluttajien oli vaikea erottaa, onko ky- 
seessä uusi laite, jonkinlainen lisäva- 
ruste vai uusintaversio megasuositusta 
Wiistä. Lopulta Nintendo taipui itsekin 
korostamaan tätä eroa markkinoinnis- 
saan, mutta tässä vaiheessa maito oli jo 
maassa. Sääli sikäli, että Wii U on yksi 
harvoja konsoleita, joka tarjoaa edeltä- 
vän sukupolven peleille lähes satapro- 
senttisen yhteensopivuuden skaalattu- 
na teräväpiirtotarkkuuteen. 

Toinen tapaus, josta Nintendo ei saa 
täysin puhtaita papereita, on 3DS-kon- 
solin päivittäminen New 3DS -nimel- 
lä. Koneeseen lisättiin kiinteästi toinen 
analogiohjain, jonka oli aiemmin voi- 
nut hankkia lisävarusteena, mutta sen 
lisäksi myös suorittimen tehoa nostet- 
tiin. Samanlaisesta ulkonäöstään huo- 
limatta tämän konsoliuutuuden pelit 
eivät enää pyörineet vanhassa 3DS:ssä, 
minkä ainakin yksi Fire Emblem War- 
riorsin hankkinut joutui katkerasti to- 
teamaan. 


Ihan jotain muuta 
Helposti sekoittuvien nimien lisäksi 
oman kategoriansa muodostavat myös 
nimet, joiden taustoja on hieman vai- 
kea ymmärtää. Raavin pitkään päätä- 
ni muun muassa sen suhteen, miksi 
Sega valitsi hurjalla Katana-työnimel- 
lä kulkeneen projektin myyntinimeksi 
Dreamcastin. Nyttemmin internet on 
opettanut, että nimi on yhdistelmä sa- 
noista dream ja broadcast, mutta käsit- 
teellisesti oltiin silti aika kaukana vaik- 
kapa PlayStationin tai GameCuben 
yksiselitteisyydestä. Se tuskin oli kui- 
tenkaan ainoa syy siihen, että Dream- 
castille kävi kuten kävi, mutta historia 
on onneksi nostanut konsolin sen an- 
saitsemaan arvoon. 

Segalla oli joka tapauksessa ker- 
toman mukaan käytettävissään pit- 





Katana 


kä lista nimiä, joista lopulta päädyttiin 
Dreamcastiin. Olisikin mukava tietää, 
paljonko vaihtoehtoja oli niissä luette- 
loissa, joista valittiin esimerkiksi Video- 
jet Mega Duck (toisilla alueilla Cougar 
Boy) tai Bandai Pippin (ei se Sormusten 
herran sankari vaan se omenalajike). 

NEC PC Engine vaikutti sekin perin 
omituiselta nimeltä, kun konsolista al- 
koi tihkua tietoja länsimaihin 1980-lu- 
vun loppupuolella. Tuolloin lyhenne 
PC toi itselleni ja varmaankin useim- 
mille muille mieleen IBM PC -yhteen- 
sopivat tietokoneet, joiden kanssa tällä 
pienellä konsolilla ei ollut mitään teke- 
mistä. Myöhempi tutustuminen Japa- 
nin kotimikrokenttään opetti, että ni- 
men PC oli viittaus NECin PC-88- ja 
PC-98-mikroihin, jotka olivat erittäin 
suosittuja kotimaassaan. Engine-nimi 
viittasi siihen, että kyseessä oli laajen- 
nettavan järjestelmän ydin. Myöhem- 
min PCE:lle ilmestyikin CD-ROM- 
asema peräti ensimmäisenä konsolina 
maailmassa. 

Ilmeisesti nimi mietitytti muitakin, 
sillä kone nimettiin USA:n markkinoil- 
la TurboGrafx-16:ksi. Nimi ”16* sisälsi 
hieman lapinlisää, sillä konsolin suori- 
tin ei ole 16-bittinen, vaikka grafiikka- 
piiri teknisesti ottaen onkin. Esittelyn 


aikaan bittisota oli kuumimmillaan, 
eikä NEC halunnut jäädä pekkaa pa- 
hemmaksi. Japanissa PC Engine oli me- 
nestys, muualla ei erityisemmin, mutta 
on vaikea sanoa, mikä osuus nimellä oli 
tähän asiaan. Euroopassa myyntiä ko- 
keiltiin rajoitetusti pelkällä TurboGrafx- 
nimellä, mutta kokeiluksi se myös jäi. 


Tuu meille pelaan... 
Stadiaa? 
Vaikka aloitin Xbox-aiheisista sekoi- 
luista, en pidä nimeä sinällään huo- 
nona. Lisämarkkina-alueita tavoittele- 
maan luotu laite oli alkujaan ”DirectX 
Box” mutta tätä ei tarvitse tietää, jotta 
nimi maistuisi suussa iskevältä. Taus- 
talla onkin varmasti huolellista koh- 
deryhmätutkimusta edes silloin jos- 
kus 20 vuotta sitten. Siksi onkin harmi, 
että MS on sen jälkeen lähinnä tehnyt 
kaikkensa sekoittaakseen brändiään. 
Nykyisin Xbox kun löytyy myös Win- 
dowsista sovelluksena, joka on kuiten- 
kin hieman eri asia kuin se konsoli. 
Vaan osataan sitä muuallakin mega- 
korporaatioiden maailmassa. Google 
toi pitkän huhumyllyn jälkeen markki- 
noille oman pelikonsolinsa, joka ei itse 
asiassa ole lainkaan konsoli vaan verkon 
yli toimiva suoratoistopalvelu, johon 
saa kuitenkin ostaa oman ohjaimensa. 
Kuukausimaksun lisäksi myös pelatta- 
vat pelit pitää ostaa. Tämä on varmas- 
ti tiputtanut kyydistä osan potentiaali- 
sia asiakkaita, mutta paljon pisteitä ei 
voi antaa nimestäkään. Stadia tuo tie- 
tenkin monille suomalaisille mieleen 
edesmenneen Helsingin ammattikor- 
keakoulun, mutta kovin monelle ulko- 
maalaisellekaan se ei kyllä herätä mie- 
likuvia pelaamisesta. Palvelun suosio 
on toistaiseksi ollut melko haaleaa, oli 
syy sitten nimessä tai muussa. Niin ja 
Google Play, sehän on tietenkin se An- 
droidin sovelluskauppa. 8 

JOs KUTSUIS KAVEREITA 
ENS KESÄNÄ TANNE 
VIIKONLOPUKSI. 


JES! SE Toimii! KANNATTI 
UUSIA KONKAT PARI 
VUOTTA SITTEN. 


XMAS LEMMINGS! PELATAANPA 
SITÄ NYT SITTEN. 


AIJAI, TAMAHAN ON HYVÄ 
JA PELATTAVA VIELÄKIN. 


MITÄS MUITA JOULU- LISAA CovERDISKEJA.. 
PELEJÄ OLI? | CHARLIE XMAS 
N ||  CHIMP 01; Huono, 
MUTTA MITÄ VÄLIÄ, 
SITÄ SEURAAVAKSI. 


JAAHAS, 
NO SITA 
SAMAA TEILLE- 
KIN VUOTEEN 


1991, DMA. 

AAMU. A TIEN UMPEEN. 
TÄNNE EI 
PÄÄSE 
KUKAAN. 


HAH! MULLAHAN ON NYT TYÖT- 
TOMÄNÄ VAIN AIKAA, LANTTU- 
LAATIKKOA JA MAKKARAA 

ON YLI VIIKOKSI, 


MULLA OLIS ALKUPERAISESSA BOKSISSA 
AMBERSTAR. EN 00 IKINÄ PÄÄSSYT SIINÄ 
ALKUA PIDEMMÄLLE, OLISKO 
HULLUUTTA YRITTÄÄ PELATA 

SE LAPI? 


MMM... HENK NIEBORGIN 

JOULU TASTA 


=. [[] | 8 [ 
KYKRI EI = 


10. : JN Suns < 





75 


PELIT 





Ruasimodon — 
videopeliseikkailut 


Kenelle 


Notre-Damen 
kellot soivat? 


Teksti: Jukka O. Kauppinen 


Kuvat: Jukka O. Kauppinen, Mobygames 


Maailma on täynnä tällä palstalla käsiteltä- 
väksi sopivia pelejä ja aiheita. Mutta mikä 
inspiroi juuri silloin, kun palstaa pitäisi tehdä? 
Joskus loistokas idea välähtää taivaalta oikeal- 
la hetkellä, joskus potentiaalisia aiheita joutuu 
punnitsemaan kaksin käsin. Miksi aiheeksi 
valikoitui nyt Notre Damen kellonsoittaja? 


OKin pelipalstan aihe ja pelit voi- 
vat joskus muuttua matkan var- 
rella rajusti, jopa täysin. Idean tai 
arin pyörittely herättää uusia ajatuk- 
sia, pudottaa eteen uusia pelejä ja lo- 
pulta harhauttaa sivupoluille. Tämän- 
kertaisenkin palstan alkuajatus liittyi 
etäisesti johonkin ikivanhaan kasibit- 
tipeliin, jossa pudoteltiin kiviä keskiai- 
kaisen linnan seinää kiipeävien hyök- 
kääjien niskaan. Sitä etsiessäni päädyin 
tutkimaan Ocean Softwaren vanhim- 
pia pelejä, jotka taluttivat minua kohti 
1980-luvun alun kloonipelejä. Ja joten- 
kin kaikkia näitä tutkaillessani pää- 
dyinkin lukemaan Notre Damen kel- 
lonsoittajasta ja muistin, että siitäkin 
on tehty pelejä. Mitäpä jos? 

Notre Damen kellonsoittaja eli The 
Huchback of Notre Dame eli Pariisin 
Notre-Dame. Kaikki tiet johtavat Vic- 
tor Hugon teokseen Notre-Dame de 
Paris vuodelta 1831. Ranskalaisen kir- 
jallisuuden suurteos sijoittuu vuoteen 
1482 ja kertoo epämuodostuneen, kyt- 
tyräselkäisen miehen ja kaunottaren 
välille rakentuvasta suhteesta ympäröi- 
vän, julman maailman keskellä. Vaikka 
tarina kertoo ihmisistä, teoksen todel- 
linen päähenkilö on Notre-Damen ka- 

tedraali itse. Hugo yritti näet nostattaa 
Ranskan vallankumouksen myllerryk- 
sen jälkeisen ”revitään kaikki vanha, 
tehdään uutta” -myllerryksen keskellä 
vanhan arkkitehtuurin arvostusta. Sii- 
nä hän onnistuikin. 

Romaanin pohjalta tehdyt myö- 
hemmät näytelmät, teatterit ja eloku- 
vat auttoivat ikuistamaan teoksen ja 
sen hahmot, etenkin kyttyräselkäisen 
Ouasimodon ja tämän rakkaan Es- 
meraldan. Ja niinhän siinä kävi, että 
katedraali ja sen kellonsoittaja jäivät 
myös pelilliseen historiaan. Siitä kiitos 
amerikkalaiselle Century Electronics 
-kolikkopelivalmistajalle sekä brittiläi- 
selle Oceanille. 


Hunchback 

Century Electronics / Ocean — 1983 | C64, Ar- 
cade, Amstrad, BBC, Dragon, Electron, MSX, 
Oric, VIC-20, ZX Spectrum 


Oceanin ensimmäinen Victor Hugo 
-peli lähestyi aihetta vapaamielisesti, 
sillä se ei edes sijoitu Notre-Dameen. 
Legendan mukaan peli oli alkujaan Ro- 
bin Hood -tasoloikka. Vihreänuttuinen 
sankari, keskiaikaisen linnan muurit 
ja ristiretkeläisritarit kieltämättä sopi- 





sivat paremmin englantilaisiin tarui- 
hin kuin 1400-luvun Ranskaan. To- 
dellinen tarina on tylsempi: se on itse 
asiassa Century Electronicsin vuonna 
1983 julkaisema kolikkopeli, jonka ko- 
timikro-oikeudet Ocean lisensoi itsel- 
leen. Yhtiö ei siten lisensoinut mitään 
Victor Hugon oikeuksienhaltijoilta, 
vaan toi yhdysvaltalaisen kolikkopeli- 
valmistajan videopelibrändin kotiko- 
neille. Mikä kätevintä (ja edullisinta!), 
brändi pohjautui tekijäoikeusvapaa- 
seen kuvitteelliseen henkilöön, ei ro- 
maaniin, elokuviin tai musikaaleihin. 
Se myös selittää, miksi peli on niin 
epänotredamemainen. Amerikkalaiset 
pelintekijät eivät liene nähneet aino- 
atakaan oikeaa linnaa tai keskiaikais- 
ta katedraalia. 
Tasoloikka-väistely-kellonsoittelu- 
seikkailu on jotenkin jäänyt kummitte- 





lemaan takaraivooni muinaisilta ajoil- 
ta. Luultavasti se tuli vastaan jo ennen 
kuin minulla oli edes omaa tietokonet- 
ta, varmaan kaverin VICillä. Linnan 
muureilla väijyvät hurjankokoiset rita- 
rit olivat jotenkin tyylikkään mieleen- 
painuvia, ja heidät nähtiinkin 1980-lu- 
vun alun joka ikisellä kotimikrolla: 
Amstradit, BBC:t, Dragonit, Flectronit 
ja Spectrumit kattava alustalistaus on- 
kin sympaattisen brittiläinen. 

Oceanille Hunchback oli valtava hitti 
ja yksi firman menestyneimmistä peleis- 
tä vuonna 1983. EFi siis ihme, että vanhaa 
kunnon kyttyräkaveria nähtiin peleissä 
jatkossakin, sekä Centuryltä lisensoitu- 
na että omine lupineen tehtynä. 





Huchback II: 
Ouasimodo's Revenge 
Ocean — 1984 | C64, Amtrad, ZX Spectrum 


Kunnon hitti vaatii aina jatko-osaa, 
joten vuotta myöhemmin julkaistu 
Hunchback II on suurempi, kauniim- 
pi ja vähemmän hauska. Peli on nyt 
Oceanin väen omaa tuotantoa eikä ko- 
likkopelikäännös, mikä näkyy rajusti 
muuttuneessa pelisuunnittelussa. Tu- 
los on kaavamaisempi kasarialun ruu- 
tu kerrallaan etenevää tasoloikkaa, 
jossa on paljon esimerkiksi Manic Mi- 
nerien ja Mario Brosin henkeä, hyväs- 
sä ja pahassa. 


Pariisin Notre-Dame 
peleissä 


Pariisin Notre-Dame on yksi kau- 
pungin maamerkeistä, jota ei kui- 
tenkaan käytetty kovinkaan hyvin tai 


historiallisesti Notre Damen kellon- 
soittajaa lainaavissa peleissä. Mut- 
ta yhdessä on: se oli suorastaan yksi 
Ubisoftin Assassins Creed Unity -pe- 
lin (2014) päähenkilöistä. Ubisoftin 
kehittäjätiimi lähes rakasteli kivistä 
ja puista rakennusta lasermittareil- 


Toisaalta peli on nyt sentään notre- 
damemaisempi, sillä ympäristön voi 
jollain tasolla kuvitella ikivanhaksi ka- 
tedraaliksi tai edes kellotorniksi. Sa- 
moin kentästä toistuvat kirkonkellot 
ja niistä roikkuvat soittonyörit luo- 
vat tiettyä tunnelmaa ja toimivat myös 
mainiona pelimekaniikkana. Keskiai- 
kaisten katedraalien tuntijat saattaisi- 
vat silti hämmästyä arkkitehtonisista 
ratkaisuista. 

Harmi vain, että jatko-osan ken- 
tät ovat monimutkaisempia, vaativat 
enemmän tarkkuutta ja elämiäkin on 
rajoitettu rutkasti. Pelaaminen on alku- 
makustelun jälkeen vanhan koulukun- 
nan ahdistavaa väkisin vääntämistä. 


Hunchback at the Olympics 
Century Electronics / Software Projects — 
1984 | C64, Arcade 


Vuonna 1984 järjestettiin Los Ange- 
lesin olympialaiset. Jättikisojen myö- 
tä aika oli kypsä urheilupelien hyöky- 
aalloille: Track & Field, Summer Games, 
Daley Thompsons Decathlon, Decathlon 
ja... Hunchback at the Olympics? Aivan. 
Kolikkopelivalmistaja Century Electro- 
nics linkosi pelihahmonsa olympialais- 
areenoille. Veikkaan, että aivan tällai- 
sena lajeja ei nähdä paralympialaisissa. 
Mutta hei, Ouasimodosta ei tarvinnut 
maksaa lisenssimaksuja ja hahmo oli 
entuudestaan tunnettu. Kotiversion to- 
sin teki tällä kertaa Oceanin sijaan Soft- 
ware Projects. 

Hieman yllättäen Hunchback ei ole 
maailman kamalin olympia- tai ur- 
heilupeli. Kaikki kahdeksan urheilu- 
lajia nojaavat vahvasti tavanomaiseen 
tikunrämpytysmekaniikkaan, — jossa 
esimerkiksi oikea ajoitus tai hyppyjen 


laan ja kuvauksillaan, ja loikin peliin 
uskomattoman kauniin ja pikkutar- 
kan virtuaalisen version uskomatto- 
man upeasta rakennuksesta. 

Ubin digitaalinen mallinnus oli 
tarkin, mitä katedraalista on koskaan 
tehty, joten vuoden 2019 tulipalon 
tuhottua kirkon puukaton yhtiö luo- 
vutti kaiken aineistonsa korjausryh- 
mien käyttöön. Tiemmä täydelli- 
set korjaustyöt voivat viedä jopa 20 
vuotta. 





ja heittojen kulma määritellään napin- 
painalluksen pituudella. Pelaaminen 
jää kuitenkin kertakokeiluun, sillä ko- 
likkopelitausta murhaa kotipelaami- 
sen innon. Jokaisella pelaajalla on vain 
tietty määrä elämiä, jotka hupenevat 
aina sitä mukaa, kun pelaajat epäon- 
nistuvat annettujen aikatavoitteiden 
alittamisessa. Onnea vain, jos haluat- 
te pelata kaikkia lajeja. Kivaksi monin- 
peliksi tästä ei ole, sillä kentällä ollaan 
aina pelaaja kerrallaan, yksin. 

Kotiversiossa on kuitenkin jotain 
ilahduttavan omituista alkuperäiseen 
arcadeen verrattuna. Sen ohjelmoi- 
neella Colin Porschilla on ollut sel- 
västi tylsää, sillä hän on lisännyt lajien 
peliin hämmentäviä kakkahuumorita- 
soisia välipätkiä, joissa Ouasimodol- 
le joko käy huonosti tai sitten hän pää- 
see pusittelemaan Esmeraldaa. Vaikka 
ne ovatkin aivan kamalia, niin loppu- 
jen lopuksi ne ovat pelin mieleenpai- 
nuvin osio. 


Hunchback 64 
Sandy Munro / A.R.M. Software - 1986 | C64 


Hieman karumpi pompahdus Ouasi- 
modon elämään on ARM Softwaren 
julkaisema Basic-tasoinen käpellys, 
jota on hieman vaikea uskoa todek- 
si. Toivottavasti tätä ei ole myyty kau- 
poissa. Olisiko se peräisin joltain mä- 

täpelikokoelmalta? Tähän verrattuna 
jo Oceanin ensimmäinen Hunchback 
on ylivertaisen koukuttava. 


Hunchback: The Adventure 
Ocean — 1986 | C64, Amstrad, ZX Spectrum 

Yllättävämpi Notre-Dame-käänne (oli 
Ouasimodon loikka tasoloikista teksti- 
seikkailuihin. Ocean ei pelännyt kokeilla 
lisenssiensa ja brändiensä uittamista uu- 
sille vesille, joten The Neverending Story 
-elokuvan tekstiseikkailuksi siirtänyt Ian 
Weatherburn sai uuden nakin: kirjoi- 
ta seikkailu Notre-Damen kyttyräselästä. 

Weatherburnin luomus tavoittaa 
kaikista Hunchbackeistä aidoimmin 
alkuperäisteoksen hengen ja maail- 
man. Tekstiseikkailu nojaa esikuvan- 
sa tapaan tekstiin ja mielikuvituk- 
seen, vaikka peliin istutettiin myös 
muodikasta = grafiikkaa. Inventaari- 
on esittäminen mukana kulkevien esi- 
neiden kuvina tilanteen ja paikan mu- 
kaan vaihtuvien ylägrafiikoiden päällä 
on erikoinen mutta toimiva ratkaisu. 
Fontti olisi kuitenkin saanut olla vä- 
hemmän taiteellinen, sillä nyt teksti on 
turhan vaikealukuista. 

Seikkailu ei ole järin pitkä, mutta se 
on mukavasti kirjoitettu ja rakennet- 
tu. Infocom- tai Level 9 -tasolle se ei 
silti nouse, sillä Oceanilla panostettiin 
enemmän pelien ja pelikoteloiden vi- 
suaalisiin antimiin kuin romaanimit- 
taisiin eepoksiin. Kerronta nojaakin 
enemmän huumoriin ja letkautuksiin 
kuin sielua kouriviin kohtaloihin. Silti, 
onhan tämä lähdeteoksille uskollisin ja 
uskottavin kuvaelma Notre-Damesta ja 
sen asukkaista. Mainio tsekattava histo- 
riaan nojaavista peleistä tykkääville. 

Super Hunchback 
Ocean — 1992 | Game Boy 


Ouasimodo teki yllättävän come- 
backin seuraavalla vuosikymmenellä 
vielä yllättävämmällä alustalla, Game 
Boylla. Parhaaseen €brittijapanityy- 
liin pelikin nimettiin Superiksi, vaikka 
edeltäjä oli julkaistu aivan eri alustal- 
le lähes vuosikymmentä aikaisemmin. 
Mies on kuitenkin kyttyrästään huo- 
limatta reipas tasoloikkija ja hyvä niin, 
sillä matka rakkaan FEsmeraldan pelas- 
tamiseksi uuden kilpakosijan vasten- 
mielisestä syleilystä on pitkä ja vaaral- 
linen. Peli on vaatimattoman alustansa 
huomioiden myös yllättävän nätti ja 
hyvänkuuloinen. Pelattavuuskin on 
skarppia ja tarkkaa, vaikeammatkin 
loikinnat onnistuvat hienosti. 
Hunckbackin pelillisten seikkailujen 
tarjonnassa Game Boy -versiota toh- 

tii jopa väittää Hunchbackin histori- 
an toiseksi parhaaksi peliksi, heti The 
Adventuren jälkeen. Se on myös erin- 
omainen tasoloikinta omillakin ansi- 


oillaan. Mutta onhan tämä yllättävää 
ja erikoista nähdä tunnetun kirjahah- 
mon palanneen näinkin pitkän tauon 
jälkeen vielä kerran peliruuduille. £& 


Sid Meier's MEMOIR! 


Muistamme pelintekijän monesta. 
Nyt on hänen vuoronsa muistella. 


Teksti: Harri Pölönen 


ellcat Ace, F-15 Strike Eagle, 

Gunship, Pirates!, Civiliza- 

tion, Alpha Centauri ja niin 
edelleen — yksikään digitaalisten peli- 
en parissa viime vuosikymmeninä ai- 
kaansa kuluttanut ei ole voinut välttyä 
kuulemasta Sid Meierin nimeä. Lie- 
neepä suurin osa omin käsin pelan- 
nutkin joitain hänen tuotoksistaan. 
Nyt kun tämä kanadalainen pelinte- 
kijä alkaa vähitellen olla eläkeiässä, on 
perinteikäs newyorkilainen kustanta- 
mo julkaissut hänen viralliset muistel- 
mansa. 


Rento pelialakirja 

Kirjan alaotsikon A Life in Computer 
Games mukaisesti muistelmat keskit- 
tyvät puhtaasti Sid Meierin uraan peli- 
en parissa. Vaimo, lapset ja muut hen- 
kilökohtaiset asiat jäävät muutaman 
harvan maininnan tasolle, ellei niil- 
lä ole yhteyttä pelisuunnitteluun. Esi- 
merkiksi pitkäksi venynyt lapsuuden 
kesä Sveitsissä otetaan esille lähin- 
nä kesäkodin vieressä sijainneen rau- 
tatieaseman ja sen innoittaman rauta- 
tiehulluuden vuoksi, mikä puolestaan 
johti lopulta maineikkaaseen Railroad 
Tycooniin (1990) seuraajineen. 

Toisena havaintona teos on kirjoitet- 
tu varsin rennolla otteella. Esimerkik- 
si sivujen marginaaliin on lisätty saa- 
vutukset, joista ensimmäisen saa heti 
avaussivulta: Achievement Unlocked: A 
Journey of 1,000 Miles — Read one page. 
Erityiseen huulen heittoon ei kuiten- 
kaan lähdetä vaan kyse on Meierin 
lämminhenkisestä virnuilusta pelialan 
uusille ilmiöille. Pieniä huumorin pil- 
kahduksiahan on totuttu näkemään 
myös hänen peleissään — erityises- 
ti graafisessa ilmeessä — vaikka useat 
niistä sotimista tai muuta vakavaa ai- 
hetta käsittelevätkin. 

Sid Meierin ura pelien parissa onkin 
herkullisen pitkä ja monipuolinen läh- 
tien seitsemänkymmentäluvun ensim- 
mäisistä Atarin 400/800-konesarjalle 
kyhätyistä raakileista, kulkien seuraa- 
van vuosikymmenen lentosimulaatto- 
reiden kautta miehen tunnetuimpaan 


Civilization-pelisarjaan (alk. 1991) ja 
siitä nykypäivän Firaxis-yhtiön pa- 
riin. Koska Meier on nimenomaan pe- 
lisuunnittelija, kirjassa käydään läpi 
hänen filosofiaansa viihdyttävän pe- 
lin sielusta ja jonkin verran myös oh- 
jelmointiteknisiä yksityiskohtia. Itse 
olisin tykännyt lukea enemmänkin 
vaikkapa kuusnelosen konekielisistä 
haasteista ja ratkaisuista, mutta on ym- 
märrettävää, että tällainen olisi ohjel- 
mointiin vähemmän perehtyneille ras- 
kasta luettavaa. 

Uran seuraaminen on samalla ai- 
kamatka viihde-elektroniikan ja pe- 
liteollisuuden historiaan. Matkan ai- 
kana käydään läpi jokainen Meierin 
tekemä peli, joista jotkut eivät luon- 
nollisesti olleet aivan niin onnistunei- 
ta kuin toiset — ainakaan kaupallisesti. 
Yhtenä esimerkkinä mainittakoon Pa- 
nasonicin flopanneelle 3DO-konsolille 
julkaistu C.PU. Bach (1994), jossa pe- 
laajan rooliksi jää lähinnä kuunnella 
tekoälyn tuottamia Johann Sebastian 
Bachin sävellyksiä muistuttavia mu- 
siikkikappaleita. Kyse oli 1990-luvun 
alun tekoälystä, joten Bachin teosten 
tasolle ei välttämättä musiikillisesti yl- 
letty. Ensi istumalta C.P.U. Bach voikin 
tuntua oudolta teokselta Meierin ka- 
talogissa, mutta sillekin on täysin ym- 
märrettävä selitys ja kirjassa jopa oma 
lukunsa. 


Mukavalta mieheltä 

Sid Meier käsittelee kirjassa kolle- 
goitaan ja muita pelialan toimijoita 
silkkihansikkain. En muista kirjasta 
ainuttakaan negatiivista lausuntoa ke- 
nestäkään, vaikka epäilemättä hyväk- 
sikäyttäjiä ja välistävetäjiä on hänen- 
kin tielleen sattunut. Osittain tämä on 
ymmärrettävää Meierin edelleen toi- 
miessa alalla aktiivisesti, mutta osin ta- 
pahtumien syyt ja taustat jäävät epä- 
selviksi. Joissain kohdissa toivoin, että 
asiat olisi kyetty sanomaan rehellisesti 
ja suoremmin. 

Suosittelen ottamaan kirjan seurak- 
si tabletin tai muun digitaalipäätteen, 
sillä lähes kaikista Meierin peleistä 
löytyy YouTubesta arkistomateriaalia 
— aika montaa kirjassa mainittua teos- 

Sid Meier's Memoir!: 
A Life in Computer 
Games (2020) 


Tekijät: Sid Meier, Jennifer Lee 
Noonan, sidmeiersmemoir.com 
Julkaisija: W. W. Norton & Company 
304 sivua, saatavilla kovakantinen 
paperikirja, äänikirja (cd ja lataus), 
epub, Kindle 


ta tulin testanneeksi emulaattorillakin 
lukujen välissä. On mielenkiintoista 
seurata Meierin omien taitojen ja pe- 
lien laadun kehitystä jokaisen uuden 
ilmestyneen pelin myötä. Uran alus- 
sa hän vastasi ajan hengen mukaisesti 
omakätisesti niin suunnittelusta, ohjel- 
moinnista, grafiikasta kuin äänistäkin. 
Vähitellen tuolloisen julkaisijayhtiön- 
sä MicroProsen kasvun myötä mu- 
kaan tuli eri alojen ammattilaisia, min- 
kä Meier toki itsekin myöntää näkyvän 
lopputuloksen laadussa. Askel pelaajan 
mielikuvitukseen nojanneista viivagra- 
fiikkalentosimulaattoreista Silent Ser- 
vice -sukellusvenepelin (1985) silloi- 
sella mittapuulla huikeaan graafiseen 
ilmeeseen on huomattava. 

Kokonaisuutena teos on mainio reis- 
su vuosikymmenten läpi mitä muka- 
vimman miehen kyydissä, etenkin kun 
seuraan liittyy remuavia merirosvo- 
ja, taivasta puhkovia suihkukoneita ja 
maapalloa valloittavia kansoja. Kielel- 
lisesti teos on sangen selkeää ja suora- 
viivaista englantia, enkä usko, että ta- 
vallisella pelaajalla ilmenee ongelmia 
sen kanssa — jos pysyy kärryillä tari- 
navetoisen englanninkielisen = pelin 
juonessa, pärjää nytkin. Ongelmak- 
si voi muodostua vain kirjan kädestä 
pois laskeminen... 48 

Game & Watch: Super Mario Bros. 


Vol Nintendo 
minkä teit 


e oli kuin kangastus, turkoosin- 
S sininen keidas kuivien elektro- 

niikkapelien aavikolla: Ninten- 
don Super Mario Bros. Game & Watch 
(1986). Nuorempi minäni näki väläh- 
dyksen siitä alakoulun välitunnilla. Tas- 
kuvideopeli, jota ei ollut sidottu kiin- 
teään peliruutuun. Mario loikki läpi 
vaihtelevien tasojen pienellä laatalla, 
joka ei ollut paljoa suurempi kuin fu- 
turistinen älyautopuhelin. Tulevaisuus 
aukeni edessäni. Tähän upottaisin kaik- 
ki vapaahetkeni Saabin takapenkillä. 

Ihastukseni on syytä asettaa vii- 
tekehykseensä. Tuon ajan taskupelit 
koostuivat lähinnä yhden segmentti- 
näytölle kovakoodatun pelikentän tah- 
koamisesta. Kestäisi pitkään, ennen 
kuin asiat paranisivat. Pian julkaistava 
Game Boy -käsikonsoli olisi vyölaukun 
kokoinen. Seuraava Atari Lynx -vyö- 
laukkukonsoli vaati jo kaksi laukkua 
— toisen paristoille. Nyt tiedät, miksi 
vyölaukut olivat niin suosittuja. Game 
& Watch sentään kulki taskussa ja pa- 
ristot kestivät 20 vuotta. 

Fn ollut tuolloin vielä kaikkitietävä 
kuten nykyisin, mutta tiesin, että Su- 
per Mario Bros. oli saatava. Liekö siis 
ihme, että Nintendo on samalla astialla 
taas reilut 30 vuotta myöhemmin. Vali- 
tettavasti turkoosi keidas on vaihtunut 
kellertäväksi lammikoksi. 


Myyttinen peli 
Game & Watch -taskuvideopelaajan 
hovihankkija löytyi aikanaan jokaises- 

ta kylästä — R-kioski. Nykyisin R-kios- 
kilta saa kaikkea mahdollista, mut- 
ta tuohon aikaan R-kioskeilla myytiin 
vain kahta asiaa: tietokonelehtiä ja 
elektroniikkapelejä. Pelivalikoima oli 
kuitenkin rajallinen. Kiersin lähes 
kaikki pääkaupunkiseudun R-kioskit 
etsiessäni kangastustani. Turhaan. 

Muistan ostaneeni lopulta laihaksi 
lohduksi Gold Cliffin (1988). Se ei ol- 
lut huono peli. Kolmanneksi viimei- 
nen Game & Watch oli ensimmäinen, 
jossa oli pelitilanteen tallennus (toinen 
oli Zelda), ja se koostui Super Marion 
tapaan vaihtelevista kentistä. Kentät oli 
kuitenkin piirretty staattisen luolaston 
sisään. Luolan seinät olivat kuin kalte- 
rit. Kaihosin Super Marion sivuttain 
vierivää vapautta. 

Niinpä innostuin vuosikymmeniä 
myöhemmin, kun Nintendo päätti jat- 
kaa retrokonsoliensa sarjaa Super Ma- 
rio Bros. -nimisellä Game & Watchil- 
la. Olihan Nintendon NES- ja Super 
NES Classic Edition -retrouusintoi- 
hin kiteytynyt kaikki se, mikä on hy- 
vää ja pyhää. Kunnes pommi puto- 
si: Nintendo olikin survonut Game & 
Watch -kuoriin pari NES-televisiokon- 
solin Mario-peliä. Keskisormen ojen- 
nuksena mukaan oli leivottu mukael- 
ma jonglöörielektroniikkapelistä. 

Fn ollut surussani yksin, sillä oli toi- 
nenkin joukko, jonka muistot tallottiin 
— nimittäin ne F1-kilpailujen voittajat, 

jotka saivat aikanaan erikoismuotoil- 
lun keltaisen Super Mario Bros. -elekt- 
roniikkapelin. Tätä versiota ei saanut 
edes teoriassa R-kioskilta. Kyseessä 
eivät olleet ne F1-mestarit, vaan vie- 
läkin eksklusiivisempi joukko: Nin- 
tendon videopeli-Grand Prixin voit- 
tajat... Kuin SM-liigan Kanada-malja 
vaihdettaisiin kopioon! Fi minun ka- 
sarillani. 


Pyhä häväistys 
Nintendo-apologisti löytänee lieventä- 
viä asianhaaroja. Vuoden 1986 Super 
Mario ei ollut tavanomaisin Game & 
Watch -kokemus. Sen väritys, leveämpi 
näyttö ja nuolipainikkeet poikkesivat 
monista peleistä. Lisäksi se jonglööri- 
pelikin omaa historia-arvoa. Kyseessä 
oli vuosina 1980 ja 1991 sarjan ensim- 
mäinen ja viimeinen pelijulkaisu (Ball 
ja Mario the Juggler), joka oli myös tyy- 
lillisesti lähempänä useimpia elektro- 
niikkapelejä. NES-peliä olisikin ollut 
vaikeampi sovittaa leveälle näytölle. 
Yhdentekevää selittelyä. Super Ma- 
rion kotelo nähtiin jo Donkey Kong 
Jr.:ssä (1982). Ball- ja Mario the Jugg- 
ler -elektroniikkapelit puolestaan ero- 
sivat uudesta Ball (Mario Versionista) 
sekä grafiikoiltaan että koteloinnil- 
taan. Häpeääkö Nintendo menneisyyt- 
tään? Myyntipakkauksesta ei löydy 
kunnon kuvaa edes Ball-pelistä... Al- 
kuperäinen Super Mario Bros. oli ai- 
kansa kunnianhimoisin taskupeli, joka 





olisi ansainnut olla mukana — kaikessa 
karussa ja tökkivässä loistavuudessaan. 

Game & Watch: Super Mario Bros. 
(2020) ei ole uskollinen millekään. Kar- 
vahattu nousee lähinnä onnistuneelle 
puijaukselle. Kapistus näyttää haper- 
tuneiden muistojemme Game & Wat- 
chilta, johon on sumeilematta valittu 
palasia sieltä täältä — tyylipuhdas fan- 
tasia pelaamisesta silloin ei koskaan. 
Verkossa kiertävän havainnekuvan pe- 
rusteella monet toivovat samaa käsitte- 
lyä viimeiseksi jääneelle elektroniikka- 
pelilleni, vihreälle Zeldalle. Miksipä ei. 


Not All Fairy Tales 
Have Happy 
Endings 


Muun muassa Ouest- 
seikkailupeleistä tunnetun 
Sierran perustaja kirjoitti 
myös muistelmat. 


Teksti: Janne Siren 


uistelmien lukeminen on 

oma lajinsa. Olen lukenut 

lukuisia, kenraaleista poli- 
tiikkoihin ja tietokonepamppuihin. Se 
on kuin aloittaisi katsomaan pitkää te- 
levisiosarjaa. Investointi. En ollut muis- 
telmatuulella, kun nappasin Ken Wil- 
liamsin muistelmat hetkeksi käteeni 
uuden Hercule Poirot'n jälkeen — Kin- 
dlestä ei löytynyt dekkareita. Sitten en 
pystynytkään lopettamaan... 

Sierran pelintekijäpuolisonsa Ro- 
berta Williamsin kanssa perustanut 
Ken on hieman vastentahtoinen muis- 
telmakirjoittaja —- ja Roberta vieläkin 
vastentahtoisempi. Kaikesta huokuu, 
että Ken on eläköitymisestään huoli- 
matta softantekijä ja kauppamies (ja 
venemies), joka ei katsellut peräpei- 
liä ennen kuin korona pysäytti venei- 
lyharrastuksen ja tyhjensi kalenterin. 
Onneksemme Ken koki, että Sierra- 
historiikeista puuttui vielä jotain. Opit- 
tu pitäisi pistää eteenpäin. 

Vaikka en epäillyt, etteikö teos yh- 
dessä edellisellä aukeamalla esitellyn 
Sid Meierin kirjan kanssa olisi vuoden 
2020 pelihistoriallinen merkkitapaus, 
se yllätti kolmesta syystä. 


Siihen voisi laittaa vaikka Donkey Kong 
Countryn (SNES, 1994) kaveriksi, kos- 
ka Donkey Kong Jr. -elektroniikkapeli 
oli myös melko vihreä. 

Fantasiasta tulee totta, kun kokonai- 
nen uusi pelaajasukupolvi oppii, että 
tällainen se Super Mario Bros. -tasku- 
peli oli. Turkoosi kangastus katoaa pu- 
naisen paholaisen tieltä horisonttiin, 
jonnekin hakukoneiden unohdetuil- 
le takasivuille. Muistakaa YM-105! 4 


Janne Siren 


1. Helppo luku 

Syy miksi en saanut laskettua William- 
sin kirjaa käsistäni liittyi kirjoitusta- 
paan, joka on tavallaan epätyydyttä- 
vä mutta lähestyttävä. Williams kertoo 
uskovansa asioiden esittämiseen pieni- 
nä palasina ja näin hän myös kirjoittaa. 
Jos kaipaat syvällistä tapahtumien pen- 
komista tai Sierran pelien kertaamista, 
tämä on väärä teos. Monissa (tietotek- 
niikka)historiaan |liittyvis- 
sä faktoissa Williams vetää 
mutkat niin suoriksi, että 
pedanttia Skrollin toimitta- 
jaa hirvittää. 

Koko kirja on leppoisaa 
itsejulkaistua tekstiä, jota 
kustannustoimittajat tai 
haamukirjoittajat eivät ole 
päässeet pilaamaan — sellai- 
sia ei ole ollut. Teos on suo- 
rapuheinen ja paikoitellen lähes suo- 
lainen, kun tarina eksyy vyön ja veden 
alle. Jos et voi sietää muistelmia, saatat 
tykätä tästä. 


2. Poikkeuksellinen aikajana 
Kirjasta tekee poikkeuksellisen myös 
Williams-pariskunnan työhistoria tie- 
totekniikan parissa, joka alkoi kymme- 
nisen vuotta aikaisemmin kuin monil- 
la muilla henkilökohtaisen tietokoneen 
vallankumouksen —julkimoilla. Wil- 
liamsit aloittivat alalla todella nuori- 
na, kun tietokoneita ohjelmoitiin vielä 
pahvikorteilla. Kortit jätettiin operaat- 
torille laatikkoon suorittamista varten 
ja tulokset haettiin tulosteina perästä, 
myös ne pelkkään virheilmoitukseen 
päätyneet. 

He olivat yhä nuoria ja nälkäisiä, kun 
kotitietokone tuli ja mullisti kaiken. Kir- 





200 mn Va — 
KEN WILLIAMS 


Game & Watch: 
Super Mario Bros. (HXA-001) 


Elektroniikkamarketeissa arviolta maalis- 
kuun loppuun asti, hinta noin 69 euroa. 
Kaikesta huolimatta laadukas tasku-NES. 


Sisältää viihteellisen kellonäkymän sekä 
pelit: Super Mario Bros. (NES), Super 
Mario Bros.: The Lost Levels (NES) ja Ball 
(Mario Edition). Lisää Retro Rewind 
liitteessä, s. 124-125. 





KIRJAT 


ja on aikajanaltaan kuin onnistunutta 
Skrolli-numeroa lukisi, paitsi nyt kirjoit- 
taja oli itse kaikessa mukana. 


3. Kooditaiteen opas 
Odottamattominta oli kuitenkin se, että 
Williamsin muistelo on myös ohjelmis- 
toteollisuuden oppikirja. Fi se sentään 
uuden polven Mythical Man-month ole, 
mutta kirja sisältää oivalluksia parhais- 
ta käytännöistä. Williams on 
pääosin erottanut opit omik- 
si kappaleiksi, jotka on help- 
po ohittaa. En ohittanut. 
Fikä Williams muistele rei- 
käkortteja tai vesiputousmal- 
lia, vaan puhuu modernista 
ohjelmistokehityksestä ja lii- 
ke-elämän läksyistä. Mukana 
on mielipiteet jopa optimaa- 
lisesta metodin pituudesta 
(korkeintaan 20 koodiriviä), sisennyksis- 
tä ja muuttujanimistä. 

Yhtä asiaa odottaville tämä satu ei 
pääty onnellisesti. Kyseessä ei ole muis- 
telmakirja Sierran pelien tekemisestä, 
paitsi ehkä Williamsien ensimmäisis- 
tä ja viimeisistä. Sen sijaan kirja ker- 
too, millaista oli — ja on — olla tietoko- 
neohjelmien valmistaja. Tämä tosin 
lieneekin arvokkaampi tarina kuin yksi 
siirappinen pelimuistelo lisää retro- 
markkinan moolokinkitaan. 48 


Retro Rewindin uutinen teoksesta sivulla 
100. Roberta kirjoittaa muuten myös kir- 
jaa, aivan muusta (robertasbook.com). 


Tekijä, julkaisija: Ken Williams (2020) 
Verkkosivu: kensbook.com 

408 sivua, saatavilla kovakantinen paperikir- 
ja, pokkari, pdf, epub, Kindle 

len sarjan tähänastisissa osis- 
sa =jaaritellut loputtomas- 
ti kotimikroharrastukseni ja 


-elämäntapani alkuvaiheista, samoin 
kirjoittajanurani alkuvaiheista paikal- 
lislehdissä. Kyllähän niissä muistel- 
tavaa riittää, sillä alueelliset sanoma- 
lehdet olivat hyviä kirjoittajakouluja. 
Mutta myös isompiin lehtiin kirjoitta- 
minen kiinnosti. 

Printti-lehti oli kuollut ja MikroBitti 
tuntui tavoittamattomalta — liian ylhäi- 
seltä. Yritin kuitenkin monta kertaa teh- 
dä bittikelpoisia näytearvosteluja, mut- 
ta kaikki ne ehdittiin arvostella lehdessä 
ennen jutun lähettämistä. Muistan edel- 
leen kirkkaasti sen pettymyksen, kun 
uudessa Bitissä arvosteltiin R.M.S. Tita- 
nic, josta juuri tein bittiarviota. Fi se sil- 
ti hukkaan mennyt, sillä julkaisin jutun 
Salmettaressa, mutta olinhan minä när- 
peentynyt Bitin peliensaantinopeudes- 
ta. Epistä. 

Commodore-mikroihin — erikoistu- 
neen C-lehden ilmaantuminen in- 
nosti kuitenkin yrittämään kovem- 
paa. Minullahan oli Commodore 64 
ja kirjoitan jo sen peleistä, ohjelmista 
ja kulttuurista. Tämähän sopisi minul- 
le hienosti. Niinpä tuijotin puhelinta 
monta päivää, joskus jo nostin luuria- 
kin, mutta en uskaltanut soittaa. Mitä 
he mahtavat sanoa, tuommoiset Hel- 
singin herrat. Pelkäsin ja niin hemme- 
tisti. Kirjoitin ylös juttuideoita ja tuijo- 
tin puhelinta. Lopulta sain pyöritettyä 
numerot loppuun asti. 

Toimittaja Kim Leidenius vastasi. 
Änkytin asiani. Kimi kuulosti mukaval- 
ta. Sovittiin, että teen näytejutun ja pos- 
titan sen. Näin toimittiin. Kului viikko, 
kaksi, jotain. Soitin Kimille ja kysyin 
mitä mieltä hän oli. 

Pitkä hiljaisuus. Kimin rattaat pyö- 
rähtelivät ja hakukone altavistasi, että 
kuka ja mitä ja mikä juttu. Match found. 

Kimi nauroi. 

Olin luultavasti kauhuissani. Kamala 
reaktio. Nauru ei kuitenkin ollut pilkal- 
lista, vaikka räkä saattoikin vähän rois- 
kua. Kim ynnäili, että olin tainnut hau- 
kata vähän liian ison palasen ja yritin 
tehdä liian ison jutun heti näin alkuun- 
sa. Teksti ei kokonaisuutena toiminut, 
mutta siinä oli potentiaalia. Ihme kyllä 
Kimi hyväksyi minut avustajaksi, mutta 
sovimme, että aloitan pienemmistä ju- 
tuista. Tehdään alkuun peliarvosteluja 
ja katsotaan miten homma toimii. 

Kasvukokemushan oli tämän jälkeen 
nopeaa. Minulla oli pian lehdessä ja 


82 SKRAOLLI 2020.4 





osa XV: pystymetsästä 
Bittiryteikköön 


Teksti ja kuvat: Jukka O. Kauppinen 


Muistin hämärtyminen tuottaa joskus todellisia 
yllätyksiä, isojakin. Luulin vuosikausia, että 
ensimmäinen MikroBitissä julkaistu juttuni oli 
Civilization-pelin arvostelu. Höpön pöpön. 
Sehän tapahtui jo paljon aikaisemmin. 


lehdissä omia vakiopalstojakin, joihin 
kirjoittaminen oli täyttä laiffii. 


C=lehti ja MikroBitti 

olivat kirjoittajakouluja 
Ensimmäiset Isossa Lehdessä julkaistut 
juttuni löytyvät C-lehdestä 4/1987. Nii- 
tä tutkiessani voin vetää muutaman joh- 
topäätöksen. Ensinnäkään en ollut vielä 
kummoinen kirjoittaja. Toisekseen nä- 
emmä hommasin alkuvaiheessa arvos- 
telukappaleeni itse ja hakeuduin käsit- 
telemään genrejä, jotka eivät olleet niin 
kilpailtuja. 

Tuon aikaisten avustajien rekrypro- 
sessi ja osaamisen taso ovat mielen- 
kiintoisia aiheita. Suomessa ei ollut en- 
nestään pelimedioita tai montaakaan 
kouliintunutta —digitoimittajaa, joten 
hämmästyttävän suuri osa suomalais- 
ten tietokonelehtien kirjoittajista käve- 
li sisään suoraan pystymetsästä, verinen 
kirves olkapäällään. Esimerkiksi luku- 
juttujen ja isojen artikkelien kirjoittajilla 
oli jopa oikeaa toimittajataustaa, mutta 
syvimmän nörtismin päässä uivat avus- 


tajat takoivat tekstiä oman harrastuk- 
sensa ja osaamisensa pohjalta. (Kuulos- 
taako Skrollilta?) 

Sakki nosteli käsiään ja ilmoitti, että 
he voisivat kirjoittaa juttuja. Osa näis- 
tä pystyi tuottamaan tasaisen laadukas- 
ta tekstiä aikataulujen puitteissa. Heille 
riitti hommia. Vakkarilistoille päässei- 
den taidot kehittyivätkin nopeasti, eikä 
siihen tarvittu edes taikatemppuja. Te- 
kemällä oppi ja lehden kustantajan 
Tecnopressin väki opetti. Tuohon ai- 
kaan toimituksesta tuli usein vielä oi- 
kolukuvedokset omista jutuista, joiden 
punakynämerkintöjä tutkimalla saattoi 
ottaa opikseen. Toivottavasti otin. 

Myöhemmin omalla urallani toimi- 
tuspäällikkönä ja päätoimittajana olen 
yrittänyt toimia samaan tapaan silloin, 
kun aika ja resurssit ovat siihen riit- 
täneet. Eli antanut palautetta, antanut 
mahdollisuuksia, auttanut kehittymään 
ja opastanut hyviä avustajia eteenpäin, 
myös silloin kun hän on siirtynyt isom- 
man, jopa kilpailevan median leipiin. 
Kiitos hyvistä jutuista, onnea jatkoon! 


Näin C, MikroBitti ja aikanaan myös 
Pelit-lehti kouluttivat itselleen metsä- 
läisistä oman, uskollisen ja innokkaan 
kirjoittajakaartin. En tiedä oliko tämä 
miten suunnitelmallista, mutta teho- 
kasta ainakin. 


Piraatilla piti pärjätä 
Ja se oma arvostelukappaleiden han- 
kinta? No. Osa peleistä oli paikallisista 
kaupoista ja maahantuojilta saatuja lai- 
nakappaleista, jotkut kavereilta. Tänään 
voinee jo tunnustaa, että moni oli rehel- 
lisiä piraattikopioita. Olin jo varhain in- 
nostunut raskaan sarjan rooli-, sota- ja 
strategiapeleistä sekä lentosimulaatto- 
reista, joten keräsin niitä tietoisesti jopa 
ulkomaisten peliswappereiden kanssa. 
Pelilistat ja pelit vaihtuivat kirjepostitse, 
ja joidenkin kanssa vaihdoimme jopa 
ohjekirjojen valokopioita. Peli peliä, oh- 
jekirja ohjekirjaa vastaan. Tiettyjen ys- 
tävällishenkisten tahojen valokopioko- 
neet olivat välillä kovassa käytössä. 
Piraattikopioiden käyttö oli tässä 
vaiheessa oikeastaan ainoa tapa tar- 
jota juttuja peleistä, joita toimituksel- 
la ei ollut ennestään. Olihan se myös 
keino lanseerata itsensä strategia- ja si- 
muasiantuntijaksi. Ja kun mutkia oio- 
taan, niin eipä se toimituksen ongelma 
ollut, jos avustaja tarjoaa oma-aloittei- 
sesti juttua omiin lähteisiinsä nojaten. 
Ja luulisin, että piraateista tehdyt juttu- 
ni myivät aika monta peliä. Tämä oli 
toki vain yksi vaihe, sillä luottokelpoi- 
suuden kasvaessa toimituksesta lähe- 
tettiin enemmän pelejä testattavaksi. 
Uusien avustajien niskoillehan ei kan- 
nata sälyttää liikaa, koska jos nämä fai- 
laavat juttujensa toimituksessa, lehdes- 
sä saattaa olla painopäivän lähestyessä 
monta tyhjänä ammottavaa aukkoa. 
C-lehdessä 4/1987 oli peräti neljä ar- 
vosteluani. Wizards Crown (SSI), War- 
game Construction Set (SSI) ja Warship 
(SSD) olivat uskoakseni piraattiarvioita, 
mutta Hysteria (Software Projects) oli 
ensimmäinen C:ltä koskaan arvostelta- 
vaksi saamani peli. Ensin mainitut an- 
toivat osviittaa siitä, että nautin vaikeis- 
ta, syvistä ja pitkistä peleistä. Hysteria 
taasen on siitä kiinnostava, että olin sel- 
västi lukenut pelistä brittilehdistä. Brit- 
tilehdissä kehuttu ja hypetetty peli oli 
minusta visuaalisesti tyylikäs, mutta si- 
sällöllisesti ontto ja laimea: 2/5 tähteä. 
On mukavaa nähdä, että olin jo tuolloin 
oman tieni kulkija ja arvioin pelit oman 
pääni ja makuni mukaan. Jokainen pe- 
liarvosteluhan on vain sen kirjoittajan 


oma näkemys, ei koskaan ehdottoman 
objektiivinen totuus. 

Koska C:tä ja MikroBittiä tehtiin lo- 
mittain, yhteisellä toimituksella, niin 
näemmä ensimmäinen loikkani Mik- 
roBitin puolelle tapahtui varsin äkkiä. 
MB 2/1988:ssa oli arvostelu Joe Bla- 
desta ja 3/1988:ssa Nebuluksesta. Mo- 
lemmat olivat toimituksesta saatuja ar- 
vostelukappaleita, joiden arvosteluista 
huomaa yllättävyyksiäkin: upotin teks- 
teihin jo rohkeasti sisäpiirivitsejä, omi- 
tuisia kommentteja ja kritiikkiä. Pak- 
ko myöntää, että nauroin tässä itsekin 
makeasti, kun löysin ensimmäisestä 
MikroBitti-arvostelustani sekä natseja 
että demoskene- ja Byterapers-kuitteja. 
Hyvin alkoi, eivätkä ne tähän jääneet. 

MikroBitti-kirjoittelu jäi kuitenkin 
satunnaiseksi, sillä naputtelin mene- 

mään lähinnä C-lehden ja Pelit-kirjo- 
jen rintamalla. Käänne tapahtui 1992, 
kun kaveri toi Amerikasta Sid Meiers 
Civilization -pelin, jota ei ollut vielä 
edes julkaistu Euroopassa. Sen arvos- 
telu päätyikin C:n sijaan Bittiin, koska 
se oli menossa painoon ensin. Vaikka 
juttu ilmestyikin ”väärässä” lehdessä, 
niin se oli minusta vain mainio käänne 
— ja sen myötä bittitulvaportit aukesi- 
vat toden teolla. Civilizationin jälkeen 
kirjoitin jokaiseen MikroBitin nume- 
roon, kunnes ajat muuttuivat ja arvos- 
tettu päätoimittaja Markku Alanen sai 
kenkää. Ajat saati lehti eivät olleet enää 
entisensä... 

Mutta siihen väliin mahtui monta 
hienoa vuotta ja tapahtumaa, joista li- 
sää tulevissa JOKstorioissa. f& 


Jukka O. Kauppinen alias Grendel/Byterapers on pitkän linjan toimittaja, joka kirjoitti 
ensimmäisiä tekstejään mekaanisella kirjoituskoneella. JOKin ensimmäinen peliarvostelu 
julkaistiin 1986, mistä lähtien hän on ahkeroinut tauotta kirjoittaen juttuja muun muassa 
videopeleistä, tietotekniikasta, viihteestä, ilmailusta ja burleskista. JOKstoriaa-sarjassa 
pureskellaan niin kotimikroilun kuin peli- ja digijournalismin maailmaa grennulasien läpi 


nähtynä. jukkaOskrolli.fi 

Nopeimmat palvelimet edullisesti -- jo vuosikymmenen kokemuksella! 


sendanor 


Lue lisää ja tilaa verkossa: nor.fi 





Kiitos 

Kiitos ennätysmäärästä sähköpos- 
tia ja palautetta, jonka Skrollin edel- 
linen numero 2020.3 sai osakseen. 
Koska palautetta tuli niin paljon, 
omistamme sille poikkeuksellises- 
ti erikois-Postipalstan tässä nume- 
rossa. Seuraavassa siis poimintoja ja 
referaatteja saamistamme viesteistä. 
Kiitos myös niistä lukuisista kom- 


menteista, jotka eivät mahtuneet 
lehteen — kaikki ideat on kerätty ja 
luettu toimituksessa sekä otettu op- 
pia. Otamme mielellämme sähkö- 
postia ja palautetta vastaan jatkos- 
sakin osoitteissa toimit 

sekä 


V [TITANYTKÄTI 
päätoimittaja 





Mahtava kultti! 

Päätin antaa positiivista palautetta 
lehdestänne, koska sehän on kiistatta 
paras IT-alan lehti, mitä Suomesta täl- 
lä hetkellä tehdään. Juttunne lehdes- 
sä ovat poikkeuksetta kultaa ja todella 
mielenkiintoisia. Olin myös aiemmin 
Skrollin lisäksi Retro Rewindin tilaa- 
ja ja kuin tilauksesta yhdistitte nämä 
kaksi 6/5 tähden lehteä yhteen. Aivan 
mahtavaa! Jatkakaa samaan malliin. 
Olen myös vinkannut usealle tuttaval- 
leni lehdestä, ja osa heistä on päätynyt 
kestotilaajaksi. 

Onnittelut vielä hienon etapin saa- 
vutuksesta, kun lehtenne tuli myyntiin 
lehtipisteisiin ympäri maata. Tämä to- 
sin herättää minussa jopa pientä huol- 
ta sen vuoksi, että toivon todella, et- 
tei mikään iso kustantaja osta teitä ja 
lähes 100 %:lla varmuudella samalla 
myös pilaa tätä teidän mahtavaa kon- 
septia ja kulttia. "Corporate magazines 
still suck!” 

Miikka Veijonen 


Didata Lahdessa 

Palautetta Skrolli 2020.3:n Suomalaiset 
tietokoneet -jutun kohtaan: ”[Didata- 
järjestelmää] käytettiin ilmeisesti vain 
kolmessa koulussa: Vantaan Veromä- 
essä, Jyväskylän normaalikoulussa ja 
Pohjolan poikakodissa.” 

Didata-opetuskonetta ei ollut vain 
kolmessa koulussa Suomessa, sillä sel- 
lainen oli meilläkin Lahdessa Kaiku- 
harjun koulussa, siinä 70-luvun lopus- 
sa ja 80-luvun alkuvuosina. Tämä tieto 
on fakta. Koneita oli koulussa yksi kap- 
pale ja opettajana oli lahtelainen Rei- 
jo Pöntinen. 2000-luvulla tapasin vielä 
Reijon, joka kertoi, että koulun koneet 
oli viety varastoon, joka purettiin ja 
koneet tuhottiin vuonna 1995. Mutta 
Didata oli lainassa Nokialta ja palau- 
tettiin 80-luvulla sinne. 

Didatalle oli myöskin saatavana le- 
vyasema kasettiaseman lisäksi. Kou- 
luun ei hankittu levyasemaa, koska se 
oli liian kallis. Levykeohjelmia en ole 
nähnyt missään myynnissä tai käytös- 
sä. Didata oli Kaikuharjun koulun en- 
simmäinen tietokone. Myöhemmin 
tulivat Commodore 64, Amiga 1000 ja 
Amiga 500. 

Asko Tammelin 


Linnunpöntöt tulivat 
Macintosh-screenshotteja — [Skrolli 
2020.3:ssa] olisi katsellut mielellään 
enempikin. 

la mettrie, %skrolli (IRCnet) 


Kiitos, olen samaa mieltä. Skrolli ot- 
taakin mielellään vastaan lisää artik- 
keleita (ja kuvia) myös Macintoshista 
— ja Macista laajemminkin — osoittees- 
sa toimitusaskrolli.fi. Bonuskuvana si- 


% File Edit Options 


VAKIOT 


vun alareunassa Duane Blehmin Stunt- 
Copter, jota pelasimme Skrolli 2020.3:ssa 
mainitussa Mäntymäen ala-asteen tie- 
tokonekerhossa 1980-luvun loppupuo- 
liskolla. Pelistä ilmestyi myös päivitetyt 
versiot pilvillä ja ikkunoinnilla, mutta 
meillä oli tämä alkuperäinen. 

Janne Siren 


Koulun tietokonekerhosta 
Meillä oli hyvin samantapainen tilan- 
ne kuin Linnunpöntöt tulivat kouluun 
-artikkelissa (Skrolli 2020.3) Kirkko- 
järven koulussa, Espoossa, paria vuot- 
ta myöhemmin. Erona oli se, että kou- 
lussa ei ollut pönttö-Macceja, vaan 
vanhemmat hommasivat työpaikkojen 
poistosta vanhoja PC-koneita. Myös 
tietokoneverkko rakennettiin kouluun 
itse, ensimmäinen versio samalla ta- 
valla vanhempien työpaikoilta ylijää- 
neestä koaksiaalikaapelista. 

Espoon kaupunki oli helisemässä, 
kun niiden tietohallinto oli kovasti pe- 
rässä asiassa. Lopulta sain kesätyönä 
yhden kaverin kanssa dokumentoida 
tämän itse rakennetun verkon kaupun- 
gille — tämä tapahtui ysärin puolella. 

Sakari Lönn 


Myös itselleni ensimmäinen tietoverk- 
kokokemus tuli ala-asteen tietokoneker- 
hosta, sieltä Mäntymäen koulusta, Kau- 
niaisista. En muista tietokoneluokassa 
olleen tuolloin verkkoyhteyttä ulko- 
maailmaan, mutta koneet oli yhdistet- 
ty mini-DIN-liitäntäisellä AppleTalk- 
verkolla tulostimeen ja myöhemmin 
mahdollisesti skanneriin. Verkko kulki 
rinkimäisesti koneelta toiselle. Voi sitä 
keskenkasvuisen riemun määrää, kun 
oivalsimme, että sopivasti keskeltä rin- 


- 

kiä sovittimestaan irrotettu verkkoliitin 
pudotti puolet luokasta pois verkosta... 
Janne Siren 


Koodauskooste 
Spektrogrammi-juttu [Skrolli 2020.3] 
oli monien vastaavien artikkeleiden ta- 
voin jälleen varmaan selkeintä materi- 
aalia mitä aiheesta on helposti suomeksi 
saatavissa. Idea: näistä vastaavista tek- 
nisimmistä koodausartikkeleista voisi 
tehdä jonkinlaisen koosteen, johon lai- 
tettaisiin kansien väliin aiemmilta vuo- 
silta vain näitä, ja miksei jotain spesi- 
aalimpia vain sitä varten kirjoitettuja. 
Ovat todella hyvää oppimateriaalia. 
Juha-Matti Ojakoski 


Aänikirja-Skrolli 

Tuli villi idea mieleen. Koska olen aika 
laiska lukija, mutta artikkelinne ovat 
erittäin mielenkiintoisia, oletteko kos- 
kaan ajatellut julkaista artikkelejanne 
äänikirjan/podcastin muodossa? Kaik- 
ki artikkelit eivät varmaan siihen muo- 
toon taipuisi, mutta uskoisin että iso 
osa kuitenkin. 

Uskoakseni tämä ei mitään suuria 
resursseja vaatisi, vaan vaikkapa sel- 
keä-äänisen harjoittelijan tms. Podcas- 
tit voisi julkaista vaikka mp3-muodos- 
sa tms. ladattavien pdf-linkkien ohella. 
Näitä artikkeleita olisi ihan mukava 
kuunnella. Toki aina parempi jos artik- 
kelin lukijana olisi alkuperäinen kir- 
joittaja, mikäli resurssit niin sallivat. 

Lasse Räty 


Hemmetin hyvä lehti 
Retro Rewindin yhdistyminen Skrol- 
liin oli hyvä ratkaisu. Todella laadukas- 
ta ja asiantuntevaa sisältöä sekä aiheita, 
joita ei mistään muualta voi lukea. Äl- 
kää vaan tehkö mikrobittejä koskaan, 
vaan pysykää just tuollaisena. Iso kii- 
tos kaikille osallisille. 

Ana -75 


Palautekyselyn äänisaalis 

Skrolli järjesti verkon puolella jälleen 
Google Forms -palautekyselyn Skrol- 
li 2020.3:n suosikkijutuista, vuoden ai- 
kaisempien numeroiden tapaan. Vas- 
taajat saivat valita niin monta juttua 
kuin halusivat. Mainostimme kyse- 
lyä sosiaalisessa mediassa ja saimme 
tuttuun tapaan reilut 40 vastausta tätä 
kautta. Liekö syynä somen käyttöta- 
pa vai algoritmit, mutta saamme usei- 
den tuhansien lukija- ja seuraajamää- 
riimme nähden aika heikosti reaktioita 

sosiaalisesta mediasta. Laitoimme uu- 
tuutena muistutuksen kyselystä vie- 
lä tilaajasähköpostina, minkä jälkeen 
saimmekin runsaasti lisävastauksia. 
Lopulta syys-lokakuussa järjestettyyn 
kyselyyn vastattiin 220 kertaa. 

Tilaajasähköpostin  houkuttelemat 
lisä-äänet laskivat etenkin suosittujen 
demoskene-henkisten juttujen suh- 
teellista menestystä — ne tippuivat kär- 
kikahinoista keskikastiin. Retrojutut 
pitivät pintansa myös kasvaneessa ylei- 
sössä, mutta valtavirtaisemmat artik- 
kelit nousivat jonkin verran aiempaa 
enemmän. Aktiivisimmat Skrollin seu- 
raajat vaikuttaisivat olevan retroilijoita 
ja skenettäjiä, mutta laajemmassa luki- 
jakunnassa on selvästi myös muunlais- 
ta porukkaa. Hyvä niin. Tavoitteemme 
on tietenkin koko Suomen IT-yleisö, 
joten työsarkaa riittää silti vielä. 

Tässä Skrolli 2020.3:n kolmen kärki: 


Suomalaiset tietokoneet (59,8 %) 
Dungeons & Dragons -pelit (42 %) 
Commodoren Akiko ja Amber (41,1 %) 


Prosentit olivat nousussa, joko erityisen 
suosion tai suuremman vastaajamää- 
rän vuoksi, sillä aiemmin tänä vuonna 
kolmossijalle on riittänyt ääni kolman- 
nekselta äänestäjistä. Myös voittajan ää- 
nisaalisprosentti oli poikkeuksellisen 
korkea. Kärkikolmikon kannassa oli- 
vat tiukasti kiinni Linnunpönttö-Macit 
koulussa, Kun kone puhui, AmigaOS 
3.1.4 ja ReAmiga 1200. Ne saivat ääniä 
noin 38 %:lta vastaajista ja kilpailivat 
äänestyksen edetessä kolmannesta si- 
jasta. Yli kolmannekselta äänen sai vie- 
lä Commodore-sisäpiiri 2020 (34,1 %). 
Kaikki lehden jutut saivat ääniä. 
Emme yleensä retostele suosikkilistan 
häntäpäällä, mutta uskaltaudumme nyt, 
kun peränpitäjänä oli allekirjoittaneen 
oma juttu: lyhyt IBM-muistelmajuttu 
Bisneksiä Ihmisiä Muistumia oli suosik- 
ki 8,2 %:lle. Olisi selvästi kannattanut 

kirjoittaa Commodore-muistelmista. 
Janne Siren 


Tomb Raider -poimintoja 
Tomb Raider-juttu [Skrolli 2020.3:ssa] 
oli aivan mahtava! Viimeinkin vähän 
syvempää analyysia peleistä suomeksi! 
Lisää tätä! Juttu oli myös hyvin kirjoi- 
tettu, ei jaarittelua. 

Poiminta palautekyselyn vastauksista 


Mielestäni Lara Croft - Valkoinen pe- 
lastaja -artikkeli ei kuulu Skrolli-leh- 


teen. Tulee sellainen fiilis, että yritetään 
enemmänkin kiillottaa sitä omaa kilpeä 
kun revitään fiktiivisestä hahmosta yh- 
täläisyysmerkkejä johonkin oikeisiin 
historiallisiin tapahtumiin ja ”kulttuu- 
riseen omimiseen”. 

Toinen poiminta palautekyselystä 


Kuten ennalta arvattiinkin, artikkeli 
Lara Croft — valkoinen pelastaja Skrol- 
lissa 2020.3 kirvoitti voimakkaan ja- 
kautunutta palautetta. Juttu oli tar- 
koituksellinen irtiotto, yritys tyrkkiä 
kyynärpäillä pelikirjoittamisen laitoja 
leveämmälle. 

Artikkelin motivaationa oli pitkäai- 
kainen henkilökohtainen harmitukse- 
ni siitä, miten kapeasti valtavirran pe- 
lijournalismi käsittelee pelejä. Yleensä 
arvioissa peli kohdataan lähtökohtai- 
sesti tuotteena: pisteytetään, kuinka pal- 
jon kivaa euroa kohti tuotteen ostamal- 
la saa. Peliarvosteluissa syynätään, millä 
tavalla tuote ansioituu erilaisten teknis- 
ten ominaisuuksiensa puolesta, millaista 
grafiikka on, montako tuntia läpipeluu 
kestää, onko kekseliästä mekaniikkaa ja 
kutkuttavia pähkinöitä. 

Sen sijaan pelijournalismissa anihar- 
voin käsitellään pelejä teksteinä, kirjal- 
lisuustieteellisessä mielessä. Vähintään 
yhtä kiinnostavaa on minusta ajatella 
sitä, mitä peli sanoo paikastaan maa- 
ilmassa, tekijöistään ja ajastaan. Vaik- 
ka olisikin houkuttavaa eskapismia pi- 
tää pelejä irrallisina oikean maailman 
ilmiöistä ja taustoista, se on mahdoton- 
ta ja minusta vähän naiiviakin, suoras- 
taan epä-älyllistä. 

Skrollin missioon kuuluu muun mu- 
assa kirjoittaa tietokonekulttuurista sel- 
laisia juttuja, mitä kaupallinen media ei 
kirjoita, ja välillä se näyttää esimerkik- 
si siltä kuin viime numeron Tomb Rai- 
der -analyysi. 

Joidenkin — palautteiden = toivomaa 
maailmankatsomuksettomuutta tai epä- 
poliittisuutta ei Skrollissa valitettavasti 
voida luvata. Ensinnäkin siksi, että kai- 
kessa ihmisten toiminnassa on aina mu- 
kana politiikkaa ja maailmankatsomus- 
ta, mutta toiseksi myös siksi, että Skrolli 
on alusta asti ollut avoimen kantaaotta- 
va julkaisu. Skrolli on aina kannattanut 
ja edistänyt tiettyjä tietokonekulttuurin 
arvoja ja toisia taas kritisoinut. Pitkään 
lukeneet ovat tähän törmänneet jo Ville- 
Matias Heikkilän takavuosien pääkir- 
joituksissa (pdf-lehdet maksutta: skrolli. 
fi/numerot). 

Ronja Koistinen 


2020-luvun kotitietokoneet Commodore 64:n seuraajat 2X Spectrum Next w 


SKROLLI 


TIETOKONEKULTTUURIN ERIKOISLEHTI 9,90 € 


SKROLLI,FI 


i 
E 


LIITTEENÄ 


TIETOKONELEHTI 
HARRASTAJILLE 


Tietoturva: Uhkamallinnus 
Tekoäly: Suurin neuroverkko 
Ohjelmointi: Spektrogrammi 


SUOMALAISET 


tietokoneet 1969—1987 





DUNGEONS & 
DRAGONS 


-— tietokonepeleissä 
Kulttuurikritiikissä 
Tomb Raider 
Uncharted 


TREE KÄTEEN — 


VN 


[ 





AMIGAAA! — Uusi AmigaOS 3.1.4 Akiko ja Amber Rakenna ReAmiga 


Evercade-käsikonsoli 


«FH = Monkey Island FMV-pelit 


PC Engine Mini 





Mac ja C64:n basic 


Edellisen Skrolli-numeron 2020.3:n 
palautteissa kysyttiin: ”Miksi kansi- 
kuvassa Macintosh pyörittää Com- 
modoren basicia?!” Kuvamanipulaa- 
tiosta voi syyttää allekirjoittanutta. 
Kyseisissä Macintosh-mallissa ei ol- 
lut edes värinäyttöä, joten kysees- 
sä on puhdas fiktio, joka sai alkunsa 
Skrollin jakelusta markettien lehti- 
pisteissä. Yleisesti ajattelimme, että 
kansiamme pitäisi ravistella hieman 
tietokonelehdeksi — tunnistettavam- 
paan suuntaan, ainakin hetkeksi. 
Skrollin kannessa oli ollut varsinai- 
nen tietokone edellisen kerran viisi 
vuotta aikaisemmin. Temppu sinän- 
sä tietokonelehdeltä. 

Vaikka haluamme levittää ilosano- 
maamme myös lehtipisteissä, emme 
kuitenkaan halua kadottaa under- 
ground-meininkiämme. Niinpä kan- 
nen ideana oli näyttää nopealla vilkai- 
sulla perinteiseltä tietokonelehdeltä, 
mutta lähempää katsottuna vitsiltä- 
kin. Mac valikoitui kanteen moder- 
nisti tunnistettavana, mutta samalla 


Liikaa retroa 

Retro Rewind alkaa viemään lehdes- 
tä liian ison tilan. Retrokoneet on mie- 
lenkiintoisia, ja Monkey Islandin pyö- 
reiden vuosien muistelupaketti oli OK, 
mutta lähes 30-40 vuotiaiden pelien ar- 
vostelu sivukaupalla saa lähinnä hyppi- 
mään sivut yli. Ehkä enemmän pelien 
tekemisestä, koodaamisesta, koodaa- 
mistyylistä, kielistä ja pelimoottoreista 





lehden linjaan sopivana vintage-hah- 
mona. Moni muu kone tuntui joko 
liian geneeriseltä tai liian vanhan tai 
uuden näköiseltä. Mac oli sopivan 
ajaton ja ikoninen Skrollin symbolik- 
si. Ja vaikka ei ymmärtäisi kantta, se 
näyttää tietokonelehden kannelta. 

Sitten tarvittiin vielä se koukku. 
Koukku syntyi parodioimalla Steve 
Jobsin kuuluisaa Macintosh-lansee- 
rausta vuodelta 1984, jossa Mac sa- 
noi samankaltaisella asettelulla ”Hel- 
lo? maailmalle — tervehdys oli tuolloin 
piirretty MacPaint-piirto-ohjelman ik- 
kunaan. Laitoin kuitenkin nyt ruudulle 
Commodore 64:n sanomaan ”Hello” 
Moni kun tunnistaa tasavallan tieto- 
koneen aloitusruudun. Samalla tasa- 
vallan tietokonelehti Skrolli sanoi ”hei 
maailmalle” lehtipisteissä ympäri Suo- 
men, Kemiönsaarelta Kittilään. Tari- 
naan nivoutuivat vielä Skrolli 2020.3:n 
sinivalkoinen teema, runsas Commo- 
dore-sisältö sekä Macintosh-artikke- 
li. Kannesta tuli myös tulkinta nume- 
ron sisällöstä. 

Kuten ”taiteen? kuuluukin, kansi he- 
rätti katselijoissa muitakin kuin har- 
kittuja ajatuksia: jotkut näkivät sii- 
nä lehdessä olleen Väärin harrastettu 
-kolumnin kaikuja. Tämäkään ei ole 
hassumpi tulkinta, sillä Macintosh- 
koteloiden kierrätys esimerkiksi uu- 
sionäyttöjen tai emulaattorikoneiden 
kuoriksi on kiistelty harrastus — toisten 
mielestä suorastaan pyhäinhäväistys. 
Epäilemättä jossain tällainen linnun- 
pönttö oikeastikin pyörittää Commo- 
doren basicia ja herättää pahennusta. 

Kysyimme ensimmäistä kertaa 
Skrolli 2020.3:n — palautekyselyssä 
(skrolli.fi/palaute) myös kouluarvo- 
sanaa lehden kannelle ja sisällölle. 
Saimme syys-lokakuussa kysymyk- 
siin 217 ja 216 ääntä. Palaute kan- 
nesta jakautui. Se sai paljon kymp- 
pejä (21,2 %), mutta yhteensä myös 


silloin ja nyt — voisi olla mielenkiintois- 
ta. Retro Rewind vie sormituntumal- 
la jo noin viidenneksen lehdestä ja sii- 
tä olisin jo vähän huolissani. 

Poiminta palautekyselyn vastauksista 


Olen uusi paperilehden tilaaja, jolle tämä 
lehti oli nyt kolmas tuttavuus. Tilasin 
lehden aiemmissa lehdissä näkemieni 
mielenkiintoisten artikkeleiden perus- 


11,1 % seiskoja, kuutosia ja huonom- 
pia arvosanoja. Keskiarvo kannelle 
oli lopulta 8,61. Sisältöön suhtaudut- 
tiin hieman tasaisemmin. Se sai vä- 
hemmän kymppejä (11,6 %), mutta 
ei myöskään yhtään alle kuutosen ar- 
vostelua. Sisällön keskiarvo oli 8,48. 
Skrollin jakelu lähes tuplaantui- 
kin uuteen ennätykseensä, kun lo- 
pulta peräti 2 000 lehteä saatiin leh- 
tipisteisiin tyrkylle. Lehtipiste joutui 
tilaamaan meiltä jopa lisää lehtiä 
— ensierä loppui heidän varastos- 
taan ennen aikojaan. Kokonaispai- 
nos oli 4 300 kappaletta, kun edelli- 
nen ennätyksemme oli televisio- ja 
somemainoskampanjoita seurannut 
Skrolli 2017.4:n painos 2 700. Skrolli 
2020.4:n painos on 4 700 kasvaneen 
lehtipistetilauksen ja tilaajamäärän 
seurauksena, joten uskaltauduimme 
kokeilemaan samantapaista kansi- 
ideaa toistamiseen. Kerro tykkäsit- 

kö: skrolli.fi/palaute. 
Janne Siren 


Twitter-poiminta 
BTW: kansikuvassa näkyvää 
Mac-pönttöä taisi Suomessa olla 
noin yksi kappale, kun silloi- 
sen Mikro-lehden ainoana pää- 
toimisena toimittajana sain sen 
vuorokaudeksi käpisteltäväkse- 
ni. Teki vaikutuksen:-) 
(Tarkemmin muistia kaivellen 
ei se vuorokautta tainnut olla- 
kaan, vaan illasta aamuun:-) 
Ejarmolahti 14.10.2020 


Apple Macintosh julkaistiin vuon- 
na 1984. Mikro-lehteä julkaistiin 
vuosina 1983-1988. Tämän jäl- 
keen lehdestä tuli MikroPC, joka 
puolestaan yhdistettiin Mikrobit- 
tiin vuonna 2015. 


teella. Valitettavasti toistaiseksi [tämän 
vuoden] lehdet ovat koostuneet valta- 
osin retropeli-jutuista, niin että olen ai- 
keissa keskeyttää tilaukseni (katson vielä 
seuraavan lehden ja teen tämän jälkeen 
päätökseni). Lehti on todella hyvin toi- 
mitettu, kaikin puolin laadukas, mutta 
mielestäni marginaaliset retropeli-jutut 
pilaavat sen potentiaalin. 

Toinen poiminta palautekyselystä 

Kiitos palautteista. Jaamme toimitukses- 
sa toiveenne, että Skrollin sisältö pysyy 
mahdollisimman monipuolisena - myös 
aikakattaukseltaan. lavoittelemme sitä 
jatkossakin. Skrollin linjassa ei ole tapah- 
tunut muutosta, joten nämä sinänsä ym- 
märrettävät havainnot selittyvät ennen 
kaikkea artikkeleilla, joita olemme tänä 
vuonna onnistuneet haalimaan talkoo- 
porukaltamme. Peliasiaa on ollut viime 
vuosina ehkä hieman liian vähän, joten 
sitä on toki jonkin verran pyritty lisää- 
mään myös tarkoituksella, mutta pääsyy 
on ihan juttutarjonnassa. 

Retro Rewind -liite ei onneksi vie tilaa 
Skrollilta lainkaan. Liite on Skrollin jat- 
keena ja sen sivumäärä on vuonna 2020 
ollut ilmoitetusti vakio, 31 sivua. Retro 
Rewind on osa peliasian lisäystämme, 
ja sen kautta Skrolli-paketti saa arvo- 
kasta sisältöä esimerkiksi suomalaisesta 
pelihistoriasta, mutta se ei ole pois muil- 
ta juttutyypeiltä. Myöskään itse Skrollin 
puolella yhtäkään muuta artikkelia ei 
ole jätetty julkaisematta retropelien tai 
retrojuttujen takia. Koko lehtihän on ol- 
lut tänä vuonna selvästi aikaisempaa 
paksumpi. Esimerkiksi Skrolli 2020.3 oli 
132 sivua pitkä, kun Skrolli 2019.3:ssa 
oli 92 sivua ja 2018.3:ssa 84 sivua. 

Ensi vuoden kokonaissivumääriä 
emme osaa vielä ennustaa — Skrollin pe- 
rinteinen lupaus vuodesta 2013 alkaen 
on ollut ”vähintään 64 sivua” numeroa 
kohden, mutta muuten määrä vaihtelee. 
Mitä sivujen sisältöön tulee, moderne- 
ja artikkeleita olisi kieltämättä mukava 
saada enemmän. Suurin osa aktiivisesta 
artikkelihankinnastamme kohdistuukin 
niihin, koska juttuja vanhasta tietotek- 
niikasta on ollut helpompi saada. Kalas- 
telemme jatkuvasti uusia artikkeleita ja 
kirjoittajia, ja toivotamme myös oma- 
toimiset ilmoittautumiset tervetulleeksi 
osoitteessa toimitusaskrolli.fi. 

Lehteä tehdään pääasiassa talkoo- 
voimin, mutta maksamme halukkail- 
le tekijöille myös pieniä juttupalkkioita. 
Tervetuloa mukaan! 

Janne Siren 


ReAmiga 1200 

ReAmiga 1200 -artikkelissa [Skrolli 
2020.3] olen monesta kohtaa eri miel- 
tä, kuten PLCC-juottamisesta. Suoraan 
emolevylle juottaminen ilman kantaa 
on lyhytkatseista. Esimerkkinä vaikka 
uudehko Elbox FastATA, jossa kaik- 
ki PLCC:t ovat kannalla hyvistä syis- 
tä. Lisäksi artikkelin pääkuvassa näkyy 
lommoinen oskillaattori. Oskillaatto- 

rin sisällä on kide, joka on herkkä tä- 

räyksille. Tuokin oletetusti tärähtänyt 

yksilö vaatii alleen vähintään holkit. 
Poiminta palautekyselyn vastauksista 


Päätökseni olla käyttämättä PLCC-kan- 
toja oli täysin tietoinen. Ensinnäkin ha- 
luan käyttää koneessa Indivision AGA 
MKk3 -näyttösovitinta, joka asennetaan 
painamalla Lisan päälle. Se ei onnis- 
tu, jos Lisa on kannalla. Toisekseen, ku- 
ten artikkelissa kirjoitinkin, esimerkik- 
si Alicen asennus kannalle vaikeuttaa 
pöytäkotelon käyttöä, sillä näppäimis- 
tö ei enää mahdu kunnolla paikoilleen. 
Kolmannekseen, ja tärkeimpänä, mi- 
nulla on runsaasti huonoja kokemuk- 
sia koneista, jotka harrastajat ovat itse 
"muuttaneet" kannoille. Amigan väy- 
lä on kohtalaisen herkkä häiriöille, joi- 
ta syntyy, kun kanta vanhemmiten löys- 
tyy tai hapettuu. Elbox FastATA ei ole 
oikein vertailukelpoinen laite, eikä sivu- 
mennen tunnettu luotettavuudestaan 
pitemmän päälle. 

Tarkoitukseni oli tehdä koneesta mah- 
dollisimman vakaa ja myös reissaamis- 
ta kestävä, ja lopputulos on nyt — lopul- 
ta — sellainen. Toki piirit, etenkin Alice, 
olisi pitänyt testata läpikotaisesti ennen 
juottamista, mutta se menköön oppi- 
miskokemuksen piikkiin. Yllä kuvaama- 
ni filosofia koskee myös oskillaattorin 
kiinnitystä. Tarkistin ennen asennusta 
kiteen toimivaksi oskilloskoopilla, vaik- 
ka sen kuoreen oli joku jossain vaihees- 
sa vekin painanutkin. Neljän juotoksen 
irrotus tarvittaessa on pienempi vaiva 
kuin miettiä jälleen kerran, miksi kone ei 
käynnisty ja mikähän sen sisällä helisee 
— tämäkin kun on tullut nähtyä. 

Mikko Heinonen 


FPGA-rakkautta 
Nappisuoritus [Skrolli 2020.3]. Leh- 
destä paistaa läpi rakkaus ja asiantun- 
temus käsiteltyjä asioita kohtaan. Ar- 
vostan myös, ettei lukijoita aliarvioida, 
vaan asioita käsitellään syvällisestikin. 
Pidin koko lehdestä, mutta erityismai- 
ninnan annan FPGA-/uusretrokoneis- 
ta: MEGA65, C256 Foenix, Spectrum 
Next... Innostuin niin kovasti asiasta, 
että tilasin itsekin SiDi-FPGA:n. 
Poiminta palautekyselyn vastauksista 


Mainiota! Kuulisimme mielellämme, mi- 
ten SiDi-FPGA on pelittänyt ja mitä olet 
sillä tehnyt — tai vastaavia tarinoita muil- 
ta lukijoilta (toimituseskrolli.fi). FPGA- 
harrastuskenttä on niin laaja raudan, 


bittivirtojen ja käyttötarkoitusten kir- 

jon osalta, että aiheesta mahtuisi lehteen 

epäilemättä useampiakin kirjoituksia. 
Janne Siren 


PS. Julkaisisimme muuten mielellämme 
myös artikkeleita FPGA-ytimen tekemi- 
sestä itse sekä piirisuunnittelusta yleisesti. 


C=lehtikö? 

Jälleen kiitos erinomaisesta lehdestä! 

Olipa [Skrolli 2020.3:ssa] muhkeasti 

C=-aiheisia artikkeleita, tuli fiilis, että 

joko tässä on siirrytty Mikrobitin rein- 

karnaatiosta C=-lehteä herättämään. ;) 
Timo Stordell 


Tuntui, että oli taas vähän liikaa Com- 
modore-asiaa, vaikka ex-kuusnepaili- 
ja olenkin. 

Poiminta palautekyselyn vastauksista 


Kaikkia artikkeleita en jaksanut lukea, 
kun haastena oli, että oli peräkkäin pit- 
kiä painavaa asiaa sisältäviä kokonai- 
suuksia tai olin jo saanut ihan riittävän 
Amiga-annoksen. Niihin pitää palail- 
la myöhemmällä, kun kaipaa parempaa 
tekemistä. 

Sisällön arviointiin vaikutti massiivi- 
selta tuntuva amigistisuus, jota tuli elet- 
tyä aivan tarpeeksi teininä ja Triosof- 
tin työaikana. Taitaa kuitenkin olla niin, 
että toimittajakunta ja artikkelitarjon- 
ta on enemmän aktiivinen tällä saralla, 
kuin yleisemmin. Ei silti, asioita on mie- 
lenkiintoista lukea, mutta ehkä pikkasen 
pienemmällä annoksella kerrallaan. 

Mika ”Emphii” Poikonen 


Kiitos kommenteista. Vähän C=rollihan 
siitä tuli, joskaan ei tarkoituksella. :) Ta- 
voittelemme monipuolista —tietokone- 
lehteä, mutta Skrollin tekemisessä on 
tosiaan havaittu sellainen ilmiö, että ret- 
rojutut - etenkin Commodore-jutut - 
saapuvat toimitukseen muita varmem- 
min. Toki myös monet toimittajamme 
harrastavat näitä. Tavalliseen tapaan 
Skrolli 2020.3:sta peruuntui tai siirtyi 
useita moderneja artikkeleita ja jäljelle 

jäivät Commodore/A miga-jutut. 
Hyvänä puolena uskomme, että pää- 
semme palaamaan moniin siirtyneisiin 
teemoihin tulevaisuudessa. Juttuputkes- 
samme on paljon hyviä ja kirjavia ai- 
heita. Otamme Skrollissa mielellämme 
vastaan myös lisää monipuolisia ja eri 
mittaisia artikkeliehdokkaita tasapai- 

nottamaan kokonaisuuttamme. 
Janne Siren 


Amigan 
15 kHz:n 
näyttötilat 


Kirjoitin Skrolli 2020.3:ssa Amiga 
3000 -tietokoneen (1990) Amber- 
piiristä, joka muun muassa tuplaa 
noin 15 kHz:n vaakapäivitystaajuut- 
ta käyttävien näyttötilojen taajuuden 
31 kHz:n tietokonenäyttöjä varten. 
Sain palautetta seuraavasta virkkees- 
tä: ”Amber ei enää vuonna 2020 ole 
erityisen tarpeellinen, sillä nykyisin 
monet litteät näytöt ja televisiot kel- 
puuttavat 15 kHz:n kuvasignaalin sii- 
nä missä korkeammankin taajuuden 
näyttötilat, jos niistä vain löytyy liitin 
analogiselle videosignaalille.” 

Palautteen taustalla oli Amigan 15 
kHz:n näyttötilojen epävarma toimi- 
vuus nykynäyttöjen VGA-liittimissä: 
eurooppalaisen PAL-Amigan vakio- 
näyttötilojen pystytahdistus jää kar- 
van alle 50 hertsin, mitä monet näytöt 
eivät kelpuuta VGA-liitäntää käytet- 
täessä. Itse lisäisin tähän, että kaik- 
ki näytöt eivät edes tue 15 kHz:n ti- 
loja juuri VGA-liittimensä kautta. Ja 
toisaalta Amberkaan ei auta, jos vas- 
taanottava laite ei tunnista 50 hertsin 
pystytahdistusta lainkaan, mikä ei ole 
tavatonta sekään. 

Artikkelissa ei kuitenkaan viitat- 
tu mihinkään tiettyyn liitäntätapaan, 


OHHOIJJAA. .. 


koska nykynäytöissä on vaihtelevia 
tapoja 15 kHz:n kuvasignaalin kytke- 
miseen. Eri liitäntöihin ja näyttöihin 
liittyy erilaisia tapauskohtaisia haas- 
teita, mutta usein jokin ratkaisu löy- 
tyy — jos ei muuta, niin Amiga-mal- 
lista riippuen komposiittivideo- tai 
S-video-liitännän kautta. Aina asiat 
eivät olleet näin hyvin. 


Multisyncin paluu 

Jo Amiga 3000:n ilmestymishet- 
kellä sekä 15 että 31 kHz:n taajuus- 
alueet näyttävät ”multisync”-näytöt 
olivat harvinaisia, mutta pian ne oli- 
vat suorastaan katoava luonnonva- 
ra. 1990-luvun loppupuolelta alkaen 
Suomen markkinoilla oli käytännös- 
sä vain kourallinen Amiga-käyttä- 
jien saatavilla olevia uusia näyttöjä, 
jotka kykenivät näyttämään molem- 
mat taajuusalueet: lähinnä Amiga 
Technologiesin M1438S ja M1764, 
Microvitecin vastaavat mallit ja No- 
kia 417TV. Tuohon aikaan lähes kai- 
killa muilla kuluttajanäytöillä ja te- 
levisioilla jompaakumpaa aluetta ei 
näkynyt lainkaan. 

Litteiden HD-näyttöjen ja -tele- 
visioiden yleistymisen myötä 15 ja 
31 kHz:n kuvasignaalit kelpuuttavi- 
en ruutujen määrä alkoi kuitenkin 
taas kasvaa, ainakin kunnes nykyisin 
käynnissä oleva siirtymä yksinomaan 
digitaalisiin liitäntöihin alkoi. Mer- 
kittävin tuoteryhmä olivat tietenkin 


Dlen rakkaassa kodissani. Kello on yhdeksän, kylläpä nukuin hyvin. 


umpikaan vanhemmistani ei ole kotona. 


issähän he ovat? Milloinkahan he tulevat takaisin? Kukahan minä olen? 


Päivän posti on tipahtanut luukusta alas. Poöydälle on jätetty jokin lappu. 
aaäkaappi on täynnä ruokaa ja juomaa. 


L l J 

Tutki 
Puhu 
Tappele 
Mukana 


Avaa 
Leiki 


Pisteet 


Tekstiseikkailu Murkku 

Skrolli 2020.2:n tekstiseikkailukolum- 
nista tuli mieleen 1990-luvulla Kallion 
kirjastosta lainaamani lerppu, jossa oli 
muistaakseni Murkku-niminen teksti- 


ATK-info 


Jätä Ota 
Juo 
Syö 
Lue 


Su 1 je 
Liftaa 
Urheile 
Musteeri 


Käytä 
Kiipeä Osta 
Haista Maura 
Kuuntele Lopeta 





seikkailu. Se oli sikäli hauskasti tehty, 
että muokattiin siihen omia tekstejä. 
Mutta en ole törmännyt tuohon mis- 
sään. Toivottavasti löytyy joskus jos- 
tain ja päätyy arkistoitavaksi. 


litteät televisiot, mutta yhtäkkiä yh- 
teensopivia videoliittimiä löytyi mo- 
nista tietokonenäytöistäkin. Jotkut 
tällaisista näytöistä kelpuuttavat 15 
kHz:n signaalia jopa sen VGA-liitti- 
men kautta, joskin tämä on jo arpa- 
peliä — kannattaa tarkastella esimer- 
kiksi listoja osoitteissa 15khz.wikidot. 


com ja amibay.com/showthread. 
php?78792. 
Analogisen = signaalin näyttämi- 


nen diginäytöillä on monimutkainen 
haaste, jossa kaikki lyhyet vastaukset 
jäävät epätäydellisiksi. Monille näyt- 
töjen sisäänrakennetut ratkaisut eivät 
esimerkiksi riitä laadullisesti. Usein 
parasta laatua littunäytöstä haluavat 
käyttävät vanhan tietokoneen ja uu- 
den näytön välissä sopivaa skaalain- 
ta tai muunninta, kuten Micomsoftin 
Framemeisteriä tai OSSC:tä (Open 
Source Scan Converter). Toiset van- 
novat käytettyjen CRT-näyttöjen ni- 
miin. 

Aiheessa riittäisi pengottavaa toiseen 
ja kolmanteenkin kertaan. Otamme 
mielellämme vastaan syventäviä artik- 
keleita analogisten signaalien muun- 
tamisesta nykynäytöille. Esimerkiksi 
OSSC:tä, jollaisella otin Amber-artik- 
kelin videokaappauksen, ei ole vielä kä- 
sitelty tyhjentävästi Skrollissa. Jos sinul- 
la on annettavaa tähän, ota yhteyttä: 
toimitusaskrolli.fi. 

Janne Siren 


Itse lehti kyllä kehittyy huikeaa 
vauhtia ja se onkin nykyisin ainoa leh- 
ti, joka tulee lukemalla luettua kannes- 
ta kanteen hartaudella. Kiitos! 

Poiminta palautekyselyn vastauksista 


Kysyimme pelistä digiarkistointia teke- 
vän Kasettilamerit ry:n (kasettilamerit.fi) 
Jarkko Lehdeltä. Lamereiden tietokan- 
nasta löytyi Murkku-tietokonepeli (1990, 
ruutukuva vasemmalla), tekijöinä Tarmo 
Kyllönen ja Hannu Saarinen. Peli on ol- 
lut osa valtakunnallista Rikos ei kannata 
-yhteistyöprojektia. Olisikohan kyse tästä? 
Murkku oli saatepaperinsa mukaan noin 
yläasteikäisen nuorison pelattavaksi tar- 
koitettu tekstiseikkailutyyppinen peli, jos- 
sa ajaudutaan houkutusten ja valintojen 
eteen. Teknisesti kyse oli tekstivalikkopoh- 
jaisesta Turbo Pascal 4.0 -ilmaisjakelutuo- 
toksesta. 

Janne Siren 

Skrolli 2020.3:n palautetta 
”Kiitos uudistetusta ulkoasusta ja 
tsemppiä kovasti lehtikauppamyyn- 
tiin!” 


”Artikkelinne ovat yleensä mukavia lu- 
ettavia, koska ne eivät ole vain pinta- 
puoleisia raapaisuja vaan selkeästi asi- 
asta kiinnostuneen kirjoittajan laajoja 
katsauksia.” 


”Erityisesti — kiinnostavia = artikkelei- 
ta ovat tietokonehistoriaa, nichejä, uu- 
sia harvemmin esillä olevia tekniikoita 
koskevat artikkelit sekä täysin yllättävät 
ai tällaistakin on -aiheet. Esimerkkeinä 
jutut joista tulee tunne kuinka hienoa 
on, että joku jaksaa pieteetillä vääntää 
noin hienoa marginaalijuttua. Esimer- 
kiksi uudet retro-tietokoneet, omien 
näppäimistöjen rakentaminen, joku 
kolvaa Amigoita jne. Myös itse Skrolli- 
lehdestä tulee vähän sama tunne.” 


”Kaipaisin vähemmän retroa ja enem- 
män hakkerointia (tekemistä, rakente- 
lua, koodaamista) ihan uuden teknolo- 
gian parissa.” 


”Jatkakaa samaa rataa — löytyy jokai- 
selle jotakin ja kaikkia ei voi miellyt- 
tää samalla sisällöllä. Luin lehden ko- 
konaan, vaikka Amiga- ja pelipuoli ei 
satukaan olemaan juuri minun juttu- 
ni. Näkemyksiä erilaisiin ohjelmointi- 
kieliin aikojen saatossa on kiva lukea. 


”Kasaritietokonejutut alkaa olla vähän 
vanhoja (heh heh). Teknologia, oh- 
jelmointi, tekoäly, kvanttitietokoneet 
yms. on kovaa kamaa. 


”Mukavan paksu pläjäys taas kerran, 
muovikuori [tilaajille] oli hyvä uudis- 
tus!” 


”Oli aika paljon historiaa verrattuna 
itse tekemiseen nykyaikaisella teknii- 


kalla” 


”Koska käsitellään MSX-koneita ja 
-pelejä? VHS-digitoinnissa vois tehdä 
artikkelin, miten se kannattaa tehdä. 
Viimeksi lehtenne sivuilla oli yritys/ 
erehdys -tyylinen artikkeli, mutta voisi 
olla kunnon opas aiheesta” 


"Mielestäni pelimaailma on vallannut 


lehden, eli liikaa artikkeleita peleihin 
liittyen” 

”Paras juttu oli Tomb Raider -pelisar- 
jasta. En ollut edes ajatellut, että tuol- 
laisiakin artikkeleita voi Skrollissa olla, 
ja oli todella mielenkiintoista luetta- 
vaa! Todella mukavaa, että näkökulma 
pelisarjaan oli ihan erilainen kuin mitä 
peliarvosteluissa voisi kuvitella. Se har- 
mittaa, että lehdessä ei ollut Linux-si- 
sältöä tai avoimen lähdekoodin pro- 
jektien esittelyä.” 


”Olen Retro Rewindin takia tilaaja, 
enemmän pelaaja.” 


”Loistava lehti ja paljon kiinnostavia 
artikkeleita. Etenkin retromateriaali 
kiinnostaa sekä uudet asiat retrompiin 
laitteisiin. Usein myös syvemmät artik- 
kelit uusiin aiheisiin kiinnostavat, kos- 
ka asioista saa paremman käsityksen 
— muissa lehdissä usein hyvinkin pin- 
tapuoliset jutut.” 


”Kaipaisin lisää nykyhetken virtoja. Li- 
sää juttuja, joista ammentaa uusia kiin- 
nostavia ideoita tai mitä ikinä ATK:lla 
nykyisin tehdään. Onhan koko lehti 
ATK-ihmisten vähintään puolittainen 
sivuprojekti muun ohella. Disobeyn 
tyyliset aiheet, ohjelmointi, robotiik- 
ka yms.?” 


”Skrolli on paras lehti koskaan!” 


”Olisi mukavaa, jos lehteen saisi Ar- 
duino/Raspberry-rakentelua ja -ohjel- 
mointia, esim. sarjana.” 


”Mieleenpainuvin oli Sekret Teknik 
haastattelu — vastaavia voi mielestäni 
tehdä lisääkin! Sekret Teknikiä on tul- 
lut nyt tykiteltyä viikottain, kun naput- 
telee hijlaisella toimistolla koodia. Kii- 
tos Skrollille että tutustuin siihen. Pari 
kaveria olivat myös myytyjä Sekret 


Teknikin biiteille.” 


”Kaipaisin lehteen enemmän juttu- 
ja IoT:stä, avoimista data-lähteistä ja 
-teknologioista.” 


”Tulen tilaamaan Skrollin jatkossa- 
kin, jos meno pysyy tällaisena. [Skrol- 
li 2020.1:ssä] ollut Looking Glass Stu- 
dios -artikkeli on ollut paras luku tähän 
saakka, tietenkin oman taustani takia, 
mutta se oli myös erinomaisesti kirjoi- 
tettu.” 


"Toivoisin enemmän artikkeleita de- 
moskenestä, ohjelmoinnista (erityi- 


sesti grafiikkaohjelmointi) ja tietotek- 
niikan alan uusista trendeistä, kuten 
ohjelmointikielistä tai algoritmeista. 


”Voisi olla enemmän nykyajan asioita- 


kin. Hyvä lehti ja tyyli.” 


”Yksi parhaista numeroista mitä muis- 


» 


tan. 


”Jos on tarjolla, niin vaihtaisin muuta- 
man retrofiilistelyn tilalle jotain 'uut- 
ta ja vaarallista raudasta ja koodaami- 
sesta.” 


”Nyt oli kyllä aikamoinen pläjäys! Eh- 
käpä juuri vanhoja aikoja (ja Amigaa) 
rakastavana retroukkelina liki kaikki 
artikkelit upposivat kuin sulaan voi- 
hin. Ne olivat mielenkiintoisia ja hyvin 
kirjoitettuja. Aiheet olivat myös sellai- 
sia, joihin en ole netissä törmännyt.” 


”Lisää Unixia ja matalan tason ohjel- 
mointia.” 


”Mielenkiintoisista frameworkeista tai 
vaikka PWA:n mahdollisuuksista olis 
kiva lukea.” 


”Luin taas kerran lehden kannesta 
kanteen, joka sanan. Skrolli on parasta 
junalukemista duunimatkoilla!” 


”Demo-/introkoodauksen — tutoriaa- 
li for dummies' olisi kiva. Ohjelmalis- 
tausten kopsailu lehdestä olisi ylipää- 
tään 11/10” 


”Lisää näkökulmia tai journalistista 
otetta. Osa pidemmistä jutuista on vain 
pitkiä kolumneja tai reportaaseja.” 


”Kaipaisin enemmän tekemiseen ins- 
piroivia juttuja tai juttuja, jotka kerto- 
vat uusista menetelmistä/algoritmeis- 
tä/ehkä laitetyypeistä — elektroniikan, 
tietotekniikan, ohjelmoinnin ja taiteen 
välimaastoista. Kiinnostavaa olisi lu- 
kea esimerkiksi simuloitujen analogi- 
syntetisaattoreiden ohjelmoinnista tai 
käytöstä, tai SuperCollider-ääniohjel- 
mistosta.” 


”Mahtava lehti. Melkein ainut lajis- 
saan. 10++” 


”Tämä on enää niitä harvoja lehtiä, 
mitä paneudutaan lukemalla luke- 
maan, kannesta kanteen. Sivu silloin, 
toinen tällöin kun ei kerralla ehdi” 


”Aivan JÄRKYTTÄVÄN suuri koko- 
naisuus. Toivoisin mainoksia enem- 
män, jotta kirjoittajille jäisi muutakin 
kuin hyvä mieli.” 


”Elkää muuttako mittään!” 


Tietokoneet — hyvä 
harrastus? 

Yllätyin iloisesti törmätessäni R-kios- 
kin hyllyssä Skrolli-lehteen. Tämä lehti 
kertoo näköjään asioista, jotka sivuavat 
tietokoneharrastustani. Kun aloitin oh- 
jelmoinnin 1964, Helsingin yliopistossa 
oli tietokone IBM 1620, mutta tietoko- 
neopetusta ei vielä ollut. Sain kuitenkin 
avaimet kellaritilaan, jossa tietokone 
majaili ja saatoin kehittää omat FORT- 
RAN-ohjelmistoni yövuorossa. 

Sama kuvio on toistunut sitten mo- 
nella eri alalla, joihin en ole saanut muo- 
dollista koulutusta. Biokemiallinen väi- 
töskirjani valmistui 1969 Helsingin 
lääketieteellisestä tiedekunnasta. Ame- 
rikkalainen Nobel-vierailija Ruotsista 
oli vastaväittäjä, joka jätti käsittelemättä 
puolet väitöskirjaa toteamuksella ”And 
then there is a large computer program...” 

Koska tietokoneet ovat kiinnostaneet 
minua, lopetin yliopiston koneen käy- 
tön ostamalla vuonna 1973 oman mi- 
nitietokoneen, Data Generalin Nova 
1200:n. Tietokoneet maksoivat silloin 
noin 10-100 kertaa enemmän kuin nyt. 
Sittemmin olen ostanut vuosien saatos- 
sa uuden sukupolven koneen joka neljäs 
vuosi. Tietokoneiden hinnat ovat laske- 
neet koko ajan. Olen ostanut Applen lait- 
teita, mutta rinnalla olen ylläpitänyt ver- 
tailun vuoksi modernia PC-laitetta. 

Huomaan tunteneeni myös varsin 
monet Skrolli-lehden juttujen tausta- 
henkilöt, kuten Kurenniemi, Bläfield, 
Kotovirta, Peddle ja Gosling. Olen 
udellut tekijöiltä, miksi he päätyivät 
käyttämiinsä teknisiin ratkaisuihin. 
Erityisen hyödyllistä tietoa ovat olleet 
kehittelytyössä tehdyt virheet. Olen 
seurannut Piilaakson elämää vuodes- 
ta 1974 käymällä siellä 2-4 kertaa vuo- 
dessa. Tosin viime syksyn visiitillä piti 
jo käyttää hengityssuojainta Kaliforni- 
an metsäpalojen takia. Korona on nyt 
pysäyttänyt käynnit. 

Hankaluus tietokoneiden harrasta- 
misessa on se, että jostakin täytyy tie- 
nata se raha, jolla kalliit laitteet ja oh- 
jelmistot ostetaan. Olen aina kehitellyt 
jotakin sellaista, mistä ei ole aikaisem- 
paa esimerkkiä. Aina kun idean toteu- 
tus onnistuu, ostajia on riittänyt. Kos- 


Horst Zuse (keskellä) ja ErKki-Zuse on juuri eläköitynyt Berliinin tek- 
nisen Korkeakoulun professori, jonka erikoisalue on tietokonehisto- 
ria. Hänensisänsä Konrad Zuse, rakensi henkilökohtaisena projekti- 
naan yhden ensimmäisistä digitaalisista tietokoneista sodan aikana. 


ka työ lähtee liikkeelle omasta ideasta 
eikä ulkopuolisesta tilauksesta, kysy- 
myksessä on harrastus eikä mikään 
työsuhde. Omaehtoisesti toteutettua 
ohjelmointia ei ainakaan vielä tunneta 
omana taidelajinaan, kysymyksessä on 
siis ilmeisesti harrastus. 

Nyt minua kiinnostaa se, kuinka tu- 
hannet DNA- ja proteiinisekvenssit 
voitaisiin hallita ja analysoida yhdes- 
sä. Tietoa voidaan komprimoida pal- 
jonkin. Uudessa Mac Pro -koneessani 
(2019) on melkein teratavun pikamuis- 
ti, joten dataa mahtuu siihen varsin hy- 
vin. Kaikki onkin vain kiinni siitä, että 
pitää keksiä uusi algoritmi. Molekyy- 
leissä on kertaluokkaa enemmän yh- 
teisiä piirteitä kuin on vielä tajuttu... 

Toivottavasti Skrolli-lehti esittelee jat- 
kossa tietokonepelien rinnalla myös al- 
goritmeja. Ne ovat syvällinen tietoko- 
nepeli, jonka tulokset eivät näy vain 
kuvaruudulla. Uudet algoritmit muutta- 
vat sekä tiedettä että arkipäivän elämää. 

Erkki Karjalainen 
varttunut tietokoneharrastaja 


Oikaisuja ja huomioita 

Skrolli 2020.3:n paperiversion sivun 
29 laatikkoon ”Kompleksiluvuilla las- 
keminen” (Spektrogrammi) oli lipsah- 
tanut vektorin (1,0) sijaan (0,1). Kor- 
jattu virke kuuluu näin: ”Puhutaan 
myös kompleksiluvun kulmasta, joka 
on vektorin (a,b) kulma vektorin (1,0) 
kanssa siten, että kulma on negatiivi- 
nen, jos b on negatiivinen” Artikkelin 
palautteessa myös lause ”Ääni on poh- 
jimmiltaan vain ilmanpaineen nopeaa 
vaihtelua” herätti keskustelua — todet- 
takoon, että asia on toki monimut- 
kaisempi kuin lause antaa ymmärtää, 
mutta jutun mikrofoniesimerkin yhte- 





in 


ydessä tämä antoi riittävän käsityksen. 

Saman lehden sivulla 60 laatikossa 
”Lisää retroa!” (Sirenin sisäpiiri) mai- 
nitaan tänä vuonna joukkorahoitetta- 
va neljäs Zzap!-vuosikirja. Tässä pitäisi 
lukea kolmas. Zzap! 64 Annual on il- 
mestynyt kolme kertaa, kun tämä uu- 
sin lasketaan mukaan. Tosin vuosi- 
na 2002 ja 2005 Zzap!:sta julkaistiin 
myös tribuuttinumerot. Zzap! 64 An- 
nual 2021 on muuten todennäköises- 
ti viimeinen A4-muotoinen Annual, 
kun alkuperäinen Zzap!-päätoimittaja 
Roger Kean jää lopullisesti eläkkeelle 
ALS-sairauden vuoksi. Zzap! 64 jatkaa 
kuitenkin ensi vuonna A5-koossa uu- 
sin toimittajin. (Kiitos, Roger'!) 

Saimme lisäksi muutamia palauttei- 
ta Skrolli 2020.3:n Dungeons & Dragons 
-pelit -artikkelin taustakuvasta sekä vä- 
häisemmässä määrin parin muunkin ai- 
kaisemman artikkelin taustakuvioinnis- 
ta. Osalla lukijoista taustakuva häiritsi 
lukemista. Vaikka häiritsevyys on yksi- 
löllistä, tämä on aiheellinen komment- 
ti ja pyrimme huomioimaan asian jat- 
kotaitoissa. Alla kuitenkin pari vinkkiä 
niitä kertoja varten, kun epäonnistum- 
me taustan ja tekstin värittämisessä. 

Painetun sivut kontrastierot ovat 
huomattavan riippuvaisia valaistuk- 
sesta. Kirkkaassa luonnonvalossa pai- 
nojälki usein terävöityy, kun taas illalla 
keinovalon alla se yleensä pehmenee. 
Myös lehden kääntely varjoon tai var- 
josta voi vaikuttaa tekstin ja taustan 
erottuvuuteen. Kannattaa siis kokeilla 
eri lukuhetkiä. Viimehädässä Skrollin 
pdf-lehti auttaa (tilaajille maksuton) 
— tekstin kontrasti kasvaa ruudulla ja 
pdf:stä voi sopivalla työkalulla lisäksi 
poistaa taustakuvat. 

Janne Siren 

Skrollin iskulause *tietokonekulttuurin erikoislehti” on muuten saanut 
inspiraationsa ajoneuvokulttuurin erikoislehti Mobilistilta, ihan luvan 
Prisma Kouvola (Kuva: Petri Vuorenmaa) kanssa. (S-market Ympyrätalo, Helsinki, kuva: Antti Nuortimo) 

Loppuunmyyty Tampereella. 
(Kuva: Jukka O. Kauppinen) 


K-Supermarket Sammonlahti, 
Lappeenranta 
(Kuva: Antti Ollilainen) 

Suosittelemme-kohtelun saimme muun muassa R-kioskeilta Mukku- 
lassa, Lahdessa (kuvassa) ja Heinolan torilla. Joensuussa Prisma oli ri- 
pustanut lehdet samanlaiseen Omaa aikaa -telineeseen ja useammat 
kaupat Viikon lehdeksi. Odottamatonta bonusta — kiitos! 

(Kuva: Harri Koponen) 

SITTEN 


utustumme Skrolli 6,4 vuotta sitten -palstalla 
Skrolli-lehden historiaan. Olemme edenneet 
toisen varsinaisen Skrolli-vuosikerran puoli- 
väliin. Olipa kerran synkkä ja myrskyisä yö, tarkal- 
leen 6,4 vuotta sitten... 

Skrolli 2014.2 ilmestyi 19. kesäkuuta, 2014 ja sen 
pdf-versio vapautettiin ilmaisjakeluun 28.7., juu- 
ri sopivasti ennen Skrollin toista Assembly Summer 
-tapahtumaosanottoa Helsingin messukeskukses- 
sa heinä-elokuun vaihteessa. Deadlinen lähestyes- 
sä Skrollin toimituksen virtuaalisilla käytävillä kai- 
kui perimätiedon mukaan ukaasi: ”Jollei kukaan tee 
kanteen mitään, sinne tulee [takapuolia]!” 

Tässä ei kuitenkaan viitattu Skrolli 2014.2:n kan- 
teen, johon tuli takapuolien sijaan kuvaputkinäytöltä 
napattu kuva. Kuva oli optimistisesti tulkittuna ”jol- 
lasta” olihan lehden kansiaiheena kotimaisen uutuus- 
puhelimen Jollan ohjelmointi. Ensimmäisen kerran 
Skrolli käärittiin myös muoviin, sillä numeron välissä 
tuli Oona Räisäsen spektrogrammikuvaan perustuva 
juliste modeemin kättelystä. Se oli suosittu. Sittemmin 
Skrollia on muovitettu harvoin: Skrolli 2016.1E Inter- 
national Edition pakattiin sellofaaniin kansainvälistä 
postitusta ajatellen ja 2020.3:sta alkaen käytämme ti- 
laajapostituksissa biohajoavaa kalvoa. 

2014.2 sattui myös olemaan ensimmäinen Skrol- 
li-numero, johon allekirjoittanut kirjoitti artikkelin. 
Olin liittynyt Skrolli-projektiin vuoden 2013 elokuussa 
Skrolli ry:tä perustettaessa. 

Kohtalon oikkuna minut 


kutsui tuolloin kirjoitta- mt TA 















maan vanhan Mikrobitti- 
pomoni Markku Alasen 
tytär Ninnu Koskenal- 
ho, joka vaikutti Skrollin 
toimitussihteerinä. Hän 
etsi kolumnistia. Vas- 
tustelin aikani — edel- 
leen pyörivä kolumni- 
ni alkoi vasta Skrollissa 
2014.3. (Olisi pitä- 
nyt vastustella enem- 
män.) Viimeksi olin 
kirjoittanut — paperi- 
mediaan Mikrobitis- 
sä 6-7/2002. 

Moni haluaisi oppia ohjelmoimaan. Oppimistavoista on kuitenkin 


monenlaisia näkemyksiä. 
Teksti: Ville-Matias Heikkilä 
Kuvat: Marko Vallius, Susan Pogany, Wikimedia Commons -käyttäjä Tandersen11 


ilanne on varmasti monelle tuttu. 
| Ohjelmoinnin oppimisesta kiinnos- 
tunut kohtaa kokeneen ohjelmoi- 
jan ja pyytää tältä neuvoa alkuun pääse- 
miseksi. Kokenut ohjelmoija muistelee 
omaa alkutaivaltaan ja neuvoo aloitteli- 
jan samankaltaiselle polulle. Kumpikaan 
ei ymmärrä, että ohjelmoinnin oppimi- 
seen on monia eri tapoja ja yhden tapa 
saattaa olla toiselle täysin mahdoton. 
Tämän artikkelin tarkoitus on esitellä 
muutamia mahdollisia reittejä ohjelmoin- 
nin oppimiseen etenkin omatoimisen 
opiskelun näkökulmasta. Millaisella kie- 
lellä kannattaa aloittaa, millaisella filoso- 
fialla jatkaa siitä eteenpäin ja millaisessa 
sosiaalisessa ympäristössä? Vastaukset 
näihin kysymyksiin ovat hyvin yksilöllisiä. 


Lelukielellä alkuun 
Ohjelmointikielet ovat usein vaikeita ja 
pitkäpiimäisiä. Yksinkertaisenkin asian 
tekeminen voi vaatia sellaisen määrän 
ympäryskoodia, että aloittelija hätääntyy 
täysin. Teorian, syntaksin ja rajapintojen 
kiemurat saavat usein opiskelussa pää- 
osan, ja itse ohjelmointi hukkuu niiden 
alle. Tämän vuoksi ohjelmointiin voi olla 
hyvä hakea ensin tuntumaa jonkinlaisella 
lelukielellä. 

Yleinen harhakäsitys on, että ohjel- 
moinnin osaaminen olisi sama asia kuin 
jonkin ohjelmointikielen osaaminen. Oh- 


jelmointitaidon perusta on kuitenkin kie- 
listä riippumaton, eräänlainen niksahdus 
aivoissa. Kun tämä niksahdus on jonkin 
kielen avustuksella saatu aikaan, ei sitä 
tarvitse enää tehdä uudestaan myöhem- 
pien kielten kohdalla. Tästäkin syystä on 
hyvä keskittyä aluksi helppoon lelukie- 
leen. 

Etenkin nuorimmille oppijoille on 
luontevaa suhtautua lelukieliin kuin mi- 
hin tahansa leluihin: vähät väliä aikuis- 
ten teorioista ja ammattikäytännöistä, 
tärkeintä on päästä kokeilemaan ja te- 
kemään itse. Jälki voi etenkin aluksi olla 
sottaista, mutta ymmärrys syvenee ja kä- 
siala paranee kokemuksen myötä - aina- 
kin toivottavasti. Harhapoluille eksytään 
usein, mutta se ei haittaa, kun innostusta 
riittää. Hyvän lelukielen oleellinen piir- 
re onkin innostuksen ylläpito esimerkik- 
si helpon grafiikkaohjelmoinnin kautta. 
Teoreettisempien ja vähemmän leikki- 
mielisten oppijoiden kannattaa kuitenkin 
suhtautua lelukieliinkin systemaattisem- 
min. 

Ehkä tunnetuin lelukieli on vuonna 
1964 Dartmouthin yliopistossa alkun- 
sa saanut Basic (Beginner's All-purpose 
Symbolic Instruction Code). Kieli syntyi 
eräajojen ja reikäkorttien aikana, jolloin 
harvat pääsivät suoraan vuorovaikutuk- 
seen tietokoneen kanssa. Basicin perus- 
ajatuksena oli kuitenkin alusta asti vuo- 


rovaikutteisuus: opiskelijat istutettiin 
päätteiden ääreen, ja tietokone vastasi 
käskyihin ja koodimuutoksiin välittömäs- 
ti. 

Kun ensimmäisiä mikrotietokonei- 
ta ruvettiin rakentamaan 1970-luvulla, 
olivat rakentajat usein saaneet ensikos- 
ketuksen — ohjelmointiin nimenomaan 
Basicin kautta. Ei siis ihme, että sisään- 
rakennetusta Basic-tulkista tuli kotitieto- 
koneissa itsestäänselvyys - niin hyvässä 
kuin pahassa. 

Monien Basic-suvun kielten ympärillä 
on edelleen aktiivisia yhteisöjä. Etenkin 
peliohjelmointi on aina ollut suosittua 
Basic-harrastajien keskuudessa. Peli- ja 
grafiikkakeskeiseen aloitteluun sopivat 
basicien lisäksi esimerkiksi lapsille tar- 
koitetut Scratch ja Etoys, mediataiteili- 
joiden suosima Processing ja pelinteko- 
ohjelma Game Maker GML-kielineen. 

Kotisivujen teko HTML-kielellä on 
toiminut monille porttina ohjelmointiin, 
vaikkei pelkkä HTML vielä ohjelmointi- 
kielen määritelmää täytäkään. Www-se- 
lain on nykyisin kaikenlaisten koneiden 
vakiovaruste ja siten myös eräänlainen 
Basic-tulkin manttelinperijä. Selaimen 
kaveriksi tarvitaan vain tekstieditori. 

Moniin sovellusohjelmiin kuuluu jon- 
kinlainen skripti- tai makrokieli. Mikäli 
siis esimerkiksi Excelin kanssa tulee vie- 
tettyä paljon aikaa, voi sen makrokielellä 






leikkiminen olla luontevin ja hyödyllisin 
tapa saada ensikosketus ohjelmointiin. 


Varo aivojen murjoutumista 

Kun Basic yleistyi yliopistoissa, se herät- 
ti myös vastustusta. Havaittiin, että kieli 
opetti monet opiskelijat huonoille tavoil- 
le, joista he eivät päässeet irti. Ohjausra- 
kenteiden alkeellisuus johti helposti ns. 
spagettikoodiin, jossa pahamaineisella 


goto-käskyllä hypittiin listauksen osasta 
toiseen. Tietojenkäsittelytieteilijä Edsger 





Monen ensikosketus ohjelmointiin näytti tältä. 
Pahamaineinen GOTO opittiin siis jo heti toise- 
na käskynä! 





Hahmon liikutusta Scratch-kielellä. 





Dijkstra totesikin jo 1970-luvun alussa, 
että Basic ”murjoo aivot korjauskelvotto- 
miksi” 

Monet korkeakoulut ottivat Dijkstran 
näkemyksen tosissaan ja alkoivat kiin- 
nittää erityistä huomiota ensimmäisen 
kielen ”puhtauteen”. Akateemiseen puh- 
tauskäsitykseen sopivat erityisen hyvin 
Lisp-tyyliset funktionaaliset kielet, joita 
otettiinkin käyttöön alkeiskieliksi. Moni 
on törmännyt korkeakoulujen peruskurs- 
seilla esimerkiksi Scheme-kieleen 

Logo on monelle tuttu yksinkertaise- 
na ”kilpikonnakielenä”, jossa tuotetaan 
kuvioita antamalla liikkumiskäskyjä kil- 
pikonnahahmolle. Kieli ei kuitenkaan ole 
vain hauska lelu, sillä se kehitettiin joh- 
datukseksi Lisp-ohjelmoinnin käsitemaa- 
ilmaan. Kilpikonnan toi mukaan vuonna 
1969 Seymour Papert, joka tunnetaan 
konstruktionismiksi kutsutun oppimis- 
teorian kehittäjänä. Konstruktionismin 
perusajatuksena on, että oppija raken- 
taa sisäisiä malleja ympäröivästä maa- 
ilmasta, esimerkiksi Logon kilpikonnan 
toiminnasta. Logo on ollut suosittu eten- 
kin lasten ohjelmointikursseilla, mutta 
harvemmin kuulee edistyneempien ohjel- 
moijien antavan paljoakaan painoarvoa 
lapsuutensa Logo-kokeiluille. 

Kokeneet — ohjelmoijat — ajattelevat 
usein, ettei aloituskielellä ole niin väliä. 
Huonojenkin lelujen kierouksista pystyy 
oppimaan irti, ja kykyä oppia uusia ajat- 
telutapoja pidetään muutenkin hyvän oh- 
jelmoijan ominaisuutena. On kuitenkin 
muistettava, että vain harvoilla on lahjoja 
tulla hyväksi ohjelmoijaksi, joten Dijkst- 
ran näkemystä ei kannata ohittaa aivan 
pelkällä olankohautuksella. 

Useimmat nykyisin suositut opetus- 
käyttöön tarkoitetut kielet lienevät (basi- 
ceja lukuun ottamatta) melko turvallisia, 
vaikka monet niistä ovatkin akateemisen 


kuivakoita. Jos aivojen murjoutuminen 
pelottaa erityisen paljon, kannattanee 
pitäytyä vaikkapa vain Lisp- ja Smalltalk- 
pohjaisissa kielissä. Smalltalk perustuu 
varsin vahvasti Papertin oppimisteorioi- 
hin, ja esimerkiksi aiemmin mainitut las- 
tenkielet Scratch ja Etoys ovat Smalltalk- 
pohjaisia 


Perinteinen tie: alhaalta ylös 
Kun ohjelmointiin on saatu jonkinlainen 


' tuntuma lelukielen avulla, on suurin vai- 


keus jo voitettu. Mutta kuinka päästä sii- 
tä eteenpäin? 

1980-luvun — kotitietokonemaailmas- 
sa teknisesti luontevin etenemistapa 
oli sukeltaa niin matalalle tasolle kuin 
mahdollista ja edetä siitä vähitellen kor- 
keamman tason kieliin. Basicin jälkeen 
harrastaja tarttui assemblerin tai kone- 
kielimonitorin, jolla hän valjasti koneen- 
sa joka ikisen bitinliikkeen. Myöhemmin 
konekapasiteetin lisääntyessä — siirryt- 
tiin C:n ja Pascalin kaltaisiin rakentei- 
sempiin kieliin, joilla isommat projektit 
pysyivät paremmin hanskassa. Näistä 
jatkettiin myöhemmin olio-ohjelmointiin 
esimerkiksi C++:lla. Korkeamman tason 
rakenteita oppii ymmärtämään ja arvos- 
tamaan, kun on ensin joutunut toteutta- 
maan niiden tekemät asiat itse. Näin ne 
eivät jää pelkiksi muotoseikoiksi 

Tämä polku ei ole enää kovinkaan 
suosittu. Nykyaikaiset laitteet ovat huo- 
mattavasti monimutkaisempia kuin van- 
hat kotimikrot ja usein myös hautaa- 
vat bittinsä käyttäjän ulottumattomiin. 
Vanhankoulun — polusta — kiinnostuneen 
kannattaakin suosia nypläysvaiheessa 
yksinkertaisia alustoja, esimerkiksi klas- 
sisia kotimikroja, Arduinon kaltaisia mik- 
rokontrollerilankkuja tai vaikkapa PC:n 


— 





Seymour Papert ja Logo-robotti vuonna 1973. 
Kuva: Susan Pogany, MIT Museum 


Olkaapa hyvät, neljä otetta Skrollista 
20142: 

”Parin sadan vuoden päästä saatam- 
me jo naureskella sille, kuinka joskus 
uskoimme tietotekniikan olevan koko 
todellisuuden avain. Sitä, kuinka höyry- 
päät odottivat erilaisia singulariteette- 
ja ja ties kuinka monennen sukupolven 
virtuaalitodellisuuksia kuin ylöstempa- 
usta. Mutta älkäämme murehtiko myö- 
hempien sukupolvien tuhahteluja nyt 
vaan nauttikaamme näköaloista, kun ne 
ovat vielä tuoreita!” Ville-Matias Heik- 
kilä, Bittikosmologia 

”80-luvun — tietotekniikka — kiteytyy 
monen mielessä Tasavallan tietokonee- 
seen, Commodore 64:ään. Se oli kaiken 
alku, se loi suomalaisen tietokonekult- 
tuurin pohjan. Paitsi että ei ollut eikä 
luonut” — Jukka O. Kauppinen, Muita- 
kin oli kuin Kuusnepa (Tasavallan tieto- 
koneen haastajat) 

”Nykyaikana romputkin alkavat olla 
harvinaisuuksia, mutta niiden rinnal- 
la disketit ovat kuin savikiekkoja. Fikä 
modernissa tietokoneessa ole savikiek- 
koasemaa. Emolevyillä ei ole enää edes 
levykeaseman liitintä. Samalla kun fyy- 
siset tiedonsiirtomediat unohtuvat, oh- 
jelmistopuolella vanhojen sovellusten 
yhteensopivuus on kuitenkin kehitty- 
nyt. Emulaattorit ovat erinomaisia, ja 
avoimen lähdekoodin myötä yhä use- 

ampi käyttää eilispäivän tekniikkaa uu- 
delleen. Yhtäkkiä vanhalle datalle olisi- 
kin käyttöä” — Janne Siren, Lerput ja 
korput nykykoneissa (Kadonneen levy- 
keaseman metsästäjät) 

”Segmenttipuun ideana on suorit- 
taa sekä taulukon muuttaminen että 
summan laskeminen tehokkaasti ajas- 
sa, joka kasvaa logaritmisesti taulukon 
koon suhteen, O(log n). Taikatemppu 
perustuu binääripuuta muistuttavaan 
rakenteeseen, jonka alimmalla tasolla 
on taulukon sisältö ja ylemmillä tasoil- 
la on taulukon välien summia.” — Antti 
Laaksonen, Segmenttipuu 

Palataan lopuksi vielä niihin takapuo- 
liin ja sinne Assembly Summer 2014 
-tapahtumaan (31.7. — 3.8.2014). Taka- 
puolet tulivat lopulta Skrollin ensim- 
mäisen ja toistaiseksi ainoan erikois- 
numeron Skrolli 2014.X — Assyspessun 
kanteen, jota nimensä mukaisesti myy- 
tiin siellä Assyilla. Hintana oli ”maksa 
mitä haluat”. Toimituksessa oltiin erityi- 
sen ylpeitä myös erikoisnumeron share- 
ware-DOOMin inspiroimasta takakan- 
nesta, jossa lupailtiin Skrollia ilmaiseksi 
lukeville menolippua helvettiin. 

Tässä muutama poiminta Assyspes- 
sun sisäsivuilta: 

"Viimeisen kymmenen vuoden ai- 
kana yksi hauskimmista ja mielenkiin- 
toisimmista Assemblyn juonikuvioista 


on ollut kahden tämän hetken luul- 
tavasti taitavimman kooderin ja hei- 
dän avustajiensa taistelu demokompo- 
jen herruudesta. —- Mika Hyvönen alias 
Micron / Byterapers, Kymmenvuotinen 
nokkapokka - ASD vs. FLT 

”Assembly 1993:ssa kaupallisuus ja 
pelibisnes aloitti salakavalan hivuttau- 
tumisen demokansan pyhättöön. Huo- 
maatteko seinällä Terramargue-pelita- 
lon mainoslakanan? Mainos muistutti 
ilkeämielisesti demoryhmien lakanoita, 
yrittäen hivuttaa viattoman demokan- 
san mieliin ajatuksia videopelien erin- 
omaisuudesta ja suomalaisen pelialan 
hyväksyttävyydestä” — Jukka O. Kaup- 
pinen alias Grendel / Byterapers, Kun 
Assyt menivät pilalle — pelaajien maihin- 
nousu 

”Nimeltä — mainitsematon — henkilö 
soitti järjestysmiesten ja Assyl V:n ra- 
diopuhelimien taajuudelle Olen ome- 
na -kappaletta pitkään ja hartaasti loo- 
pilla. Tämä siis ennen kuin Virve tuli 
käyttöön. Terveisiä vaan Äänelle :)” — 
Anonymous, Koko perheen festivaalin 
toinen puoli 

”Skrolli on SINUN lehtesi! Skrollia 
ei tehdä ilman SINUA! Sinulla on tari- 
noita, jotka ansaitsevat tulla julkaistuk- 
si. Ole meihin yhteydessä ja kerro tari- 
nasi...* — Toimitus, P*ska lehti! Tekisin 
paremman! 


Skrolli on sittemmin osallistunut ke- 
sä-Assemblyille — näytteilleasettajana 
joka vuosi, yhteensä jo kahdeksan ker- 
taa. Ajatuksia uudesta Assyspessusta on 
pyöritelty ajasta aikaan vuoden 2014 
jälkeenkin, viimeksi kuluvana vuonna, 
ennen koronapandemiaa ja Assembly- 
jen kutistumista Online-tapahtumaksi. 
Emme sano ikinä ei ikinä, vaikka toi- 
mittajakollegamme Jukka O. Kauppi- 
nen alla niin tekeekin. Annetaan silti 
loppupuheenvuoro Jukalle, joka oli yksi 
2014.X Assyspessun avaintekijöistä: 

”Nevö again Assyspessu-rutistuksia! 
:) Vaikka rutistuksia toki onkin jatku- 
vasti, se oli silti aikamoinen. Piti saada 
matskut kasaan ennen jollekin reissul- 
le lähtöä. Viimeisenä yönä kai toimitin 
viimeiset setit. Kun tulen takaisin reis- 
susta, lehti on mennyt painoon ja huo- 
maan, että ei jumaliste ne laittoi per- 
seet kanteen” 4 


Janne Siren 


Eek-O-Mlittari: 97 % 


Skrolli pyrkii kestävämpään journa- 
lismiin. Kuinka suuren osan vanhasta 
lehdestä voisimme painaa uudestaan? 

Skrolli 2014.2 on kestänyt aikaa 
jopa edellistä numeroa paremmin. 
Lehti on hyvin ohjelmointivoittoi- 
nen, mutta yleisesti jutut liikku- 
vat tasolla, joka ei ole dramaattises- 
ti muuttunut. Esimerkiksi Superälyllä 
maailmanvaltaukseen — -tekoälyjuttu 
olisi hyvin voinut kompastua nope- 
asti liikkuneeseen neuroverkkoval- 
lankumoukseen, mutta teksti oli sen 
verran kaukana tekoälyn teknisestä 
toteutuksesta, ettei tällä ollut vaiku- 
tusta — sama koskee muitakin filoso- 
fisempia juttuja. Tietotekniikan ideat 
muuttuvat hitaammin kuin tekniikat. 
Monet teknisemmät artikkelit taas 
lähtevät tässä lehdessä aika perusteis- 
ta, jotka eivät heti vanhene. 

Kuten aina, tuotejutut ovat pahim- 
malla vaaravyöhykkeellä. Laserleik- 
kuri-artikkelin loppukevennys eli no- 
peusvertailu 3D-tulostimeen onkin 
selvästi vanhentunut aikamittauksil- 
taan, jos verrokiksi otetaan nopein 
nykytekniikka. Vanhoilla tuotteilla on 
toki historiallista kuriositeettiarvoa, 
mutta koska kyse ei ole ollut alkujaan 
historiajutusta, Eek-O-Mittarin kan- 





Skrolli 2014.X — Assyspessu oli 24-sivuinen erikoisnumero. Tavallista lennokkaamman kannen 
ja sisällön ohella myös mattapaperi ja stiftaus nidontatapana poikkesivat Skrolli 2014.2:sta, 
joka oli lisäksi julisteliitteen vuoksi poikkeuksellisesti muoveissa. Vertailun vuoksi pinon alim- 
maisena tilaajapostituksia varten biokalvotettu Skrolli 2020.3. 


Skrollin vanhat pdf-lehdet, mukaan lukien Assyspessun, saat maksutta 


verkkosivuiltamme: skrolli.fi/numerot. 


nalta tätä on pidettävä huti- 
na. [sompaa jutun jujua tä- 
mäkään ei silti pilaa. 

Muista — tuoteartikkeleis- 
ta Kadonneen levykeaseman 
metsästäjät -artikkelin tee- 
maan on ilmestynyt joitakin 
uusiakin vaihtoehtoja, mut- 
ta koska tämä ei ymmärret- 
tävästi ole erityisen ”kuuma 
markkina”; keskeiset asiat ja 
avaintuotteet ovat pitkälti 
muuttumattomia. Kirjaesit- 
telyt puolestaan ovat Skrol- 
lin puhtain tuotejuttutyyp- 
pi, ja niitä oli tässä lehdessä peräti viisi 
kappaletta. Vaikka esitellyt kirjat ei- 
vät ole enää uusia, kirjojen luonteen 
vuoksi nekään eivät tällä kertaa ole 
varsinaisesti vanhentuneet. 

Rajatapauksena Jolla-ohjelmointiar- 
tikkeli Sailfish | id: hakkerinMobiiliOS 
) ei tietenkään huomio yhtiön myö- 
hempiä käänteitä, mutta koska juttu 
on keskittynyt yleisiin Sailfish OS -ra- 
japintoihin ja pitäytynyt etäällä lyhyti- 
käisestä Jolla-älypuhelimesta, se toimii 
edelleen. OpenGL-kurssin viimeinen 
osa, OpenGL-ohjelmointi: jälkikäsitte- 
lytehosteet, on samankaltaisessa ase- 
massa. OpenGL on uusien kilpailijoi- 
den puristuksessa, mutta teknologiana 
yhä käyttökelpoinen. Koko numeron 





Skrolli 2014.2:ssa valmistettiin Skrolli-trollit joulukuusen 
koristeeksi 3D-tulostettuna (vas.), akryylisenä ja vanerise- 
na. 3D-tulostus kesti kaksi ja puoli tuntia, kun taas levys- 
tä laserleikattu trolli syntyi alle kymmenessä minuutissa. 


voisikin julkaista uudelleen päivittä- 
mällä sanan sieltä ja toisen täältä, eikä 
moni huomaisi mitään. 

Fikä vanhentumisena voi varsinai- 
sesti pitää sitäkään, että lehdessä esi- 
tellyn jumalalliseen ilmestykseen pe- 
rustuvan TempleOS-käyttöjärjestelmän 
kehitys päättyi valitettavasti vuonna 
2018 tekijä Terry Davisin kuolemaan. 
TempleOS on nimittäin saanut ikuisen 
elämän — se on avointa lähdekoodia. 


Prosenttilukuun päädyttiin arvioimal- 
la, että Skrolli 2014.2:n 63,5:stä mai- 
noksettomasta sivusta yhteensä noin 
2 sivun edestä sisältöä vaatisi päivitys- 
tä: 3D-tulostustesti sekä yksityiskohtia 
muista jutuista. 

TILAA SKROLLI KOTIIN TAI KONTTORILLE 37,90 € 
Skrolli ilmestyy vuonna 2021 taas neljä kertaa. Tilaa tai uusi tilauksesi! 
Paperilehden tilaus sisältää digitaalisen pdf-lehden. 

Saatavilla myös pelkkä pdf-lehti ja irttonumerot. 


tilaaskrolli.fi 


Skrolli-logo on brodeerattu eli konekirjottu. Maskit ompelee 
työvaatevalmistaja Univormu Suomessa ja niissä on filtteritasku. 


Skrolli myy maskit omakustannushintaan, sisältäen toimituksen. 


Kaupasta myös Skrollin T-paidat. skrolli.fi/kauppa 

Worms? Dreamcastin ETTÄ 

4/2020 


Päätoimittaja 
Jukka 0. Kauppinen 
Toimitus: Mikko Heinonen, 


Jukka O. Kauppinen, 
Manu Pärssinen 


Taitto, AD, kuvankäsittely 
Manu Pärssinen 


Avustajat 
Miika Auvinen, Nanne Kukkura, 
Aleksi Vaittinen 


Tuotanto 
Alasin Media Oy, 1932899-7 


Kannen kuva 
Funselektor Labs Inc. 


SISÄLLYSLUETTELO 


Ajankohtaisia RETROUUTISIA peleistä ja laitteista 
SEGA SC-3000 -pelejä Suomesta : 1, 
Pelihallien kilpa-ajopelit: KISATAAN YLÄVIISTOSTA S so 


J-2-1-G0! 


Toimituksen keskuudessa syntyi kieltämättä hieman ihmetystä, kun tunnettu stra- 
tegian ja lentelyn ystävä Jukka halusikin tehdä koostejutun rallipeleistä. Vaan mi- 
käpä siinä, meillä jokaisella on vapaus pitää juuri sellaisista peleistä kuin pitää — vrt. 
Mikko ja isometriset kaahailut — ja pelata niitä juuri sillä tavoin, mikä mukavalta 
tuntuu. Rallista muodostuikin sitä myöten jonkinlainen teema tälle numerolle, on 
se sitten perinteistä sivuluisua soratiellä tai futuristista kaahailua F-Zeron sulosoin- 
tujen tahtiin. 


Alkusyksyn numerosta puuttuivat Aleksin NES- ja SNES-pikkuarvostelut, jotka 
ovat olleet mukana lehden alusta alkaen. Nytkään syy ei ollut se, etteikö niitä oli- 
si toimitettu; lomamoodissa ollut Mikon päänuppi vain ei muistanut, että ne on 
toimitettu. Hyvityksenä tällä kertaa näitä juttuja on hieman normaalia enemmän. 
Myös retrolaitteiden katkeamaton virta jatkuu, ja vaikka Evercaden Lynx-pelit ja 
Replicaden Dragons Lair myöhästyivätkin lehdestä niukasti, mukaan saatiin on- 
neksi Nintendon uusi Game & Watch ja Segan pikkuruinen Game Gear. 


Retro Rewind jatkaa ensi vuonna edelleen Skrollin liitteenä, joten muistathan uusia 
Skrolli-tilauksesi joko etukäteen tai alkuvuodesta lähetettävällä laskulla. Monen- 
laista hauskaa on nimittäin luvassa seuraavassakin numerossa! 


Retrosedät Jukka, Manu ja Mikko | retroaretrorewind.fi 












ART OF RALLY tuo muistoja rallipeleistä 





Rockia, teknoa ja kiitämistä — F-ZERON MUSIIKIT — * jie 






FLATOUT-romurallia voi ajaa myös Suomen pelimuseossa 
1(]5 — KASETTILAMERIT pelastivat lisää suomalaisia helmiä 
VIELÄKÖ MAISTUU? Gunforce, Narc, Rock n' Roll Racing... 






PSN 


Vieläkö maistuu? WORMS Director's Cut 


















Vieläkö maistuvat KONAMIN KLASSIKOT? 
DYNASTY WARRIORS: Sotaherrojen joukkotappelut | 
TIG — VIELÄKÖ MAISTUU? Uridium 2, Turrican 3, 'Abbaye Des Morts ( 
11/7 — VIELÄKÖ MAISTUU? NES Pinball, Rally Bike, Darkman... [ 
115 RETRON MAKUA — tuoretta pelattavaa PC:lle l 
120 GAME GEAR MICRO mahtuu pienempään taskuun 
17] Kaikenlaista kummallista DREAMCASTILLE 

17) CASSETTE VISIONIT — Japanin pelikonsolipioneerit 
1724 GAME & WATCH: Testasimme uutta, juttelimme vanhoista 
1726 MANUN KUMMAT: BBC Bridge Companion ja Philips In21t 

ATARI VG5 
NÄYTTÄÄ ELONMERKKEJÄ 


Tapahtuipa maailmassa sit- 
ten mitä muuta tahansa, yh- 
teen asiaan voi luottaa: Atarin 
comeback jossain muodossa 
on aivan nurkan takana. Jo mo- 
neen kertaan kuolleeksi luultu 
Atari VCS:n uusi tuleminen näyt- 
tää piirun todennäköisemmältä, 
kun devkittejä on alkanut tipah- 
della pelinkehittäjille. Suomesta 
lähtöisin oleva Jani Penttinen 
esitteli omaa laitettaan blogissaan 
(janipenttinen.com) ja sai aikaan 
jopa pienen kohun, sillä sitä luul- 
tiin pelkäksi kuoreksi. Sittemmin 
YouTube-videolla nähtiin, miten 
kehitysyksikkö jopa ajaa Penttisen 
Guntech-peliä (yläkuvassa). 

Epäselvää on kuitenkin edel- 
leen, miten laitteen tosiasiassa 
käy ja saadaanko niitä toimitet- 
tua ainakaan ennen joulua kuin 
joukkorahoitukseen osallistuneil- 
le. Moneen kertaan viivästyneellä 
projektilla kun on nyt vastassaan 
myös joulumarkkinoille rynnistä- 
vä uusin konsolisukupolvi. 


SUPER SPRINT AGA 
PÄRISTELEE LÄHTÖRUUTUUN 


Amiga jäi aikoinaan paitsi Atarin Su- 
per Sprint -kolikkopelin käännöstä, 
koska kone oli hädin tuskin julkais- 
tu sen ilmestyessä. Vuonna 2012 
nähtiin Atari ST -versiosta tehty 
porttaus, mutta nyt Graeme Cowie 
aikoo tehdä asian kunnolla ja sovit- 
taa pelin AGA-piirisarjaa käyttäville 
viimeisille Classic Amiga -malleille. 
Esikatseluvideoiden perusteella lu- 
vassa on ainakin erittäin esikuvalle 
uskollista grafiikkaa ja tuki jopa nel- 


ARCADELUPIN ENSIMMÄINEN 
AUTOPELI ON OUTRUN 


Kohtuuhintaisia kevyitä peliautomaat- 
teja koteihin valmistava Arcade1lup on 
iskenyt silmänsä varsinaiseen klassik- 
koon, sillä firman ensimmäinen auto- 
pelilaite on vanha kunnon Outkun. 
Kuten muissakin saman firman lait- 
teissa, arcadepelin sisällä on useampi 
pelivaihtoehto ja OutRun-mallilla pää- 
see pelaamaan myös Turbo OutRunia, 
OutRunnersia sekä Power Driftiä. 
Valitettavasti laitteiden saatavuus 


Suomesta on pitkään ollut hataraa ja 
Arcade1Upin sivuilla OutRunin kohdal- 
la komeilee jo "Sold Out!”-merkintä. 
Edellinen istuimella varustettu kotika- 
binetti sisälsi joukon klassisia Star Wars 
-pelejä. 





jälle pelaajalle. Toivottavasti myös 
pelattavuus saadaan kohdalleen, 
vaikka kolikkopelin rattiohjaimista 
joudutaankin luopumaan. 

UUTISET 


ATOMIAALTO VYÖRYI 
DREAMCASTILLE 


Sammy = Atomiswave -niminen 
kolikkopelialusta ei ehkä sano 
monellekaan mitään, mutta kun 
muistetaan että Segan ja Sammyn 
yhteistyön tuloksena sen sisuksis- 
sa sykkii käytännössä Dreamcast, 
hieman SRAM-muistia ja ROM- 
moduuliportti, kiinnostus herää. 

Segan — Dreamcast-sukuisen 
NAOMI-alustan — pelejä — kään- 
nettiin Dreamcastille kasapäin 
kaupallisina julkaisuina, mutta 
nyt harrastajat ovat kääntäneet 
katseensa myös Atomiswaven 
suuntaan. Dreamcast-Talk-fooru- 
min käyttäjä megavolt85 laski 
lokakuun lopussa liikenteeseen 
Dreamcast-version = todellisesta 
herkusta: run'n'gun-klassikko Me- 
tal Slug 6:sta. 

Megavolt85 kertoo käyttä- 
neensä kehitykseen MAME-emu- 
laattorista saamiaan tietoja ja pe- 
likoodin tutkimista. Tämän jälkeen 
tulvaportit aukesivat, ja pelejä 
on ilmestynyt lisää käytännössä 
viikoittain. Kirjoitushetkellä tuo- 
reimpia käännöksiä olivat autoilu 
Faster Than Speed sekä vesiaihei- 
nen juoksuräiskintä Dolphin Blue. 
Pelaamiseen tarvitaan levyasema- 
emulaattori. 

Käännösten laillinen status on 
luonnollisesti harmaa, joten on 
epäselvää, kuinka kauan se pysy- 
vät saatavilla. Hakukonetta käyt- 
tävä varhainen lintu kuitenkin 
saattaa napata makoisan madon. 
Pikaisen testailun perusteella ai- 
nakin Metal Slug 6 pyörii hienos- 
ti ja on kertaluokkaa sulavampi 
kuin viimeiset Neo Geo -alustalle 
ilmestyneet sarjan osat. 

UUTISET 





SIERRAN SALAISUUDET JULKI 


KEN WILLIAMSIN KIRJA KERTOO PELITALON TODELLISEN HISTORIAN 


Sierra On-Line oli legendaarinen peliyhtiö, jota moni rakastaa ja vielä use- 
ampi muistaa lämmöllä. Upeiden seikkailupelien koti on itse asiassa aika 
monen muunlaisenkin pelin julkaisija. Pelialaan suunnattomasti vaikutta- 
neen jenkkiyhtiön historia on kirjoitettu viimein muistiin sen perustajan ja 
omistajan omin sanoin. 

Ken ja Roberta Williams perustivat Sierran, tai siis alkujaan On-Line 
Systemsin, vuonna 1979. Ensimmäinen tekstiseikkailu Mystery House sai 
jatkoa, muuttui sarjaksi ja kasvatti kaksikon peliputiikin suuryhtiöksi, joka 
raivasi usein uusia polkuja pelisuunnittelun ja -teknologian ryteikköön. 
Vaikka Sierra oli bisnes, jonka täytyi tuottaa osakkeenomistajilleen rahaa, 
niin samalla firma yritti myös toimia kohtalaisen eettisesti ja antaa peli- 
suunnittelijoilleen vapaat kädet ideoita, luoda ja kehittyä. Jos jokin peli ei 
olekaan heti hitti, ehkä sitten se toinen osa — tai kolmas? Sierra ei hakenut 
pikavoittoja, vaan pitkän tähtäimen kannattavuutta. 

Mikään ei ole kuitenkaan pysyvää. Jos koronakeväässä ja -kesässä on 
jotain hyvää, niin se, että pandemia kamppasi Ken Williamsin suunnitelmat 
ja lukitsi hänet Robertan kanssa pariskunnan kotiin. Nyt Kenillä oli viimein 
aikaa googlailla, kaivella arkistojaan ja kirjoittaa kirja Sierrasta. Miten ka- 
rua luettavaa se onkaan! Ken ei ollut koskaan pelisuunnittelija, vaan hän 
joutui nopeasti astumaan ohjelmoijasta toimitusjohtajaksi. Ken teki diilejä, 
palkkasi työntekijöitä ja veteli hurjaa vauhtia kasvavan Sierran naruja. Kirja 
onkin tarina pelibisnesmaailmasta hyvine ja huonoine hetkineen. Jälkim- 
mäisiä riittää pelottavan paljon — on suorastaan shokeeraavaa lukea, kuin- 
ka usein ja varhain Sierra oli veitsen terällä. Myös suuren bisneksen rajuus 
hämmentää: kasva tai kuole. Sierra kasvoi — ja Sierra kuoli. Kuoleman syyt 
ovat kuitenkin olleet paljolti hämärän peitossa, eikä voi kuin hämmästellä 
kuinka kieroilla huijauksilla ja sanojen syömisillä rakastettu pelitalo suis- 
tettiin vallasta. 

Varsinaisesta pelien teosta ja suunnittelusta kirjassa ei kerrota kuin ai- 
van vanhimmasta päästä, eikä Roberta osallistunut paljoakaan kirjan te- 
kemiseen. Hän kuulemma katsoo mieluummin eteenpäin uusiin asioihin 
kuin uppoutuu vanhoihin. Sierrasta jää yhä 
tarinoita kerrottavaksi, mutta nyt moni kulis- 

sien takainen käänne on tullut valoon ja moni 
- tapahtuma saa selityksensä. Täräyttävää luetta- 
VG EnDiNos vaa Sierran faneille! 
| Kirjan voi tilata sekä monissa erilaisissa digi- 
taalisissa muodoissa että fyysisenä painoksena 
muun muassa Amazonista ja Lulusta. 


| Not All Fairy Tales Have Happy Endings: 
Paali The Rise and Fall of Sierra On-Line 
72:11... VN Ken Williams 

SUOMALAISILLEKIN TUTTU 
SUBON HAKEUTUI KONKURSSIIN 


Kiinalaisen Suborin valmistamia 
luvattomia kopioita NES-konso- 
lista myytiin 80-luvulla Suomes- 
sakin — postimyyntiluetteloissa. 
Niihin saattaa törmätä kotimaas- 
samme vielä tänäkin päivänä 
kirpputoreilla sekä harrastajien 
kokoelmissa, ja varsinkin Kiinas- 
sa Suborit olivat tuttuja monille 
tuon ajan lapsille. 

Nyt Subor on haettu lopullises- 
ti konkurssiin, minkä taustalla on 
todennäköisesti ainakin se seik- 
ka, että firman vastuuhenkilö on 
määritelty Kiinan kansallisessa tie- 
tokannassa ”huonomaineiseksi” 
henkilöksi, joka ei saa mm. yöpyä 
parempilaatuisissa hotelleissa. 

Vaikka Suborin valtakausi oli 
NES-aikoina, se jatkoi uusien pe- 
likonsolien sekä lasten opetuslait- 
teiden tuotantoa. Yksi viimeisim- 
mistä yrityksistä oli Windows 10 
-pohjainen konsoli nimeltä Subor 
Z+, jonka taru kuitenkin vaikuttaa 
kuitenkin päättyneen ennen kuin 
se edes ehti kauppoihin. 





SEGA LOPETTAA keuttanut tilannetta entisestään. Sen = Sinisiilin firma jatkaa kuitenkin edel- 
5 d, on saanut kokea nahoissaan myös Sega leen arcadelaitteiden valmistusta 
PELIHALLIEN PYORITTAMISEN Sammy, joka kertoo myyneensä peli- ja osa Genda Incin kanssa tehdystä 
hallitoimintansa Genda Inc. -nimisen sopimuksesta olikin, että niitä oste- 
Arcadeluolien viimeisenä linnak- yrityksen ylläpidettäviksi. taan jatkossakin pelattavaksi Segal- 
keena tunnettu Japani on sinnitellyt Jo aiemmin Sega sulki Akihabaran ta. 
pitääkseen kyseistä liiketoimintaa kuuluisan Sega Building 2 -pelihallin, 
pyörimässä ja nyt korona on vai- joka oli toiminnassa lähes 20 vuotta. 

UUSIA = — 
SEGA-PELEJA 
SUOMESTA 


Teksti: Mikko Heinonen 
Kuva: Sami Kettinen 


enties paras asia nykyisessä 
retroharrastuksessa on se, että 
lähes jokaiselle vanhalle ko- 
neelle löytyy kentältä rakkaut- 
ta. Uusia pelejä tai vanhojen käännöksiä 
ilmestyy niin hengästyttävää tahtia, että 
ehdimme hädin tuskin huomioida niistä 
edes merkittävimmät. Mutta kun Suomesta 
tulee tietoa uusista julkaisuista Sega SC- 
3000 -kotimikrolle, Retro Rewind rynnistää 
varmasti apajille. 





SC-3000 oli kotimikroversio Sega SG- 
1000:sta, Segan ensimmäisestä koti- 
konsolista (ks. RR 1/2018). Se tuplasi 
muistin 2 kilotavuun, mutta oli muuten 
käytännössä raudaltaan identtinen - 
jopa BASIC-kieltä varten tarvittiin erilli- 
nen moduuli. Toisin kuin SG-1000, se oli 
myös Suomessa yleisesti myynnissä ja 
sai jopa aikoinaan kehuja monipuolisis- 
ta grafiikka- ja ääniominaisuuksistaan. 
Commodore 64:ää vastaan niistäkään ei 
kuitenkaan ollut apua, joten SC-3000 jäi 
lyhytaikaiseksi tuttavuudeksi niin meillä 
kuin muualla. Tämä ei kuitenkaan ole es- 
tänyt fanikunnan syntymistä: maailmal- 
la on useita SC-3000-aiheisia sivustoja 
ja myös MEKA-emulaattoria kehitetään 
edelleen. 

Suomen Sega-piireissä aktiivisesti 
vaikuttava Sami Kettinen ja Sega-oh- 
jelmoinnista innostunut Harri Helm- 
roos ovat laittaneet tuulemaan ja tuot- 
taneet tuoretta pelattavaa SC-3000:lle 
(sekä osin myös SG-1000:lle). Peleille on 
tehty upeat kansitaiteet ja jopa erittäin 
rajoitetut fyysiset julkaisut. Nappasim- 
me testiin yli 30-vuotiaan pelin kään- 
nöksen sekä uuden version klassik- 
kopelistä, josta Segan kasibittikoneet 
jäivät aikoinaan kokonaan paitsi. 


SK YFON 


Skyfox aloitti elämänsä Mikrobitin nu- 
merossa 3/1989 julkaistuna listauksena 
MSX-mikroille. Kuukauden ohjelman 
palkinnon voittanut, komea konekie- 
linen peli julkaistiin ”tiivismuotoisena” 

BASIC-listauksena, jonka naputtelus- 
sa koneelle tarvittiin ehkä jonkin ver- 
ran enemmän hermoja kuin vaikkapa 
12-vuotiaalla itselläni olisi ollut. 

Itse pelin ideana on ohjastaa ava- 
ruusalusta sokkeloissa ja sysätä liikkeel- 
le niissä olevat ”tetrapalloidit”. Tönäisyn 
saatuaan ne lähtevät sinkoilemaan 
ympäri kenttää ja muuttuvat samalla 
kuolettaviksi itse avaruusalukselle. Seu- 
raavaan sokkeloon pääsee, kun kaikki 
palloidit on saatu liikkeelle. Menestyk- 
seen tarvitaan sekä nopeaa reagointia 
että sopivassa määrin ennakointia. Peli 
on kokonaisuutena melko hankala, 
mutta niin nokkela, että olisi harmi jos 
se olisi jäänyt vain harvojen listauksen 
lehdestä naputelleiden iloksi. Illan mit- 
taisen pelitestauksen aikana koin jopa 
keskivaikeaa koukuttumista. 

Onneksi Skyfoxin alkuperäinen te- 
kijä Pasi Kettunen antoikin Harrille 
ja Samille luvan kääntää peli Sega SC- 
3000:lle, ja niin se loikkasi vielä vanhoil- 
la päivillään kilpailevalle laitteelle. Itse 
asiassa hyppy ei teknisesti ole aivan 
hirmuinen, sillä sekä MSX-kotimikrot 
että SC-3000 perustuvat samaan Zilog 
Z80 -suorittimeen ja Texas Instrument- 
sin TMS9918A-videopiiriin. Äänipiirin 
erojen vuoksi äänet kuitenkin poikke- 
avat. Sami laati pelikaseteille komeat 
kansitaiteet ja peli on saanut uuden 
alkuruudun, mutta muuten se on käy- 
tännössä identtinen esikuvaansa näh- 
den — eikä sitä todellakaan tarvitse 
hävetä. Hauska pikkupeli ja 
mukava porttaus. 





PALIKAT 


Palikat ei peittele esikuvaansa: Segan 
varhaiset konsolit eivät saaneet juuri- 
kaan Tetris-rakkautta, joten on parempi 
korjata asia vaikka näin reilut 30 vuot- 
ta myöhemmin. Myös Palikat on tehty 
alkujaan SC-3000-kotimikrolle, mutta 
kääntyi helposti myös sitä vastaavalle 
SG-1000-konsolille. Näin saatoin nau- 
tiskella siitä myös Master Systemillä la- 
taamalla pelin Everdrivellä, SMS:n 
videopiiri kun sisältää vielä yh- 
teensopivuustilan TMS9918A:n 
kanssa. 

SG-1000 oli etenkin 
kilpailijaansa Nintendo 
Famicomiin — nähden 
kohtalaisen karu laite, 
joten on ilahduttavaa 
nähdä, miten kaunista grafiikkaa 
siitä on nykytietämyksellä saatu ulos. 
Palikat on varjostettu somasti ja pis- 
teet ilmaistaan kauniilla numeroilla. 
Pelinopeus kasvaa rauhallisesti, mutta 
kontrollit tuntuvat responsiivisilta, eikä 
mitään välkkymistä tai muuta ongel- 
maa esiinny. Markus Kettisen taustal- 
le säveltämä iloinen kilkutus kuulostaa 
aluksi siltä, että se alkaisi ärsyttää varsin 
nopeasti, mutta lopulta tunnaria huo- 
maakin hyräilevänsä hyväntuulisena. 
Tetris on se mikä se on, eikä reseptiä 
oikein voi kovasti käydä peukaloimaan, 
mutta historiallinen vääryys puuttuvas- 
ta kasibitti-SSega-käännöksestä tulee 
tällä versiolla paikatuksi kome- 
asti. 





KYTI TI EIE 





Teksti: Mikko Heinonen 


ENNEN KOLMIULOTTEISEN GRAFIIKAN LOPULLISTA LÄPIMURTOA MYÖS AUTOPE- 
LEISSÄ NÄHTIIN ROHKEITA PERSPEKTIIVIKOKEILUITA JA KAUNISTA PIKSELÖINTIÄ. 


inulla on pelien saralla 

moniakin erikoisia mielty- 

myksiä. Eräs sellainen, jolle 

saan suhteellisen harvoin 
ymmärrystä, on että pidän 1990-luvun 
alkupuolella julkaistuista isometrisistä eli 
yläviistosta kuvatuista kilpa-ajopeleistä. 
Niitä nähtiin etenkin pelihalleissa ennen 
3D:n valtakautta, mutta kotiinkin asti jo- 
kunen toki ehti. 


Mikä näissä sitten oli niin viehättävää? 
Varmaankin palataan siihen, että lap- 
sena pidin paljon pikkuautoilla leikki- 
misestä, ja tässä estetiikassa on jotain 
samaa. Pelien grafiikka on keskimäärin 
laadukasta ja autot muistuttavat esiku- 
viaan. Pelaaminen vaatii toki totuttelua, 
jos on aiemmin katsellut rataa vain au- 
ton takaa, mutta mitenkään kategori- 
sen mahdotonta se ei ole. 


Gaelco 1993 


Tämän Espanjasta kotoi- 
sin olevan pelin näin ope- 
roinnissakin useamman kerran, ainakin 

ysärin puolivälissä syntymäkaupungin 
leirintäalueella ja myöhemmin vuositu- 
hannen vaihteen tienoilla Savonlinnas- 
sa, kun asioin paikallisessa ostoskes- 
kuksessa tuoreen tyttöystävän kanssa. 
Jälkimmäisellä kertaa rahat jäivät si- 





joittamatta, koska AR-1100-kabinetin 
näyttö oli jo parhaat päivänsä nähnyt, 
mutta Tervakalliolla heitin koneeseen 
muutaman kolikonkin. Myöhemmin 
tuli jossain kasassa hankittua itse piiri- 
levykin. Niitä voi muuten edelleen os- 
taa eBaysta alle 100 euron hintaan. 

Suomalaiset olivat pelin julkaisuai- 
kaan rallimaailmassa isoja kuuluisuuk- 
sia, joten sen lisäksi että tuloslistalla 
näkyy tutun kuuloisia nimilyhenteitä, 
mukana on peräti Suomen MM-ralli, 
joka tuolloin tunnettiin nimellä 1000 
Lakes Rally. Rallit tosin ovat vain muu- 
taman minuutin mittaisia rypistyksiä, 
mutta tunnelma sinällään on aito. Kart- 
turi huutaa ohjeita viereltä eikä kisassa 
ole muita autoja. Ajotuntuma on ver- 
rattain hyvä ja täsmällinen, vaikka peli 
käyttää joystick-ohjausta. 

Vuonna 1995 ilmestyi jatko-osa 
World Rally 2: Twin Racing, joka on käy- 
tännössä kaksi samanlaista peliä rin- 
nakkain. Kumpikin pelaaja ajaa omalla 
ruudullaan. 





Kaneko 1994 


Great 1000 Miles Rally tuli itselleni vas- 
taan jossakin epämääräisessä kortti- 





kasassa jo kaupallisesta käytöstä pois- 
tuttuaan. Autot kiinnostivat, joten ostin 
sen itselleni pikaisen kokeilun perus- 
teella. Peli perustuu maineikkaaseen 
Mille Miglia -kisaan, jota ajettiin Italian 
maanteillä toisen maailmansodan mo- 
lemmin puolin. Lopulta kilpailu kiellet- 
tiin useiden kuolonuhreja vaatineiden 
onnettomuuksien jälkeen, mutta se syn- 
tyi 1970-luvun lopussa uudelleen tasa- 
nopeuskisana ja paraatina ennen vuotta 
1957 valmistetuille kilpa-autoille. Näin 
ollen kalusto koostuu nykyisin lähinnä 
satumaisen hintaisista klassikoista. 

Pelinä Great 1000 Miles Rally on ihan 
toimiva. Se tukisi myös analogista rattia, 
mutta auto tottelee tikkuakin. Radal- 
la näkyy säännöllisesti muita autoja ja 
vauhdin tunne on todellista. Kenttien 
aikarajat eivät jätä sijaa virheille, mutta 
niinpä kyseessä onkin kolikkopeli, jonka 
perimmäinen tarkoitus on niellä rahaa. 
Mitenkään äärimmäisen vaikea peli ei 
kuitenkaan ole. Tämäkään kortti ei ole 
erityisen kallis hankkia, jos mielenkiinto 
herää. 

Vuonna 1995 ilmestynyt jatko-osa 
Great 1000 Miles Rally 2 jatkaa samaa 
teemaa ja käyttää samaa Kanekon 
rauta-alustaa, mutta on ilmeeltään eri- 
lainen. Autot ovat isompia ja tunnelma 
on ahtaampi, enkä ainakaan itse koke- 
nut tätä parannuksena. Kaneko julkaisi 
vastaavia pelejä myös konsoleille: Su- 
per Famicomilla nähtiin Hyper Battle 
Game: Zen Nihon GT Senshuken vuonna 
1995, PlayStationilla vuotta myöhem- 
min GT Kai: All Japan Grand Touring Car 
Championship. 


Visco 1994 


Visco julkaisi jo vuonna 1991 Drift Out 
-nimisen rallipelin, joka käytti mielen- 
kiintoista tekniikkaa. Ylhäältä kuvatus- 
sa maastossa auto pysyi paikoillaan, 
mutta maasto pyöri sen ympärillä. 
Tämä ei herättänyt riemua niissä meis- 
tä, jotka olemme taipuvaisia liikepa- 
hoinvointiin. 

Mielenkiintoisesti nimetty Drift Out 
'94-TheHard Order toimii Taito F2 -alus- 
talla ja siirtää kuvakulman viistoon. Peli 
tuo mieleen World Rallyn, mutta on va- 
litettavasti sitä heikompi esitys: auton 
ajettavuus ei tunnu lainkaan yhtä hy- 
vältä ja jo ensimmäisen erikoiskokeen 
läpäiseminen vaatii radan ulkoa opet- 
telua. Apukuskin nuotit kuulostavat 
perin omituisilta nekin. Kiitos kuitenkin 
ystävälleni Jarille, joka mieltymyksis- 
täni tietoisena halusi lahjoittaa tämän 
kortin minulle. 

Aiheeseen palattiin vielä vuonna 
1996 pelillä Neo Drift Out - New Techno- 
logy, joka nimensä mukaisesti käyttää 
Neo Geo -alustaa. Se on Drift Out -pe- 
leistä selvästi paras myös ajotuntumal- 
taan. Neo Drift Out julkaistiin myös Neo 
Geo CD:lle, mutta kotiversiosta halu- 
taan useita satasia. Operointikäytöstä 
poistunut MVS-moduuli irtoaa sentään 
hieman edullisemmin. 


SCOPL 00524 





ABM & Gecas 1994 


No oikeastaan se The Hard 
Order olikin aika järkevä 


nimi. Tämä omituisuus on ilmeisesti 





World Rallyn pohjalta tehty hack, joka 
pyrkii kuvaamaan Pariisi-Dakar-rallia. 
Autospriteksi on vaihdettu Peugeot 
405 T16, jollaisella Ari Vatanen voitti- 
kin aavikkorallin kahdesti. 

Tekijänoikeuksista ei ole kovastikaan 
piitattu Blomby Caria tehtäessä. Erikoi- 
nen yksityiskohta on muun muassa se, 
että peli soittaa alkaessaan pätkää jazz- 
legenda Pat Methenyn kappaleesta 
Have You Heard. Kovin kotikutoisen 
toteutuksen johdosta odotukset eivät 
olleet kovinkaan korkealla, mutta itse 
asiassa pelin ajotuntuma ei ole huono. 
Tämä on todennäköisesti seurausta 
siitä, että kehitystyön pohjana on käy- 
tetty vallan pätevää World Rallya. Ko- 
konaisuus jää kuitenkin valitettavasti 
miinusmerkkiseksi. Jos peli sattuu kiin- 
nostamaan, ainakin Italiasta löytyy näi- 
tä bootleg-kortteja varsin edulliseen 
hintaan. 

ADK 1996 


Kun Over Top ilmestyi Neo 
Geolle, kolmiulotteisuuden 
aika oli jo vahvasti alkanut sekä pelihal- 
leissa että kotona. Pakko on silti myön- 
tää, että pikseligrafiikka on viehättävää ja 
ihan-melkein-aidot automallit on toteu- 
tettu siististi. Peli tuntuu kuitenkin aika 
helpolta etenkin hitaammalla kalustolla: 
ajelin ensi yrityksellä minuuttitolkulla en- 
nen kuin edes kohtasin mitään vaikeam- 
paa. Ratkaisu on tietenkin valita haasta- 
vampia autoja, mutta niiden ajotuntuma 
taas muuttuu kovin holtittomaksi. Kun 
on tottunut siihen, että auto voi myös 
isometrisessä pelissä kulkea sinne minne 
kuljettaja haluaa, Over Topin opettelu- 
kynnys ei hirveästi rohkaise yrittämään. 
Pelin joltinenkin keskinkertaisuus ei 
kuitenkaan ole estänyt sen arvonnou- 
sua. Peli julkaistiin pelihalleissa käyte- 
tyn MVS-järjestelmän lisäksi myös Neo 
Geon kotimalli AES:lle sekä Neo Geo 
CD:lle. Jokainen näistä versioista mak- 
saa eBayssa useita satasia — NGCD-pai- 
noksen pyyntihinnat taas lähentelevät 
jopa tuhatta euroa. 

MÄLLIN TAIKAA 


ERIKOISKOKEITA KOKO ELÄMÄ 


Teksti: Jukka 0. Kauppinen 
Kuvat: Jukka 0. Kauppinen, Mobygames 


len ristiriitojen mies. Pidän 

autopeleistä mutta olen niissä 

surkea. Ajamiseni on puskissa 

rymistelyä ja kaiteisiin no- 
jaamista. Nettikisoissa kärkikolmikkoon 
pääsy on kultamitalisaavutus. Osaan silti 
mouhota ja kiroilla näytölleni, kun joku 
tolvana ajaa mutkaan jarruttaessani ta- 
kapelteihin. Jos minä en osaa ajaa, niin 
jotkut osaavat vielä vähemmän. 


Rallipelit ovat viha-rakkauspakkaukse- 
ni. Kapeilla ränneillä paahtaminen on 
sekä hauskaa että kauheaa. Hyvässä 
rallipelissä riittää silmät sokaisevaa au- 
ringonpaistetta, pölypilviä, yllättäviä 
hallinnan menetyksiä ja ojassa katol- 
laan savuavia kiitäjiä. Joskus myös up 
in the ass of Timoja. 

Nämä tunteet nousivat vahvoina pin- 
taan uuden Art of Rally -pelin myötä. Se 
on herkullisen retro uutuuspeli, jossa 
ratsastetaan =rallipeligenren = herkulli- 


suuksilla, ellei jopa aivan ytimellisim- 





104 


millä ominaisuuksilla. Se on myös loikka 
1990-luvulle, rallipelien kultaisen aika- 
kauden maukkaimmille hetkille, mutta 
hienoisella synthwave-sävytteellä. Iso- 
metrinen kuvakulma tuo hyvällä tapaa 
mieleen Jukka Jäkälän suomipeli Rally- 
Sportin (1996). Pelit ovatkin yllättävän 
samanhenkisiä, vain toteutuksen mitta- 
suhteissa ja tekniikassa on eroja. AoR:n 
tekijä ei tosin ollut kuullutkaan R-S:stä 
ennen kuin Janne Rautiainen vinkkasi 
siitä. Onkin lumoavaa nähdä samasta ai- 
heesta kaksi tulkintaa, joiden välissä on 
yli kaksi vuosikymmentä. 

AoR herätti muistelemaan rallipele- 
jä myös laajemmin ja kauempaa. Mitä 
rallirälläys olikaan silloin aikoinaan, kun 
pelasin niitä enemmän? Mitä makupa- 
loja matkan varrelta löytyy ja mitä ral- 
ligenrelle on sen jälkeen tapahtunut? 
Nykyäänhän genre on huippuvuosiin 
nähden varsin hiljainen, eikä muinaisis- 
ta rallipelijatkumoista ole jäljellä kuin 
Codemastersin Dirt ja WRC. 

Jälkimmäisen lisenssikin on vaih- 
dellut haltijaa ja esimerkiksi italialaisen 
Milestonen rallipelit hiipuivat Sebas- 
tien Loeb Rally Evon (2016) jälkeen. Ret- 
rocomebackin tehnyt V-Rally 4:kään 
(2018) ei vakuuttanut 15 vuoden tauon 
jälkeen. Ovatko ihmiset väsyneet sora- 
teiden lumoon vai sahasivatko pelike- 
hittäjät välillä itseään puujalkaan, kun 
rallipelien kylkeen upotettiin liikaa xTre- 
mEä ja gymkhanaa niin, että varsinainen 
kohdeyleisö leipiintyi? Vai tekevätkö 
Project Carsin ja Forzan tapaiset super- 

sarjat kaiken niin paljon paremmin, että 
rallikansa on vaihtanut nicheä? 


Colinin kilinät 
Ralligenren asiat olivat oikeasti parem- 
min 1990-luvun lopusta 2000-luvun 
puolivälin paikkeille, kun moni genren 
suurimmista hiteistä julkaistiin. Ryöpy- 
tys alkoi tosissaan Codemastersin Colin 
McRae Rallystä (1998), josta tuli kerta- 
laakista genrestä klassikko ja edelleen 
jatkuvan ajopeliperheen kantaisä. Colin 
osui ytimeen monella tapaa: ensimmäi- 
sen PlayStationin omistajat janosivat 
pelejä ja hittikonsoli oli luonut PC-pe- 
laamisen rinnalle valtavat uudet mark- 
kinat. Colin McRaen nimen saaminen 
käyttöön takasi vetovoiman ja kuinkas 
sattuikin, pelikin oli hyvä, hauska ja pa- 
huksen mainio moninpeli jaetulla ruu- 
dulla. Etenkin konsolikansalle kokemus 
oli jotain aivan päättömän hienoa. 
"Kilin-Kolin Ralli" oli myös innoittaja 
ja kirittäjä, joten ralligenre räjähti seu- 
raavan puolen vuosikymmenen aikana. 
Haastajat yrittivät nakertaa paloja mark- 
kinoista itselleen, kukin omalla näkökul- 
mallaan. Yksi niistä oli suomalaisen Bug- 
bearin esikoispeli Rally Trophy (2001). 








Sen tarina on niin laaja ja huonosti do- 
kumentoitu, että aiheeseen täytyy pala- 
ta joskus kunnolla RR:n tai Pelimuseon 
kautta, mutta aloitetaan näin: peli syntyi 
pettymyksestä, hulluudesta ja kunnian- 
himosta. Bugbearia edeltäneen lyhy- 
tikäisen Carts Entertainmentin Thrust, 
Twist + Turn -ajopeli (1999) pääsi maaliin 
kolhittuna ja monen ojan kautta kiertä- 
en. Tiimi halusi aloittaa alusta ja tehdä 
nyt kunnon pelin. "Kyllä me pystytään 
parempaankin, varmasti osataan tehdä 
parempi rallipeli kuin kukaan” muistelee 
Bugbearin tekninen johtaja Tatu Blom- 
berg RR!lle. 

Niinhän — kaverit tekivätkin. Rally 
Trophystä ajateltiin aluksi historiallista 
rallisimulaatiota, mutta projektin ede- 
tessä peli kepeni pintapuolisesti - vaan 
ei sisäisesti. Yksi verrokeista oli tietenkin 
Kilin-Kolin, jonka fysiikkamalli oli loppu- 
jen lopuksi huvittavan yksinkertainen, 
jopa laiska. Autot esimerkiksi pyörivät 
keskipisteensä ympäri, eivät renkaiden- 
sa varassa. Bugbearilla haluttiin, että 
pelin pohjalla on oltava simulaatiota- 
soinen fysiikka ja autot liikkuvat renkail- 
laan, eivät katon läpi lyödyssä tangossa 
kieppuen. Niinpä pelissä oli heti täysi 
rengas- ja tekniikkasimulaatio. 

Sen ansiosta ja siitä syystä Rally 
Trophy oli vaativampi ja palkitsevampi 
ajettava. Peli itsessään oli kohtuullinen 
pikkuhitti, mutta itävaltalaisen JoWoo- 
din muskelit eivät riittäneet parempaan 
suoritukseen. Se oli kuitenkin hyvä 
startti ja todiste, että suomalainen tiimi 
pystyi tekemään edullisesti ja nopeasti 
laatupelin. Ilmassa oli intohimoa, joka 
on pitänyt Bugbearin mukana menossa 
tähän päivään saakka. 

"Ei tarvitse hirveästi hävetä", Blom- 
berg kuittaa. Ei todellakaan. 





Rally Trophyssä oli oiva ja oivalta- 
vasti koodattu moninpeli, josta 
piraattiversion pelaajat eivät juuri 
päässeet nauttimaan. Levinneim- 
mässä kräkkiversiossa oli näet 


bugi, joka pudotteli warekuljet- 
tajat linjoilta. Kopioidun pelin 
pelaajat tunnistikin keskustelu- 
palstoilla heidän valittaessaan 
surkeasta nettikoodista. 


Rally Trophy ilahduttaa suomalaisuudel- 
laan, mutta se oli vain yksi millenniumin 
rallitsunamin makupaloista. Minulle het- 
ken aikaa pelatuin oli edellisvuotinen 
Digital Illusionsin Rally Masters (2000), 
joka viehätti hyvällä tuntumallaan ja ai- 
kaansa nähden poikkeuksellisen toimi- 
valla online-moninpelillä. Pelin mukana 
asentui valmis moninpeli-odotushuone 
ja hyvä moninpelikoodi teki kahdeksan 
pelaajan rallikisoista yhtä juhlaa. Tosin 
meininki oli usein enemmän romurallia 
kuin rallia, sillä kahdeksalla pelaajalla 
neljälle autolle suunnitellut moninpe- 
liradat kävivät ahtaiksi. Hauskaa se oli 
silti, tai kenties juuri siksi! Nettiromu- 
rallia kun ei oltu aiemmin päästykään 
kokemaan ja FlatOutiin (2004) oli vielä 
matkaa. 

Ruotsalaistiimi oli muuten saanut 
peliinsä rallilisenssin kautta liudan aito- 
ja rallikuskeja, joista puolet oli suoma- 
laisia. Kiva suhdeluku! 

Näillä main ralligenressä juntattiin 
kaasua pohjaan. Colin McRae Rally 2 
(2000) ja Ubisoftin Pro Rally 2001 lähes- 
tyivät aihetta kukin omalla tavallaan ja 
kulmallaan. Colin 2 jatkoi edeltäjänsä 
semirealistisella, suurta yleisöä kosiske- 

levalla vaihteellaan. Siihen verrattuna 
Pro Rally kevensi ajettavuutta ja kavensi 
Colinin leveiksi auratut tiet todenmu- 
kaisiksi. Ah sitä kylkienkolistelun juhlaa. 
Kumpikaan ei ollut lähelläkään oikealla 
autolla ajamista, mutta niiden vauh- 
dikkuuteen oli löydetty ennen kaikkea 
hyvä meininki ja siellä olemisen tuntu. 
Ajaminen oli hauskaa. 

Rallikimaran huipentanut Richard 
Burns Rally (2004, kuvassa alhaalla) sen 
sijaan tarttui rattiin vakavammalla, si- 
mulaattorimaisella ilmeellä. Siihen se 
kaatuikin, sillä kolinoihin tottuneet pe- 
laajat eivät rakastuneet autenttiseen 
ralliin. Peli ei tarjonnut kompromisseja 
vaan teki kaiken niin realistisesti kuin 
mahdollista. Kunnioitettavaa ehdotto- 
muutta mutta virheliike. Täysrealismi 
ei toimi peliruuduilla, kun käytössä ei 
ole rallikuskin perstuntumaa autoonsa 
ja g-voimien viskelyä. Vaikka RBR olikin 
kaupallinen tuhnu, niin kulttimainee- 
seen noussutta peliä ajetaan yhä tä- 
nään, toki rajusti modattuna. Ehkä jopa 
enemmän kuin mitään muita aikalaisi- 
aan. Se ei ole huono saavutus. 

Sen jälkeen ralligenre on tuntunut 
sumulta. Vuosituhannen vaihteen jäl- 
keen rallikaahailuja on julkaistu kymme- 
nittäin, mutta harva niistä on herättänyt 
tunteita. Eniten ehkä Rally Trophyn jälke- 
läinen Wreckfest, jonka koodi-dna:ssa on 
yhä jämiä 20 vuoden takaisesta suoma- 
laisesta pelistä. 

NNTENOON SOIPTKILPA-AJOISSA 
=" MUSIIKKIIVONAUHDIN TUN TUA 


cifi-hurjasteluissa leijutaan ra- 
toja pitkin valtavilla nopeuksilla. 
Adrenaliinia ja vaaran tuntua li- 
säävät pelien taustamusiikit. 





Vuoden 1990 F-Zero own antigravitaa- 
tioaluksilla käytävien kilpa-ajojen kan- 
taisä, johon muita alan pelejä verrataan. 
Sarjan pelejä on julkaistu kuusi, kolme 
perinteisille konsoleille ja kolme käsi- 
pelikoneille. Verkkoarvosteluissa kaikki 
länsimaissa julkaistut osat ovat saaneet 
pääosin hyviä arvosanoja. 

Alunperin idea ilmassa leijuviin aluk- 
siin tuli siitä, että renkaiden animointi 
oli hankalaa ja vei varhaisilla konsoleilla 
liikaa muistia. Pelattavuus on tämän laji- 
tyypin peleissä samankaltainen: nopeu- 
det ovat hurjia ja radoilla voi olla vauhti- 
buusteja, hyppyreitä tai ansoja. F-Zeron 
perillisiksi voisi laskea esimerkiksi Fast- 
ja Wipeout-sarjat sekä vain Japanissa jul- 
kaistun Uchuu Race: Astro Go! Go! -pelin. 
Vaikka peleissä on vivahde-eroja, F-Ze- 
ron perintö näkyy niissä voimakkaana. 

Alukset eivät ole ainoita kiihdytteli- 
jöitä, sillä myös musiikki kiihtyy peleis- 
sä hetkessä nollasta sataan. 


Häivähdyksiä death-metallista 
ja kristillisestä rockista 


Alkuperäinen F-Zero julkaistiin Super 
Nintendolle vuonna 1990, ja sen kehit- 
täjä sekä julkaisija on Nintendo. Musiik- 
kien takana on nainen nimeltä Yumiko 
Kanki. Kankista ei löydy paljoa tietoa, 
mutta hän on säveltänyt musiikkia 
myös Star Fox 2:een. 

Kun F-Zerossa pääsee radalle viilettä- 
mään, päähuomion varastaa musiikki. 
Varsinkin Mute City -radan turboahdet- 
tu melodia syöpyy hermoihin: juoksu- 
tukset saavat mielikuvituksen laukkaa- 
maan kaukaisissa tieteismaailmoissa. 
Myös Big Blue -radalla musiikki on iha- 
nan tarttuva, ja kyseessä on Mute City 
-musiikin ohella eniten cover-versioita 
saanut kappale. Muu soundtrack ei ai- 
van yllä mainittujen kappaleiden tasol- 
le, mutta mukana on menevää ja mu- 
kavaa kuunneltavaa. Kankin sävellyksiä 
kierrätetään myös sarjan muissa osissa. 

F-Zero X Julkaistiin 1998 Nintendo 
64:lle. Pelin musiikki on nopeaa riffitte- 
lyä. Devil's Call in Your Heart -kappaleen 
sanoista ei saa selvää, mutta meno lä- 
hentelee death-metallia hurjine riffei- 
neen ja örinävokaaleineen. Muissakin 
biiseissä on draaman tuntua. Rytmit 
ovat nopeita, tempo on hurjaa ja riffeistä 
tulee parhaimmillaan mieleen nopeute- 
tut JRPG-balladit — kuin kohtalon hetket 
olisivat käsillä. Jos soundtrackin metal- 
lielementit eivät ole tarpeeksi, pelistä on 
julkaistu myös entistä rockahtavampi 
Guitar Arrange Edition -soundtracklevy. 

Vuonna 2003 GameCubelle julkais- 
tun F-Zero GX:n soundtrackilla lajityypit 
vaihtelevat akustisesta tunnelmoin- 
nista elektroniseen rockiin ja jazzah- 
tavampaan tunnelmointiin. Musiikit 
peliin on luonut Yakuza-pelisarjan sä- 
veltäjänä tunnetuksi tullut Hidenori 
Shoji. Huomion varastaa sarjan masko- 
tin Captain Falconin teemalaulu. You- 
Tube-kommenteissa irvaillaan, kuinka 





biisin ylistävä sävy ja melodia ovat kuin 
kristillisestä rockista. 


Kuriositeetti ja tulokas 


Vuonna 1994 Super Nintendolle ilmes- 
tynyttä Uchuu Race: Astro Go! Go! -peliä 
on eri arvosteluissa kutsuttu pilkalli- 
sesti huumausaineita nauttineeksi Ma- 
rio Kartiksi ja Halinallet-piirretyn sekä 
F-Zeron yhdistelmäksi. Peli muistuttaa 
hyvin paljon F-Zeroa, ja suurin ero on, 
että kamera ei pelissä käänny radalla 
kiitävän aluksen mukana. 

Pelissä on viisi pelattavaa scifi-fan- 
tasiahahmoa. Kentät ovat värikkäitä ja 
pirtsakoita, samoin musiikki. YouTubes- 
ta löytyvällä soundtrackilla on muun 
muassa Sweetcat Lake -niminen kappa- 
le, jota kuunnellessa ymmärtää, miksi 
peliä kuvaillessa liikutaan huumausai- 
neiden ja halinallejen maailmassa. Tun- 
nelma pysyy läpi levyn samankaltaise- 
na, joskin joissain biiseissä on mukana 
juustoisempaa revittelyä kuin toisissa. 

Nintendo Switchille vuonna 2017 
julkaistu Fast RMX jatkaa scifikiihdyt- 
telyjen perinnettä. Peli tuo antigravi- 
taatiolentelyn nykyaikaan, ja kyseessä 
on Playstation 4:lle julkaistun Wipeout 
Omega Collectionin ohella graafisesti 
edistynein lajityypin teos. Peli tarjoaa 
muuten mukiinmenevää = scift-rallia, 
mutta musiikkia kuunnellessa tulee 
ikävä F-Zeron ikonisimpia melodioita. 
Elektroninen jumputus toki sopii tie- 
teisympäristöön ja toimii hyvänä taus- 
tamusiikkina, mutta samanlaista draa- 
man tuntua se ei onnistu luomaan. 





Peli: FLATOUT 
Vuosi: 2004 

Alustat: PC, PS2, Xbox 
Tekijä: Bugbear Ent. 


Julkaisija: Empire Interactive 

PELIMUSEON PELIT: FLATOUT 


Teksti: Jukka 0. Kauppinen 


ämän numeron rallijutussa mai- 
nitaan helsinkiläisen Bugbear- 
studion Rally Trophy -ajopeli. 
Kyseinen laatupeli oli studion 
esikoinen, joka avasi oven menestykseen. 
Sen oven takaa löytyi FlatOut. 





Thrust, Twist + Turn, Rally Trophy, FlatOut, 
Glimmerati, Wreckfest... Bugbearin tarina 
on täynnä ajopelejä, joiden tarina liittyy 
tiukasti toisiinsa. TTT:n jäljiltä tiimille 
jäi vähän paha maku suuhun, kun jul- 
kaisijan sähellykset pilasivat pelin. Seu- 
raava yritys onnistui paremmin ja Rally 
Trophystä tuli jopa pikkuhitti. Jatko-osa 
jäi kuitenkin tekemättä, joten taas piti 
yrittää jotain uutta. Nyt pelastus löytyi 
brittiläisestä Empire Interactivesta, joka 
lämpeni suuremmalle yleisölle suunna- 
tusta toiminnallisemmasta romurallista. 

"Flattis" sai hyvän lähtökiihdytyk- 
sen Rallystä, sillä sen simulaatiopohjan 
päälle kelpasi tehdä uusikin ajopeli. Fy- 
siikkapohjainen ajomalli, romuttuvat 
ympäristöt ja paljon itsenäisiä objekte- 
ja pomppimassa radalla siirtyi hienosti 
Flattikseenkin, toki reilusti boostattuna. 
Fysiikkapohjaisesta rymyämisestä tuli- 
kin eräänlainen Bugbearin tavaramerk- 
ki. Vaikka kaahailurallista oli kyse, niin 
kyllähän se oli myös todella hyvä ja 
hauska ajelu. Hauskuuttelu onkin muo- 
dostunut firman toiseksi tavaramerkki- 
ominaisuudeksi. 


Flattiksestä ei voi puhua tekemättä 
kunniaa sen urheille räsynukkekuljetta- 
jille. Bugilaiset hoksasivat peliä tehdes- 
sään, että ragdoll-fysiikat ovat nousseet 
pelialan kuumimmaksi hotiksi. Niinpä 
peliin tehtiin räsynukkekuljettajat, jotka 
paiskautuivat törmäyksissä auton tuuli- 
lasista ja kärsivät tuskan meidän kaikki- 
en muiden puolesta. "Korkeintaan parin 
päivän homma” -tyyppisestä fysiikka- 
kikasta tulikin uusi ja upea sivujuonne, 
kun sen ympärille rakennettiin räsynuk- 
keolympialaiset. Lopputulema oli mai- 
nio annos totaalista hulluutta muuten- 
kin ihanan pöhköön peliin. 

Ymmärtääkseni FlatOutin kehitys- 
prosessi oli varsin sujuva. Suuria on- 
gelmia tai showstoppereita ei ollut, 
ellei sitten sellaiseksi lasketa Suomen 
ensimmäisen PlayStation 2 -kehitys- 
laitteen ohjeiden puuttumista. Tai siis 
niiden rajoittumista japaninkielisiin 


valokopioihin. Demoscene-koodivelho 
Tatu ”Mr. Sex / Byterapers” Blomberg 
opetteli laitteen salat omin päin ja 
pyöritti jo parin viikon sisään toimivaa 





HISTORIA 


koodia. Siitä pari kuukautta, niin jul- 
kaisijalle putosi yllätyksenä pelattava 
PS2-demo "tehtiin tällainen” -terveisil- 
lä. Lopullinen peli oli aikaansa nähden 
niin kova tekninen taidonnäyte, että 
Sonynkin väki ihmetteli. 

Taiturointi näkyi siinäkin, että auto- 
mallit ja ympäristöt muuttuivat rajusti 
kehityksen mittaan. Pelimoottorin ke- 
hittyminen ja optimointi kasvattivat 3D- 
mallintajien käytössä olevaa polygoni- 
määrää hulppeasti, joten ero esimerkiksi 
kolmannen ja kuudennen sukupolven 
autojen välillä oli merkittävä. Ensimmäi- 
set autot näyttivät yksinkertaisesti töke- 
röiltä ja kulmikkailta. 

3D-taiteilija Ilari Lehtinen muistelee 
autojen kolarirunttaantumisen mallin- 
nusta: ”Vierailimme erään vakuutusyh- 
tiön varastotiloissa katselemassa, miten 
metalli vääntyy ja käyttäytyy oikeissa 
kolareissa, jotta voisimme mallintaa sen 
paremmin FlatOutissa!" 





Hyvin katselivat, sillä kun meikäläinen 
kävi kaksi vuotta sitten katsomassa en- 
simmäistä kertaa oikeaa romurallia olin 
todella äimän käkenä, kun autot ryttään- 
tyivät aivan samaan tapaan kuin Flat- 
outissa. Ehkä niiden liike, ääni ja tuoksu 
olivat kidutettujen, kohti Valhallaa suun- 
taavien kulkuneuvojen viimeinen kun- 
nian hetki, mutta juuri silloin FlatOut oli 
minulle totta. 

Kaistapäisen hauska ajettavuus, romu- 
rallifysiikat, radoille leviävät dynaamiset 
objektit ja autosta ulos lentelevät kuljet- 
tajat tekivät pelistä nopeasti pikkuhitin. 
Myynnit kipusivat yli puolen miljoonan 
ja se teki monella tapaa historiaa: Flat- 
out oli sekä ensimmäinen suomalainen 
PlayStation 2 -peli että ensimmäinen Ja- 
panissa julkaistu suomipeli. 


Poimintoja pelimuseosta - 
juttusarjassa esitellään museon 
makupaloja myös kulissien takaa. 


SUOMEN PELIMUSEO, VAPRIIKKI 
Alaverstaanraitti 5, Tampere 

Teksti: Jukka 0. Kauppinen 


Kuvat: Jukka 0. Kauppinen, Kasettilamerit 

TRIOSOFT 


JALTIOITUJA SUOMINARVINAISUUKSIA 


1980-LUVUN KOTIKUTOISIA SEKÄ KAUPALLISIA PELEJÄ MSX:LLE JA SPECTRAVIDEOLLE 


uomalainen pelihistoria on edel- 
leen täynnä pieniä ja tuntemat- 
tomia, mutta silti kiinnostavia 
pelejä. Moni kaupallinenkin jul- 
kaisu on kadonnut historiaan, sillä harva 
peli kykenee rakentamaan ympärilleen 
Uuno Turhapuro muuttaa maalle -pelin 
kaltaista kulttia. Onhan siihen syynsä: ei- 
vät kaikki nyt vain voi olla niin tasokkaita 
tai muilla tavoin mieleenpainuvia. Kunnia 
silti heille joille se kuuluu, noille muinais- 
ten aikojen pelisepille. 





Yksi Kasettilamerien taltioimista kau- 
pallisista suomijulkaisuista on Roller, 
edelleen toimivan tamperelaisen Trio- 
softin julkaisema MSX-peli vuodelta 
1987. Tero Weckrothin ja Mika Sa- 
volaisen pelissä sankari on iloinen 
pomppiva hymypallero PLOTT, joka on 
kuitenkin melkoisessa liemessä. Paha 
noita on näet vallannut linnan ja vain 
PLOTT on jäljellä. 

Roller yhdistelee veikeästi muuta- 
maakin tuttua ideaa. Muun muassa 
Space Panicia ja hieman myös Donkey 
Kongia kanavoivassa tasoloikinnassa 
yritetään päästää hengiltä PLOTTia 
jahtaavat hirviöt ja siinä sivussa syödä 
pupeltaa kaikki hedelmälaatat. Tämä 
onnistuu pomppimalla ja pomppimalla 

Demonien valtaaman linnan viimeisellä 


asukkaalla on syystäkin hieman surullinen 
ilme. Ehkä se tästä banaaneja syömällä 
suttaantuu. 


kovempaa sekä pudottelemalla pom- 
meja laatoille, jotta ne kenties putoai- 
sivat hirviön päälle. 

Peli huokuu aikakauttaan, hyvässä 
ja pahassa. Se on tyypillisen tuskallisen 
vaikea ja epäreilu. Jokainen kuolema 
resetoi kentän alkutilaan, joten virhei- 
siin ei ole varaa. Möröt seuraavat tiu- 
kasti kannoilla ja niiden väistely on jok- 
seenkin murhaavan hankalaa. Niinpä 
jokainen kenttä tarjoaa lähes kurkkuun 
survottua pakkohupia pitkäksi aikaa, 
jos haluaa rehvastella lastenlapsilleen 
päässeensä ensimmäisen kentän läpi. 


Ja sitten niitä on enää 29 lisää. 

Rollerin myynnit jäivät todennäköi- 
sesti kovin vaatimattomiksi, eikä Triosoft 
jatkanut pelijulkaisijana vuoden 1987 
jälkeen. Hienoa kuitenkin, että tämä- 
kin tehtiin, julkaistiin ja on saatu lupien 
kanssa tallennettua jälkipolville. Pelin- 
autinnollinen arvo jää kuitenkin histo- 
riallisuutta pienemmäksi, joskin Pasi 
Hytösen Little Knight Arthurin tapaan 
tästä pystyy repimään ette ole olleet 
tosissanne” -tyyppistä huvittelua maa- 
ilman vaikeimpien pelien iltamassa. Ne 
ovat bileet, joihin Uunoa ei edes kutsuta. 

Samoilta tekijöiltä löytyvät myös 
pelit Miner Machine ja Tank. Miner on 





Miner Machine on kuin julma Boulder Dash. 


erittäin suora mutta rajusti tappa- 
vampi Boulder Dash -klooni, joka on 
sinänsä oivallinen 32 kilotavun MSX- 
homebrew ja hyvä osoitus tekijöidensä 
pyrkimyksestä tehdä oikeita pelejä. Se 
on kuitenkin esikuvaansa pienempi, 
rajallisempi ja epäreilumpi. Jopa niin, 
ettei pelaaminen ole hauskaa tai palkit- 
sevaa. Tankissakaan ei mielikuvituksella 
räiskitä, mutta kahden pelaajan pans- 
sarisodan toteutus on kaikessa yksin- 
kertaisuudessaan tyylikäs ja asiallinen. 
Pelaajat komentavat sokkeloissa sotivia 
panssareitaan yrittäen tehdä kaverista 
selvää, mikä on yksi pelihistorian pe- 
rinteisimmistä ideoista kolikkopelien 


TETOKONEKERHOJEN 
LUVATTU MAA 


nternetin kuvitellaan olevan mo- 

nia yhdistävä tekijä, mutta todel- 

lisuudessa se tappoi todellisen so- 

siaalisen parveilun ja entisaikojen 
tietokonekerhot. Kasettilamerit-yhteisö 
on muun toimintansa ohessa pelasta- 
nut aimo annoksen kahden pienemmän 
vaan ei vähäisemmän suomalaisen tie- 
tokonekerhon historiaa. 


MSX ja Spectravideo olivat kaksi tasa- 
vallan tietokoneen varjossa elänyttä 
aktiivista alakulttuuria, joiden har- 
rastajat olivat myös hämmästyttävän 
aktiivisia hyötyohjelmien ja pelien 
tekijöitä. Koneet olivat myös jossain 
määrin ominaisuuksiltaan päällek- 
käisiä, mutta silti hieman erilaisia 
kotimikroja. Vuonna 1983 julkaistu 
Spectravideon SV-328 oli nimittäin 
samana vuonna esitellyn japanilaisen 
MSX-standardin esikuva. Standardi 
oli avoin järjestelmä, jonka ympärille 
kuka tahansa valmistaja pystyi teke- 
mään omanlaisiaan, mahdollisesti 
eri tarkoituksiin optimoituja mutta 
pohjimmiltaan yhteensopivia tieto- 
koneita. Myöhempi SVI-728 (1984) oli 
jo täysiverinen MSX. 

MSX:n ja Spectravideoiden maail- 
ma onkin kymmenine eri malleineen 
ihanan värikäs ja sotkuinen. Molem- 
mat koneperheet olivat myös yllät- 
tävän suosittuja Suomessa, ja niiden 
ympärillä riitti toimintaa 1980-luvun 
loppuun saakka. MSX/SVI-harrastajia 
riittää edelleen kiitollisen paljon, jo- 
ten yksin ei tarvitse olla. 

Molempien laitteiden ympärillä 
oli myös aktiivisia käyttäjäkerhoja, 





Klassinen tankkitaistelu Tank. 


MATKA | BENSF 


Oulusta Helsinkiin on pitkä matka, etenkin 
kun MSX:n Finland Grand Prixissä ei tykätä 
peltipusuista. 


jotka julkaisivat omia lehtiään ja jopa 
ohjelmistokasetteja. = Kasettilamerit 
on tallentanut MSX- ja SVI-kerhojen 
klubikasetteja ja näin pelastanut kiin- 
nostavia palasia suomalaista ohjel- 
mistohistoriaa jälkipolville. 

Mitä kaseteilta sitten löytyy? No 
vaikka mitä jännää, kuten lainakor- 
kolaskureita ja muita hyötyohjelmia. 
Ja tietenkin pelejä. Paljon itse tehtyjä, 
ihanan kamalia Basic-pelejä, aikansa 
herkullisinta homebrewia. Moni pe- 
leistä lainaa rajusti tuttuja ja jo tuol- 
loin vanhoja ideoita, mutta ei se mi- 
tään. Jostainhan jokainen aloitteleva 
koodari pinnistää alkuun. Ehkä se on 
laivanupotus, shakki tai muistipeli 
- tai kenties vähän haasteellisempi, 
näyttävä labyrinttiseikkailu, urheilu- 
kisailua kuulantyönnön parissa tai 
lentokoneräiskintää. — Vähintäänkin 
inspiroivaksi  suomiklassikoksi — voi 
kutsua Mäkihyppyä, joka on saatta- 
nut hyvinkin innoittaa vähän myö- 
häisempää PC-legendaa. 

Jännän puolella liikutaan siinä 
vaiheessa, kun klubikaseteilta löytyy 
pelejä, joissa on jotain epäilyttävän 
tuttua. Tohdinpa veikata, ettei kukaan 


ja Atari 2600:n Combatin ajoista saakka. 
Kyllähän se toimii. Tästä saa myös mai- 
nion yllätysvälipalan kaveriporukoiden 
moninpeli-iltamaan. 

Weckroth ja Savolainen julkaisivat 
aikoinaan neljä kaupallista MSX-peliä, 
joiden julkaisijana toimivat Teknopis- 
te, Boss Company ja Triosoft. Miner 
Machine julkaistiin myös Espanjassa ja 
Hollannissa sen enempää lupia kysele- 
mättä, minkä myötä se on yksi ensim- 
mäisistä kansainvälisesti julkaistuista 
suomipeleistä. Osa peleistä on ladatta- 
vissa luvallisesti Kasettilamerien verk- 





kosivuilta www.kasettilamerit.fi. 

Spectravideon The Maze on kunnon klassi- 
nen labyrinttiseikkailu. 


ole kysellyt lupia Tenavat-sarjakuvan 
Ressu-koiran käyttämiseen tasoloi- 
kassa tai sitä, haluaako Kippari-Kalle 
ottaa taas kerran yhteen Brutuksen 
kanssa Olivia-neitokaisen lemmestä 
kamppailtaessa. Ihan hienoisesti toh- 
din myös aprikoida tutunkuuloisen 
O*bert-pelin nimen, hahmon ja peli- 
mekaniikan omaperäisyyttä. 

Mikrokerhojen MSX- ja SVI-kasetti- 
en ja MikroBitti-lehden SVI-kasettien 
tallentaminen pysyvämpään muo- 
toon on Kasettilamereilta arvokas 
kulttuurihistoriallinen teko. Niiden 
jakelu onkin sitten kinkkisempää, sil- 
lä 1980-luvun kerhojen toiminta on 
sittemmin hieman hiipunut ja oikeu- 
denomistajien jahtaaminen on edel- 
leen kesken. Osa ohjelmista ja kase- 
teista saattaa löytyä kasetti-imageina 
internetin syövereisistä sokkeloista, 
mutta Kasettilamerien virallista jul- 
kaisua ei kannata aivan heti odotella. 
Uutisia kannattaa kuitenkin tarkkailla 
Kasettilamerien verkkosivuilta sekä 
Facebookin Kasettilamerit- ja MSX 
Finland -ryhmistä. 

Iremin  Gunforce-kolikkopelin SNES- 
porttaus on taas yksi hyvä esimerkki 
potentiaalinsa hukkaavasta pelistä. Iso- 
kokoiset sprite-hahmot juoksentelevat 
ja ammuskelevat joka puolelle parhaan 
run 'n gun -perinteen mukaisesti. Tekni- 
nen toteutus on kuitenkin retuperällä. 
Heti kun ruudulle ilmestyy vähänkin 
enemmän tavaraa, alkaa pelaaminen 
laahata. Vaikka aivan pelikelvottomuu- 
teen asti tökkiminen ei mene, kysyy 
pelistä nauttiminen melko suurta ym- 
märrystä. 

Tarjolla on 5 kenttää, nippu pomo- 
ja päihitettäväksi ja jokunen erilainen 
ase, joilla niin tehdä. Pelaaja voi myös 
hypätä kulkuneuvojen ohjaksiin, joilla 
liikkua ja ampua, mutta nekin ovat lä- 
hinnä turhaa kikkailua. Kontrollit ovat 
ihan hyvät siihen asti, kunnes peli alkaa 
hidastumaan. 

Musiikillisesti peli on mitäänsano- 
matonta pimputusta, eivätkä ääniefek- 
tit suuremmin vakuuta. Graafisesti peli 
on kohtalainen, mutta olisin mieluum- 
min ottanut tasaisen ruudunpäivityk- 
sen. Kaksinpelinä pelistä saa vähän 
enemmän irti. 








(1ÄPKN A 

4 At TUN 
Kehittäjä: Irem 
Julkaisija: Irem 
Vuosi: 1992 
Alustat: SNES (arcade) 

NARC 


Winner's dont use drugs, they read Ret- 
ro Rewind. Williamsin klassinen NARC- 
kolikkopeli on luonnollisesti käännetty 
myös NESille Raren toimesta ja se jul- 
kaistiin vain Pohjois-Amerikassa. Tässä 
brutaalissa pelissä pelaaja käy huume- 
poliisin rooliin taistelemaan kamalia 
huumejengiläisiä vastaan. 

Audiovisuaalinen puoli on luonnol- 
lisesti kolikkopeliesikuvaan verrattuna 
huomattavasti — karkeampi. — Grafiikka 
tavoittaa kuitenkin alkuperäisen pelin 
hengen, vaikka ei niin hyvältä näytäkään. 
Sinkoa käyttämällä viholliset losahtelevat 
palasiksi oikein iloisesti. Äänipuoli taas on 
melko aneeminen. Alkuperäisen version 
neljän napin kontrollit on ahdettu kah- 
teen painikkeeseen, mutta ne toimivat 
yllättävän hyvin. A- tai B-nappeja pohjas- 
sa pitämällä hahmo kyykkää tai ampuu 
sarjatulta M16:llaan, näpäyttämällä niitä 
hän hyppää tai ampuu raketilla. 

Pelissä on 8 tasoa, joista itse pääsin 
kolmanteen — peli tuntuu olevan ns. 
"Nintendo hard”. Käytössä on kolme elä- 
mää eikä yhtään jatkomahdollisuutta. 
Pelatessa tuleekin nopeasti sellainen 
olo, että jaksaako tätä hangata enää, kun 
on niin hankalaa, vaikka periaatteessa 
räiskiminen onkin ihan hauskaa. Pelistä 
löytyy myös samanaikainen kaksinpeli. 





*WINNERS DON'T USE DRUGS” 


William $. Sessions, Director, FBI 


Kehittäjä: Rare 

Julkaisija: Acclaim 

Vuosi: 1990 

Alustat: NES (arcade, Amiga, 
Atari ST, C64, muita) 

ROCK N ROLL RACING 


Silicon & Synapsen - myöhemmin Blizzard 
- bensankäryinen ja rajusti rokkaava Rock 
n' Roll Racing on ainakin omissa kirjois- 
sani varsinainen klassikko. Vuonna 1993 
julkaistua peliä kehitettiin alunperin jat- 
koksi RPM Racingille, mutta suunnitelmat 
muuttuivat kehityksen aikana ja teemak- 
si tulikin rock-musiikilla maustettu väki- 
valtainen sci-f autotaisteluilla kyllästet- 
tynä. 

Pelaaja on yksi neljästä kuskista, jot- 
ka osallistuvat eri planeetoilla käytäviin 
ralleihin. Ajoista saa palkinnoiksi rahaa 
ja sitä voi myös kerätä ratojen varsilta. 
Valuutalla voi päivittää omaa autonsa 
ominaisuuksia paremmaksi tai vaikka 
vaihtaa rakkineen kokonaan. Autosta 
riippuen niiden ominaisuudet ja aseis- 
tukset vaihtelevat, ja lähes jokaisella on 
jonkinlainen erikoistoiminto. Valittavilla 
kuskeilla on myös pieniä eroja taitojen 
suhteen. 

Rock n' Roll Racing on oikein menevää 
pelattavaa, ja kisoja piristää koko ajan 
äänessä oleva kommentaattori. Auto- 
taistelu tuo ajoon piristystä ja saa pelin 
maistumaan paremmin myös heille jot- 
ka eivät autopeleistä juuri välitä, kuten 
minulle. Peli vaikeutuu hiljakseen sopi- 
vasti ja pitää otteessaan loppuun asti. 





Kehittäjä: Silicon & Synapse 
Julkaisija: Interplay 

Vuosi: 1993 

Alustat: SNES (GBA, Mega 
Drive, PC) 








ADVENTURES OF DINO RIKI 


Luolamies-Riki seikkailee Hudson Sof- 
tin tekemässä automaattisesti ylöspäin 
vierivässä räiskintäpelissä, joka julkais- 
tiin Famicomille vuonna 1987 ja kaksi 
vuotta myöhemmin NESille. Riki on 
mallinnettu japanilaisen painijan Riki 
Choshun mukaan, joka toimi myös pe- 
lin mainoskasvona Japanissa. 
Ammuskelu muistuttaa lähinnä Ko- 
namin Commandoa tai Gun.Smokea, 
mutta lopputulos ei ole lähelläkään 
näitä esikuvia. Vihollisina on eri- 
laisia hyönteisiä ja matelijoita, ja 
niitä vastaan taistellaan heitel- 
len kiviä. Power-upien myötä 
saadaan parempia välineitä 
arsenaaliin, ja myös liikkumis- 
nopeutta voi nostaa samalla 
tavalla. Rikillä on energia, joka 
kuluu pois vihollisten osuessa, ja sa- 
malla myös viimeisimmät power upit 
katoavat. Varomaton pelaaja huomaa- 
kin taas matelevansa 
vain kiviä heitellen. 
Riki pystyy myös 
hyppimään, joten 
kenttiin on tietysti 
ympätty mukaan 
myös —tasoloikka- 
elementtejä. Nämä 
ovat pelin ylhäältä kuva- 
tusta näkökulmasta kat- 
sottuna joko melko haas- 
teellisia tai todella ärsyttäviä, etenkin jos 
nopeutta nostavia power-upeja on use- 
ampi. Loikkimisen olisi voinut melkeinpä 
jättää pois kokonaan tai ainakin toteut- 
taa vähän paremmin. Ei nyt surkea peli, 
mutta parantamisen varaa olisi ollut. 






Kehittäjä: Hudson Soft 
Julkaisija: Hudson Soft 
Vuosi: 1987 
Alustat: NES 

DAIKU NO GEN-SAN 


Daiku no Gen-san on Iremin kolikko- 
peleistä lähtönsä saanut tasoloikka, 
joka tunnetaan myös länsimaissa ni- 
mellä Hammerin" Harry. Vuonna 1990 
arcadena julkaistu peli sai käännöksen 
Famicomille vuotta myöhemmin. Län- 
simaissa peli julkais- 
tiin vain osittain 
Euroopassa, mikä 
on vähän sääli, 
sillä peli on varsin 
hyvä ja olisi hyvin 
ansainnut laajem- 
man julkaisun - 
etenkin kun verra- 
taan siihen, miten 
paljon surkeam- 
pia pelejä NESille 
on myös julkaistu. 
Rakennustyö- 
maiden = maise- 
missa pyörivässä 
pelissä pelaaja ohjastaa Harrya (tai 
Geniä), jonka tarkoituksena on ehkä 
pelastaa kidnapattu tyttöystävä jol- 
takin pahalta suuren rakennusfirman 
pomolta. Näin japaninkielistä versiota 
pelanneena tarinan pienet nyanssit 
ovat voineet mennä ohi kielimuurin 
takia. Joka tapauksessa Harry heiluttaa 
isoa nuijaa, jota voidaan myös päivittää 
power-upeilla, ja pistää ison liudan rak- 
saukkoja matalaksi, mikä lienee se tari- 
nan pääpointti. Myös työmaa-aiheisia 
power-upeja voidaan kerätä. 
Audiovisuaalisesti peli toimii, kont- 
rollit ovat hyvin responsiiviset, kentissä 
on myös hyvin vaihtelua ja pelaaminen 
on hauskaa. Kaikin puolin erittäin suo- 
siteltava peli tasoloikkien ystäville. 


Kehittäjä: Irem 

Julkaisija: Irem 

Vuosi: 1991 

Alustat: NES (arcade, Super 
Famicom, Game Boy, PSP) 

DAIKU NO GEN-SAN 2: 
AKAGE NO DAN NO 
GYAKUSHUU 


Hammerin' Harryn ainoastaan Japanissa 
Famicomille julkaistu jatko-osa onkin 
sitten ihan toista maata ensimmäiseen 
verrattuna. Pelin pääkonsepti on edel- 
leen sama, ja tälläkin kertaa Harryn nai- 
nen kidnapataan ja nuijanheiluttajam- 
me täytyy hänet lähteä pelastamaan. 
Suurin ongelma pelissä on todella 
huonosti toteutettu ruudun vieritys. 
Vaikutelmaa on vaikea pukea sanoiksi, 
mutta jotenkin se on nykivämpi, ja jos 
ruutua tuijottaa vähänkin pidempään, 
alkaa se jopa käymään silmille. Näin en 
muista ikinä käyneen minkään toisen 
NES-pelin kanssa. Spritet myös välkky- 
vät melko paljon, vaikka ensimmäisessä 
pelissä sitä ei juuri esiintynyt. Kontrollit 
ovat silti melko hyvät, mutta jokin vi- 
hollisten liikkumisessa tai niiden hitbok- 
seissa tekee osumisesta vaikeampaa. 
Tätä en jaksanut valehtelematta en- 
simmäisen kentän pomovastustajaa 
pidemmälle pelata. Voi olla, että peli 
sen jälkeen vielä paranisi, mitä kyllä 
epäilen. Erinomaisen ensiosan jälkeen 
tuntuu — tyrmistyttävältä, 
että kaksi vuotta 
myöhemmin on jul- 
kaistu teknisesti näin 
paljon heikompi jat- 
ko-osa. Kannattaa suo- 
siolla jättää tämä väliin 
ja pelata ensimmäistä. 







Kehittäjä: Micronics 
Julkaisija: Irem 
Vuosi: 1993 
Alustat: NES 

aailman paras matosota- 
peli täytti 25 vuotta. Retro 
Rewind haluaa onnitella 
vetreää sinkopartiota! 


Team 17 iski vuonna 1995 timanttipla- 
tinasuoneen Andy Davidsonin Total 
Wormage -taktiikkapelillä. Klassisiin 
tykittelypeleihin Artilleryyn ja Artillery 
Dueliin perustuva pikkupeli oli saanut 
Davidsonin — koulukavereilta — hurjan 
hyvää palautetta, joten nuorukainen 
päätti kokeilla josko joku haluaisi jul- 
kaista sen kaupallisesti. Loppu on his- 
toriaa: Team 17 sai koomisesta taktiik- 
kapelistä kaipaamansa megahitin ja 
Davidsonista tehtiin matosotakooderi 
niin pitkäksi aikaa, että hän lopulta kyr- 
siintyi koko hommaan. 

Nykyisellään Worms-sarjan vaiheisiin 
mahtuu kolmisenkymmentä peliä. Sen 
kunniaksi Retro Rewind lähetti tais- 
telulähetti Kauppisen etulinjaan pe- 
rehtymään siihen, mitä klassisimman 
Worms-sukupolven definitiiviselle pe- 
lille kuuluu. 

Ensimmäinen Worms sai kaksi lisä- 
osaa ja peli käännettiin pikavauhtia 
Amigalta PC:lle sekä konsoleille ennen 
kuin Team 17 julkaisi sen supersuositun, 


JOK, raportti etulinjasta. 

suomalaiset bilemoninpelaajat sekoitta- 
neen Worms 2:n. Niiden väliin mahtuu 
kuitenkin sarjan surkeimmin myynyt 
Worms: The Director's Cut. Se oli David- 
sonin viimeinen rakkauskirje Amigalle, 
vain ja ainoastaan AGA-koneille tehty 
matoilun huipentuma. 

Tiedättekös, että se on todella hyvä 
peli yhä tänäänkin? Directors Cut oli 
itse asiassa Davidsonin Worms 2 -proto- 
tyyppi, mutta samalla se 
oli valtavan onnistunut 
kehitysaskel ensimmäi- 
seen Amiga-matoiluun 
verrattaessa. Esikoispeli 
näytti paikoitellen jopa 
pikselimoskalta, jonka 
epämääräiset = piilopik- 
selit tuottivat pelaajille 
huudattavia — yllätyksiä. 
Toki huutaminen on sal- 
littua myös DC:ssä, mut- 
ta nyt totaalisen sokeita 
vahinkotöppäyksiä = ta- 
pahtuu vähemmän. Nii- 
den tilalla on tosin enemmän eeppisiä 
ketjureaktioyllätyksiä. 

Director's Cut ilahduttaa eniten hyväl- 
lä pelattavuudellaan. Ei sitä aivan täysin 
moderniksi viitsi väittää, sillä perus-Ami- 
gan kuvan pieni tarkkuus tulee vastaan 
esimerkiksi asevalikoissa: kaikkia pyssyjä 
ja välineitä ei saa ruudulle hiirellä selat- 
tavaksi kertasilmäisyllä. Täytyy kuiten- 
kin tunnustaa, että vuosikymmenten 
takaiset ftunktionäppäinten yhdistelmät 
muistuivat yllättävän helposti mieleen. 
Pikkujuttuja, sillä tärkeintä on, että ma- 
dot mönkivät, aseet paukkuvat ja "ou 
nout” raikuvat. Vuoropohjainen takti- 
kointi, aseiden laukominen, piilottelu 
ja kierojen temppujen tekeminen kave- 
reille toimii juuri niin hienosti kuin ikinä 
kehtaa toivoa. 

Matosotailusta huomaa myös hie- 
nosti sarjan ytimessä olevat ideat, 


eikä vain "heitetään kaveria pommilla” 

VIELÄKÖ MAISTUU? 

-tasolla. DC:ssä on monipuolinen ken- 
tänluontijärjestelmä ja mahdollisuus 
luoda omia, itse nimettyjä matotiimejä. 
Esikoispelin asevalikoimaan lisättiin ko- 
konaiset 14 uutta asetta, kuten Monty 
Python -henkinen pyhä käsikranaatti, 
hullut lehmät, ydinpommi, pommi- 
kyyhkynen ja vihainen mummo — sekä 
omat suosikkini pesismaila ja moloto- 
vin cocktail. Mikä on parasta elämässä, 
kysyi Conan the Worm, ja 
vastasi itse: kun kaverin 
madot kiehuvat kuopan 
pohjalla liekkimeressä. 

Director's Cutin myötä 
Worms oli valmis valloit- 
tamaan maailman. Sen 
ideat ja aseet auttoivat 
tekemään Worms 2:sta 
suunnattoman hitin, mut- 
ta täytyyhän tässä myös 
rakastaa sen ikirakkaalle 
Amigalle tarjoamaa vii- 
meistä voitelua. DC oli 
Team 17:n vihoviimeinen 
Amiga-peli, eikä sen julkaisuun ollut 
minkään maailman kaupallisia järkipe- 
rusteita. Amiga oli kuollut, kauan elä- 
köön PC ja PlayStation! Silti Davidson sai 
Team 17:n pomolta Martyn Brownilta 
siunauksen Amiga-pelilleen. Ja onhan 
tämä kaunista: yli 300 väriä ruudulla yhtä 
aikaa, ihana ruudunvieritys ja yhdek- 
sästä päällekkäisestä parallaksitasosta 
koostuvat taustat. Kyllä kelpaa saattaa 
matotiimejä tuonpuoleiseen! Peli toimii 
edelleen niin hienosti, että DC:n parissa 
voi viettää koska tahansa riemukkaan 
moninpeli-iltaman. 


Kehittäjä: Team 17 
Julkaisija: Ocean 

Vuosi: 1997 

Alustat: Amiga (AGA), CD-32 








VIELÄKÖ MAISTUU? 


tenkin vanhempia PC-pelejä edul- 
lisesti ja ilman kopiosuojauksia 
kauppaava G0G.com on saanut 
neuvoteltua Konamin kanssa sopi- 
muksen firman vanhempien Windows-tuo- 
tosten uudelleenjulkaisusta. Retro Rewindiä 
lähestyttiin koodeilla, joilla avautui Konami 
Collectors Series: Castlevania & Contra sekä 
Metal Gear, Metal Gear Solid ja Metal Gear So- 
lid 2: Substance. Pelien hinnat kauppapaikan 
puolella ovat kympin molemmin puolin. 


KCS on alkujaan vuonna 
2002 julkaistu kokoelma, 
joka sisältää emuloidut NES- 
versiot peleistä Castlevania, 
Castlevania II: Simon's Ouest, Castleva- 
nia III: Dracula's Curse, Contra ja Super C. 
Retromatkaa on ryyditetty pikatallen- 
nusmahdollisuudella, mutta muuten ky- 
seessä ovat käytännössä ne alkuperäiset 
pelit. En koe olevani pätevä arvioimaan 
sitä, miltä ne maistuisivat jos koko lap- 
suus olisi kulunut ruoskaa viuhuttaen ja 
sissinä ammuskellen, mutta näin ilman 
Nintendo-laseja huomio kiinnittyy lä- 
hinnä käyttöliittymän kankeuteen. Mi- 
tään erillistä alkuruutua ei ole, ohjaimen 
nappulat määrittyvät "jonnekin" ja käytin 
hyvän aikaa etsien painiketta, jolla pelin 
voi edes sulkea. Lopulta löysin olkanapin 
takaa yksinkertaisen valikon, jolla voi pa- 
lata työpöydälle ja ohjaimenkin saa sää- 
dettyä, mutta asetus on pelikohtainen. 
Hyvänä puolena on erittäin kohtuul- 
linen hinta: vajaa pari euroa per peli on 
helppo perustella, vaikka aikoisi vain 
pelata ROM-tiedostoja = nykyaikaisella 

Teksti: Mikko Heinonen 


emulaattorilla. Se tuottaisikin varmasti 
paremman pelikokemuksen kuin tämä 
18 vuotta vanha ja hieman kankea julkai- 
su, mutta valitettavasti ostos sisältää vain 
monoliittisen EXE-tiedoston, ei yksittäisiä 
dumppeja. Pelit sinällään ovat kiistatto- 
mia klassikoita, paketointi puolivillaista. 


GOG-paketoitu versio Me- 

tal Gearista on itse asiassa 

irrotettu Metal Gear Solid 3: 
Subsistence -julkaisusta. Se noudatte- 
lee pääosin alkuperäistä vuoden 1987 
MSX2-julkaisua, mutta kontrolleita ja 
ruututekstejä on modernisoitu piirun 
verran. Peli itsessään on yhä yllättä- 
vänkin toimiva ja kiinnostava, mutta 
GOG-versiota kiusaa sama halvalla te- 
kemisen ja epämääräisyyden tunne 
kuin Konami Collector's Seriesiä: nappu- 
lat määrittyvät taas minne sattuu eikä 
niitä voi muuttaa, mikä vaikeuttaa oh- 
jaimella pelaamista, eikä mukana ole 
edes minkäänlaista manuaalia. 


Kaikille ei ole välttä- 
mättä edes tuttua, että 
PlayStation-peliksi vahvasti 
profiloitunut Metal Gear Solid sai myös 
Windows-julkaisun jo vuonna 2000. Vali- 
tettavasti vain se tehtiin Windows 95:lle, 
ja vaikka Windows 10 onkin kohtuulli- 
sen yhteensopiva vanhan ohjelmiston 
kanssa, etenkin tämän ikäluokan 3D- 
kiihdytetyt pelit ovat usein olleet varsin 
ongelmallisia: ne eivät toimi vielä kun- 
nolla DOSboxilla, mutta eivät myöskään 
enää uusilla Windowseilla. Siksi on kiva 
nähdä MGS:stä versio, joka ylipäätään 
käynnistyy nykyaikaisella kotitietoko- 
neella. 

Siihen se vaivannäkö sitten tosin on 
päättynytkin, sillä muuten peli on vuo- 
den 2000 asussaan. PlayStationia var- 
ten tehdyt 3D-mallit ovat varsin karuja, 
ja vaikka PS1:ltä tuttu tekstuurimulju- 
tus sentään puuttuu, grafiikan kulmik- 
kuus saattaa todella yllättää tottumat- 
toman. Muilta osin peli on kuitenkin 








paljon siedettävämpi kuin katsauksen 
vanhemmat tuotokset: kontrollit toimi- 
vat järkevästi ja ne voi helposti asettaa 
toisiksi. Lisäksi kyseessä nyt kuitenkin 
on, näin subjektiivisesti, yksi maailman 
kymmenestä parhaasta pelistä. 


Alkujaan PlayStation 2:lla 
nähdylle MGS2:lle aika on 
ollut sentään hieman ys- 
tävällisempi kuin edeltäjäl- 
leen. Aikoinaan todella vai- 
kuttavalta näyttänyt peli ei ole yhäkään 
susiruma ja tuntuu monta piirua mo- 
dernimmalta, vaikka ikäeroa lopulta on 
vain jokunen vuosi. Kyseessä toki on 
hieman viritelty Substance-versio, joka 
julkaistiin vuonna 2003 Windowsin ja 
PS2:n lisäksi myös Xboxille ja on nähty 
sittemmin muun muassa HD Collection 
-paketissa. 

Mitään remasterointia tämäkään peli 
ei ole saanut osakseen, mutta se alkaa 
olla jo sen verran lähellä modernia peli- 
kokemusta, ettei moista osaa välittömäs- 
ti kaivata. Peli jakoi aikanaan mielipiteitä 
päähahmon vaihtumisen vuoksi, mutta 
omasta mielestäni se on kuitenkin pelaa- 
misen arvoinen jo erinomaisen foliohat- 
tuilu-loppuhuipennuksensa ansiosta. 

DYNASTY WARRIDRS -SARJA VIETTÄÄ 20-VUOTISSYNTTÄREITÄÄN 


Teksti: Miika Auvinen 


ynasty Warriors -pelisarjassa 
Kiinan kansallissankarit tu- 
hoavat toisiaan kirvein, mie- 
koin ja sotavasaroin. Tahti on 
kiivasta, ruumiita lakoaa ja elämää suu- 
remmat taistelut seuraavat toisiaan. La- 
jityyppi on turboahdettu hack and slash: 
satoja tai jopa tuhansia vihollisia kaatuu 
hetkessä soturien aseisiin. 





Koei Tecmo Games juhlistaa tänä vuon- 
na Dynasty Warriors -sarjan 20-vuotista 
taivalta. Vaikka sarjan juuret ovat vuo- 
den 1997 tappelupelissä, nykyisenlai- 
nen suurten massojen teurastus alkoi 
vuonna 2000 Dynasty Warriors 2:ssa. Sar- 
ja on rönsyillyt sivuosissaan Kiinan koh- 
talonhetkistä myös muun muassa sa- 
muraiden ja mechojen maailmaan sekä 
maailmanlopun jälkeisiin tunnelmiin. 
Dynasty Warriors -sarja tunnetaan 
adrenaliininhuuruisesta joukkojen mät- 
tämisestään, mutta aluksi taistelut käy- 
tiin mies miestä vastaan: ensimmäinen 
PlayStation-konsoli on turpakäräjien 
pyhättö, ja myös Koei koetti luoda sen 
seuraavan 3D-tappelujen hittiteoksen. 
Tekken-, Soul Blade- ja Dead or Alive 
-sarjojen vanavedessä PlayStationil- 
le tuli valtava määrä keskinkertaisia 
3d-mätkintöjä. Alkuperäinen Dynasty 
Warriors on kökkö, ja se kärsii aika- 
kauden kamppailupelien helmasyn- 
neistä — hahmot liikkuvat kuin olisivat 
jumissa mudassa, taistelijat ovat varsin 


Li 


pökkelön näköisiä ja musiikissakaan ei 
jatko-osien tavoin juuri revitellä. Peli ei 
ole saanut klassikkostatusta, mutta se 
ei ole aikakauden pahimpia pökäleitä- 
kään. Jos 90-luvun tappelupelisynnit 
voi antaa anteeksi, pelistä voi saada 
jonkin verran hupia irti. 

Liu Yan has beaun battle with Bo Zhana!! 

Ja sitten tapetaan kaikki 


Dynasty Warriors 2 iski kultasuoneen. 
Peli esitteli avoimet kentät sekä aidon 
3D-pelattavuuden, ja mies miestä vas- 
taan -mekaniikasta siirryttiin useampi- 
en vihollisten yhtäaikaiseen pieksämi- 
seen. Pelimaailma kuhisee heikompia 
ja vahvempia kiinalaissotureita, ja heitä 
kaatuu pelaajan miekkoihin, keihäisiin 
ja muihin lähitaisteluaseisiin sankoin 
joukoin. 

Heikompia vihollisia isketään perus- 
iskuilla. Kun musou-mittari täyttyy, voi 
vastustajaansa rangaista erikoisiskul- 
la. Pelaaja voi taktikoida sen suhteen, 





käyttääkö — musou-iskunsa — suureen 
vihollismassaan vai johonkin legen- 
daariseen miekkamieheen. Pelattavina 
hahmoina mukana on viehkoja taiste- 
lijattaria, parrakkaita yrmyjä ja cooleja 
animepojuja. 

Siihen nähden, että peli ilmestyi 
PlayStation 2:n julkaisun yhteydessä, 
se näyttää kohtuulliselta. Haarniskat, 
aseet, hahmomallit, hevoset ja hahmo- 
jen liikkeet ovat kestäneet aikaa. Kai- 
kessa peli ei ole vanhentunut kunnialla, 
ja esimerkiksi pelin sumuisenruskeat 
taustagrafiikat eivät houkuttele pelaa- 
maan. Kyseessä on ihan toimiva pala- 
nen pelihistoriaa, mutta jatko-osissa on 
paljon enemmän sisältöä ja syvyyttä. 


Yhdeksän osaa 
historiallista väkivaltaa 


Pelisarja on kehittynyt osa osalta. Run- 
kona on kiihkeä lähitaistelu, pelikartan 
valtaaminen ja musou-iskujen käyt- 
täminen oikeissa paikoissa. Ulkoasu 
muuttuu osa osalta jouhevammaksi ja 
peleihin tulee lisää roolipelielementte- 
jä, kuten aseiden rakentelua ja moni- 
puolisempaa hahmokehitystä. Xtreme 
Legends -laajennuksissa runkosarjan 
peleihin lisätään muun muassa hahmo- 
ja, vaikeustasoja ja taistelutoimintoja. 
Uudempien osien Empires-laajennuk- 
sissa mukaan tulee parisuhteiden, per- 
heen perustamisen ja hahmonluonnin 
kaltaisia uusia ulottuvuuksia. 





Ennen ostopäätöstä kannattaa tu- 
tustua eri osiin ja niiden ominaisuuk- 
siin. Osia on julkaistu niin käsi- kuin 
peruskonsoleille, ja viimeisin yhdeksäs 
osa julkaistiin vuonna 2018 Playstation 
4:lle, Xbox Onelle ja Windowsille. Verk- 
koarvosteluissa sarjan osien arvosanat 
ovat keskinkertaisia ja suurille massoil- 
le pelisarja ei tunnu maistuvan. Tuote- 
perheellä on kuitenkin perehtynyt fani- 
kuntansa. 

Uusin Dynasty Warriors 9 yritti kik- 
kailla avoimella hiekkalaatikkotyylisellä 
pelattavuudella. Käytännössä tämä tar- 
koitti sitä, että turboahdetun jatkuvan 
toiminnan sijaan mukaan tuli myös kri- 
tiikin mukaan tylsinä pidettyjä siirtymiä 
alueelta toiselle. Ajatus oli kiva, mutta 
toteutus ontui. 

Dynasty Warriorsin eri osissa historial- 
liseen totuudenmukaisuuteen suhtau- 
dutaan eri tavoin. Välillä juoni noudat- 
telee tarkoin hahmojen oikeasti käymiä 
taisteluita, joissain osissa on mahdolli- 
suus avata aivan uusia historian polkuja 
matkalla kohti koko Kiinan hallitsemista. 
Jos lisäosat ja laajennukset lasketaan 
mukaan, osia on yli 30. 

Kaikkia runkosarjan osia yhdistää 
niiden historiallinen ulottuvuus, ja osa 
hahmoista sekä tapahtumista ovat tut- 
tuja Kiinan Han-dynastian historiasta. 


Velho aloitti ketjureaktion 


Moni sarjan fani on löytänyt pelimaail- 
man myötä uuden intohimon kiinalaises- 
ta kirjallisuudesta, sillä Dynasty Warriorsin 
pääsarjan innoittaja on Sänguo Yanyi -ee- 
pos, joka tunnetaan länsimaissa tuttaval- 
lisemmin nimellä Romance of the Three 
Kingdoms. Kyseessä on 1300-luvulla 
julkaistu kiinalaisen Luo Guanzhongin 
kirjoittama teos, joka käsittelee Kiinassa 
vuoden 200 tiennoilla käytyä sisällisso- 
taa. Aasiassa teos on vaikuttanut paljon 
alueen kirjalliseen perinteeseen, ja se 
luetaan kirjallisuuden perusteoksiin. 
Teos koostuu historiasta, myyteis- 
tä ja fiktiosta. Kertomuksen mukaan 
taolainen velho Zhang Jue julisti kapi- 
nan Kiinan keisaria vastaan. Kapinoitsi- 
jat pukeutuivat muun muassa keltaisiin 
turbaaneihin, jonka vuoksi tapahtuma- 


ketju tunnetaan historiassa Keltaisten 
turbaanien kapinana. Keisari turvautui 
paikallisten sotaherrojen apuun. 

Kun kapina kukistettiin, suoraottei- 
nen kenraali Dong Zhuo asetti oman 
nukkehallitsijansa keisarihoviin. Yrmeä 
tyranni nappasi voimiensa tunnossa 
kauniin morsiamen liittolaisensa Lu 
Bun nenän edestä, jonka vuoksi Lu Bu 
seuraajineen murhasi Zhuon. Valtatyh- 
jiön keskellä alkoi sisällissota, ja lukui- 
sista pienemmistä valtakunnista muo- 
dostui valloitusten myötä kolme suurta 
keskenään kilpailevaa dynastiaa. 

Dynasty Warriors -peleissä pureu- 
dutaan näihin Kiinan kohtalon hetkiin: 
suursoturi Cao Caon ja Lu Bun kaltaiset 
hahmot ovat pelisarjassa pelattavina. 

Kiinan historiallisten miljöiden lisäksi 
Dynasty Warriors -sarjan sivuosissa rön- 
syillään samuraiden maailmaan, ja niissä 
taistellaan esimerkiksi Gundam-animen 
ja One Piece -mangan universumeissa. 


Sama pelimekaniikka, 
muut maailmat 


Sivuosissa pelimekaniikka pysyy lä- 
hestulkoon samana, mutta maisemat 
ja lähdeteokset vaihtuvat. Esimerkiksi 
Huryle Warriorsissa astutaan Zelda-peli- 
sarjan maailmaan. 

Samurai Warriorsissa kiihkeä taistelu 
siirretään feodaaliajan Japaniin. Peleissä 
on paljon samaa kuin Dynasty Warriors 
-sarjassa, mutta esimerkiksi kombosys- 
teemissä on pieniä eroja. Sarjalla on 

oma vankka fanikun- 
tansa. Samurai Warrior- 
sin ja Dynasty Warriorsin 
soturit ottavat taas mit- 
taa toisistaan Warriors 
Orochi -sarjassa, jossa 
Orochi-lohikäärme ka- 
joaa ajan rakenteisiin ja 
testaa kahden aikakau- 
den suuria sotureita. 

One Piece: Pirate War- 
riors on myydyin One Piece -aiheinen 
videopelisarja. Neljässä sarjan osassa 
mangasta ja animesta tutut hahmot 
raivaavat tietään läpi vihollismassojen. 
Nelososa on raikkaan näköinen, ja tais- 
telu vaikuttaa riemukkaalta. 

Astetta synkempää animetoimintaa 
edustaa Hokuto no Ken -animeen pe- 
rustuva Fist of the North Star: Ken's Rage. 
Postapokalyptinen anime tunnetaan 
parhaiten taisteluista, jotka päähenkilö 
Kenshiro ”on jo voittanut” koskettele- 
malla tarkkaan valittuja hermopisteitä 
vastustajansa kehossa, jolloin viholliset 
räjähtelevät verisiksi mössöiksi. Maail- 
manlopun jälkeinen joutomaa maalau- 
tuu verestä myös pelissä. Jos Warriors- 
pelien pelattavuus, kamppailulajit ja 
kireät nahka-asut kiinnostavat, kannat- 
taa Ken's Ragelle antaa mahdollisuus. 

Gundam-anime on historiansa aika- 
na uudistanut mecha-viihdettä, ja tuo- 
teperhettä pidetään lajityypin kummi- 
setänä. Valtavilla mechoilla rellestetään 
myös Dynasty Warriors: Gundam -sarjan 
peleissä. 80-luvun anime-estetiikka ja 
scifiympäristöt sopivat mainiosti mas- 
sakamppailuihin. 

Harva jaksaa pelata erikseen jokais- 
ta Warriors-peliä loppuun, sillä kun 
sivuosatkin lasketaan mukaan, pelejä 
on kaikkiaan noin 70. Pelaaminen on 
välillä nappien rämpyttämistä, välillä 
pelaaja saa miettiä strategiaansa. Tuo- 
teperhe tarjoaa jonkin verran vaihtelua 
sivu- ja lisäosien mukana. 

Commodore 64:n top 100 -klassikkolis- 
toja on niin monia kuin on niiden kir- 
jaajiakin, mutta aika monen listalta löy- 
tyy taatusti oiva räiskintäpeli Uridium. 
Tiesitkö tai muistitko, että Andrew 
Braybrook teki sille myös jatko-osan? 
Tuskin tiesit — eikä se yllätä. 

Vuonna 1993 julkaistu Uridium 2 jat- 
kaa vähän tarpeettomankin suoraan 
edeltäjänsä jalanjäljissä, sillä peli on 
turhan samankaltainen 8-bittisen edel- 
täjänsä kanssa. Identtinen se ei toki ole, 
sillä Amiga-versio suoraan sanoen rai- 
vostuttaa vähemmän. Uridium oli täyn- 
nä rassaavia ansoja, joihin pelaaja kuoli 
jatkuvasti. U2 on lempeämpi, ehkä myös 
hieman pelattavampi, mutta silti myös 
tylsempi. Ehkä myös värittömämpi, la- 
veammasta paletistaan ja AGA-höys- 
teistään huolimatta. Olkoonkin värisä- 
vyjä vaikka millä mitalla, niin ei niiden 
harmaus ja pimeys oikein houkuttele 
pelaamaan. Kaipaan räiskeeseeni värien 
loistoa ja uraanin hehkua. 

Uridium 2:ssa ei tunnu olevan mitään 
varsinaista vikaa, mutta se ei lämmitä; 
nappaava koukku ja menevä taustamu- 
siikki puuttuvat. Peli ei toimi ja mukana 
oleva väkinäinen välipeli on kaamea. 
Braybrookin nerokas koodaus sentään 
tekee pelistä sulavan ja teknisesti toi- 
mivan kokonaisuuden, mutta sori vaan, 
ei tätä retroklassikkojen nautintoillassa 
kaiveta esiin edes välipalaksi. 


POL NIOPPINT 
MISSICN PPTP 


Kehittäjä: Andrew 
Braybrook / Graftgold 
Julkaisija: Renegade 
Vuosi: 1993 

Alustat: Amiga 

Teksti: Jukka 0.Kauppinen 





Amigalle — ilmestyi 
laitteen = pitkäikäi- 
syydestä ja suo- 
siosta huolimatta 
aika vähän pitkään 
jatkuneita =räiskin- 
täpelisarjoja. = Sak- KINT 
salaiset = Turricanit === 

olivat yksi räiskintä- 

taivaan harvoista valopilkuista. Vuonna 
1993 julkaistu Turrican 3 tosin tehtiin 
ensin Sega Mega Drivelle Mega Turrican 
-nimellä. 

Turrikaanien taistelua käydään totu- 
tusti Chris Huelsbeckin sävelten tahdit- 
tamana, ja hyviä säveliä ne ovatkin. Peli- 
kin on pitänyt otteensa yllättävän hyvin 
ja se tuntuu tänään paremmin säilyneel- 
tä ja viihdyttävämmältä kuin vieressä ar- 
vosteltu Uridium 2, jolle annoin muinoin 
paremman arvosanan. Onhan tämä 
näyttävä, pelattava ja toimiva räiskintä- 
loikintametroid. Tekniikka on toteutettu 
viimeisen päälle asiallisesti, kentät rul- 
laavat kauniisti ja toiminta vie pelaajan 
monenlaisiin ympäristöihin ja kaikennä- 
köisten kummallisten vihollisten eteen. 

Puntaroin jo vuonna 1993, että lurri- 
can 3 on supertavanomainen lajissaan, 
mutta viehättää varmasti genren fane- 
ja. "Tekijöiden kokemus näkyy, vaikka 
ideoita ei löydykään." 

Pelaamista kuitenkin häiritsee kont- 
rollien monimutkaisuus, sillä Mega 
Driven ohjaimelle sovitetut komennot 
eivät mahdu Amigan yksinappiselle 
tikulle. Niinpä toimintoja on jouduttu 
hajauttamaan erilaisille liikeyhdistelmil- 
le sekä näppäimistölle, ja se häiritsee. 
Muutoin 73 on täysin kurantti hyppely- 
räiskintä edelleen, lähes 30 vuotta jul- 
kaisunsa jälkeen. 

Kehittäjä: 

Kaiko / Neon Studios 
Julkaisija: 

Rainbow Arts / Renegade 
Vuosi: 1993 

Alustat: Amiga, Mega Drive 





VIELÄKÖ MAISTUU? 


Erikoisia ovat indiepelien tiet. LAbbaye 
oli alkujaan PC-peli, joka tehtiin ZX 
Spectrumin granfikkatyylillä. Totta kai 
se innosti oikeita Spectrum-kehittäjiä, 
joten peli tehtiin sitten aidolle Spec- 
cylle, sekä myös Sega Mega Drivelle ja 
jopa Ouyalle. Se taas haastoi edellises- 
sä Retro Rewindissa esitellyn brittiläis- 
italialaisen tiimin kääntämään pelin 
Commodore 64:lle. 

Ja kiva kun käänsivät, kyseessä on 
mainio Jet Set Willyä kanavoiva taso- 
loikka. Se ei varsinaisesti yritä rikkoa 
rajoja, mutta ruutu kerrallaan vierähte- 
levä loikinta visioi hieman uhkaavankin 
kuvaelman ristiretkeläisiä pakenevasta 
munkista, joka joutuu turvapaikassaan 
ojasta allikkoon. Täällähän on pahuuden 
hirviöitä! Tunnelmallisessa, skarppia loi- 
kintaa tarjoavassa pelissä ei ole muita 
aseita kuin syvä usko ja siunatut ristit, 
joiden avulla lopullinen pahuus saadaan 
kenties karkotettua. 

Pelikokemus itsessään on lyhyehkö, 
mutta kaikin puolin nautittava. Pieni 
kauhuseikkailu onkin oiva esimerkki 
pelistä, joka olisi joskus 1980-luvulla 
sulattanut ZZAP! 64 -lehden arvostelijat 
huikeudellaan. 

Kehittäjä: Antonio Savona 
& Saul Cross (Locomalito) 
Julkaisija: Double Cross / 
Psytronik (Locomalito) 
Vuosi: 2019 (2010) 
Alustat: C64, PC, ZX Spectrum, Mega 
Drive, Ouya, Linux, Pandora, Wii, PSP 





VIELÄKÖ MAISTUU? 

PINGALL 


Flipperiä NESillä ja vieläpä alkuaiko- 
jen black box -pelinä? Ei voi olla ko- 
vinkaan hyvä, voisi kuvitella, mutta 

Rally Bike on alkujaan Toaplanin pys- 
tysuuntaan vierivä kolikkopeli. Audio- 
visuaalisesti aneeminen NES-konversio 





DARKMAN 


Vaihtelevantasoisista — lisenssipeleistä 
kuulu Ocean on julkaissut myös NESille 
tehdyn Darkmanin, joka julkaistiin ai- 
noastaan Pohjois-Amerikassa. Peliä kun 
pelaa, ei jää lainkaan epäselväksi miksi 
näin on. 

Kostoretkelle lähtenyt Peyton West- 
lake eli Darkman yrittää pistää kapuloita 
Durant-nimisen gansterin rattaisiin. Peli 
itsessään on tasoloikka ja hyvin geneeri- 








Teksti: Aleksi Vaittinen 


kaikessa yksinkertaisuudessaan peli 
kuitenkin on hyvin pelattava. Ainakin 
tässä taloudessa. En tosin ole flipperi- 
pelien suurkuluttaja, enkä edes erityi- 
sesti välitä fyysisistä flippereistä, joten 
suhtautukaa mielipiteeseeni varauk- 
sella. 

Kontrollit ovat yksinkertaiset; A- tai 
B-painikkeilla laukaistaan pallo, nuo- 
linäppäimillä kontrolloidaan vasem- 
manpuoleisia flippereitä ja A- tai B- 
painikkeilla oikeanpuoleisia. Tiltistä ei 
tarvitse huolehtia, koska sitä ei ole. Al- 
kuvalikosta voi valita Game A- tai Game 
B -pelimuodon, jossa ainoana erona on 
B-muodon pallon fysiikat, jotka ovat 
vähän raskaammat ja realistisemmat. 


on japanilaisen Viscon tekemä, ja se jul- 
kaistiin Pohjois-Amerikassa ja Japanissa 
vuonna 1990. Hyvä, ettei tullut Euroop- 
paan asti. 

Pelin ideana on yksinkertaisesti sel- 
vitä maaliviivalle asti väistellen muita 
kilpa-ajajia ja tieltä löytyviä esteitä. Es- 
teitä sitten riittääkin —- mikä hemmetin 
kilparata se sellainen on, jossa kasvaa 
keskellä tietä puita ja ajoradan reunoilla 
kaahaa raitiovaunuja, joita pitäisi myös 
väistellä? Törmätessä pelin henki on laa- 
ki ja vainaa, eli koko rata on aloitettava 
alusta. Radat ovat muutenkin todella 
ahtaita ajaa, joten niin käy usein. Bensa 
voi toki myös loppua, joten välitankkaa- 
mistakaan ei sovi unohtaa. 


nen sellainen — ainakin siihen asti, mihin 
itse jaksoin ja pystyin sitä pelaamaan. 
Kontrollit ovat kauttaaltaan todella 
huonot. Hyppäämiseen ei saa oikein 
minkäälaista kunnollista tuntumaa. Eikä 
asiaa auta sekään, että joka puolella on 
rotkoja, joihin pudottuaan tietysti kuo- 
lee. 

Samalla tavalla taistelemiseen ei saa 
oikein minkäänlaista otetta: se on vain 
napin hakkaamista siinä toivossa, että 
ajoitus osuisi oikeaan. Darkmanin pitää 
myös välillä ottaa Durantin kätyreistä 
kuvia valeasujaan varten, niin kuin elo- 
kuvissa. 

Osa välikuvista ja grafiikoista on ihan 
hyvän näköisiä, mutta muuten peli näyt- 
tää aika laimealta. Jonathan Dunnin ää- 
niraita sen sijaan kuulostaa hyvältä ja 
muistuttaa soundeiltaan vähän C64:n 
SID-musiikkia näin amatöörin korviin. 
Mitä muuta sanoa pelistä, jonka parasta 
antia on melkeinpä sen paketin kansiku- 
va? Eipä juuri mitään. Suosittelen välttä- 
mään. 


PELIARVIOT | NES 





Pelissä on vain yksi lauta ja se on 
jaettu ylä- ja ala-alueeseen flip screenil- 
lä. Mukana on myös vähän Breakoutia 
muistuttava bonushuone, jossa Mario 
pomputtelee palloa ja tarkoituksena 
on pelastaa yläreunassa oleva Pauline. 
Äänipuoli koostuu lähinnä tuuttauksis- 
ta ja piippauksista. Graafinen ulkoasu 
on simppeli mutta selkeä, mikä onkin 
ehkä myös syy siihen, että pidän pelistä 
niin paljon. 


Kehittäjä ja julkaisija: 
Nintendo 

Vuosi: 1983 

Alustat: NES, GBA, arcade 





Ohjekirjan villien huhujen mukaan 
motskaria pitäisi päästä tuunailemaan 
erillisessä kaupassa, mutta tämän to- 
tuuspohja jää selvittämättä. En nimit- 
täin päässyt edes ensimmäistä rataa 
läpi, ja päällimmäinen kysymys mie- 
lessäni oli, että olenko minä todellakin 
näin huono pelaamaan? Vaan kyllä se 
ainakin tällä kertaa on se peli, joka on 
huono. 


Kehittäjä: Toaplan 
Julkaisija: Romstar 
Vuosi: 1990 
Alustat: NES, arcade, X68000 

Kehittäjä: 

Painting by Numbers 
Julkaisija: Ocean 
Vuosi: 1991 

Alustat: NES 

PELIT | PC 


HOTSHOT RACING 


Sega Rallyn ja Ridge Racerin ystäville 
koitti kissanpäivät, kun brittiläinen 
Sumo Digital painoi OutRun-kaasu- 
polkimensa pohjaan ja runttasi vaih- 
detta isommalle. Riemukkaan värikäs 
ja vauhdikas kaahailu näet kaivautuu 
syvälle klassisten arcade-kaahailujen 
ytimeen ja tuo niiden riemukkaan mei- 
ningin kaikille nykyalustoille. Ollaanko 
nyt RR:n Mikon autoilupelihyvyyden 
alkulähteillä? 

Hotshot rakastaa kiitäjiään. Peli pursu- 
aa ysärikaahausta nykyaikaisella teknii- 
kalla ja designilla luoduissa polygonimai- 
semissa. Visuaalit ovat tarkoituksellisen 
retroa, mutta eivät kämyisiä, vaan tyylik- 
käitä - ja huikean nopeita, niin isolla kuin 
pienelläkin ruudulla. Myös kaoottisia, 
sillä kahdeksan auton kisat ovat kiihkei- 
tä, jopa rajuja, kiitos raivoisan kuminau- 
hatekoälyn, jota ei edes yritetä peitellä: 
kisa on kovaa maaliviivalle saakka. Pe- 
rinteisten kisatilojen kaverina on veikeitä 
kertakisoja, joissa esimerkiksi jahdataan 
rosvoja tai kiidetään Speed-henkisesti 
pommiautolla. Jonkinlaista huumoriakin 
löytyy, mutta autot tuntuvat turhan sa- 
manlaisilta. 

Pelaaminen onnistuu myös netis- 
sä ja jaetun ruudun nelinpelinä, joten 
Hotshotissa on vahvaa ainesta riemas- 
tuttavaksi kaveriporukkaviihteeksi - ja 
onhan se myös genren faneille hauska 
yksinpeli ainakin vähäksi aikaa. 





N 






Kehittäjä: Lucky Mountain 
Games, Sumo Digital 
Julkaisija: Curve Digital 
Vuosi: 2020 

Alustat: PC, PS4, X1, Switch 









— | 
. Assemble Entertainment 


Teksti: Jukka 0. Kauppinen 


JESSIKA 


Muistelin edellisessä RR:ssä muinaisia 
FMV-pelejä, mutta genre elää edelleen. 
FMV-mysteeri Jessika on astetta erikoi- 
sempi luomus, sillä se on digitaalinen 
itsemurhamysteeri, jossa on myös hakke- 
rointipelien ja puzzlejen aineksia. Koko- 
naisuus on silti jotain aivan omintakeista. 

Pelaaja on digitutkija, joka sukeltaa 
itsemurhan tehneen naisen tietokonee- 
seen ja tutkii siellä hakusanoja hyödyn- 
täen videopäiväkirjoja, muistiinpanoja 
ja kuvia. Niiden vihjeillä etsitään ja pu- 
retaan taas seuraavia tiedostoja, samalla 
kun tietoja kalastellaan myös eloisammil- 
taihmisiltä. Mysteeri avautuu, sumentuu, 
synkistyy ja kauhistuu askel askeleelta. 

Jessika rikkoo rajoja tulemalla ulos pe- 
lin käyttöliittymästä. Pelaaminen muis- 
tuttaa kannettavan käyttämistä graafi 
sella käyttöliittymällä ja komentotulkilla, 
mutta copy/paste toimii myös oikean 
tietokoneen puolelle. Muistiinpanojen 
tekeminen Notepadiin onkin jopa suosi- 
teltavaa. Vihjeitä ei syötetä kultalusikalla, 
vaan pelaajan on pakko tehdä oma aivo- 
työnsä ja päättelynsä. 

Haastavuus ja pelimekaniikan yksi- 
tyiskohdat tuovat mieleen monet van- 
hemmat seikkailu- ja pulmapelit, mutta 
kaikki on kiedottu tiukasti nykyaikaan 
ja tekniikkaan. Kunnon Sherlockille peli 
tarjoaa vain muutaman tunnin mittaisen 
vastuksen, joka on kuitenkin tummissa 
sävyissään ja henkilökohtaisuudes- 


saan jotain aivan erityistä. (p 

Kehittäjä ja julkaisija: 







Vuosi: 2020 
Alustat: PC 

CRVSIS REMASTERED 


"Can it run Crysis?”, vitsiniekat kyselivät 
vuosina 2007-2008, kun Crytekin hype- 
räiskintä kamppasi kovimmatkin peli- 
PC:t konttaamaan mutarapakon syvään 
päätyyn. Vuonna 2020 kaikki on toisin, 
kun peli on jo niin vanha muinaismuis- 
to, että sen voi tuoreuttaa remasteroin- 
tina. 

Paluu tropiikkiparatiisiin nanopu- 
kuun pukeutuneena on kuitenkin hitu- 
sen kummallinen. Crysis oli ja on hieno 
peli, jonka monipuolinen pelattavuus 
ja pelimaailman osittainen avaaminen 
vapaalle mekastamiselle toimii edel- 
leen hienosti. Modernisointi ei silti 
peitä kaikkia retron tuoksuisia rakkaus- 
reikiä, ja etenkin hetkittäin hyytyvä te- 
koäly häiritsee hyvää immersiota. 

Crysis muistetaan uskomattomana 
grafiikkatykityksenä, mutta remasteroin- 
ti on yllättävän kevyt ja oudon valju. Syy 
on ärsyttävä: tuoreutus on tehty myö- 
hemmästä konsoli- (PS3/X360) eikä al- 
kuperäisestä PC-versiosta, minkä myötä 
yhtä sun toista on jäänyt matkan varrelle, 
aina fysiikkamoottorin hienouksista vi- 
suaalisiin elementteihin. Vaikka granik- 
kaan on tuotu myös uutta, ei tämä ole 
se jytky-Crysis, joka hämmästytti kansaa 
silloin aikoinaan. 

- Lopputulos on epäta- 
Au sainen. Peli on edelleen 
Z asitä hyvä, mutta remasteroin- 
ti jättää paikoin kummas- 
: telemaan. Jos Crysis jäi 

N silloin aikoinaan ko- 
N kematta, niin nyt sen 


A 


E A 


<I M voi ainakin kokea 
— Nk yhdenlaisena ver- 

Kehittäjä: Saber Interactive 
(Crytek) 

Julkaisija: Crytek (EA) 
Vuosi: 2020 (2007) 

Alustat: PC, PS4, Switch, X1 
(PC, PS3, X360) 








RESIDENT EVIL 3 REMAKE 


Umbrella Corporationin sotkuja on jou- 
duttu siivoamaan jo moneen kertaan. 
Jotkut niistä olivat niin pahoja, että 
niitä on pitänyt siivota useammankin 
kerran. Capcomin Resident Evil -sarjan 
remasteroinnit ovat hienoja retroma- 
kupaloja, joiden kautta kelpaa astua 
ajassa taaksepäin fanitetun sarjan al- 
kulähteille. Ja onhan se myönnettävä, 
että vaikka miten diggaisi klassisista 
RE:istä, niin ovathan ne tänään koettu- 
na vähän kankeita. 

Remasteroitu toimintakauhu tarjo- 
aa tutun tarinan modernimmalla peli- 
mekaniikalla, minkä myötä pelivanhus 
tuntuu viihdyttävältä ja pelattavalta 
myös nykytattisormin koettuna, nyky- 
koneilla. Elämys on sekä ihanan upea 
ja kaunis, että turhauttavan tappava. 
Umbrellan pöpöttämien murhazom- 
bien täyttämän kaupungin kaduilla 
kuljeskellessa repeytyvä liha ja veri tu- 
levat tutuiksi, mutta checkpointeja on 
sentään sopivan tiuhassa. Mättö on sitä 
hyvää itseään, rajoitettuine inventaari- 
oineen. 

Alkuperäisen RE3:n sisällöstä on kui- 
tenkin leikattu paljon pois, joten remas- 
teroinnille ei kerry kestoa kuin muutama 
pelitunti. Ei se valtavan W 
pitkä ollut aikoinaan- / N 
kaan, mutta nyt reipas (M 
pelaaja pettyy, eikä % 
seikkailussa ole tällaise- 
naan edes kummois- & 
ta uudelleenpeluuar- 
voa. Vaikka kokemus 
on muutoin herkul- 
linen, ei tästä kan- 
nata täyttä hintaa 
maksaa. 













Kehittäjä: Capcom 
Julkaisija: Capcom 
Vuosi: 2020 (1999) 
Alustat: PC, PS4, X1 
(DC, GC, PC, PSX) 


MAGE 5 INITIATION: 
REIGN OF THE ELEMENTS 


Moni muistelee edesmennyttä Sierra- 
pelitaloa lämmöllä, etenkin firman mai- 
neikkaita seikkailupelejä. Jotkut jopa 
niin kovasti, että päätyvät tekemään 
niistä remakeja ja inspiroituvat myös 
täysin uusien Sierraa puhkuvien pelien 
tekemiseen. Juuri sellaisia ovat Himala- 
ya Studiosin tuotokset. Kokonaisen vuo- 
sikymmenen hissukseen rakkauspro- 
jektina työstetty point'nclick-seikkailu 
viskaakin peliarvostelijan 1990-luvun 
pikselimaailmaan. 

Peli on näetihan 

puhdasta 90-luvun Ma EN y 
Sierraa, vaikka ei 4 VI 
ehkä aivan saman- N 
tasoisten = käsikir- W. 
joittajien luomana. 
No, Robertaa tai 
Colen pariskuntaa 
ei ihan noin vain 
haastetakaan kau- 
niin fantasian saralla. Täytyy kyllä tun- 
nustaa, että Mages Inititationin VGA- 
grafiikkatyyli, söpön kolho animointi ja 
kokonaiset kolme vaihtoehtoista käyt- 
töliittymää tuovat kukin muistoja mie- 
leen seikkailupelien matkan varrelta. 

Seikkailu on muutenkin värikäs ja po- 
sitiivissävytteinen, joskin arcadehenki- 
set taistelut ovat melkoinen sisällöllinen 
ristiriita seikkailu-klikkailuun. Dialogia ja 
jututettavia hahmoja riittää roppakau- 
palla, hetkittäin melkein liiankin kanssa. 
Onpahan riittävästi tunnelmoitavaa. 

On vaikea sanoa, millaisen kokemuk- 
sen moderni pelaaja Magesta saa, mutta 
ysärin point'nclick-seikkailujen ystäville 
se tarjoaa kelpo aikamatkan uudella ta- 
rinalla ja kiinnostavalla maailmalla — ny- 
kykoneilla toimivana pakettina. 





, A 
2 | , ja 
, / 1 ] 7 h ) N 4 
[N | 
N NSA A N ) F 
E / 


Kehittäjä ja julkaisija: 
Himalaya Studios 
Vuosi: 2019 

Alustat: PC, Mac, Linux 





* Kehittäjä: Hangar 13/D3T 


* Vuosi: 2020 





MAHA: TRILOGY 


2K Gamesin Mafa-pelisarjaa on joskus 
pidetty kehnompana Grand Theft Au- 
tona. Moinen ajatus on heikko ja paik- 
kaansa pitämätön dissaus, sillä Mafiat 
ovat aina seisseet omilla jaloillaan sekä 
lumonneet pelaajia omilla ansioillaan. 
Kukin Mafia kertoo oman rikoksilla 
höystetyn tarinansa hahmoista, jotka 
elävät yhteiskunnan sääntöjen reuna- 
milla ja niiden toisella puolen. Pelien 
eri aikakausia, yhteiskuntaa ja alamaail- 
maa kuvataan uskollisesti ja tyylikkääs- 
ti, jopa rajun rosoisesti. Ne ovat pelejä, 
joihin on hyvä uppoutua nauttimaan. 
Kaikkien kolmen Mafian remasteroin- 
ti on ansiokas teko, sillä sarja ansaitsee 
nautiskelunsa myös nykysukupolven 
pelikoneilla. Mafia III:n uusintajulkaisu 
tuli tosin pikaisesti, vain neljä vuotta 
pelin alkuperäisen julkaisun jälkeen, 
mutta vuoden 2002 ja 2010 pelit naut- 
tivat päivittyneestä ilmeestään. Niitä on 
remasteroitu isolla kädellä, joten vaikka 
ikä näkyy ja tuntuu sisällössä, moderni- 
sointi tarjoaa hienoja ja tunnelmallisia 
pelihetkiä paikoin erittäin kiinnostavien 
ja sykäyttävien tapahtumien keskellä. 
Ensikertalaisen kannattaa muistaa, 
etteivät nämä ole varsinaisia hiekkalaa- 
tikkoseikkailuja, vaan enemmänkin laajo- 
ja ja käsikirjoitettuja toimintapelejä, jois- 
sa ei ole suuria mahdollisuuksia vaikuttaa 
tarinan kulkuun tai harhailla sivupoluilla. 





Julkaisija: 2k Games 


(2002, 2010, 2016) 
Alustat: PC, PS4, X1 
(PC, PS2, Xbox, PS3, X360) 


LAITTEET 





KULTI, KUTISTIN KONSOLIN 


9EGA GAME GEAR MICRO 





Teksti: Mikko Heinonen 
Kuva: Manu Pärssinen 


egan 60-vuotisjuhlan kunniaksi 
odotettiin megatonniluokan jul- 
kistusta, mutta lopputulos pun- 
nittiinkin grammoissa. 





Minikonsolit ovat olleet kuuminta hot- 
tia siitä alkaen, kun Nintendo julkisti 
NES Classicinsa. Segalla oli asiasta ai- 
empaa kokemusta lähinnä kaameiden 
AtGames-kräpylöiden kautta, mutta 
kaikkien yllätykseksi Mega Drive Mini 
(ks. RR 2/2019) olikin vallan mukiinme- 
nevä paketti. 

Mikrokonsolien saralla sen sijaan 
kilpailua on ollut paljon vähemmän, 
varsinkin mitä tulee kannettaviin sellai- 
siin. En ollut ihan ainoa, jolla oli mennä 
aamutee väärään kurkkuun, kun Sega 
julkisti 60-vuotisjuhliensa kunniaksi 
Game Gear micron —- kämmentä pie- 
nemmän version käsikonsolistaan. Eikä 
oikeastaan vain yhtä, vaan kokonaisen 
väripaletin, sillä jo Game Gearista oli 
aikoinaan markkinoilla monia eri pai- 
noksia. Jokaisessa versiossa on muka- 
na neljä eri peliä, joten kaikki variaatiot 
saadakseen pitää siis hankkia useita 
kappaleita. Reilun kuudenkympin kap- 
palehintaan tästä kertyy nopeasti aimo 
summa, tosin todellinen harrastaja osti 


< 120 


Pieni Game Gear kuvassa 
oikeassa koossaan, leveys 80 mm. 


tietenkin heti kättelyssä noin kolmen- 
sadan hintaisen neljän konsolin pake- 
tin, jossa sai vielä lisänä läpinäkyvän 
erikoismallin. Ne myytiin loppuun heti 
kättelyssä. Eikä erikoisversioiden teh- 
tailu edes tähän loppunut, sillä muun 
muassa Aleste Collectionin PS4-versiosta 
on tarjolla rajoitettu painos, jossa tulee 
mukana Game Gear micro täynnä eri 
Aleste-klassikoita. 


Mutta mitä sillä tekee? 


On siis melko selvää, että GG micro on 
tarkoitettu ennen kaikkea keräilyyn, 
ei niinkään pelaamiseen. Itse en aiko- 
nut edes hankkia sitä ennen kuin kävi 
ilmi, että lähipiiri odottaa minun jollain 
tavalla kommentoivan aparaattia. No, 
Japanin Rakutenista sen sai ostettua 
kohtuulliseen 45 euroon, ja laatikolli- 
nen retroroinaa oli jo muutenkin tulos- 
sa sieltä suunnalta, joten pikkuruinen 
Game Gear ei enää postikuluja nosta- 
nut. Arvonlisävero sentään piti maksaa. 

Valitsin versioista sen, jonka peleistä 
arvelin ymmärtäväni jotain, eli perin- 
teisen mustan. Siinä tuli mukana Sonic 
the Hedgehog, Puyo Puyo, OutRun ja 
täkäläisittäin julkaisematta jäänyt roo- 
lipeli Royal Stone. Toinen mahdollinen 
hankinta olisi ollut sininen, josta löytyy 
Sonic Chaos, Gunstar Heroes, Sylvan Tale 
ja Baku Baku Animal, mutta minut tun- 
tevat arvaavat varmasti, että jos jostain 


versiosta löytyy OutRun, se tulee valituk- 
si. Kahdessa muussa — punaisessa ja kel- 
taisessa — sen sijaan on enemmistö japa- 
ninkielisiä roolipelejä. Itse asiassa syvästi 
ihmettelen sitä, miten paljon näitä pien- 
tä tekstiä sisältäviä eepoksia on mukana: 
noinkohan kukaan niitä oikeasti tihrus- 
taa pikkuruiselta ruudulta, vaikka kau- 
pan toki on myös alkuperäisen kaltaisia 
Big Window -suurennuslaseja. 

Se on tosin sanottava, että olemat- 
tomaan kokoonsa nähden näyttö on 
jopa ällistyttävän laadukas, etenkin jos 
verrokkina on alkuperäisen koneen 
hailakka pikselimössö. Muutenkin kone 
vaikuttaa kokonaisuutena laadukkaalta 
— lukuun ottamatta suuntaokhjainta, joka 
on peukalon alla muljuava, halvan oloi- 
nen muovinpala. Konsoli noudattelee 
melko tarkasti alkuperäisen muotoilua, 
tosin takapaneeliin on ilmestynyt micro- 
USB-liitin, josta voi syöttää virtaa (ja toi- 
von mukaan myöhemmin hakkeroida 
koneeseen lisää pelejä). Jos USB ei ole 
kytkettynä, laite toimii kahdella AAA- 
paristolla ainakin jokusen tunnin. Alku- 
peräinen Game Gear taas söi kerralla 6 
kappaletta AA-paristoja, joiden keston 
The Face -lehti aikanaan kuvasi osuvasti 
olleen "only slightly shorter than Song 2". 


Ennen kaikkea hyllyn täytettä 


Täkäläisestä näkökulmasta Game Gear 
tuntuu jääneen pitkälti Game Boyn var- 
joon, mutta tosiasiassa sille julkaistiin 
sadoittain pelejä, minkä lisäksi yksin- 
kertaisen muuntimen avulla valikoimaa 
saattoi paisuttaa Master Systemin peli- 
kirjastolla. Näin kone olisi ehkä ansain- 
nut myös ”oikean” minikonsolikäsittelyn 
kymmenine peleineen, mutta kieltä- 
mättä Sega ajatteli rohkeasti mikrover- 
sion lanseeratessaan. Menekistä pää- 
tellen keräilijät ovat tarttuneet täkyyn 
kohtalaisesti, ja heillehän tuote eri ver- 
sioineen onkin suunnattu. Pelien pilk- 
komista moneen eri painokseen en silti 
oikein arvosta, etenkin kun kaikki niistä 
sopivat suunnilleen pienimmälle muisti- 
piirille, jota vielä sarjavalmistetaan. 

Puhtaasti — pelaamistarkoituksessa 
GG microlla sen sijaan ei tee yhtään 
mitään. Emulaatio sinällään toimii, sillä 
siitä vastaa luottoretropaja M2, mutta 
kone nyt vain on liian pieni järkeväs- 
ti käytettäväksi. Suuntaohjain tuntuu 
varsin epätarkalta ja keskimääräisen 
keski-ikäisen Sega-fanin näkökyky ei 
ole enää tasolla, jossa postimerkin ko- 
koista ruutua jaksaisi tihrustaa pikais- 
ta kokeilua pitempään — niin tarkka ja 
värikäs kuin käyttöön valittu paneeli 
onkin. 


LAITTEET 





DREAMCAST, OUTOLINTUNI 


SEGAN KONSOLI INNOSTI KUMMALLISUUKSIIN 


Teksti: Manu Pärssinen 
Kuvat: Sega, Sega Retro 


ega Dreamcast oli markkinoilla 
vain kolmisen vuotta 1998-2001 
ja sitä myytiin alle 10 miljoonaa 
kappaletta. Silti Segan viimei- 
nen konsoli ehti synnyttämään sellaista 
intohimoa, jota ei monen muun konsolin 
kohdalla ole nähty. 





Monien sydämissä tuo polte palaa 
edelleen, kuten Mikko numeron 
2/2018 artikkelissa "Dreamcast, rakas- 
tettuni” toi esiin. Intohimo oli vahvaa 
jo laitteen elinvuosina, sillä varsinkin 
Japanissa julkaistiin mitä ihmeellisim- 
piä erikoisversioita, pelejä, lisälaitteita 
ja ohjelmistoja. Listasimme muutamia 
poimintoja. 





DREAMCAST MICROSOFT WEBTV 


Koko artikkelin idea lähti eBaylla vas- 
taan tulleesta Microsoft WebTV -levys- 
tä Sega Dreamcastille. Sen avulla sai 
otettua yhteyden Microsoftin WebrTV- 
palveluun, jolla käytännössä pystyi 
surffaamaan internetissä television 
välityksellä. Moinen oli vielä varsin 
harvinaista vuoden 1999 tienoilla. Le- 
vystä julkaistiin neljä eri versiota /nter- 
net Explorer 2.0:lla varustettuna, kun- 
nes Segan oma internetselain ohitti 
IE:n kyvykkyydessään. 


DREAMCAST KARAOKE 


Karaoke oli 2000-luvun vaihteessa 
järjettömän suosittua muun muassa 
Suomessa ja Japanissa. Tietenkin vain 


Japanissa julkaistu Dreamcast Karaoke 
-lisälaite sijoitettiin konsolin alle ja sii- 
hen kytkettiin mikrofoni. Sega Kara -oh- 
jelmisto sitten tarjoili sikäläisiä hittejä 
laulettavaksi, ja hetken aikaa niitä sai 
jopa ladattua lisää internetistä. 


DREAMCAST MIDI-KAAPELI 


Monille — kotitietokoneille — julkaistiin 
aikanaan MIDI-kaapeleita syntetisaat- 
toreihin tai koskettimistoihin liittämis- 
tä varten. Sellainen julkaistiin myös 
Dreamcastille ja aivan samasta syystä. 
Kaapelia tosin hyödynsi ainoastaan 
O-to-i-re Dreamcast Seguencer -ohjel- 
misto, jolla pystyi luomaan musiikkia 
yksinkertaistetussa 
ja iloisen värisessä 
käyttöliittymässä. 
Luodut sävelteok- 
set sai talteen VMU- 
muistikortille. 


IREAMCAST 


Treamcast ei ole virallinen Sega-tuote, 
mutta jotakuinkin kaikki Dreamcast- 
kerääjät tietävät heti mistä on kyse: 
Taittuvalla näytöllä varustetusta, kan- 
nettavasta, epävirallisesta kiinalaisesta 
Dreamcast-variaatiosta. = Treamcastin 
Aasian versiosta puuttuivat aluerajoi- 
tukset, sillä pystyi toistamaan erilaisia 
mediatiedostoja ja sen ohjaimet olivat 
enemmän Sega Saturn -henkiset kuin 
DC:stä tutut. Sega torppasi projektin 
tekijänoikeuksiin nojaten. 


DREAMGCAST WATCH 


DC-faneille ehdittiin tehtailla monen- 
laisia fanituotteita myös laitteen kuo- 
leman jälkeen. Yksi kalliimmasta ja eri- 

koisemmasta päästä on 15-vuotisjuhlan 
kunniaksi julkaistu Dreamcast-ranne- 
kello. DC:hen liittyviä kelloja on olemas- 
sa moniakin erilaisia, mutta kyseinen 
kello näyttää metalliselta Dreamcast- 
konsolilta ja sen kansiluukun saa avat- 
tua kellonajan tarkistamista varten. Juh- 
lallisessa rasiassa toimitettuja kelloja on 
myyty eBaylla jopa 400 euron hintaan. 


DREAMGCAST DIVERS 2000 GX-1 


Suomen pelilehdissäkin vilahtanut si- 
nisävyinen Divers 2000 CX-1 -erikois- 
malli pyöri mielessäni pitkään jotenkin 
sukellusteemaisena (Diver's) vaikka So- 
nicin pään muotoiseen, 14-tuumaiseen 
televisioon upotettu Dreamcast on vain 
rohkeasti erilainen (diverse). Mukana 
tuli myös erikoisväritetty kamera, oh- 
jain, näppäimistö ja kaukosäädin. Tällä 
hetkellä eBaylla on tarjolla yksi Divers, 
jonka hintapyyntö on 4500 dollaria. 


SEGA ISÄ LIFE 


Päätetään 
kaikkein omitui- 
simpaan: Sega 
Fish Life on Dream- 
castiin pohjautuva 

virtuaalinen = akvaario. 
Kosketusnäyttöön == kytkettävä — laite 
muistuttaa enemmän DVD-soitinta 
kuin söpön pyöreämuotoista Segan 
konsolia, ja Sega Fish Life -ohjelmisto 
sitten näyttää ruudulla uivia kaloja. Lai- 
te oli suunniteltu ihmisiä viihdyttämään 
ravintoloiden, hotellien ja lääkärivasta- 
anottojen auloihin, eikä siihen olisi ollut 
peruspelaajalla varaakaan. 

Sveitsiläinen Musee Bolo on kunnos- 
tanut yhden Sega Fish Life -laitteiston ja 
se on esillä museon näyttelyssä. Segan 
luvalla museo myös julkaisi jakeluun 
Fish Life -ohjelmistot ja havaitsi, että vir- 
tuaaliakvaarion käynnistäminen tavalli- 
sella Dreamcastilla on estetty. Museo 
on kerännyt keskitetysti tietoja Sega 
Fish Lifestä, ja niitä voi käydä tutkimassa 
segafish.museebolo.ch -sivustolla. 


siihen 





ERRYTFT II VINTIN I GI VII VERTA Xi o 


KH3 BYF2L-V9/KERKIYKNT TUNTU, 
7 MCCTIMIAIETEL VAIN 7 A KOYVT IME 
KIVI TEIT MT A il ÄR > 

OI HTA MIKIS MERRI. 

OST LEI I ER. 

OKLVOCGTKHIF BVCGA MJ G REIKIIN, 

OT MIEI I S— KTL, 


The clean lines and compact body design of Fish Life allow for 
a perfect fit in any location. 


High-end CG technolo ogy recreates the fish in stunning detail. 

LAITTEET 


EPOCHIN OMA NÄKEMYS 





LAOSETTE VISION JA SUPER CASSETTE VISION 


un muu maailma eli konsoli- 
kuumeen ensimmäistä aaltoa 
Atarin johdolla, Japanissa tah- 
tipuikkoa heilutti Epoch. Hyvä 
etumatka ei kantanut kovin pitkälle. 





Jos pyydetään peliharrastajaa luette- 
lemaan pelikonsoleita, joiden nimessä 
esiintyy sana "vision", useimmat osaavat 
varmasti mainita Intellivisionin ja Cole- 
covisionin. Joku saattaa vielä tipauttaa 
knoppina mukaan View-Master Inte- 
ractive Visionin tai Entex Adventure- 
visionin. Sen sijaan harvempi muistaa 
Epoch Cassette Visionia jälkeläisineen, 
vaikka kyseessä oli Japanin markkinoi- 
den menestynein pelikone ennen Nin- 
tendo Famicomin voittokulkua. 

Vuonna 1958 perustettu Epoch oli 
aloittanut TV-pelien valmistuksen jo 
hyvissä ajoin. Yhteistyössä Magnavoxin 
kanssa vuonna 1975 julkaistu Electro- 
tennis oli ensimmäinen pelikonsoli 
Japanin markkinoilla ja ilmestyi jopa 
useamman kuukauden ennen Home 
Pong -konsolia. Tämän jälkeen Epoch 
valmisti — Atarin tapaan - useamman 
konsolin, jotka pyörittivät yhtä peliä 
kerrallaan: TV Baseball (1978) tarjoili 
japanilaisittain suosittua tuontiurhei- 
lua, TV Vader (1980) taas toteutti Taiton 
Space Invadersin ilman sen kummem- 
pia rojaltimaksuja. 

Heinäkuussa 1981 markkinoille tuotu 
Cassette Vision syntyikin jonkinlaisena 
laajennuksena tästä ideasta. Sen sijaan, 
että asiakkaiden piti aiemmin hankkia 
aina erillinen konsoli kutakin peliä var- 
ten, samalla keskusyksiköllä voisi jatkos- 

sa pelata useampia pelejä. Tämä lähtö- 
kohta ja halu hyödyntää aiempaa työtä 
selittää myös sen, miksi Cassette Visio- 
nin suunnittelu on pelikonsoliksi melko 
poikkeuksellista: keskusyksikkö sisältää 
käytännössä vain ohjaimet sekä video- 
ja äänilähdön, kaikki peliin liittyvä äly 
sijaitsee NEC uPD77xx -piirisarjassa pe- 
likasetin sisällä. Tämä piirisarja yhdisti 
suorittimen sekä ROM- ja RAM-muistin 
ja toimi peräti 48-bittisellä väylällä, mikä 
antoi Cassette Visionille tehoetua aika- 
laisiinsa nähden. 

Kääntöpuolena oli luonnollisesti se, 
että peleistä tuli tällä menetelmällä 
melko arvokkaita valmistaa. Siinä mis- 
sä keskimääräinen Atari-peli tarvitsi 
vain ROM-piirin, Cassette Vision -jul- 
kaisuun vaadittiin kaikki suorittimesta 
alkaen. Kun tähän yhdistetään Epochin 
kohtalaisen pieni, käytännössä muuta- 
masta henkilöstä koostunut kehitystii- 
mi, pelejä ilmestyikin lopulta vain 11. 
Määrä vaikuttaa samanlaiselta kuin 
konsolihistorian pahimpien floppien 
tapauksessa, mutta Cassette Vision ei 
ollut epäonnistuminen: sitä myytiin 
reilut 400 000 kappaletta, millä heltisi 
ykkössija Japanin vielä tuolloin alkute- 
kijöissään olleilla konsolimarkkinoilla. 
Kuluttajille selvästi riitti tässä vaiheessa 


laitteen kanssa peli tai pari, eikä Atari- 
henkisen ”shovelwaren” syntymisestä 
ollut suurta vaaraa. Epoch toi koneelle 
myös erillisinä konsoleina julkaiseman- 
sa TV Vaderin (nimellä Battle Vader) sekä 
TV Baseballin (nimellä Baseball). 


Ihan iholla 


Toinen erikoinen seikka Cassette Vi- 
sionissa on, että siinä ei ole lainkaan 
erillisiä ohjaimia. Kahdelle pelaajalle 
on tarjolla kaksi potentiometriä, sivu- 
suunnassa liikuteltava pieni kytkin sekä 
muutama nappula, jotka on sijoitettu 
konsolin päälle käytännössä lähes vie- 
rekkäin. Kaverin kanssa laitteella siis 
pelataan aivan lähikontaktissa. Vuonna 
1983 Epoch esitteli pienemmän Casset- 
te Vision Jr. -mallin, jossa on ohjaimet 
vain yhdelle pelaajalle ja potentiomet- 
rit on poistettu. 

Ja mitä niillä ohjustimilla sitten pe- 
lataan? Jotain Pong-konsolien yksin- 
kertaisten tikkugrafiikoiden ja Atarin 
tai Intellivisionin parhaimmiston väli- 
maastosta. Ruutukaappausten tallen- 
taminen oli osoittautua hankalaksi, 
sillä Cassette Visionille ei ole ainakaan 
tiedossani ainoatakaan emulaattoria 
ja Japanista ostamassani koneessa on 
vain Japanin standardin mukainen 
RF-videolähtö. Onneksi pelikoneiden 
syvän päädyn ylipappi Nicolas Robil- 
lard eli The Video Game Kraken on tal- 
lentanut YouTubeen kuvaa myös CV:n 
peleistä, joten voin hänen luvallaan tar- 
jota teille oheiset ruutukaappaukset. 

Yhteinen nimittäjä peleille on kek- 
seliäisyys rajallisilla resursseilla: koska 





peliä ei voida toteuttaa aivan sellaise- 
naan, on siitä kehitetty jonkinlainen 
approksimaatio. Epochin kokemus 
LCD-näyttöisistä elektroniikkapeleistä 
lienee auttanut asiassa. Kun Battle Va- 
derissa ei kerran voi olla samanlaista 
avaruusolioiden rivistöä kuin kolikko- 
pelissä, samaan viholliseen pitää osua 
useita kertoja. Koska PakPak Monsterin 
sokkelo on paljon esikuvaa pienem- 
pi ja syötäviä pellettejä voi olla vain 
muutama, niihin pitää koskettaa mon- 
ta kertaa, ja niin edespäin. Mainittavaa 
on myös se, että erotuksena monesta 
70-luvun lopun käppäkoneesta konso- 
lissa on ihan oikeat värit. 





Supersuutari 


Epochilla ymmärrettiin hyvissä ajoin, 
että perusrakenteeltaan kömpelö Cas- 
sette Vision ei pidemmän päälle voisi 
kilpailla ROM-moduuleilla toimivien 
kilpailijoiden kanssa. Yritys oli itse asi- 
assa jopa hetken aikaa toiminut Atari 
VCS:n maahantuojana, mutta tuonti- 
konsolin kallis hinta oli ohjannut asiak- 
kaat mieluummin firman oman tuotan- 
non suuntaan. Nintendo Famicomin ja 
Sega SG-1000:n ilmestyminen markki- 
noille kuitenkin päätti Cassette Vision 
-juhlat, joten aika oli kypsä seuraajan 
esittelylle. 


Liian rankkaa irtiottoa ei tehty, sillä 
myös Super Cassette Vision perustuu 
NECin mikrokontrolleriin. Tällä kertaa 
se tosin sijaitsee suoraan konsolissa ja 
pelit ladataan ROM-moduuleilta kil- 
pailijoiden tapaan. RAM-muistia SCV 
sisältää vain 128 tavua, minkä lisäksi 
näyttömuistille on varattu 4 kilotavua. 
Muutenkin koneen tekniset tiedot 
olivat vuonna 1984 korkeintaan asial- 
liset, eivät mitenkään mullistavat: 16 
väriä ja 128 spriteä vielä menettelevät, 
mutta 1-kanavainen äänentoisto hä- 
viää selvästi Segan neli- ja Nintendon 
viisikanavaiselle audioraudalle. Ohjai- 
met ovat samalla tavoin kiinteät kuin 
muissakin aikalaiskoneissa, mutta niille 
on konsolin etuosassa kätevä kotelo. 
Segan tavoin Epoch käytti vielä tässä 
vaiheessa joystickeja, vasta Nintendo 
oli siirtynyt ristiohjaimiin. 

Yhdellä asialla Epoch kuitenkin saat- 
toi ylpeillä: sen konsoli tuki RGB-vide- 
oliitäntää. Sekä Segan että Nintendon 
koneiden ensimmäisissä malleissa oli 
vain RF-lähtö, mihin verrattuna SCV 
tosiaan antaa hyvin skarppia kuvaa 
ilman minkäänlaisia modifikaatioita. 
Tätä mainostettiin pakkausta myöten, 
ja se saattoi olla osasyy siihen, että ko- 
netta kokeiltiin myydä myös Ranskassa 
Yeno-merkillä. Sikäläisittäinhän konso- 
lissa piti olla RGB- tai siis RVB-liitäntä 
televisioon kytkemistä varten. 


Ei mainittava epookki 


Valitettavasti rohkea Euroopan-vien- 
tiponnistelukaan ei pelastanut Super 
Cassette Visionia unholaan vaipumisel- 
ta. Laite ei sinällään ollut merkittävästi 
kilpailijoitaan huonompi, mutta ei pa- 
rempikaan, joten syy juuri sen valin- 
taan puuttui. Epoch ei saanut ostajia 
liikkeelle likimainkaan samaan tapaan 
kuin Nintendo Famicomillaan ja sen 
yksinoikeuspeleillä. Noin 300 000 kap- 
paleen myynnillä Super Cassette Vision 
ohitti kyllä Sega SG-1000:n, mutta toi- 
saalta Sega kehitti laitettaan jatkuvasti 
ja sai lopulta aikaiseksi Master Syste- 
min, joka oli SCV:tä etevämpi liki joka 
mittapuulla ja myi toistakymmentä 
miljoonaa konsolia ympäri maailmaa. 
Super Cassette Vision pysyi käytän- 
nössä muuttumattomana  sii- 
hen asti, kun sen myynti loppui 
vuonna 1987 - sillä mainittaval- 
la poikkeuksella, että siitä tehtiin 
eräs ensimmäisistä tytöille koh- 
distetuista varianteista: 
vaaleanpunainen 
Lady Super Cas- 
sette Vision. Rau- 

daltaan laite ei eronnut, mukana vain 
tuli Milky Princess -peli, jonka ajateltiin 
vetoavan tyttöpelaajiin. 

Kaikkiaan Super Cassette Visionil- 
le julkaistiin vain kolmisenkymmentä 
peliä. Mukana on myös yllättäviä ve- 
toja, kuten kotimikroilta tutun Boulder 
Dashin konsolikäännös. Pelit eivät si- 
nällään erotu kielteisesti vuoden 1984 
julkaisuista muille koneille, mutta siinä 
se ongelma hieman onkin: siinä missä 
muista konsoleista opittiin ajan myö- 
tä ottamaan yhä enemmän irti, Super 
Cassette Vision -tuotokset jäivät ikui- 
sesti tähän legografiikkavaiheeseen. 
Vuoteen 1987 mennessä Nintendo oli 
jo julkaissut Legend of Zeldan ja muita 
ikiklassikkoja, ja niihin verrattuna SCV- 
julkaisut vaikuttivat kivikautisilta. 

Epoch julkaisi vuonna 1984 myös 
kannettavan Game Pocket Computer 
-konsolin, joka tosin menestyi vieläkin 
huonommin, mutta jäi kuitenkin his- 
toriaan kenties ensimmäisenä "aidosti 
ohjelmoitavana” käsipelikoneena — siis 
viisi vuotta ennen Game Boyn julkai- 
sua. Näiden jälkeen seuraava ja tois- 
taiseksi viimeinen Epochin pelikonsoli 
olikin kohtalaiseen menestykseen ko- 
honnut Barcode Battler vuodelta 1991. 
Hauskana kuriositeettina Epoch on 
myös julkaissut suosittuun Doraemon- 
hahmoon perustuvia pelejä 
Nintendon — konsoleille, Fa- 
micomista aina N64:ään asti. 
Noin muuten yhtiön leipäpuu 
on löytynyt enemmän lelujen 
puolelta: suosittuja Sylvanian 
Families -eläinhahmoja on yhä 
kaupan — täkäläisilläkin — lelu- 
osastoilla. 


123 





KELLOPELI 

Teksti: Manu Pärssinen 


VOWN 


Kuvat: Bugwarp & frenkieb/Wikimedia Commons, Manu Pärssinen 


etro Rewind metsästi hyppy- 

siinsä Facebookin Pelikonsolit 

ja pelit (Retro) -ryhmän ehkäpä 

tunnetuimman Game & Watch 
-keräilijän Joni Silvennoisen ja kyseli, mikä 
laitteissa kiinnostaa ja mihin kannattaa 
varautua, mikäli alkaa niitä itselleen 
enemmän hankkimaan. 


Silvennoinen on 48-vuotias insinöö- 
rioppinut, joka asustaa Helsingissä 
vaimon ja kahden lapsensa kanssa. 
Talouden kaapeista löytyy retropelejä 
laidasta laitaan, erityisesti myös Nin- 
tendon käteviä ja klassisia käsikon- 
soleita. Ensimmäiset muistot Game & 
Watch -peleistä hänellä - kuten monel- 
la muullakin suomalaisella — ovat sieltä 
1980-luvun hämäristä. 





Syntymäpäivälahjak- 
si saatu Donkey Kong 
Jr. -laite teki lähtemät- 
tömän vaikutuksen ja 
sen LCD-näytön jokai- 
nen kulma tuli varmasti tutuksi sadoil- 
la, ellei tuhansilla pelikerroilla. Innostus 
keräämiseen syntyi kuitenkin paljon 
myöhemmin. 

- Kiertelin paljon kirpputoreja kun 
lapset syntyivät 2000-luvun alkupuo- 
lella, ja siinä sivussa pelikeräily alkoi 
puolivahingossa. Ostelin heille kaikkea 
kivaa ja poimin kyytiin myös Game & 
Watch -laitteita, koska tiesin, että niillä 
on kysyntää ja että niiden arvo nousisi 
varmasti. 

Silvennoinen kertoi, että tuohon ai- 
kaan erilaisia pelilaitteita alkoi kertyä 


Wu £ 


Innokkaita:retron etsijöitä Korsossa. =. 

JONIN TOP-3 
G&W-LAITETTA 


Donkey Kong, Donkey Kong 2 ja 


Donkey Kong Jr. pelaamiseen, Egg, 
Mario the Juggler ja Donkey Kong 
Circusin panoraama-versio =sijoi- 
LUUKSA HKS] [SÄSSEN 





pikkuhiljaa hyllyyn lisää, monenlaisia 
ja monen muotoisia, sekä vähitellen 
myös G&W-elektroniikkapelien tupla- 
ja triplakappaleita. Niitä hän alkoi sitten 
tarjota muille keräilijöille. Portit pelike- 
räilypiirjien maailmaan olivat auenneet, 
eikä niitä tarvinnut enää sulkea. 

- Keräilypiireissä kaikki tuntuivat 
tuntevan toisensa ja itse taas olin aivan 
yksikseni kerännyt kasaan melkoisen 
valtavan kokoelman. 

Käännekohta keräilyssä tuli, kun 
jo kuopatusta Rikuco-pelikaupasta 
tunnettu Riku Korhonen järjesti pe- 
leihin keskittyneen kirpputoritapah- 
tuman Korsossa vuonna 2014. 

- Ajattelin osallistua ja saavuin pai- 
kalle hieman myöhässä kaiken yli- 
määräisen tavarani kanssa. Paikalla oli 

myös harrastaja Jukka Kivinen, 
jonka viereiseen pöytään satuin 
sijoittumaan, ja kun kannoin ta- 
varaa sisään, jossain vaiheessa 
hän alkoi ihmetellä että kuin- 
ka paljon sitä minulla oikein 
on. Jukka tuli sitten auttamaan 
ja sen tapahtuman myötä nimeni alkoi 
tulla tutuksi pelikeräilijöille. 

- Muistan hyvin, kuinka joku mainitsi 
ettei kenellekään yksityishenkilöllä voi 
olla noin paljon tavaraa, Silvennoinen 
naurahtaa. Vaan eipä kukaan tiennyt, 
kuinka paljon sitä vielä oli kotona lisää. 

Aivan kaikkia Game & Watch -laitteita 
ei pelikerääjällä itselläänkään vielä ole, 
eikä niiden hankkimisella ole kiirettä- 
kään, sillä huomattavasta kokoelmas- 
taan huolimatta Silvennoinen ei halua 
tehdä minkään tietyn pelin hankkimi- 
sesta itselleen pakkomiellettä. 

- Tiedän kyllä, että minulta puuttuvat 
Silver- & Gold-sarjan laitteet olisi ulko- 
mailta hankittavissa. Suomessa harvi- 
naisempia ovat olleet esimerkiksi pak- 
kauksissaan olevat Crystal Screen -sarjan 
laitteet. Olen saattanut saada tietooni, 
että sellainen olisi jollain kirpputorilla, 
mutta ennen kuin se on löytynyt ja myyjä 
saatu suostuteltua kauppoihin, on joutu- 
nut pitämään pitkiä yhteydenpitoja. 

Yllättäviä sattumuksiakin on tullut. 
Vaimolle Tori.fi:stä teak-puista tarjotin- 


ta ostaessaan Silvennoinen alkoi jutella 
myyjän kanssa Game & Watch -keräi- 
lystä ja häneltä sitten sattui löytymään 
Mario the Juggler. Kyseinen, vuonna 
1991 julkaistu peli on vilmeinen Game 
& Watch -julkaisu, ellei tämän vuoden 
juhlalaitetta lasketa. 

- Kaverini tietävät myös, että ke- 
rään Game & Watcheja. Eräs tuttuni oli 
päässyt Habitare-messuille ammatti- 
laispäivänä päivää ennen tapahtuman 
suurelle yleisölle aukeamista. Eräällä 
antiikkimyyjällä oli siellä kahdeksan 
uudenveroista laitetta hyllyssään, ja 
kun tuttuni antoi hänelle puhelimen, 
kaupat saatiin sovittua. 

Game & Watch -laitteita julkaistiin 
monenmuotoisia ja -kokoisia, muun 
muassa pöydällä pidettäviä Table 
Top -versioita sekä erillisillä ohjaimil- 
la varustettuja Micro Vs. Systemejä. 
Silvennoisen suosikki on kuitenkin se 
perinteisin malli, joissa peli on helppo 
hahmottaa ja siihen pääsee helposti 
mukaan, vähän kuin nykypäivän kän- 
nykkäpeleissä. 


JONIN VINKIT 
G&W-KERÄÄJÄLLE 


« Aloita laatikottomista ja vaik- 
ka huonokuntoisistakin, niillä 
pääsee Suomessa kohtuullisel- 
la rahalla pitkälle. Ulkomailla 
hinnat ovat nousseet ja harvi- 
naisimmista maksetaan jopa 
yli 1000 euroa 
Varmista että myyjä on luotet- 
tava, vinkkinä Facebook-ryh- 
mä World of Game & Watch 
Tarkista ostaessa ulkoinen kun- 
to, onko patteriluukku tallessa, 
onko peltiosissa tai näytöissä 
naarmuja, toimiiko näyttö täy- 
sin? Kannattaa pyytää video- 
kuvaa laitteen pelaamisesta 
Kaksiosaisista laitteista kannat- 
taa tarkistaa myös kannen kiin- 
nitysklipsin eheys 
Sama laite on saatettu julkaista 
| [o] o? A UIKo [I ERSEN EINO ENEKISN 
kolla julkaisumaasta riippuen. 
Myös väärennettyjä laatikoita 
on paljon liikenteessä 
Laitteiden hinnat nousevat 
edelleen, vaikka kasvu onkin 
tasaantunut. Kysytyimpiä ovat 
alkuperäispakkauksissa olevat, 
mutta pelejä saattaa edelleen 
löytää muutamalla eurolla 

GAME & WATCH 
SUPER MARIO 


BROS. 


TUTTU PELI MELKO 
TUTUISSA KUORISSA 


Teksti: Manu Pärssinen 
Kuva: Nintendo 


intendo julkisti Super Mario 
Bros. -pelin 35-vuotisjuhlan 
kunniaksi monenmoista pe- 
lattavaa, mutta yllättävin 
oli paluu juurille ja aivan uuden Game 
& Watch -käsikonsolin tuominen mark- 
kinoille. Nintendo-keräilijät ovat tunne- 
tusti innokkaita nostalgia-ostelijoita ja 
nimenomaan sille yleisölle tämä laite on 
tarkoitettukin, vaikka jotkut voivatkin 
pitää sitä pienenä pyhäinhäväistyksenä. 





Game & Watch Super Mario Bros. kunni- 
oittaa paitsi SMB-pelisarjaa, myös Game 
& Watch -elektroniikkapelien 40-vuotis- 
ta historiaa. Alkuperäisistä laitteista se 
kuitenkin eroaa muun muassa siinä, 
että mustavalkoisen simppelin LCD- 
näytön sijaan siihen on laitettu mo- 
derni värinäyttö, jotta NES-aikakauden 
pelejä pystyy pelaamaan. Uutuudesta 
puuttuu myös paikka kelloparistoille 
(se ladataan USB-C-kaapelilla), laitteen 
pystyssä pitävä pieni metallinen jalka 
sekä kellon herätystoiminto. 
Ensimmäisissä Game & Watch -lait- 
teissa ei ollut myöskään ristiohjainta 
(se tuli vasta kaksiruudulliseen Don- 
key Kongiin) ja niiden painikkeet olivat 
joko ruudun vastakkaisilla puolilla tai 
toisella reunalla päällekkäin. Uutuu- 
dessa ne on aseteltu NES-ohjaimen 
tyyliin, mikä toki onkin SMB:n pelaa- 
miseen paras ratkaisu. Tuntumaltaan 
painikkeet vastaavat kuitenkin G&W- 


SUPER MARIO BROS. 

sarjan kumimaisia nappeja NES-muo- 
vin sijaan. Nintendon ehkä tärkeintä 
innovaatioita, eli sitä ristiohjainta, siis 
kunnioitetaan ja väritykseltään laite 
on puna-kultainen viittauksena Japa- 
nin NESiin eli Famicom-konsoliin. 

Kellokin laitteessa tosiaan on, 
eihän sen nimeä voisi muuten pe- 
rustella. Valitettavasti kellonäytöstä 
puuttuu 24 tunnin vaihtoehto, ja ku- 
ten sanottua, alunperin mukana ollut 
herätystoiminto. — Nintendo-faneille 
sen tuijottelu on kuitenkin hieman 
mielenkiintoisempaa kuin 80-luvun 
mustien numeroiden, sillä kello on 
itse asiassa animoitu Marion pelitaso 
täynnä pieniä jippoja, joita tapahtuu 
eri kellonaikoihin. Mukana on myös 
muutama piilotettu salaisuus. 

Koneen sisuksista löytyy itse asias- 
sa kaikkiaan kolme laadukkaasti emu- 
loitua peliä: alkuperäinen Super Mario 
Bros (NES), Super Mario Bros 2 (Fami- 
com), sekä se ensimmäinen simp- 
peli G&W-peli Ball, jossa nappaillaan 
kiinni jonglöörin heittelemiä palloja. 
Siihenkin on tosin vaihdettu Game 
& Watch -hahmon tilalle laitteen juh- 
lakalu eli Mario. Super Mario Bros 2 ei 
ole se SMB2, joka länsimaissa nähtiin, 
vaan alkuperäinen Japanin versio, 
joka sittemmin julkaistiin myös län- 
simaihin nimellä Super Mario Bros.: 
The Lost Levels. Länsimainen SMB2 
taas oli versiointi pelistä nimeltä Doki 
Doki Panic, koska Japanin peli sisälsi 
käytännössä vain Super Mario Bros::in 
tehtyjä lisätasoja. Niiden vaikeusaste 
oli ruuvattu sen verran tiukalle, ettei 
Amerikan Nintendo uskonut myynti- 
menestykseen, joten tällaiseen ratkai- 
suun päädyttiin. 

Kolme peliä, nostalgiaa, hinta 60-70 
euroa ostopaikasta riippuen. Se kuu- 
lostaa kohtuullisen ronskilta hintala- 
pulta, mutta kyllä tälle ostajia löytyy. 
Laite myös hakkeroitiin alustavasti jo 
ennen julkaisua, joten lie vain ajan ky- 
symys, koska sisään saa pistettyä uusia 
pelitiedostoja. On myös enemmän kuin 
todennäköistä, että Nintendo tulee jul- 
kaisemaan lisää vastaavia 
laitteita, kunhan tämä on 
loppuunmyyty ja Zeldan 
tai Metroidin juhlapäivät 
kolkuttelevat kalenterissa. 


PS. Mikäli olette laitteen jo 
hankkineet, koittakaapa 
pitää A-painiketta viisi se- 
kuntia pohjassa kellonä- 
kymässä. 

ähes kaikilta pelikeräilijöiltä löy- 
tyy komeroistaan Commodorea 
tai Nintendoa, mutta paljon on 
niitäkin, jotka haalivat talteen 
monille kummallisempaa kamaa. Keräi- 
lijäkolmikko Pelikonepeijoonien Manu 
kaappasi kokoelmastaan tutkailtavaksi 
vähän tuntemattomampaa teknologiaa. 


Tällä kertaa tarkasteltavana on kaksi 
ehkä vielä tavallistakin kummempaa 
laitetta ja molemmat valmistajilta, 
joiden ei välttämättä olettaisi peliko- 
neita valmistaneen. Sekä tekniikka- 
jätti Philipsillä että BBC:llä (kyllä, sillä 
Iso-Britannian valtion televisioyhtiöl- 
lä) on molemmilla kuitenkin historiaa 
kotitietokoneiden saralla, joten loik- 
kaus hieman pelillisemmälle puolelle 
ei välttämättä ole suuren suuri. 


Philipsin käsikonsoli ja viestintälaite 
in2it on monia tässä jutusarjassa käsi- 
teltyjä laitteita oudompi tapaus siinä 
mielessä, että in2itiä ei koskaan edes 
virallisesti julkaistu. Vuoden 1995 tie- 
noilla Hollannin ylpeys päätti, että 
4-12 vuotiaat tytöt ovat kohderyh- 





Tältä näytti laitteen ohjekirjan takasivulta 
löytyvä Club In2ltin maskotti. Klubiin liitty- 
ville luvattiin jäsenkortin lisäksi ilmainen 
lahja, joten melko pitkälle suunnitelmat 
ehtivät edetä, ennen kuin töpseli vedettiin 
seinästä. 

mä, joille ei ole firman valikoi- 
massa tarpeeksi tuotteita — tai 
yleensäkään tarjolla ei ole heille 
suunniteltuja pelikoneita. Philipsin 
suunnittelupäällikkö Stefano Marza- 
no visioi sitten laitteen, jota voisi käyttää 
pelaamiseen, oppimiseen ja viestimi- 
seen. Tuo laite tunnettiin myös nimellä 
KidCom. 

Kunnianhimoisessa In2itissä oli mo- 
biililaitteille vielä tuolloin harvinainen 
kosketusnäyttö, viestien lähetystoiminto 
infrapunasäteen välityksellä sekä kortin- 
lukija. Laitteen mukana tuli 10 erilaista 
korttia, jotka sitten käynnistivät eri so- 
velluksia, muun muassa tähtitieteen ja 
maantieteen opetusohjelmia sekä fak- 
takokoelman 90-luvun poikabändeistä. 
In2itiä testattiin kohderyhmäläisillä kou- 
luissa ympäri Alankomaita ja sitä hiottiin 
Marzanon intohimoprojektina lopulli- 
seen muotoonsa. Vuonna 1996 laitetta 
valmistettiin noin 200 kappaleen erä, 
jota jaettiin Philipsin työntekijöille sekä 
lehdistölle. 

Sitten homma menikin mönkään: os- 
tava yleisö ei kiinnostunut, taustavalon 
puute ja pelien yksinkertaisuus karkot- 
tivat mahdolliset pelaajat, eikä valitun 
kohderyhmän häilyvä rahasampopoten- 
tiaali lopulta innostanut johtoporrasta 
jatkamaan projektia. In2itin taru loppui 
ennen kuin se oli alkanutkaan. Yllättävä- 
nä yksityiskohtana laite sai kuitenkin vie- 
lä hieman jatkoaikaa —- Suomessa. 

Helsingin teknillisellä yliopistolla ni- 
mittäin suoritettiin tutkimusta interak- 
tiivisista laitteista sekä siitä, mitä lapset 
moisilla laitteilla tekisivät itsekseen ja 


kavereidensa kanssa. Philips lainasi 
Suomeen kuusi in2it-laitetta, joista 
viisi annettiin tutkimusta varten eri- 
ikäisille sisaruksille kokeiltavaksi. Anu 
Mäkelän ja Katja Battarbeen !/t's fun 
to do things together -artikkelista käy 


ilmi, että in2itin viestintämahdolli- 
suudet sisarusten kiusoitteluun olivat 
varsin suosittuja, mutta sen koko ei 
innostanut kantamaan vekotinta mu- 
kana. Kun keräilijäpiirit löysivät in2itit, 
laitteesta ei kovin paljon tietoa ollut, 
joten monella sivustolla tärkeänä fak- 
tana muistetaan julkaisemattomuu- 
den lisäksi aina mainita "käytettiin tut- 
kimusprojektissa”. 


Oman in2it-laitteeni sain hankittua 
ei-niin-yllättäen hollantilaiselta ke- 
räilijältä, joka kertoi näkevänsä niitä 
silloin tällöin kotikylänsä kirpputo- 
rimyyjäisissä (elettiin 2000-luvun 
alkupuolta). Se oli hetken aikaa kä- 
sikonsolikokoelmani kiiltävin helmi: 
laite, jota ei koskaan edes virallisesti 
julkaistu! Sittemmin on käynyt sel- 
väksi, että aivan maailman harvinai- 
sin vekotin ei ole kyseessä, tätäkin 
kirjoitettaessa eBaylla on myynnis- 
sä kolme konsolia, joista kaksi laati- 
koissaan. 





Play bridge with the new, revolutionary 





Jeremy James 





BBC Bridge Companion -pelikonsolin 
mukana tulevan Bridge Builder -mo- 
duulin pelissä ei rakenneta siltoja, ku- 
ten monissa nykypäivän mobiilipeleis- 
sä, vaan sillä opetellaan ja treenataan 
bridge-korttipelin saloja. Vuonna 1985 
kauppoihin saapuneelle, silloin erin- 
omaisen kalliille ja mitä ilmeisemmin 
varttuneemmalle kansanosalle suun- 
natulle laitteelle julkaistiin kaikkiaan 
yhdeksän pelimoduulia, joiden avulla 
pystyi harjoittelemaan erilaisia bridge- 
korttipelin osa-alueita ja taktiikoita. 

BBC Bridge maksoi uutena 199,99 
puntaa, mikä inflaatiokorjattuna ja eu- 
roihin muutettuna nykypäivänä olisi 
noin 675 euroa. Brittiläisten tietokone- 
lehtien mainoksia tutkimalla voi havaita, 
että samaan aikaan esimerkiksi Com- 

BEIJARE ENEMY RUFFS 


"To use a golfing analogy, it will turn a 24-handicap 
player into an eight-handicap player.” 
Presenter of BBCTV's Bridge Club 

modore 64 -tietoko- 
netta taas sai reilusti 
alle 200 puntaan. Ei 
siis ihme, että laite on 
jäänyt harvinaisuudek- 
si, vaikka sillä olikin taka- 
naan valtion tuki. 

Sadepäivän harmaas- 
sa, 80-lukulaiseksi jopa hie- 
man futuristisesti muotoillussa lait- 
teessa ei ollut erillistä ohjainta, vaan 
pelin eri toiminnolle löytyy näppäimet 
suoraan laitteen yläosasta. Laitteen 
ohjelmistoista vastasi bridgeen hurah- 
tanut matematiikan opettaja Andrew 
Kambites, mutta sen verran simppeli 
laite oli kyseessä, että Bridge Builder 
-pelinkin mukana tuli yli satasivuinen 
ohjekirja, jossa säännöt, kikat ja toi- 
minnot selitettiin vielä tekstinä juurta 
jaksain. 

BBC Bridge Companionin pakkaus 
ja mainokset vilisivät käyttäjien ylistä- 
viä tekstejä siitä, kuinka laite paransi 
heidän bridge-taitojaan. Hieman yl- 
lättäen myös tämä laite päätyi in2itin 
tapaan yliopistotutkimuksen osa-ai- 
heeksi. Vuonna 1996 julkaistussa väi- 
töskirjassa todetaan tylysti että ”...se ei 
tule koskaan selittämään edes pelin 


--- 

yksinkertaisimpia hienovaraisuuksia... 
ja että "...paljon, paljon enemmän ja 
paljon halvemmalla saa irti bridge- 
kirjasta”. Sitä ei kuitenkaan selvennetä, 
oliko testattu vain mukana tullutta pe- 
rusohjelmistoa. 


Saisinko kupillisen teetä ja crumpet- 
kakkusen? En nimittäin usko, että 
voi olla brittiläisempää pelikonsolia 
kuin BBC Bridge on. Eikä paljon ou- 
dompaa tai harvinaisempaa. Itsekin 
kuulin laitteesta vasta Facebookin 
keräilijäryhmässä tänä vuonna ja 
vaikka itse sanonkin, niin onhan se 
harvinaista, että vielä nykypäivänä 
kuulen jostain minulle uudesta lait- 
teesta. Pitihän sellainen sitten itsel- 
lekin hommata. 

